
Prin natura diferitelor roluri profesionale pe care 
le îndeplinesc de 20 de ani încoace, am fost 
constant în preajma copiilor și părinţilor. Am avut 
privilegiul de a observa îndeaproape felul în care 
adulţii relevanţi din viaţa fiecărui copil — părinţi, 
bunici, educatori, profesori, co-generaţionalii -— 
prietenii, colegii de creșă, grădiniță, școală, 
comunitatea și regulile de funcţionare socială, 
valorile care guvernează spaţiul cultural în care 
conviețuim, peisajul social, economic, politic, viu 
colorat care se desfășoară sub ochii noştri, 
schimbările de paradigmă în domeniul educaţiei, 
creșterii și protecţiei copiilor, resursele 
educaţionale diverse, mai mult sau mai puţin 
formale - toate aceste influenţe externe în 
complexitatea lor, se întâlnesc cu natura unică, 
particulară a fiecărui copil, și îi determină 
devenirea. 

M-am întrebat adesea care este acel factor 
fundamental diferit, de la o generaţie la alta, care 
are puterea să genereze o amprentă specifică, 
ușor de remarcat, la nivelul caracteristicilor 
specifice ale unei generaţii. Sistemul educaţional 
nu a fost niciodată un candidat puternic; în ciuda 
faptului că ne așteptăm ca din zona educaţională 
să vină marea inovaţie, în ciuda unor reforme 
educaţionale mult  trâmbiţate şi niciodată 


finalizate, suntem departe de a afirma că actuala 
generaţie de copii are oportunitatea să se 
construiască altfel, urmare a contribuţiei școlii. 

Probabil că una dintre schimbările 
semnificative cu impact puternic asupra 
dezvoltării copiilor noștri vizează filosofia de 
educaţie parentală. Asist cu mare bucurie la 
nașterea unei generaţii de părinţi determinaţi să 
lase în urmă valorile, convingerile, metodele și 
strategiile de educaţie parentală cu care au 
crescut, hotărâți să își crească copiii altfel decât 
au fost ei crescuţi, cu mai multă atenţie la nevoile 
emoţionale și mai mult respect pentru perspectiva 
copiilor. Intenţiile sunt grozave, drumul este însă 
greu și lung, pentru că, în ciuda lecturilor și 
(auto)educaţiei în știința nouă a parentingului, 
părinţii duc în ei urmele grele ale metodelor vechi, 
au internalizat deja o strategie de educaţie la care 
creierul lor apelează cu ușurință, cu precădere în 
momentele de mare copleșire sau vulnerabilitate. 

Așadar, dacă școala doar într-o mică măsură iar 
părinţii doar într-o anumită măsură, care ar putea 
fi un alt factor suficient de semnificativ încât să 
poată fi considerat responsabil de diferenţele atât 
de mari pe care începem să le vedem la actuala 
generaţie de copii, în raport cu generaţiile 
anterioare? 

Ei bine, îndrăznesc să afirm că dimensiunea 
digitală a vieţii noastre reprezintă acest candidat 
cu şanse bune pentru a fi luat în considerare. lar 
dacă cineva se îndoiește puternic de această 
ipoteză, vă provoc să încercaţi să explicaţi unui 
adolescent de 14 ani cum arăta viaţa înainte de 
Internet, Google, reţele sociale, YouTube sau 


jocuri în reţea. Explicaţi-i de asemenea că nu 
descrieţi o realitate petrecută cu sute de ani în 
urmă, ci descrieţi realitatea adolescenţei voastre. 

Realitatea virtuală este cealaltă dimensiune în 
care se petrece viaţa copiilor noștri; este o 
dimensiune cu care unii dintre noi, adulţii, nu ne 
simţim extrem de confortabil, pentru că nu o 
cunoaștem foarte bine, pentru că nu îi stăpânim 
regulile de utilizare și pentru că ne sperie uneori 
viteza cu care se întâmplă inovaţia în acest 
domeniu - în cazul în care vă indoiţi de acest 
lucru, vă mai lansez o provocare: gândiţi-vă la 
mătușa sau unchiul vostru preferat, la acest adult 
încă activ profesional din familia voastră extinsă, 
încă ancorat în realitate, departe de a fi pus 
definitv în cui uneltele muncii și studiului, și 
încercaţi să îi explicati conceptul de Metaverse. 
Dincolo de comicul situaţiei, ajungem să ne dăm 
seama cu ușurință de faptul că lumea, sau mai 
bine zis lumile în care trăim, ajung rapid să 
funcţioneze după nişte reguli pe care copiii noştri 
le înțeleg cu ușurință, iar noi cu dificultate sau 
deloc. 

Ce știm în acest moment, este că lumea 
digitală este la un click distanţă, cu o poartă de 
acces uriașă, fără „paznic” care să ne întrebe 
încotro mergem, dacă ne-am pierdut, sau mai 
mult, dacă este în regulă să fim acolo. 
Reglementările cu privire la „prezenţa” copiilor în 
online sunt departe de a avea coerenţă și 
consistenţă. Singura relativ știută dar frecvent 
încălcată - chiar de către părinţi, ţine de vârsta 
minimă ce condiţionează deținerea unui cont 
personal pe o reţea de socializare — 13 ani. 


Plecând de la realitatea că online-ul face parte 
din viaţa noastră, că, orice s-ar întâmpla nu ne 
vom întoarce la o viaţă fără tehnologie digitală, că 
tehnologiile digitale preiau încet-încet multe 
aspecte din viaţa noastră și modelează deja 
prezentul și viitorul copiilor noștri, foarte mulți 
părinţi, din dragoste pentru copii și ghidaţi de 
bune intenţii, precum și numeroși actori din 
domeniul educaţional, se grăbesc să invite 
tehnologiile digitale în viaţa copiilor, cu 
convingerea că astfel îi pregătesc mai bine pentru 
viitor, le facilitează dezvoltarea rapidă de abilităţi 
esenţiale, pe scurt contribuie din plin la educaţia 
de calitate și dezvoltarea accelerată a copiilor lor. 

Înainte de a analiza raportul cost-beneficiu al 
prezenţei digitalului în viaţa copiilor, vă invit să 
exploraţi informaţiile colectate în studii realizate 
în România cu privire la comportamentul în 
mediul online al copiilor români, studii ce au în 
spate instituţii credibile și foarte diferite, un ONG 
activ în domeniul drepturilor copilului, Organizaţia 
Salvaţi Copiii:, o companie privată de telefonie 
mobilă, precum și Inspectoratul General de Poliţie. 

Dintre cele mai relevante informaţii, menţionăm: 


* în cele mai multe dintre familii, vârsta la care 
copiii încep să petreacă timp online în mod 
autonom este 7 ani; 

* 96% dintre copii accesează Internetul folosind 
telefonul mobil smart; 

* peste 90% dintre copii declară că au un profil 
sau un cont pe o reţea socială; 

* 27% dintre respondenţi afirmă că, într-o zi 
obișnuită de școală, petrec peste 6 ore online 


sau își verifică constant dispozitivul de pe 
care navighează - să reținem că datele au 
fost culese înainte ca școala online să devină 
o constantă în viaţa copiilor. În cazul unei zile 
libere, fie că vorbim de sfârşitul de 
săptămână sau de vacanţă, 48% dintre copii 
petrec peste 6 ore pe zi online; 

* 31% au făcut mai puţine lucruri cu familia sau 
au neglijat aspecte legate de școală pentru a 
naviga pe Internet; 28% au încercat fără 
succes să petreacă mai puţin timp online; 
13% au neglijat rutinele de masă și somn 
pentru a fi online; 23% nu s-au simţit 
confortabil când nu au putut să stea pe 
Internet; 

* 54% afirmă că au fost deranjaţi/supăraţi de 
comportamentul altor navigatori online 
(procentul este semnificativ mai ridicat în 
rândul fetelor); 

* 25% au fost  deranjaţi/supăraţi de 
comportamentul în online al unor persoane 
cunoscute; 

* pentru 44% dintre cei care au resimţit 
disconfort emoțional online, intensitatea 
emoţiilor de teamă/furie/rușine a fost foarte 
ridicată; 

* 43% postează online informaţii personale 
precum fotografii, adresa la care locuiesc, 
școala frecventată sau locurile în care merg; 

e mediul online este principala sursă de 
informare a copiilor respondenţi; 48% verifică 
rar sau deloc valoarea de adevăr a 
informaţiilor citite online; 


* 61% s-au simţit inconfortabil urmare a ceva 
văzut online (procentul este semnificativ mai 
ridicat în rândul fetelor); principalele tipuri de 
informaţii generatoare de disconfort: 
conţinutul violent sau care incită la violenţă și 
conţinutul sexual; 

* chiar dacă se declară deranjati, mai puţin de 2 
din 10 copii au o reacţie (de exemplu, a vorbi 
cu cineva sau a găsi o altă soluţie); 

* 43% au văzut/primit mesaje cu conţinut sexual 
în mediul virtual; 

* 22% au văzut/primit mesaje cu conţinut sexual 
zilnic sau cel puţin o dată pe săptămână; 

* 50% dintre copiii care au avut acces la astfel 
de mesaje afirmă că le-au fost trimise 
personal; 20% dintre aceștia afirmă că li s-a 
cerut consecutiv mesajului, fotografie sau 
înregistrare video cu părțile intime (procentul 
este semnificativ mai ridicat în rândul fetelor); 

* 5% recunosc că au postat/trimis cuiva mesaje 
cu conținut sexual (procentul este 
semnificativ mai ridicat în rândul băieţilor); 

* peste 63% dintre copii se joacă online, iar 
dintre aceștia, mai mult de 40% joacă jocuri 
destinate exclusiv publicului adult. 


Cifrele de mai sus ne arată, dincolo de tăgadă, 
faptul că cei mai mulţi dintre copiii noștri au o 
prezenţă constantă și semnificativă în mediul 
online și utilizează în mod curent tehnologiile 
digitale. Cu ce îi îmbogățește și mai ales cât fi 
costă această realitate? 

Dacă cităm din practicile profesionale ale 
experților în domeniul sănătăţii mintale, observăm 


o intensificare a discursului referitor la o nouă 
adicţie comportamentală, jocul online, tulburare 
care necesită în mod evident cercetare 
suplimentară, dar care prezintă deja multe dintre 
caracteristicile îngrijorătoare ale 
comportamentelor de dependenţă: preocupare 
marcată/obsesie faţă de jocurile pe Internet; 
simptome de sevraj în afara activităţii de joc; 
toleranță crescută/în creștere (este nevoie de 
cantități de timp alocate jocului din ce în ce mai 
mari, pentru ca jucătorul să se declare satisfăcut); 
jucătorul a încercat inutil să se oprească/să 
scadă timpul petrecut în joc; pierderea interesului 
faţă de alte activităţi și hobbyuri; persoana îi 
minte pe cei din jur cu privire la comportamentul 
de joc; activitatea de joc devine mecanism de 
coping pentru anxietate și vinovăţie; persoana a 
pierdut/pus la risc oportunităţi și relaţii, din cauza 
comportamentului de joc. Organizaţia Mondială a 
Sănătăţii avertizează deja de câţiva ani în legătură 
cu nevoia introducerii dependenţei de jocuri video 
în manualele de evaluare și diagnostic psihiatric. 
O parte tot mai mare a comunităţii de 
practicieni se pune de acord cu privire la apariţia 
unor consecinţe negative de necontestat la nivelul 
copiilor şi adolescenților: expunerea excesivă, 
timpurie, generează rezultate  developmentale 
generale slabe (comunicare, motricitate, problem 
solving, abilităţi sociale); expunerea la ecran 
generează interferenţe negative semnificative cu 
ciclurile de somn; substituția ecran/persoană în 
interacţiune; între 7-10 ani, mai mult de 2 ore/zi de 
expunere la ecran generează risc crescut de 
anxietate și depresie. Mai puţin de doi ani de 


școală online au fost suficienţi pentru ca multe 
dintre realităţile descrise mai sus să devină 
evidente în tot mai multe familii cu copii de toate 
vârstele. 

Una dintre cele mai prestigioase asociaţii 
profesionale din lume, Asociaţia Americană de 
Pediatrie, susţine o recomandare atât de clară: în 
primii doi ani de viaţă ecranele vor fi complet 
interzise în viaţa copiilor, urmând ca din al treilea 
an de viaţă să fie introduse cu precautii de timp și 
conţinut, astfel încât, la final de preșcolaritate (6 
ani) un copil să nu „consume” mai mult de o oră 
de ecran zilnic, alternat cu activităţi diverse de 
mișcare în aer liber și interacţiune umană. 

Dacă ne îndreptăm atenţia către comunităţile 
educaţionale, descoperim un număr în creștere de 
cadre didactice tot mai îngrijorate de capacităţile 
atenționale fluctuante, interesul scăzut și 
motivatia dezechilibrată a copiilor în raport cu 
activitatea de învăţare. Mai mult, nu există încă 
studii serioase care să ateste că în școli se învaţă 
mai bine datorită mediilor digitale; nu există încă 
niciun studiu independent relevant care să ateste 
că procesele de învăţare ale copiilor sunt mai 
eficiente doar prin introducerea calculatoarelor și 
ecranelor în sala de clasă; într-una dintre ţările cu 
cel mai digitalizat sistem educaţional, Coreea de 
Sud, Ministerul Educaţiei a anunţat cu îngrijorare 
că 12% dintre elevi sunt dependenţi de Internet. 

Cât despre reţelele de socializare, acestea au 
adus în viaţa copiilor, printre altele, interacţiunea 
sub anonimat, identitatea falsă, comportamente 
negative fără asumare, consecinte sau 
responsabilitate, frauda (economică, academică, 


identitară etc.), fenomenele de 
cyberbullying/mobbing, precum și o percepţie 
pervertită asupra conceptului de prietenie și o 
subjugare a valorii personale și a stimei de sine în 
faţa numărului de aprecieri şi distribuiri. 

Nu în ultimul rând, trăim în premieră un transfer 
de riscuri pentru sănătate tipice vârstei înaintate 
către generaţia de copii, tot mai frecvent 
diagnosticaţi, similar seniorilor din viaţa noastră, 
cu obezitate, pierderi neurocognitive sau diabet. 

Semnalele de alarmă cu privire la utilizarea 
excesivă sau nesănătoasă a ecranelor de către 
copii sunt numeroase. Cu toate acestea, literatura 
de specialitate, care să ne ajute să înţelegem cu 
ușurință riscurile și să generăm schimbări pozitive 
în viaţa copiilor, nu este întotdeauna accesibilă. 
Cartea scrisă cu atât de multă empatie și respect 
pentru copii de către dr. Ducanda este o gură de 
aer proaspăt ce îmi doresc să intre în casele 
multor familii. Sper că tot mai mulţi părinţi vor fi 
ajutaţi, prin această lectură să-și dezvolte 
gândirea critică și să ia decizii sănătoase în 
legătură cu prezenţa și impactul ecranelor în viața 
copiilor, evitând interdicțiile totale, dozând 
echilibrat accesul celor mici în mediile digitale, la 
momentul potrivit, în cantitatea recomandată și 
cu un conţinut corect ales. 

Copiii în fața ecranelor reprezintă o resursă 
bogată în studii și exemple practice, dezvoltată de 
un profesionist ce se mișcă cu graţie în marea de 
cunoaștere „practice-based” și „evidence-based”. 

Practicianul Ducanda evidenţiază deficite de 
dezvoltare și comportamentale de natură să 
îngrijoreze și cel mai relaxat și senin părinte sau 


practician în domeniul sănătăţii sau educaţiei 
copilului: limbaj  sărăcăcios sau cu o 
funcţionalitate redusă; dificultăţi de coordonare 
sau întârzieri în dezvoltarea motrică; jocuri 
stereotipe, repetitive sau lipsite de un fir logic sau 
narativ;  deconectare în contextele sociale; 
toleranţă extrem de scăzută la frustrare, însoţită 
de comportamente de agresivitate și/sau fizică; 
lipsă de curiozitate și explorarea redusă a 
mediului înconjurător; reacţie redusă sau absentă 
atunci când cei din jur iniţiază interacţiune 
socială; dificultăţi de înţelegere a unor instrucțiuni 
simple, utilizate în contextul vieţii de zi cu zi; 
gesturi și comportamente stereotipe, inadecvate 
în mediile specifice în care se află copilul; 
dificultăţi de concentrare a atenţiei și tulburări de 
somn - toate acestea observate în diferite 
combinaţii, în viaţa copiilor cu consum excesiv de 
ecrane. 

Conștientă de influenţa crucială a mediului 
înconjurător, în totalitatea sa, asupra dezvoltării 
neuro-cognitive, sociale și emoţionale a copilului, 
dr. Ducanda ne invită să devenim atenţi la rutinele 
de zi cu zi ale acestuia, pentru a vedea în ce 
măsură există resurse pentru îndeplinirea acelor 
nevoi fără de care creierul copilului nu se dezvoltă 
armonios: nevoia de a fi privit, de a i se vorbi, de a 
fi alinat prin mângâieri și îmbrăţișări; nevoia de a 
împărtăși, de a se juca, de a-și folosi corpul în 
explorarea lumii reale, tridimensionale, de a avea 
experienţe senzoriale complexe tactile, auditive, 
olfactive, gustative, vizuale etc. 

În capitole atent construite dar accesibil scrise, 
dr. Ducanda prezintă modalităţile specifice prin 


care excesul de ecrane la vârste mici interferează 
cu principalele achiziţii în procesul de creștere și 
dezvoltare a copiilor: relația de atașament cu 
părinţii, dezvoltarea limbajului și a abilităţilor de 
comunicare, progresul în joc ca mediu prioritar de 
învăţare pentru copii mici, consolidarea abilităţilor 
de management emoţional, cu precădere 
toleranța la frustrare şi efort, concentrarea 
atenţiei, capacităţile cognitive, motricitatea şi 
abilităţile de interacţiune socială. 

Omul de știință Ducanda prezintă cu rigoare, 
facilitând astfel o creștere a nivelului de 
alfabetizare ştiinţifică şi gândire critică, criteriile 
de corelaţie sau cazualitate între supraexpunerea 
la ecrane și tulburările constatate la nivelul 
copiilor, cu concluzii de necontestat: 


— există un numărul mare de studii, efectuate în 

diferite ţări, care stabilesc o corelaţie între 

supraexpunerea la ecrane și tulburări; 
tulburările descrise se regăsesc în toate 
studiile și constatările clinice; 

acumularea datelor clinice experimentale; 
apariţia tulburărilor odată cu introducerea 

ecranelor şi reducerea tulburărilor după 

îndepărtarea ecranelor; 

supraexpunerea la ecrane precede tulburările 

identificate; 

— cu cât supraexpunerea copiilor este mai 
precoce şi mai intensă, cu atât riscul de 
tulburări este mai mare; 

— studiile iau în considerare variabile multiple 
(mediul social, venitul gospodăriei, sexul, 
etnia etc.). 


Părinţii nu sunt lăsaţi fără recomandări practice, 
concrete și eficiente referitoare la introducerea și 
utilizarea sănătoasă și echilibrată a mediilor și 
tehnologiilor digitale de către copii, astfel încât 
creierul lor în dezvoltare să nu fie afectat. Este 
constant prioritizată în recomandări facilitarea 
relaţiilor nemediate ale copilului, cu propriul corp, 
cu părinţii săi, cu mediul înconjurător, cu jocul 
spontan și rutinele cotidiene, ca ingrediente-cheie 
pentru o dezvoltare neuro-cerebrală optimă. 


Nu în ultimul rând, dr. Ducanda invită autorităţile 
și factorii de decizie la o poziţionare etică, 
nepărtinitoare și în acord cu interesul superior al 
copilului — singurul de care ar trebui să se ţină 
cont în luarea deciziilor cu impact major asupra 
sănătăţii și dezvoltării celor mici. 


1 https://www.salvaticopiii.ro/sci-ro/files/92/928fObff-bffa- 
447a-9a27-df979 ba1008f.pdf 


Cât timp ne-a trebuit până să recunoaștem, în 
cele din urmă, nocivitatea tutunului și rolul lui în 
cancerul pulmonar? Cât timp ne-a trebuit până 
ca ravagiile produse de azbest să fie considerate 
boală profesională? Câţi oameni au trebuit să se 
imbolnăvească până să fie, în sfârșit, 
recunoscute efectele nocive ale Mediatorului:, în 
ciuda avertismentelor repetate făcute de lrene 
Frachon2? Oare dezvoltarea și viața socială a 
câtor copii de toate vârstele trebuie să vedem că 
sunt grav afectate, ca să putem, în sfârșit, 
incrimina rolul ecranelor de orice tip? Căci 
alertele nu lipsesc, dimpotrivă, sunt din ce în ce 
mai multe. De mai bine de zece ani, Anne-Lise 
Ducanda nu încetează să avertizeze părinţii 
asupra riscurilor majore care ameninţă copiii, cu 
deosebire pe cei micuţi, supuși unei expuneri 
prelungite în faţa multiplelor ecrane care au 
invadat spaţiul familial. l-a fost greu să se facă 
auzită și s-a lovit de ostilitatea și chiar 
amenințările anumitor asociaţii, de scepticismul 
și reticenţa specialiștilor sau a oamenilor de 
știință, de inerția autorităţilor publice. Prea multe 
interese, cu deosebire de natură financiară, sunt 
în joc! Doar părinţii nu s-au mai îndoit după ce au 
constatat evoluţia extraordinar de bună a copiilor 
când au încetat să-i mai expună excesiv; stau 
dovadă nenumăratele e-mailuri primite și pe care 


autoarea a fost autorizată să le facă publice. 
Corespondenţa cu părinţii este una dintre 
comorile acestei cărţi, în care înfățișează lupta 
sa. Și care oferă informaţii preţioase tuturor celor 
care acordă atenţie stării de bine a copiilor și 
condiţiilor favorabile unei bune dezvoltări. 

Medic de Protecţie Maternală și Infantilă (PMI 
— instituţie ameninţată cu dispariţia, în treacăt fie 
spus), Anne-Lise Ducanda a fost iniţial intrigată 
de diversele tulburări de creștere observate la 
micuţii din creșă sau din grădiniţă, cu vârste între 
6 și 8 luni și 4-5 ani. Ea detaliază aceste tulburări 
cu o precizie ce va fi utilă tuturor. Astăzi este 
greu de contestat nocivitatea acestei expuneri 
excesive, dar rămân întrebările cu privire la 
mecanismele interne ale acestor tulburări. 
Ecranele sunt cauza directă sau este vorba 
despre efectul carenţei relationale? (Când copilul 
se află în faţa ecranului său, el nu mai este în 
relație cu alte persoane reale!) Prima ipoteză 
pune în discuţie ecranul însuși, cea de-a doua, 
părinţii, care și-ar abandona copiii! 

Personal, sunt convins că prezenţa excesivă în 
fața ecranelor este un agent toxic major în 
neurodezvoltarea creierului unui copil mic care, 
expus permanent  virtualităţii, nu poate 
experimenta consistenţa lumii și nu-și poate 
dezvolta conexiunile  sinaptice în mod 
satisfăcător. Este ușor să-i acuzăm pe părinţi de 
abandon, când, de fapt, aceștia sunt bombardati 
continuu cu oferte publicitare înșelătoare. Dr. 
Ducanda prezintă foarte bine aceste provocări, 
inclusiv pentru copiii mai mari, la care dificultăţile 
întâlnite se referă în principal la dependentă, 


adicţie și efecte asupra vieţii sociale, cu 
deosebire asupra celei școlare. Această carte, 
bogată în informaţii, este valoroasă și datorită 
sfaturilor și recomandărilor preţioase pe care 
autoarea le dă părinţilor care doresc să-și ajute 
copiii să scape de influenţa nefastă exercitată de 
ecrane. Trebuie să-i mulţumim! 

Părinţi, specialiști în problemele copilăriei, 
profesori, medici și pediatri, oameni de știință și 
cercetători, toţi vor găsi în această carte 
informaţii indispensabile atât pentru a asigura 
buna dezvoltare a tuturor copiilor, respectând 
nevoile lor reale (iar nu pe cele virtuale!), cât și 
pentru a stabili locul corect al ecranelor în spaţiul 
familial, acela de obiecte, fără îndoială, 
indispensabile, dar care nu trebuie să substituie 
viaţa reală. 

Daniel Marcelli 

Profesor emerit de psihiatria copilului și 
adolescentului,fost președinte al Societăţii 
Franceze de Psihiatrie a Copilului și 
Adolescentului și de discipline asociate 
(SFPEADA) 


1 Mediator (clorhidrat de benfluorex), este un medicament 
din familia produselor farmaceutice derivate din 
amfetamine, care acţionează asupra sistemului nervos, 
reducând senzaţia de oboseală, foame, somn (n. tr.). 

2 Medic pneumolog francez, care a jucat un rol decisiv în 
afacerea Mediator, medicament comercializat în Franţa de 
laboratoarele Servier din 1976 până în 2009, și care ar fi 
cauzat moartea multor pacienţi până la retragerea acestuia 
(n. tr.). 


„Fiinţa umană este făcută pentru a fi iubită, 
iar bunurile materiale pentru a fi folosite. 


Dacă lumea este pe dos, asta se întâmplă pentru 


că bunurile 
sunt iubite, iar fiinţele umane folosite. 


Autor necunoscut 


Această care este dedicată tuturor părinţilor, 
bunicilor și viitorilor părinţi, între care și voi, copiii 
mei: Alois, Enora, Matilin și Katell 


Când se aprinde un ecran, se 
stinge un copil... 


Martie 2017. Mă întorc acasă la capătul unei 
zile lungi de consultaţii la centrul de Protecţie 
Maternală și Infantilă (PMI), unde lucrez ca 
medic din 2002. La fel ca în fiecare zi, sunt 
confruntată, din nou, la copii cu vârsta între 2 și 5 
ani, cu situaţii care mă descumpănesc: micul 
Matthis, în vârstă de 4 ani, al cărui limbaj se 
reduce la desemnarea culorilor; mica Inès, de 3 
ani, care nu are deloc forță în mâini și nu poate 
ține creionul; micul Nathanaël, de 3 ani și 
jumătate, care, odată intrat în clasă, rămâne 
așezat toată ziua pe același scaun, cu aceeași 
jucărie în mână; micul Brian, de 4 ani, care nu 
poate sta așezat mai mult de un minut și care 
pune mâna pe toate; micuța Cloé, de 2 ani și 
jumătate, care nu suportă frustrarea: doar un 
„nu” să-i spui, și începe să urle și să se 
tăvălească pe jos; micul Theo, de 4 ani, care 
mușcă, zgârie și lovește tot timpul; micuța Zoe, 
de 3 ani, care nu se joacă cu ceilalți. Stă în bula 
ei, indiferentă la lumea care o înconjoară. Zoe nu 
reacționează la numele ei, ceea ce este normal 
doar la un bebeluș de 9 luni. Nu înţelege ce 
inseamnă „du-te și caută-ţi paltonul”, înţelegere 
ce ar fi trebuit dobândită până spre 15 luni, și 
remarcăm la ea gesturi inadaptate: bate din 
mâini ca și cum ar da din aripi, stereotip pe care 
îl întâlnesc din ce în ce mai des. 

Multe alte cazuri asemănătoare, pe care nu le 
mai enumăr acum. De câţiva ani, educatorii din 


grădiniţe dezorientaţi, precum și personalul de la 
creșă și de la centrele de zi pentru copii îmi trimit 
din ce în ce mai mulţi copilași prezentănd una 
sau mai multe tulburări, cu diferite grade de 
severitate. Vin rând pe rând în cabinetul meu, de 
șapte ori mai mulţi decât în urmă cu 15 ani de 
când lucrez la acest centru. 

Situaţia aceasta este sursa unei mari suferinţe: 
pentru specialiști; pentru copil, care nu se simte 
asemenea celorlalţi și care este adesea pedepsit; 
pentru părinţi, cărora li se repetă zilnic că au un 
copil cu dificultăţi. Se reunește deci la școală o 
Echipă educativă la care particip și care duce, de 
cele mai multe ori, la solicitarea unui însoțitor 
școlar:. Căci, pentru un copil care nu vorbește, nu 
înţelege, se mișcă tot timpul, face crize, este 
neapărată nevoie de o persoană în plus la clasă, 
numai și numai pentru el. Uneori trebuie 
prevăzută o deșcolarizare parțială sau totală, în 
așteptarea unui însoțitor. Pentru a-l obţine, 
părinţii trebuie să depună un dosar gros la Casa 
Departamentală pentru Persoanele cu Handicap 
(MDPH2). 

Aceasta este copleșită de înmulţirea cererilor 
cu dosar de handicap. Spre exemplu, între 2010 
și 2016, instituţia a acordat de trei ori mai mulţi 
însoțitori școlari în Essonne. 

Pentru părinţi a fost un șoc! Cum să explici că 
astfel de copii, cu astfel de tulburări, ajung la 
școală fără să fi fost observati înainte? 

O explicaţie ar fi că studiile de medicină se 
concentrează mai mult asupra patologiilor fizice 
decât pe dezvoltarea copilului, normală sau 
patologică. 


lar pe de altă parte, copiii nu vin la PMI sau la 
evaluările școlare pentru boli asupra cărora eu 
am avut șansa să mă concentrez în toate 
etapele, de dezvoltare, de învăţare, și să studiez 
comportamentele, precum și relaţiile părinți- 
copii. Sutele de copii aflaţi în dificultate, cu profil 
similar, pe care i-am întâlnit în ultimii ani m-au 
interpelat, mi-au pus întrebări și, în cele din urmă, 
m-au dus pe drumul ecranelor. Activitatea mea 
de doctor de protecţie maternală și infantilă m-a 
învăţat multe despre dezvoltarea normală a 
copilului și despre sincopele de dezvoltare. 
Astfel, de-a lungul anilor, am avut șansa să 
beneficiez de un extraordinar câmp de 
observaţie, care-mi permite astăzi să ridic o serie 
de întrebări. 


Istoria unei descoperiri 


„Doamnă doctor, am în clasă un băieţel, 
Matheo, pe care trebuie neapărat să-l vedeţi. 
Are 3 ani, dar nu înţelege solicitări simple, de 
tipul «du-te și caută-ţi pantofii», și care nu 
poate să facă aceeași activitate mai mult de 
două minute. Nu există niciun sens în ceea 
ce face. Nu vorbește decât repetând frazele 
pe care le aude și nu se joacă cu colegii. De 
fapt, nu știe să se joace și aruncă jucăriile pe 
jos. Am aşteptat câteva săptămâni, dar nu 
face niciun progres și este foarte dificil. 
Văzul și auzul i-au fost testate și sunt 
normale. Pot să spun părinţilor să vină la 
dumneavoastră?” 


Mateo intră cu tatăl în cabinetul meu PMI, 
îi spun „Bună ziua!'. El îmi răspunde: 
„Albastru Îl întreb: „Cum te cheamă?”, îmi 
răspunde: „Verde.” „Și câte cuburi sunt aici?”, 
îmi răspunde „Galben”. Pe toată durata 
consultatiei, tatăl ia obiecte de pe biroul meu 
și îl pune să spună culoarea pentru fiecare, 
privindu-mă cu mândrie. Atunci îl întreb căt 
timp petrece Mateo în faţa unui ecran. „Trei 
ore pe zi, dar nu vede decăt filme educative”, 
spune pentru a mă linişti. Pentru tată, a 
învăţa să vorbească cu fiul lui înseamnă să-l 
înveţe cifrele, literele și mai ales culorile. Îi 
spun tatălui: „În afară de închiderea 
ecranului, desigur, nu vă mai cer decât un 
singur lucru pentru data viitoare: să încetaţi 
să-l mai învăţaţi culorile” Îi vorbesc despre 
efectul ecranului şi despre dezvoltarea 
copilului. După o lună, îl revăd pe băieţel. 
Înainte de a-l revedea am sunat-o pe 
directoarea școlii. l-am înţeles imediat 
bucuria și ușurarea. Matheo încetase să mai 
spună culorile oriunde și oricând. În ciuda 
limbajului său încă ezitant, cuvintele 
începeau să aibă sens pentru el. Putea deci 
să meargă la școală, spre marea satisfacţie 
a tatălui, uimit de progresele fiului său. 
Școala nu m-a mai căutat pentru cazul 


Mathéo. 


Într-o dimineată din decembrie 2016, o 
primesc pe Sara, în vârstă de 2 ani. Prezintă 


aceleași simptome ca fratele său de 4 ani, 
William, pe care îl supraveghez de când a 
început școlarizarea. O chem în sala de 
așteptare și ea nu reacţionează: ca și cum 
nu m-ar vedea. Este foarte agitată și nu știe 
să se joace cu jucăriile, pe care le apucă și le 
aruncă. Își flutură mâinile din coate, ca o 
pasăre: ceea ce numim flapping. Aflată în 
bula ei, nu mă privește când îi vorbesc și nu 
înţelege ce îi spun. În schimb, când îi arăt o 
carte cu poze, spune fish în faţa unei imagini 
cu un pește, în condiţiile în care părinţii nu 
vorbesc deloc engleză. „Sara folosește 
ecranul?” „Da”, îmi răspunde mama, „ii dau 
telefonul meu, ca să înveţe engleză." Părinţii 
visează ca fiica lor să fie bilingvă... și calmă. 


fă 


Centrul de zi pentru copii mă cheamă 
pentru o urgenţă. Ethan, un micut de 20 de 
luni, care îi mușcă pe ceilalţi copii și 
personalul de la creșă în momentul în care 
vreunul dintre ei se apropie prea mult de el. 
Mai mult chiar, refuză să-și abandoneze 
prada și nu-și descleștează dinţii, ceea ce a 
obligat centrul să nu-l mai primească o 
vreme. 


Căteva zile mai târziu o primesc pe mama 
lui: de când părinţii s-au despărțit, trăiește 
singură cu băieţelul său. Ethan este foarte 
agitat. Nu se joacă. Până acum, dificultăţile 
lui Ethan fuseseră puse doar pe seama 


situaţiei familiale delicate. Pun întrebarea 
despre ecran: mama urmărește un canal de 
știri timp de cinci ore pe zi, încontinuu, în 
aceeași cameră în care se află și Ethan. Îi cer 
deci, dacă îi va fi cu putinţă, să oprească 
televizorul în prezenţa lui Ethan și să aștepte 
ca el să adoarmă pentru a urmări știrile. Este 
categoric dispusă să o facă. Cincisprezece 
zile mai târziu, directoarea centrului de zi mă 
anunţă că micuțul este mult mai bine: mușcă 
din ce în ce mai rar; poate fi reprimit la 
centrul de zi și se poate spera, dacă va 
continua să facă progrese, la o intrare 
normală în sistemul de învățământ. 


De la videoclipul meu la nașterea 
CoSE 


An după an, crește numărul copiilor semnalaţi 
cu dificultăţi, iar tulburările devin mai grave. Cum 
se explică acest lucru? 

În realitate, acest fenomen nu ar fi nou: îmi 
amintesc că am semnalat încă din 2009 
superiorilor mei de la PMI o creştere 
îngrijorătoare a tulburărilor de comportament. lar 
acela nu era decât începutul. 

Se știe că influenţa mediului asupra dezvoltării 
copilului este considerabilă în ceea ce privește 
procesul de plasticitate cerebrală. Tocmai de 
aceea, atunci când sunt prezente dificultăţi, mi- 
am luat obiceiul de a întreba sistematic părinţii 
despre viaţa zilnică a copilului: „Ce face copilul 
dumneavoastră  acasă?, „Cum își ocupă 
timpul?”, „Ce îi place să facă?”, „leșiţi cu el?”, 


„Povestiţi-mi o zi din viața copilului 
dumneavoastră.” 

Or, cam din 2015 încoace, primesc de fiecare 
dată acelaşi răspuns: „Doamnă doctor, dacă aţi 
ști, îi place să navigheze pe telefoanele noastre 
sau pe tableta pe care i-am cumpărat-o de 
Crăciun, aceea concepută special pentru copii. 
Este foarte dotat: intră singur pe YouTube și își 
găsește  cântecelele sau desenele animate 
preferate. Ştie deja să numere până la 100 și 
cunoaște alfabetul și culorile în trei limbi.” 
Preocupaţi de reușita copilului lor pe care fl 
iubesc, într-o societate care a plasat performanţa 
deasupra a orice, acești părinţi, crezând că 
micuțul lor se distinge prin precocitate, se 
trezesc în faţa unui copil care recită alfabetul în 
trei limbi, dar nu înţelege „Pune-ţi pantofii!” 

Dar dacă micuțul care petrece ore pe zi în faţa 
unui desen animat sau a unui cântecel pe 
YouTube, sau a unei aplicaţii educative pe 
smartphone, se va trezi blocat în dezvoltarea sa? 
Și dacă părinţii săi, din ce în ce mai captivaţi de 
smartphone-ul lor, vor fi atât de puţin disponibili 
pentru el încât copilul își va pierde interesul faţă 
de relaţiile cu celălalt? 

Așa cum are nevoie de hrană și de apă pentru 
a crește frumos, copilul are nevoie și de hrană 
cognitivă și afectivă, pentru ca astfel creierul lui 
să se dezvolte: nevoie de a fi privit, de a i se 
vorbi, de a fi alintat; nevoie de a împărtăși, de a 
se juca, de a-și folosi corpul în explorarea lumii 
reale, cea în trei dimensiuni, cu toate sensurile 
sale: e cald, e frig, e dulce, e greu, e bun, are gust 
de banană, cade când îi dau drumul și face 


zgomot, provoacă durere... Şi, ajungând la creier, 
aceste miliarde de informaţii antrenează crearea 
a mii de noi conexiuni cerebrale pe secundă. 

Aceste consideraţii reiau teoriile pediatrului și 
psihanalistului Donald Winnicott şi ale 
continuatorului său, psihiatrul John Bowlby: 
copilul are nevoie să simtă că este important în 
ochii părinților săi. Privirea umană, ca fundament 
al ataşamentului, este un puternic stimulent 
pentru dezvoltarea copilului. Neuroștiinţele au 
confirmat-o de-a lungul ultimilor anif. Or, ecranele 
sunt un veritabil paravan între copil și lume, între 
copil și părinţii săi. 

Încetul cu încetul, încep să cer părinţilor să 
stingă toate ecranele din faţa copilului, să stingă 
televizorul în prezenţa sa, să iasă cu el, să-i 
vorbească, să-i propună jucării pe care le poate 
manipula, să le ducă la gură, să-l lase să cadă... 
Foarte adesea, după o lună, constat o diminuare 
a tulburărilor: copiii agitaţi sunt cu mult mai 
calmi, cei care nu vorbeau încep să 
bolborosească și să bâiguie, alţii încep să-și 
privească părinţii. Când părinţii au reușit să 
limiteze sau (mai ales) să elimine complet 
utilizarea ecranelor, ceea ce este foarte dificil, cei 
mai mulţi copii fac progrese reale, constatate 
atât la mine la cabinet, cât și la școală și acasă. 

Mărturiile educatorilor și ale părinţilor în acest 
sens sunt din ce în ce mai numeroase: 


cal 


„La o lună și jumătate după ce am oprit 
ecranele, nu mai există nicio diferenţă între 
Noé și ceilalţi copii din clasă”, îmi spune o 


educatoare de la grupa mijlocie a grădiniţei. 
„Cu o lună și jumătate în urmă, Noe agresa în 
fiecare zi o fetiţă, repeta cifrele, dar nu 
înțelegea cerinţele de la grădiniţă.” 


Doi ani mai târziu, încurajată de propriii mei 
copii, care au văzut cât de mult sunt atașată de 
acest subiect, mă decid să difuzez pe YouTube 
un videoclip de alertare, ca să-mi împărtășesc 
observaţiile unui număr mai mare de oameni: 
părinţi, specialiști, autorităţi din domeniul 
sănătăţii. Dr. Isabelle Terrasse, medic la PMI în 
același departament, cunoscând și ea acest 
subiect, acceptă cu bucurie să semneze alături 
de mine acest videoclip. Suntem pe 1 martie 
2017. 

Imediat după postarea videoclipului, am fost 
contactată de numeroși specialişti din domeniile 
sănătăţii şi educației: psihologi, logopezi, 
pediatri, psihiatri de copii, medici şcolari sau de 
la PMI, terapeuti psihomotori, educatori... Printre 
ei: psihologul Sabine Duflo, al cărei articol 
pasionant despre pericolul tabletelor: îl citisem 
în 2015 în ziarul Le Monde. 

Toţi făceau aceleași observatii. Ca și mine, în 
fața acestor tulburări în continuă creștere, se 
întrebau despre rolul ecranelor care invadaseră zi 
după zi lumea copiilor, ca și a părinţilor. Și dacă, 
pentru prima dată în istoria umanităţii, progresul 
tehnologic împiedica dezvoltarea copilului? 

S-au ridicat voci din toate părţile: 


„Ne aflăm în faţa unei crize educative majore. 
PMI, psihologii și medicii de școală nu sunt 
suficienţi ca să poată consulta toţi copiii pe care 
îi prezentăm. La creșă nu putem face activităţi cu 


patru copii. Azi nu mai facem deloc aceeași 
treabă ca în urmă cu 15 ani. Tulburările 
aparținând spectrului autist au devenit o 
adevărată pandemie." 


În martie 2018, directorii de grădiniţe din 
Essonne fondează grupul ECRANE și adresează o 
scrisoare Ministerului Educaţiei Naţionale și 
Ministerului Sănătăţii 

„pentru a avertiza asupra flagelului ecranelor, 
care afectează din ce în ce mai mulţi copii. Există 

și alte cauze, dar în majoritatea cazurilor 

supraexpunerea la ecrane este identificată drept 

cauza eșecului şcolar. Lucrăm astăzi cu 
specialiști în sănătate (logopezi, medici, terapeuti 
psihomotori) care au constatat: supraexpunerea 
la ecrane ocupă o parte din ce în ce mai mare din 
munca lor. lar ajutorul pe care îl oferă are adesea 


un efect limitat atunci când nu se tratează 
supraexpunerea la ecrane." 


Sabine Duflo propune atunci ideea de a reuni 
într-un colectiv zece specialiști, preocupaţi de 
aceeași problematică şi având aceleaşi 
convingeri puternice, pentru a alerta părinţii, a 
informa specialiștii și a interpela autorităţile 
publice: astfel s-a născut colectivul CoSE?. 

De la crearea sa, CoSe a iniţiat numeroase 
acţiuni. Am publicat numeroase articole în presa 
științifică și în cea de informare și mai ales patru 
puncte de vedere* în Le Monde și cinci în Le 
Figaro. Am participat la numeroase reportaje 
televizate şi radiofonice și am vorbit la 
numeroase mese rotunde și colocvii medicale. 

Dincolo de toate acestea, cum videoclipul meu 
fusese amplu difuzat de către media, foarte multi 


părinţi au putut să-l vadă și ei, stupefiaţi de ceea 
ce descriam. În luna mai 2021, are 426 000 de 
vizualizări. Primesc scrisori din toate colţurile 
lumii și se fac progrese rapide și foarte 
importante în închiderea ecranelor: 


se! 


„Au trecut exact 19 zile de când am oprit 
complet ecranele pentru fiul meu de 20 de 
luni. Theo a încetat să-și mai fluture mâinile, 
zâmbește mult mai mult, doarme (înainte se 
trezea frecvent în timpul nopţii), se joacă cu 
jocuri și a abandonat ușile și dulapurile. 
Începe să gângurească ușor, în timp ce 
înainte de a stinge ecranele nu scotea o 
vorbă”, îmi scrie o mamă în aprilie 2018. 


Pentru a evalua fenomenul, m-am decis câteva 
luni mai târziu să adun datele din dosarele 
copiilor pe care școlile, creșele și centrele de zi 
mi-i semnalaseră în cursul anului școlar 2016- 
1017. Viry-Châtillon este un oraș mediu, cu 31 
000 de locuitori, cu cartiere mai mult sau mai 
puţin favorizate. Care reunește în cadrul celor 12 
grădiniţe publice 981 de copii, în grupe mici și 
mijlocii. În urmă cu 15 ani mi-au fost semnalati 
35 de copii cu dificultăţi; în momentul în care am 
extras datele erau 220. De șapte ori mai mult. 
Am decis să mă concentrez asupra copiilor cu 
cele mai mari dificultăţi, cei care aveau nevoie de 
un ajutor prioritar. Între cei 154 de copii, am 
remarcat deja că 74% erau băieţi și 26% fetiţe. În 
cadrul acestui grup am observat mai exact că: 


— 65% dintre copii aveau un prost contact 
vizual cu mine; 

— 46% nu reușeau să se concentreze, nici să se 
odihnească; 

— 43% nu înțelegeau o cerință simplă precum 
„dă-i acel cub tatălui tău”; 

— 36% aveau tulburări grave de relationare și 
de comunicare; 

— 28% nu reacţionau la auzul numelui propriu; 

— 25% erau agresivi, chiar violenti. 

Apoi, am notat obiceiurile familiale și am 
remarcat că 90 până la 98% dintre copiii 
prezentând aceste simptome erau supraexpuși la 
ecrane, adică mai mult de patru ore pe zi, 
incluzând aici și televizorul deschis ca fundal 
ambiental. Și, pe măsură ce constatam că 
ecranele sunt responsabile de numeroase 
tulburări, puneam întrebări din ce în ce mai 
exacte despre locul lor în sânul familiei. 


În ce moment putem considera că un 
copil este supraexpus la ecrane? 


Putem distinge între două tipuri de 
expunere: 


- o expunere directă, când copilul se uită la 
televizor la cântecelele lui, se joacă pe 
smartphone-ul unuia dintre părinţi sau face 
mici exerciţii pe tableta sa pentru copii; 


- o expunere indirectă, când copilul se află 
într-o cameră unde este aprins un ecran, fie 
că este vorba de televizor, de consola pentru 
jocuri a fratelui mai mare sau de calculatorul 


părintelui, chiar dacă nu pare că se uită la 
aceste ecrane. 


Pe de o parte, prezenţa ecranelor în 
funcţiune deranjează Și limitează 
interacţiunile dintre părinţi și copii, și unii și 
alţii aruncând priviri repetate spre ecran. Pe 
de altă parte, zgomotele, semnalele 
luminoase întrerup copilul din explorarea 
lumii înconjurătoare, când de fapt el are 
nevoie de întreaga sa concentrare pentru a o 
înţelege. 


Această creștere a numărului de tulburări la 
scară naţională, nu numai la Viry-Châtillon, mi-a 
fost confirmată de Direcţia generală pentru 
învățământ școlar (DGSCO3), care ţine de 
Ministerul Educaţiei Naţionale. Pornind de la 
aceste cifre publicate anual, Eric Osika, pediatru 
în cadrul CoSe, a stabilit următorul grafic: 


2010/20 
2012/2013 
2013/2014 

j 2014/2015 

E 2015/2016 

it E 2017/2018 


tulburări tulburări tulburări tulburări tulburări tulburări tulburări 
intelectuale psihice de limbaj și auditive vizuale somatice motorii 
și cognitive de vorbire 


Aceste cifre arată o creștere foarte importantă 
între 2010 și 2018 a numărului de copii cu vârste 
între 2 și 11 ani care se află în situaţii de 
handicap, dar numai pentru întârzierile de 
dezvoltare și cele de comportament. DGESCO 
arată, într-adevăr, o creștere cu 24% a tulburărilor 
intelectuale și cognitive (cei care nu înţeleg 
„încalță-te” se află în această grupă), o creștere 
cu 54% a tulburărilor psihicului (în această grupă 
se află copiii care au tulburări de relaţionare și de 
comunicare) și o creștere cu 94% a tulburărilor 
de limbaj (absenţa limbajului, limbaj întârziat sau 
pseudo-limbaj). În schimb, tulburările fizice 
(deficitele senzoriale, tulburările motorii sau 
somatice) rămân stabile. În urma acestei 
constatări CoSe a publicat, pe 16 ianuarie 2019, 
un punct de vedere în Le Monde. 


Prea multe mesaje contradictorii, 
parinţi dezorientaţi 

Sondajele arată toate același lucru: ecranele 
constituie sursă de conflict și de tensiune în 
casă. Începând cu 2017, acestea reprezintă chiar 
prima sursă de îngrijorare în sânul familiilor!?. 
Dar 44% dintre părinţi consideră că nu sunt deloc 
sau sunt insuficient consiliaţi pentru a gestiona 
ecranele!!. Conform unui sondaj realizat și 
difuzat de RMC, 91% dintre părinţi consideră că 
ecranele suni un obstacol în calea schimburilor 
în familie. 

Niciodată nu a fost atât de dificil să fii părinte, 
iar acest lucru se întâmplă în mare parte din 
cauza tsunamiului digital care ne-a inundat 
vieţile și casele. 


Încurajaţi de campaniile agresive de marketing 
și seduși de numeroasele avantaje oferite de 
ecrane, părinţii le-au utilizat masiv pentru copiii 
lor. Lucru demonstrat de studiul organizaţiei 
Common Sense Media, care a interogat 1 440 de 
părinţi, eșantion reprezentativ pentru populaţia 
americană, asupra folosirii ecranelor de către 
copiii cu vârste între O și 2 ani. Într-o societate a 
performanţei, se recurge la utilizarea ecranelor 
mai ales pentru ca cei mici să înveţe (70%), dar și 
pentru a-i distra sau calma (66%) sau pentru a le 
face plăcere (54%), precum și pentru ca părinții 
să se poată ocupa de treburile casnice (52%), 
pentru a le da ceva de făcut copiilor când sunt 
afară (35%), pentru că fraţii utilizează ecranele 
(32%) și pentru că se plictisesc (21%). De altfel, 
74% dintre părinţi sunt convinși că, dacă copiii lor 
vor fi familiarizați mai devreme cu instrumentele 
digitale, aceștia vor fi mai pregătiţi pentru lumea 
de mâine. Autorii sondajului au luat în 
considerare nivelul socio-economic, originea 
etnică și nivelul de educaţie al părinţilor. 

De ce ar renunţa, așadar, părinţii la obiceiul de 
a lăsa copiilor smartphone-urile sau tabletele 
câtă vreme acestora din urmă le place să le 
utilizeze și chiar le cer părinţilor să le pună la 
dispoziţie? 

Prin urmare, nu putem decât să realizăm că 
părinţii nu înţeleg și că sunt dezorientaţi atunci 
când află că micuțul lor, intrând pentru prima 
dată în grupa mică, are dificultăţi și că ecranele 
sunt principalii vinovați. 


Dar unde sunt autorităţile publice în 
toata această problema? 


Dacă fenomenul era încă puţin cunoscut în 
Franța în 2017, atunci când am lansat prima 
alertă, de atunci dispunem de studii din ce în ce 
mai numeroase, care confirmă constatările 
noastre din practică. În ciuda concluziilor acestor 
studii, în ciuda apelurilor a numeroși specialiști, a 
numeroase comitete, asociaţii, măsurile luate de 
autorităţile publice rămân foarte timide, iar 
industria digitală nu este împiedicată de niciun 
scut de apărare, dimpotrivă. Diluviul digital 
continuă să invadeze lumea copilului încă de la 
naștere. Drept dovadă: sălile de alăptare a 
sugarilor din maternităţi afișează în mod liber 
reclame pentru aplicaţii digitale deasupra 
meselor de înfășat. 

Această invazie digitală continuă în unele 
creșe și grădiniţe, pe care autorităţile publice și 
autorităţile locale le încurajează să se 
digitalizeze. Dar au ecranele cu adevărat virtuțile 
educaţionale pe care le atribuim? Întrebare 
esenţială care trebuie pusă mai ales acum când, 
din cauza izolării și crizei sanitare prin care 
trecem#, digitalizarea educaţiei se accelerează, 
de la școală la universitate și în toate domeniile 
vieţii noastre. De altfel, mai multe studii au arătat 
că tulburările la copii au crescut în această 
perioadă. 


O carte cu opinii categorice, pentru a 
alerta, a informa, a susţine 


Părinţii, pierduţi, au nevoie de mesaje clare și 
de ajutor. Specialiștii, conștienți de gravitatea 


fenomenului, au nevoie de o pregătire masivă și 
imediată. Prin urmare, este urgent ca autorităţile 
publice să se sesizeze cu privire la această 
situaţie care se conturează din ce în ce mai mult 
ca o problemă majoră de sănătate publică. 

Mai mult ca oricând, este timpul să punem sub 
semnul întrebării aceste aparate care ne-au 
revoluţionat vieţile, obiceiurile, comportamentul 
și relațiile. Desigur,  digitalul oferă noi 
oportunităţi, surse de progres în anumite 
domenii. Dar este, totuși, necesar să-l idealizăm, 
chiar să-l idolatrizăm? Ne-am pus oare cu 
adevărat suficiente întrebări despre natura 
acestor instrumente, care sunt omniprezente în 
viaţa copiilor și a părinţilor? 

Exact acest lucru și-l propune această carte, în 
lumina celor 15 ani de practică alături de copii și 
părinţii lor, îmbogăţiţi de schimburile constante 
de experienţă cu ceilalţi specialiști practicieni și 
de informaţiile oferite de studiile pe această 
temă, care s-au înmulţit în ultima vreme. 

În ultimii 4 ani, am fost din ce în ce mai mult 
solicitată să sensibilizez, să formez, să informez. 
Sper ca aceste pagini, asemenea videoclipului 
meu de alertă și alături de numeroasele 
conferinţe pe care le-am susţinut, să ofere câteva 
indicaţii, în special părinţilor care se simt pierduţi 
în acest labirint digital, care îi scufundă, așa cum 
am văzut adesea, în îngrijorare și dezorientare. 

Această carte nu este în niciun caz o 
declaraţie de război adresată ecranelor. Apreciez 
eu însămi rolul pe care l-au jucat în difuzarea 
avertismentelor mele și valoarea pe care o au în 
munca mea de fiecare zi. Dacă ele pot fi, într- 


adevăr, foarte utile în lumea adulţilor, înseamnă 
oare că își găsesc rostul și în lumea copiilor? 
Sunt doar jucării printre alte jucării? Să nu ne 
lăsăm înșelaţi într-o naivitate fericită, relativizând 
efectul ecranelor, și să nu cedăm în faţa 
ademenirilor de sirenă ale digitalului, ca și cum 
ar fi o soluţie magică. 

Această carte are, de fapt, un obiectiv clar să 
prezinte  constatările şi să împărtășească 
numeroasele întrebări ale unui specialist lipsit de 
conflicte de interese, punându-se în slujba cât 
mai multor persoane și în special a copiilor. 
Această carte este dedicată lor și părinţilor lor. 


1 În această lucrare se vorbește despre AVS (Auxiliaire de 
vie scolaire; fr.), pentru că este numele cel mai folosit atât 
de părinţi, cât și de personalul de specialitate. Cu toate 
acestea, denumirea exactă este astăzi AESH 
(Accompagnant des élèves en situation de handicap) sau 
însoțitor pentru elevii cu situaţie de handicap. În limba 
română, însă, se întâlnește mai des „însoțitor școlar” (n. a., 
adaptare n. red.). 

2 Acronim de la Maison départementale des personnes 
handicapées, instituţie din Franţa (n. tr.). 

3 Departament situat în sudul Parisului, în regiunea Île-de- 
France (n. tr.). 

4 Mairesse Y., „Apport des neurosciences affectives dans 
des situations de perturbations intenses du système 
émotionnel” [Contribuția neuroștiințelor afective în 
tulburările intense ale sistemului emoţional], Cahiers de 
Gestalt-therapie, 30 (2), 2012; Neuville V. et al., „Limpact des 
relations precoces sur le developpement cerebral: le trouble 
reactionnel de lattachement vu par les neurosciences” 
[Impactul relaţiilor precoce asupra dezvoltârii cerebrale: 
tulburarea de reacţie a atașamentului din perspectiva 
neuroștiințelor], La psychiatrie de l'enfant, 60 (2), 2017. 

2 „Les tablettes, à éloigner des enfants” [Tabletele trebuie 
tinute departe de copii], în Le Monde, 16 septembrie 2015. 


6 Acronim de la Écoles pour la régulation et 
l'accompagnement du numérique, în traducere: Şcolile 
pentru reglementare și sprijin digital (n. tr.). 

Z Acronim de la Collectif surexposition écrans, în traducere: 
Colectiv supraexpunere la ecrane (n. tr.). 

8 „La surexposition des jeunes enfants aux écrans est un 
enjeu majeur de santé publique” [Supraexpunerea copiilor 
mici la ecrane reprezintă o problemă majoră de sănătate 
publică], în Le Monde, 31 mai 2017; „Écrans: l'enfant 
surexposé peut présenter de graves retards” [Ecranele: 
copilul supraexpus poate prezenta întârzieri serioase], în Le 
Monde, 18 februarie 2018; „Exposition aux écrans: qui 
defend-on, les enfants ou lindustrie du numérique?” 
[Expunerea la ecrane: pe cine apărăm, copiii sau industria 
digitală?], în Le Monde, 17 ianuarie 2019; „Confinement et 
numérique: taire les risques que nous faisons prendre à nos 
enfants n'est pas tolérable” [Lockdownul și calculatorul: nu 
e tolerabilă trecerea sub tăcere a riscurilor la care îi 
supunem pe copiii noștri], în Le Monde, 6 iunie 2020; 
„Parents, la nocivité des écrans pour vos enfants est 
avérée” [Părinți, s-a dovedit nocivitatea ecranelor pentru 
copiii voştri], în Le Figaro, 20 octombrie 2019; „Quand le 
parent utilise son téléphone il n'est plus disponible pour son 
enfant” [Cănd părintele folosește telefonul, nu mai este 
disponibil pentru propriul copil], în Le Figaro, 2 martie 2021; 
„Limmense nocivite des écrans sur le développement des 
jeunes enfants” |Nocivitatea uriașă a ecranelor asupra 
dezvoltării copiilor mici], în Le Figaro, 25 iulie 2017; „Oui, les 
conséquences de laddiction des jeunes aux jeux video sont 
terribles” [Da, consecinţele dependenţei copiilor de ecrane 
sunt groaznice], în Le Figaro, 12 februarie 2021; „Certains 
contenus de la serie deducation sexuelle de France 
Télévisions pour les adolescents sont problématiques” 
[Unele conținuturi din serialele de educaţie sexuală pentru 
adolescenţi de la televiziunea franceză sunt problematice], 
în Le Figaro, 11 mai 2021. 

2 Acronim de la Direction generale de l'enseignement 
scolaire, instituție echivalentă Centrului Naţional pentru 
Evaluare și Politici în Educaţie (n. red.). 

1 Conform unui studiu UNAF [Uniunea Naţională a 
Asociaţiilor Familiale], întreprins în 2017, în peste 60 de 
departamente, pe 22 735 de părinţi cu copii având vârste 


între 6 și 12 ani (https://www.unafifr/spip. php? 
article22743). 

1 Conform unui studiu UNAF din 2020: „La parentalité à 
l'épreuve du numérique” [Parentalitatea confruntată cu 
mediul digital] (https://www.mon-enfant-et-les- 
ecrans.fr/etude-la-parentalite-a-lepreuve-du-numerique/). 

12 Sondaj Ipsos 2017. 

13 Cartea a apărut în Franţa în anul 2021 (n. red.). 

21 ianuarie 2018 
Bună ziua, dragă doamnă doctor, 


Am vrut să vă scriu, cu lacrimi în ochi, pentru 
că, asemenea multor părinți din zilele noastre, 
am făcut imensa prostie de a-mi expune copilul 
foarte devreme la un ecran: tableta. Sigur, nu mi- 
am lăsat băiatul decât câteva minute, uneori o 
oră, dar a fost și așa prea mult pentru creierul lui 
atât de mic. Băiatul meu a avut o întârziere în 
dezvoltarea limbajului. Doctorul meu mi-a spus 
să nu mă îngrijorez și mă sfătuiește să-l pun în 
fața televizorului. Băiatul meu nu mânca cum 
trebuie și atunci am avut nefericita reacţie de a-l 
așeza în faţa unui ecran, televizor sau tabletă, ca 
să mănânce. Rezultatul a fost că mânca, dar fără 
să aprecieze gustul. La 18 luni, băiatul meu a 
început să fie violent, agitat, agresiv. Toţi cei din 
jurul meu îmi spuneau: „Pentru că nu vorbește 
încă.” Eram convinsă că, dacă îl așez în faţa unui 
ecran, situaţia se va îmbunătăţi. Or, a fost chiar 
mai rău. 

În urmă cu câteva luni, soţul meu mi-a trimis 
videoclipul dumneavoastră, în care avertizaţi 
despre pericolele ecranelor: acesta a fost 
declicul. Atunci am oprit definitiv tableta. lar 
băiatul meu, asemeni unei flori, s-a deschis puţin 


câte puţin. Agresivitatea a scăzut, dar fără să 
dispară complet. Soţul meu, dependent de 
televizor, l-a lăsat pe băiat să se uite împreună cu 
el. 

Acum câteva zile, băiatul meu de 4 ani a făcut 
un desen, absolut identic cu cel pe care l-aţi 
arătat în videoclip. De o săptămână la noi nu se 
mai aprinde televizorul. Soţul meu se abţine și 
este mult mai bine, căci cel mai important lucru 
pentru noi este să restabilim situaţia. Avem 
ambiţii mari pentru copilul nostru, iar acest lucru 
merită orice efort. N-aș fi crezut vreodată că 
gestul meu banal ar fi putut face atât de mult rău 
celui mai de preţ dar al nostru: fiul nostru. 

Dragă doamnă doctor, vreau să vă mulţumesc 
pentru munca pe care o faceţi, pentru 
devotamentul dumneavoastră față de aceste 
fiinţe fragile care sunt copiii noștri. 

Vă mulţumesc că nu vă opriţi să vă bateti 
pentru a trezi conștiinţele. 

Doamna P. 


22 ianuarie 2018 
Bună ziua, doamnă dr. Ducanda, 


După ce am văzut emisiunea Envoyé Special! 
am înţeles imediat că fiul meu de 2 ani și 
jumătate este dependent de ecrane. Băieţelul 
meu se uită la televizor mai mult de cinci ore pe 
zi. Nu vorbește, nu-l interesează nimic altceva 
decât televizorul, nu se joacă cu jucăriile, se 
plictisește foarte repede dacă încercăm să 
facem vreo activitate. Nu înţelege cerinţe simple 
ca „Du-te și caută-ţi pantofii” sau „Ridică ce ai 


scăpat pe jos”. Nu răspunde la numele lui și nici 
nu ne priveşte în ochi. Nu se joacă prea mult cu 
ceilalţi copii de la creșă. Și face nenumărate 
crize. Am înţeles, desigur, că are o problemă, că 
nu are un comportament normal, dar nu aș fi 
bănuit vreun moment că televizorul este cauza. 
De câteva luni, Ilio este observat de un logoped, 
care, din păcate, din lipsă de informaţie, nu a 
făcut legătura și nu mi-a vorbit niciodată despre 
ecrane. 

De cinci zile nu mai deschidem televizorul. 
Primele trei zile au fost complicate, dar am văzut 
imediat o schimbare. Băiatul meu se joacă mai 
mult cu jucăriile, ţipă mai puţin și face crize mai 
rar. Sunt impresionată de această schimbare 
radicală. Sper să înceapă să vorbească cât mai 
curând. 

Vă mulţumesc pentru reportajul pe care l-aţi 
făcut și pentru preţioasele sfaturi. 

Pe foarte curând. 

Toate cele bune, 

Doamna Y. 


5 mai 2020 

Doamnă doctor, 

lată o mărturisire pentru ca toţi părinţii să 
poată acţiona înainte de a fi prea târziu. 

Locuim în Belgia și avem trei copii: o fiică de 
18 ani, care este la școală și care studiază pianul, 
un băieţel de 6 ani, care a intrat în clasa întâi și 
care este înscris la un club de fotbal și băieţelul 
cel mic, Yair, care are 22 de luni. Yair stă 
deocamdată cu soția mea, care este în concediu 
maternal pentru a se ocupa de el, aşa cum am 


procedat și cu ceilalţi doi copii mai mari. Am 
încercat întotdeauna să facem tot ce este mai 
bine pentru a asigura o dezvoltare frumoasă 
copiilor noștri. 

Când micuțul avea un an, soţia mi-a atras 
atenţia, spunându-mi: „Observi că Yair încă nu 
vorbește?”, comparându-l cu ceilalţi doi copii. 
Văzând îngrijorarea soţiei, am făcut o 
programare la medicul nostru pediatru, ca să o 
liniștesc. 

Medicul pediatru l-a examinat un pic și ne-a 
spus că micuțul are o creștere perfect normală, 
că nu este nimic alarmant și că fiecare copil are 
propriul său ritm. Am plecat liniștiți și ne-am 
continuat stilul obișnuit de viaţă. 

Dar cu cât treceau zilele, cu atât copilul nostru 
regresa și se îndepărta de noi. Se juca mereu cu 
aceleași jucării și învârtea tot ce găsea ca pe un 
titirez. Nu ne mai privea în ochi, nu mai 
răspundea când îl chemam pe nume, nu-l mai 
interesa nimic. Nu ne mai puteam juca cu el, nu 
mai arăta cu degetul obiectele, nu mai avea nicio 
reacţie afectivă, nu mai zâmbea și aproape nu 
mai plângea. Am început să facem comparații cu 
alţi copii de vârsta lui: am observat că este ceva 
în neregulă cu el, dar nu știam de ce. Neliniștea 
și angoasele noastre au crescut cu fiecare zi. 

Când avea vreo 22 de luni, am hotărât să 
mergem din nou la doctorul nostru pediatru, ca 
să-i spunem ce am constatat. După ce ne-a 
ascultat cu atenţie, a fost rostit cuvântul de 
coșmar: pediatrul ne-a spus că probabil copilul 
nostru este autist. Și ne-a trimis, deci, la un 


neuropediatru. Ne-am prăbuşit. Nu știam prea 
bine ce este autismul. 

Când ne-am întors acasă, am început să caut 
pe Google. Am găsit pe YouTube videoclipul 
doctorului Anne-Lise Ducanda și am spus: „Nu 
este cu putință: această doamnă vorbește 
despre micul nostru Yair!' Toate întrebările 
noastre își găseau un răspuns. 

Încă de foarte mic, îl pusesem în faţa 
ecranelor, efectiv, căci credeam că-i facem un 
bine. Nu l-am pus ca să-l calmăm, căci era un 
băiețel foarte liniștit. Ci mai degrabă ca să poată 
învăţa și ca să nu se plictisească. l-am pus 
cântecele, mici desene animate și jocuri de 
învăţare. Jocurile erau adaptate vârstei lui, deci 
nu am văzut niciun inconvenient. Dimpotrivă, am 
crezut că este un instrument de învăţare. 

Am luat atunci decizia de a opri toate ecranele 
și de a îndepărta toate jucăriile electronice, așa 
cum ni se explica în videoclip. Și, ca prin miracol, 
după câteva zile, toate spaimele noastre, toate 
îngrijorările noastre au început să se transforme 
în speranţe. Au fost necesare doar câteva zile 
pentru ca băieţelul nostru să reinceapă, ușor, 
ușor, să intre în contact cu noi. Se joacă mult cu 
jocurile lui. Ne privește în ochi și, cel mai 
important, ne zâmbește când îl privim și înţelege 
că tocmai de aceea îl privim. 

Vă mulţumesc din tot sufletul, doamnă doctor 
Ducanda, că aţi distribuit acest videoclip pe 
YouTube. Nu știu ce ne-am fi făcut dacă nu l-am 
fi văzut. 

Vă multumim că ni l-aţi redat pe micul nostru 
Yair. 


Domnul și doamna C. 


4 octombrie 201 7 
Bună ziua, doamnă doctor, 


Întâi de toate aş vrea să vă felicit pentru 
videoclipul dumneavoastră de pe YouTube 
referitor la efectele ecranelor asupra copiilor. 

Locuiesc în Ho Chi Minh, în Vietnam, și am un 
băiat de 31 de luni, care a fost expus masiv în 
faţa ecranelor (televizor, Ipad, telefon) între șase 
și nouă ore pe zi, de la 7 luni la 29 de luni. 

Ne-am dus copilul la creșă. lar personalul de la 
creșă ne-a alertat: Théophile nu suporta să fie în 
contact cu micii săi colegi. Îi respingea sau îi 
bătea. Acasă se urca adesea pe masă ca să 
lingă fereastra. Nu vorbea deloc și tipa. leșeam 
rareori cu el din casă. 

Când avea 29 de luni, am văzut videoclipul 
dumneavoastră. Atunci am decis să stingem 
ecranele, ceea ce a condus la crize timp de 
câteva luni. 

După o lună, am remarcat progrese mari: nu 
mai lingea fereastra, cerea să meargă afară ca 
să se joace sau să facă alte activităţi. Arăta cu 
degetul, a reînceput să gângurească, iar acum 
știe chiar să spună câteva cuvinte precum 
„ijeșim”, „mâncăm'. Când îl certăm, ne răspunde 
pe limba lui. Se joacă, manipulează și descoperă 
obiecte. Chiar dacă se joacă puţin cu colegii, 
acum acceptă să se amestece cu ei. 

După cinci luni de la oprirea ecranelor, îi spune 
mamei sale „în brate” și întinde mâinile. Le 
Zâmbește celorlalţi copii și nu-i mai bate, aleargă 


spre ușă când îi spun: „Vine mami!” În fiecare zi 
spune cuvinte noi și în fiecare zi ne aduce câte 
un obiect și ni-l arată. 

Din păcate, am descoperit că la creșă au 
televizor! Mă gândesc să îl retrag de la creșă. 

N.B.: Am prieteni care locuiesc în Spania și în 
Belgia și care cunosc problema efectelor pe care 
le au ecranele asupra copiilor mici. Acum o lună, 
au venit în vizită din Australia niște rude ale soţiei 
mele și erau de asemenea la curent cu această 
problemă. Vă doresc mult curaj și energie pentru 
a combate acest flagel. 

Domnul V. 


25 ianuarie 2018 
Bună ziua, doamnă doctor! 


Căutând împreună cu soția mea videoclipuri 
despre autism, am găsit din întâmplare mărturia 
dumneavoastră. 

Băiatul nostru de 5 ani corespunde, într-adevăr, 
în proporție de 90%, descrierilor pe care le faceţi. 
A fost diagnosticat cu autism de către psihologul 
CMPP*, unde se află sub observaţie. Se ocupă 
de el un logoped și, de când a intrat în grupa 
mare la grădiniţă, beneficiază de un însoțitor. 

Ascultându-vă, am început să  realizăm 
greșeala pe care o făceam. Ecranele frânează, 
efectiv, dezvoltarea. Ne dăm seama astăzi. De 
aceea am decis să stabilim reguli noi în familia 
noastră: activităţi comune părinţi-copii, jocuri de 
rol, citirea unei povești seara, muzică ambientală 
liniștitoare atunci când rămânem mai multe ore 
acasă. 


După ce am văzut videoclipul dumneavoastră, 
am închis ecranele chiar în aceeași zi. 

Rezultatele nu s-au lăsat așteptate. După zece 
zile, băiatul meu nu mai făcea crize la culcare, 
dormea mai bine, nu se mai enerva aproape 
deloc, vorbea mai mult și despre mai multe 
subiecte, avea iniţiativă și devenea mai autonom: 
mergea să-și caute hainele și se îmbrăca singur. 

Vă mulţumesc, așadar, pentru acest semnal de 
alarmă și pentru această sensibilizare, care ne- 
au condus la conștientizarea riscurilor la care ne 
expunem zilnic copiii. 

Am hotărât, deci, să vorbesc despre acest 
subiect, să distribui videoclipul și site-ul 
dumneavoastră, să-i sensibilizez pe ceilalți 
părinţi, să vorbesc la școală, astfel încât să ne 
putem corecta încetul cu încetul greșeala. Sper 
că, de-a lungul anilor, vom reuși să reducem 
numărul copiilor care sunt victime ale ecranelor, 
astfel încât copiii noștri, care sunt viitorul, să nu 
fie produsul lobotomizat al multinaţionalelor 
digitale. 

Domnul A. 


10 septembrie 2017 
Bună ziua, doamnă doctor Ducanda! 


Când avea șase luni, l-am încredinţat pe fiul 
nostru unei bone. Chiar dacă era în regulă din 
toate punctele de vedere, activitatea bonei avea 
totuși un defect a cărui importanță nu am 
evaluat-o deloc la început: non-stimularea 
copilului. În primii lui doi ani de viaţă, băiatul 
nostru a fost expus șase până la opt ore pe zi la 


televizor (emisiuni pentru copii mici, desene 
animate), la Ipad și Iphone. 

La 2 ani nu pronunţa absolut niciun cuvânt. 
Avea un comportament nervos, era agresiv 
(țipede, zgârieturi, mușcături) și nu înţelegea 
nimic din ce i se spunea. 

Dorian nu arăta cu degetul, nu răspundea când 
era strigat pe nume și, în ciuda naturii sale 
vesele, avea adesea o privire goală. Dezvoltase 
câteva obiceiuri, cum ar fi să deschidă și să 
închidă ușile, să învârtă diverse roţi și nu prea era 
atras de ceilalţi copii. Pediatrul m-a îndrumat 
spre un psihiatru de copii, care nu m-a întrebat 
nimic despre ecrane. Mi-a spus că ar putea fi, 
eventual, vorba despre un autism foarte ușor și 
că va trebui să apelăm la un însoțitor atunci când 
va intra la grădiniţă. În iulie, am fost la un 
psiholog și la un logoped care la prima întâlnire 
mi-a cerut să-i facem un examen auditiv. 

Peste câteva săptămâni, ORL-istul mi-a 
deschis calea, spunându-mi: „Cel mic a petrecut 
mult timp în faţa ecranelor." 

O căutare rapidă pe Internet ne-a dus imediat 
spre videoclipul dumneavoastră. Am oprit atunci 
imediat toate ecranele și am căutat o altă bonă. 

După o lună, progresele au fost spectaculoase, 
iar copilul nostru evoluează cu fiecare zi. A 
încetat să mai deschidă și închidă ușile. A 
descoperit alte jocuri și a început să spună 
primele lui cuvinte: „tata'”, „mama'”, „unchiul”ts, 
„mulţumesc”, „bebe” şi chiar prenumele 
verişorilor săi. 

Acum se află sub observaţia unui psiholog și a 
unui logoped. Totul ar trebui să revină la normal. 


Doamna |. 


5 mai 2019 
Bună ziua! 


Televizorul meu stă pornit în mod constant. Pe 
la vârsta de 18 luni, am remarcat că băiatul meu 
nu vorbește. Într-o zi, am descoperit videoclipul 
acestei pediatre din Essonne. L-am recunoscut 
atunci, în tot ce descria, pe băiatul meu. Am oprit 
imediat toate ecranele! Fără televizor, fără 
telefon la care să poată ajunge, fără nimic. 

Și, miracol: după 15 zile, copilul începe să 
alcătuiască propoziții, arată cu degetul, 
recunoaște anumite animale, mă strigă „mami, 
sare, se caţără, se joacă în parc cu copiii! Astăzi, 
băiatul meu are aproape 3 ani. Nu a fost ușor, dar 
am reușit să-l scoatem din această dependenţă. 

Doamna S. 


20 noiembrie 2017 

Bună ziua, doamnă doctor Ducanda! 

Vă scriu acest e-mail pentru a vă mulţumi 
pentru munca enormă pe care o faceţi ca să ne 
ajutaţi să  conștientizăm pericolul care îi 
ameninţă pe copiii noștri. 

Sunt recunoscătoare că datorită 
avertismentelor dumneavoastră am putut 
înţelege că fiul nostru se pierdea într-o lume pe 
care nu reușea să o înțeleagă. Oprirea completă 
a ecranelor în casa noastră ne-a ajutat să-l facem 
să iasă din această lume și ne-a permis să 
intrăm în contact cu mintea și cu inima lui. 


Mi s-a părut important să vă trimit mărturia 
noastră și vă transmitem mulţumirile noastre. 

Avem tendinţa că credem că ecranele sunt 
obiecte banale, dar sunt literalmente dăunătoare. 
Am învăţat să mă joc cu copiii mei, să folosesc 
altfel timpul. 

Mii de mulţumiri și, mai ales, continuaţi... 

În ce mă privește, nu ezit să spun tuturor 
părinţilor pe care îi cunosc despre munca 
dumneavoastră și despre avertismentele lansate. 

Succes în continuare, 

Doamna E. 


22 noiembrie 201 7 

Bună ziua! 

Ne-am întâlnit într-una din intervenţiile 
dumneavoastră în cadrul programului Reussite 
Educative! din orașul meu. 

Sunt psiholog în cadrul CMPP și facem 
frecvent constatări similare CU ale 
dumneavoastră, căci observăm o creștere a 
cererilor de consultaţii pentru cei mici și ne 
întrebăm din ce în ce mai mult despre rolul 
ecranelor, atât în ceea ce-i priveşte pe copii, care 
par captivaţi de imaginile animate, ignorând 
cărţile și jucăriile care le sunt puse la dispoziţie 
în sala de așteptare, cât și în ce-i priveşte pe 
părinţi, care vin cu tabletele și telefoanele și 
câteodată nici nu observă că medicul iese să-i 
invite cu copilul în cabinet... 

Astăzi vă scriu în calitate de psiholog în cadrul 
serviciului pentru vârsta mică. În orașul meu 
există o creșă, o creșă multi-primiri's, un centru 
de zi, un RAME și o creșă familială. 


Profesioniştii fac schimb de observaţii care îi 
preocupă din ce în ce mai mult: copii cărora le 
este greu să se despartă dimineaţa, căci nu vor 
să rămână fără telefonul părinţilor, copii care se 
grăbesc seara să obţină geanta mamei, pentru a 
regăsi, cu aviditate, preţiosul obiect, copii 
intoleranţi la frustrare, o anume pasivitate în 
grupa celor mai mari, care par să fie prea puţin 
interesaţi de jocurile simbolice sau de schimbul 
relaţional cu colegii lor. 

Observăm copii care încearcă să-și plimbe 
degetul pe diferite obiecte, mai ales pe cărţi. O 
mamă mi-a explicat recent cum băiatul ei de 2 
ani s-a apropiat de fratele său nou-născut, 
plimbându-și degetul de faţa lui și apăsând cu 
forță diverse părţi ale capului, așteptănd probabil 
ca bebelușul să se anime, să se declanșeze o 
voce sau să-l felicite! 

Părinţii se arată adesea foarte măndri de 
agilitatea copilului lor și ne este greu să-i 
convingem. 

Mulţumesc încă o dată pentru intervenţia 
dumneavoastră și vă felicit pentru hotărâre. 

Doamna S., psiholog 


6 martie 2019 

Bună ziua, doamnă Ducanda! 

Sunt logoped de 15 ani, 15 ani de când 
însoțesc în cabinetul meu adulţi și copii, pentru 
a-i ajuta să evolueze mai bine, pentru ca unii să 
scape de tulburările pe care le au, iar alţii să 
poată duce o viață mai bună, în ciuda acestor 
tulburări. Uneori, întâlnesc la evaluarea limbajului 
oral copii foarte mici. De altfel, este una dintre 


evoluţiile pe care le-am constatat în meseria 
mea. Astăzi, medicii trimit copilul la logoped fără 
să mai aștepte ca acesta să vorbească și este 
mai bine așa, pentru că noi știm să detectăm 
semnele, chiar și la cei mai mici, care explică de 
ce acest copil nu începe să vorbească. Copilul 
aude? În ce stadiu se află în raport cu 
dezvoltarea jocului? Care sunt capacităţile sale 
de atenţie? Dar capacităţile de imitare?... Astăzi 
știm că limbajul nu se dezvoltă de la sine, că 
bebelușul are nevoie de interacţiunile cu părinţii 
săi, cu anturajul, pentru a dezvolta ceea ce eu 
numesc, simplificând, „casete de limbaj”. Acest 
proces are loc la toţi bebelușii, oricare ar fi limba 
vorbită, cu condiţia să li se vorbească. Din 
păcate, mulţi dintre micii mei pacienţi nu au 
beneficiat de îndeplinirea acestei condiţii. Părinţii 
lor nu vorbesc cu ei sau nu vorbesc suficient. Şi 
adesea aceștia cred că televizorul, Dora 
exploratoarea2, cutare aplicaţie pe telefon, 
cutare tabletă numită „pedagogică” vor stimula 
această învăţare a limbii în locul lor sau mai bine 
decât ei. 

Mă găndesc la această fetiţă, pe care am 
tratat-o pentru o întârziere în dezvoltarea 
limbajului. Avea 3 ani, nu vorbea, mărăia, 
plângea, comunica prin gesturi. Părinţii mi-au 
adus-o pentru examinare la sfatul educatoarei și 
erau îngrijoraţi de dezvoltarea fiicei lor. Vorbind 
puţin limba franceză, instalaseră în camera 
micuţei domnișoare un televizor ce funcţiona 
între opt și 21 de ore pe programe pentru copii, 
spunându-și că astfel va învăţa franceză și chiar 
engleză datorită  Dorei... Mica domnişoară 


prezenta importante tulburări de atenţie, tulburări 
de discriminare auditivă, nu percepea diferenţa 
dintre cei apropiaţi, avea dificultăţi de a-și activa 
musculatura facială, o întârziere în ce privește 
dezvoltarea jocului. După câteva luni, după 
înlocuirea televizorului cu cântece și povești 
spuse de familie și punerea în aplicare a unei 
reeducări logopedice, stimulând ascultarea şi 
atenţia auditivă, mama fetiţei mi-a spus într-o zi: 
„Dumneavoastră o învăţaţi pe fiica noastră 
spaniolă? Acum vorbește spaniolă!” Ei bine, nu, 
este spaniola dumneavoastră, dragă mamă! 
Munca mea constă în a-i da mijloacele de a 
sesiza limba vorbită în preajma ei, eu nu învăţ 
copiii să vorbească, asta este treaba părinţilor! Şi 
aceasta au făcut după ce s-au convins să sunt 
mult mai competenţi decât ecranele. Dar cât de 
mulți părinţi se îndoiesc de competentele lor în 
fața puternicelor strategii de marketing?! Câţi 
părinţi, cred, dimpotrivă, că dau ce este mai bun 
copiilor lor datorită noilor tehnologii?! Printre 
părinţii pacientilor mei, majoritatea, chiar 
cvasitotalitatea. Puteţi spune că selecţia este 
influențată... Că vin să mă vadă cei care au 
îngrijorări în privinţa limbajului și că alţi copii, 
fără tulburări, folosesc în aceeași măsură 
ecranele. Posibil. Dar este evident că dacă nu 
acesta este factorul declanșator, în orice caz 
este un factor agravant pentru copiii care 
prezintă fragilitate în dezvoltarea limbajului și 
este un element care împiedică încercarea de a 
stimula limbajul. 

În încheiere, aș vrea să vă vorbesc despre sala 
mea de așteptare. În care am instalat jucării 


pentru copii: șine de cale ferată din lemn, 
numărători, personaje supereroi, garaje, mașini. 
Cărţi, reviste, o tablă mică și creioane... Afișe în 
care îi îndemn pe părinţi să-și petreacă timpul cu 
copiii lor. Ei bine, toată atenţia părinţilor este 
captivată de telefoane; iar copilul, atunci când nu 
desenează pe cărți sau pe pereţi, se joacă și el 
cu propriul telefon. O ocazie ratată de a petrece 
împreună un moment, de a se minuna de evoluţia 
propriului copil. O ocazie în plus de a-i scădea 
capacitatea de atenţie înainte de ședință... Am 
impresia că văslesc timp de o jumătate de oră, în 
cadrul ședinței săptămânale, în direcţia inversă 
în care ecranele văslesc în tot restul timpului. 
Atunci, să nu ne mirăm că tratamentul durează și 
că tulburările persistă. 

Doamna F., logoped 


14 Trimis special (fr.) (n. tr.). 

13 Centru medico-psiho-pedagogic. 

16 În franceza familiară, tonton, cuvânt ușor de pronunţat (n. 
tr.). 
1 Reușita Educativă (fr.) (n. tr.). Program iniţiat în 2005, care 
vizează remedierea unui ansamblu de dificultâţi cu care se 
confruntă copiii, propunând familiilor un parcurs și o 
supraveghere personalizate. 

18 În franceză, în original, multi-accueil, sistem flexibil de 
creșă, care permite pă-rinţilor să-și lase copiii un timp variat, 
cu programare sau chiar în regim de urgenţă (n. tr.). 

19 Relais d'assistants maternels, 
https://www.caf.fr/partenaires/caf-de-la- 
reunion/partenaires-locaux/relais-petite-enfance-rpe 

2 Desen animat cu temă educativă (n. tr.). 


CAPITOLUL 2 


Nevoile 
fundamentale ale 
copilului 


Criza sanitară de Covid-19 și, odată cu ea, 
izolarea ne-au reamintit valoarea realului și faptul 
că este de neînlocuit. Fie că suntem adulţi sau 
copii, realitatea ne oferă experienţe, emoţii, pe 
care lumea digitală nu le va putea înlocui 
niciodată: să strângem în braţe un copil și să-l 
sărutăm, să vorbim cu el și cu cei apropiaţi, să 
ieșim din casă pentru a întâlni oameni care ne 
stimulează în mod constant. 

Această bogăţie a realităţii este deosebit de 
importantă pentru un copil, al cărui creier este 
foarte imatur la naștere. Venirea pe lume a 
bebelușului se încheie cu adevărat tocmai 
datorită legăturii emoţionale privilegiate pe care 
o construiește cu părinţii săi și explorării zilnice a 
lumii înconjurătoare, pe care o face cu propriul 
corp. Dezrădăcinat din realitate, sau slab 
înrădăcinat, copilul mic se ofilește, ca o plantă 
lipsită de pământ, de apă și de minerale. 

Seriile de rapoarte despre prima copilărie 
întocmite în ultimii ani de diverși experţi și aduse 
la cunoștința guvernului nu încetează să insiste 
asupra acestui punct. 


Recent, raportul intitulat „Primele 1 000 de 
zile'2 insistă asupra necesităţii unui mediu de 
calitate și a unor adulţi grijulii care să-l 
supravegheze, astfel încât copilul să se poată 
dezvolta pe deplin. Or, ecranele construiesc 
tocmai un ecran între copil și lumea reală. Ca 
atare, ele vin în contradicţie cu nevoile micuţei 
fiinte umane, așa cum vom vedea în capitolul 
următor. 

Povestea orfanilor din România atestă aceste 
nevoi vitale pentru copil. Pentru a da mai multă 
forță ţării sale, dictatorul Ceaușescu (1960- 
1989)%2 a implementat o politică de natalitate 
foarte incisivă: contracepţia și avortul au fost 
interzise, cuplurile fără copii au fost impozitate, 
iar copiii pe care părinţii nu i-au putut crește au 
fost luaţi în grija statului. 150 000 de copii au 
fost, astfel, plasați în 600 de orfelinate austere și 
sordide. Lipsiţi de îngrijire, de căldură umană și 
de joacă, acești copii prezentau serioase 
întârzieri cognitive și socio-emoţionale. În anul 
2000, pornind de la această constatare, a fost 
inițiat proiectul de cercetare Bucharest Early 
Intervention Project (BEIP). Scopul a fost de a 
măsura efectele pe termen lung produse de 
carenţele emoţionale profunde în primii ani de 
viață, precum cele suferite de acești copii. În 
cadrul acestui studiu randomizat, 136 de copii au 
fost selectaţi aleatoriu: 68 au fost adoptați și au 
putut beneficia de un mediu emoţional cald; 
ceilalți 68 au fost lăsaţi într-un orfelinat (grupul 
de control). Studiul arată că toţi copiii adoptați 
înainte de vârsta de 2 ani au recuperat complet 
întârzierile, cu deosebire abilităţile sociale, de 


atenţie și de limbaj; în schimb, cei care fuseseră 
adoptați după vârsta de 2 ani nu au recuperat 
deloc sau doar foarte puţin întârzierile în 
dezvoltare. Cercetătorii concluzionează că 
privarea de îngrijire, de contact uman și de 
stimuli pozitivi în perioada esenţială a copilăriei 
timpurii împiedică dezvoltarea copilului și 
provoacă întârzieri și tulburări. 


Atașamentul: siguranţă pentru 
dezvoltare 


Din primele zile de viaţă, singura interacţiune 
de care copilul are nevoie este interacţiunea 
umană. Copilul își descoperă propria existenţă 
pentru că părinţii lui îl privesc, îl ating, îl 
îmbrățișează, îi zâmbesc. Bebelușul descoperă 
bucuria relaţiei și a legăturii, precum și plăcerea 
de a comunica datorită gângurelii?*, zâmbetelor 
și privirilor pe care le întâlnește la părinţii săi. 
Dacă bebelușul râde, părinţii vor susține acest 
elan de bucurie cu propriul lor râs, încurajându-l. 
Dacă bebelușul plânge, părintele îi va vorbi, își va 
adapta mimica și îi va spune: „Plângi, te agiţi, vrei 
să te iau în braţe.” ÎI va lua în brate și copilul se 
va linişti. Văzând că părinţii sunt cu el, copilul își 
poate dezvolta un atașament sigur. Așa cum a 
subliniat, printre alţii, psihiatrul și psihanalistul 
englez John Bowlby, la sfârșitul anilor 19603, 
aceasta este garanţia bunei dezvoltări a 
copilului. 

Pornind de la un răspuns parental adaptat 
nevoilor şi emoţiilor sale, bebeluşul 
internalizează treptat faptul că părinții săi sunt 
pentru el acel acasă puternic, unde va fi sigur că 


va găsi confort, încurajare și tandreţe atunci 
când va pleca să exploreze lumea. Construcţia 
acestui acasă emoţional se face de către părinţi 
și bebeluș în primele momente din viaţa 
acestuia. 

Atașamentul se creează într-o sincronie de 
emoţii și de ipostaze relaţionale părinte-bebeluș, 
ceea ce presupune ca părinţii să fie o prezenţă 
caldă și să manifeste o disponibilitate fizică și 
emoţională consecventă și continuă. Dimpotrivă, 
lipsa de sincronie face copilul să se simtă 
nesigur și poate deveni, astfel, dezorientat. Ceea 
ce a demonstrat psihologul american Edward 
Tronick cu experimentul chipului impasibil (still 
face experiment), realizat în 1973. Copilul și 
mama lui sunt așezați faţă în faţă. Într-o primă 
fază, mama reacţionează într-un mod adecvat la 
emoţiile bebelușului care, instalat astfel în 
schimbul de reacţii, își aliniază emoțiile cu ale ei. 
În faza a doua, mama rămâne impasibilă în faţa 
bebelușului. Din ce în ce mai dezorientat, 
bebelușul încearcă prin toate mijloacele să 
restabilească interacţiunea pierdută cu chipul de 
care se atașase. Când mama lui reacţionează din 
nou în mod adecvat la emoţiile bebelușului, 
acesta se linişteşte, dar dă semne de stres în 
urma situaţiei de suferință pe care tocmai a trăit- 
o. Securitatea emoţională nu își poate găsi 
rădăcinile decât în interacțiuni continue, 
previzibile şi consecvente între copil şi părinții 
săi. 

Locul unde se naște comunicarea este acest 
prim atașament protector dintre copil și părinţii 
săi, dintre părinţi și copilul lor. Încă de la naștere, 


copilul mic, cu mult înainte de a vorbi, înțelege că 
limbajul transmite informaţii și emoţii și că 
acesta este substratul relaţiilor sale cu lumea și 
cu ceilalți. Dobândind foarte devreme gustul 
pentru interacţiune, copilul se instalează în mod 
natural în relaţia de schimb. De aici ia naștere 
dorinţa lui de a comunica și datorită ei se naște 
limbajul. 


A gândi, a vorbi lumii: apariţia 
limbajului 

A vorbi înseamnă a folosi cuvintele în 
cunoștință de cauză, a înţelege și a exprima 
gânduri și emoţii. Născut din relaţie, limbajul 
continuă să construiască și să reinventeze 
această relaţie. 

Raportul „1 000 de zile” confirmă că adaptarea 
reciprocă în cadrul dialogului este crucială. Cele 
mai eficiente sunt interacţiunile sociale în care 
copilul se simte ascultat și încurajat, în care 
adultul vorbește cu copilul său și nu îi vorbește 
copiluluiZ?. 

lată de ce voi insista în continuare asupra 
necesităţii absolute ca părinţii să vorbească cu 
copilul lor de îndată ce acesta se naște. Pentru 
că înainte chiar să vorbească el însuși, bebelușul 
înţelege ce îi spun părinţii lui. Cuvintele capătă 
sens și consistenţă pentru copilul mic, pentru că 
ele sunt emise de o ființă umană care îl privește 
și îi vorbește, descifrând ceea ce trăiește, 
experimentează, simte. „Stai jos, ca să te încalţ': 
copilul aude aceste cuvinte, în timp ce părintele îl 
ajută să se așeze și îi pune pantofii în picioare. 
Copilul asociază astfel cuvintele cu gesturile și 


cu situaţia pe care o trăiește în realitate. Datorită 
părinţilor săi, care descifrează lumea pentru el, 
cuvintele devin semnificative. 

Mica fiinţă umană are nevoie de o altă ființă 
umană care să o introducă în relaţia de 
comunicare proprie speciei noastre: limbajul. 
Acest lucru ţine, în special, de rolul neuronilor 
numiţi „neuroni-oglindă”, studiaţi pe larg de 
cercetătorul Pier Francesco Ferrari#. 
Experimentele sale au pus în evidență rolul 
acestor neuroni specifici, prezenți în creierul 
uman: ei ar fi implicati în învăţarea prin imitație și 
în relaţiile sociale, cu deosebire în empatie. 
Activarea acestor neuroni-oglindă ar explica mai 
exact faptul că un copil își amintește un cuvânt 
după ce l-a auzit rostit de o ființă umană de două 
sau trei ori, comparativ cu situaţia în care l-ar 
auzi prin intermediul unui ecran, când este 
necesar să fie rostit de cincizeci până la șaizeci 
de ori. 

Ecranele nu oferă mijloacele care favorizează 
apariţia limbajului la copilul mic, în ciuda ideii 
larg răspândite că acesta poate învăţa în faţa 
ecranelor vorbitoare. În realitate, desenele 
animate, cântecelele și jocurile educaţionale de 
pe ecran bombardează copilul cu cuvinte care nu 
înseamnă nimic pentru el. Acest lucru se 
datorează deficitului video, fenomen evidenţiat 
pentru prima dată în 1999 de Rachel Barr și de 
colegii ei, care continuă să publice pe acest 
subiect. Această echipă americană de 
cercetare a studiat mecanismele de învăţare la 
copii. Pentru a evita repetarea sistematică a 
instrucţiunilor, membrii echipei s-au filmat în 


timp ce explicau. Atunci și-au dat seama că cei 
mici înţeleg mai puţin bine instrucţiunile 
prezentate pe ecran decât cele prezentate faţă în 
față. Pornind de aici, s-a născut următorul 
experiment: cercetătorii au separat un grup de 42 
de copii de 2 ani în două grupuri a câte 21 de 
copii. Primul grup urmărește printr-o fereastră un 
adult care explică faptul că ascunde o păpușă 
sub o canapea din cameră. Al doilea grup 
urmărește exact aceeași scenă filmată pe un 
ecran de aceeași dimensiune cu fereastra. Când 
introduc cele două grupuri de copii în camera în 
care este ascunsă păpușa, toţi copiii din grupul 
„fereastră” o găsesc, în timp ce doar jumătate din 
copiii din grupul „ecran' reușesc același lucru. 
Învăţarea 2D pe un ecran este mai puţin eficientă 
decât învăţarea 3D în viaţa reală. Acest fenomen 
a fost numit deficit video sau deficit de transfer. 
Această situaţie ar persista și după vârsta de 3 
ani şi ar viza și ecranele interactive. 


Joaca sau a fi actor în lume 

Tony Lainé, psihiatru pentru copii și 
psihanalist, a subliniat întreaga sa viaţă cât de 
important este jocul la copii. Copilul învaţă prin 
intermediul jocurilor sale, reînnoite, sau prin cele 
mai mici teste de fizică, făcând obiectele să cadă 
o dată, de două ori, de treizeci de ori, făcând 
zgomot, atingându-le, băgându-le în gură. Așa 
cum a subliniat elocvent Tony Lainé, într-o 
conferinţă celebră din 1971, intitulată „Acţiunea”, 
copilul trebuie să fie pus în situaţia de a acţiona 
asupra lumii cu tot corpul și cu toate simţurile 


sale. Or, fiecare minut în fața unui ecran 
înseamnă timp furat din jocurile copilului. 


Plasticitatea creierului: importanţa 
jocului 


În contact, adăpostit la sânul mamei, în braţele 
tatălui, în sărutările și îmbrăţișările lor, copilul 
descoperă gustul pentru comunicare, înainte 
chiar de a descoperi cuvintele: comunicarea între 
bebeluș și părinţi, comunicarea între creier și 
mediul înconjurător, datorată tuturor simţurilor 
bebelușului. Sunt mobilizate vederea, auzul, 
gustul, mirosul, atingerea, dar și simţurile 
vestibular și proprioceptiv, mai puţin cunoscute, 
dar nu mai puţin esenţiale, deoarece informează 
creierul despre echilibru, gravitație, mișcare, 
structura corpului, localizarea diferitelor părţi ale 
corpului, percepţia efortului care trebuie făcut. 
Informaţia circulă continuu, din mediu către 
creier, de la creier către mediu, trecând prin corp. 
Creierul se îmbogățește cu noi sinapse, corpul cu 
noi abilităţi. Plasticitatea cerebrală, deosebit de 
importantă la copil mic, reprezintă acest „proces 
continuu şi dinamic de creare, întărire și 
eliminare a conexiunilor  sinaptice'3%, iar 
„experienţele modifică structura creierului care 
se modelează în funcţie de experienţele trăite". 
În primii 5 ani de viaţă, în creierul unui copil se 
creează între 700 și 1 000 de conexiuni pe 
secundă, cu condiţia ca stimulii din partea 
mediului său să fie suficienţi și de bună calitate. 
Începând cu viaţa intrauterină și până la 
aproximativ 18 luni, foarte numeroșii stimuli 
primiţi i-au permis copilului să realizeze milioane 


de miliarde de conexiuni cerebrale, dincolo de 
nevoile sale. Pentru a evita saturarea prin 
abundența de sinapse și informaţii, creierul 
efectuează un proces de sortare: aceasta este 
tăierea sinaptică. Conexiunile cerebrale nu sunt 
suprimate pentru că suni defectuoase, ci pentru 
că sunt folosite puţin și, ca atare, par inutile. 
Dacă un copil ar primi timp de o oră pe zi stimuli 
benefici, jocuri și interacțiuni, iar patru ore pe zi 
ar sta în faţa ecranului, creierul ar reţine doar 
conexiunile create de ecrane: conexiuni slabe și 
inadecvate, care ulterior ar putea cauza 
probleme copilului, după cum vom vedea în 
capitolele următoare. 

Jocul, experienţa realului, în realitate, este, 
așadar, piatra de temelie în constructia 
arhitecturii cerebrale a copilului mic. Atingerea 
joacă un rol esenţial aici: celulele pielii și celulele 
nervoase (cele ale nervilor motori, ale nervilor 
senzoriali și ale creierului) provin din aceleași 
celule stem embrionare. Ca și cum creierul și-ar 
fi trimis neuronii către tesutul cutanat, ca o 
prelungire a lui însuși, pentru a extrage de acolo 
toţi stimulii necesari dezvoltării sale, așa cum un 
copac își înfige rădăcinile adânc în pământ 
pentru a extrage apa și nutrienţii necesari vieţii. 

În realitate, fiecare minut din viaţa unui bebeluș 
contribuie la construcţia structurii sale cerebrale, 
inclusiv baia și mesele, care, deși la prima vedere 
par banale, sunt, de fapt, momente de puternică 
stimulare senzorială. În baie, copilul descoperă 
moliciunea apei, îi simte rezistenţa, caută 
echilibrul, stropește, golește, o toarnă dintr-un 
recipient în altul. În timpul meselor, gustă o 


multitudine de arome și consistente, simte cald 
și rece, își dezvoltă motricitatea gurii și a 
mâinilor ţinându-și lingura, prinzând mâncarea cu 
degetele. De aici și importanţa jocurilor de 
manipulare, pentru a-și dezvolta motricitatea și a 
înţelege deja legile fizice și matematice: dacă 
împing suficient de tare cu ambele mâini, 
această cutie se mișcă; dacă răstorn acest 
obiect de pe masă, va cădea în mod obligatoriu 
pe pământ, sub efectul gravitaţiei. Dacă transfer 
aceste cuburi din această cutie în această altă 
cutie, cantitatea va scădea în prima cutie și va 
creşte în a doua. 

Pentru ca acest proces de înţelegere a lumii să 
fie finalizat și perfect integrat, copilul mic trebuie 
să se miște lent; este absolut necesar să-i dăm 
timp. El are nevoie să repete, să încerce, fără să 
fie întrerupt. Toate încercările și toate eșecurile 
sale sunt esenţiale: ele îi stimulează simţul 
efortului, imaginaţia, creativitatea. Nu vă grăbiţi 
deci să-i oferiţi imediat soluţia; înarmaţi-vă cu 
răbdare, toleraţi dezordinea;  supravegheaţi-i 
experimentele cu bunăvoință și încurajându-l. 
Maria Montessori nu a spus altceva când i-a 
invitat pe părinţi să „nu ajute niciodată un copil 
care îndeplinește o sarcină pe care el crede că o 
poate face”. 


Afară, o lume ce trebuie descoperită 


Pentru a descoperi lumea, pentru a fi pe deplin 
implicat în ea, trebuie să mergem să o întâlnim, 
afară, în contact cu ceilalţi. Copiii ies acum mai 
puţin de o oră pe zi: mai puţin chiar decât 
prizonierii; până și vânzătorii de detergenti trag 


un semnal de alarmă:2! Această izolare a copiilor 
mici este dăunătoare. Natura constituie pentru ei, 
în mod deosebit, un câmp infinit de experienţe 
senzoriale, motorii şi sociale, o sursă 
inepuizabilă de mirare. Contactul copilului cu 
natura este o nevoie esenţială pentru el: în 2005 
jurnalistul american Richard Louv a propus în 
cartea sa Last Child in Woods termenul de 
tulburare de deficit de natură: sindromul lipsei 
de natură. Această lipsă de contact cu natura, 
care se generalizează astăzi în rândul copiilor 
mici, pare a fi responsabilă pentru multe 
dificultăţi și tulburări. De aici și necesitatea 
absolută să scoatem zilnic copilul. Afară, 
simţurile îi sunt stimulate în mod deosebit, mult 
mai mult decât în casă. 

Copilul poate simţi vântul pe obraji, când rece, 
când călduţ, când puternic, când blând, în funcţie 
de vreme. Respiră mirosuri diverse: de iarbă 
tăiată, de pământ umed după ploaie, de flori 
înmugurite și înflorite sub primele raze de soare. 
Afară, picioarele lui descoperă moliciunea 
mușchiului, duritatea  pietricelelor, blândeţea 
nisipului, fragilitatea frunzelor de toamnă. Afară 
poate să alerge, să sară, să cadă, să urce. Prin 
toate mișcările și toate gesturile sale, micuțul își 
dezvoltă  motricitatea, echilibrul, precum și 
coordonarea vizual-manuală: „Ca să ajung la 
această creangă a copacului, trebuie să-mi întind 
puţin braţul, să am de ce să mă prind şi să 
împing cu picioarele” În aer liber este așadar un 
loc deosebit de propice dezvoltării simţurilor 
vestibulare și kinestezice=*. 


Sub acest copac se poate afla un măr, un măr 
adevărat, cu o culoare adevărată, cu coaja 
netedă, cu miros dulce, pe care va trebui să-l ţină 
cu amândouă mâinile, pentru că altfel riscă să-l 
scape. Va apuca mărul cu degetțelele sale 
dolofane, va apăsa, ca să testeze rezistenţa cojii 
sub presiunea mâinii, va trage de codiţă, să vadă 
când se rupe. Toate aceste mici gesturi ale sale 
contribuie la dezvoltarea motricităţii sale fine și a 
micromotricităţii, care se traduc prin agilitatea 
degetelor și a mâinilor, esenţiale fie și doar 
pentru a ţine un creion atunci când va trebui să 
execute mici sarcini la școală. 

Tatăl lui îi poate explica că mărul a fost făcut 
de copac și că a căzut de pe creangă; îi va spune 
că este un fruct comestibil, care poate fi mușcat 
sau folosit la prăjituri. 

Nimic de-a face cu mărul de pe un ecran, mai 
ales dacă are ochi și zâmbește. 

Afară se întâlnește și cu ceilalţi, adulţi și copii 
deopotrivă. Cu ei învaţă să împărtășească, să-și 
gestioneze emoţiile și frustrările care pot apărea 
când va auzi „fiecare pe rând”, să descifreze 
intenţiile celorlalţi și să măsoare efectele 
acţiunilor sale. Afară pur și simplu învaţă să 
trăiască cu ceilalți. În schimb, ecranele 
anihilează empatia, pe care cei mici o pot simţi 
începând cu vârsta de 6 luni, și îi privează de 
interacţiunile sociale, ceea ce poate face 
școlarizarea dificilă. 


Structurarea: o necesitate pentru a 
tolera frustrările produse de realitate 


Pentru că ne iubim foarte tare copilul, dorim în 
mod natural să-i facem plăcere. Pentru părinţi 
este deosebit de dificil să spună nu, să-și 
frustreze copilul, cu riscul de a-l nemulţumi și a-l 
supăra. Și totuși, este una dintre cele mai 
frumoase dovezi de dragoste. Pentru a fi în 
siguranţă și a deveni ulterior un adult senin și 
echilibrat, un copil are nevoie de limite clare, 
coerente și adecvate vârstei. Această structurare 
afectivă și emoţională este esenţială și va avea 
un rol imediat ce copilul va intra la școală; pentru 
că școala este o sumă de frustrări, așteptări, de 
compromisuri necesare și de eforturi. Copilul 
trebuie să fie pregătit și pentru acest lucru. 

În contact cu ceilalţi, fie în familie, la creșă, la 
asistenta  maternală sau în parc, copilul 
descoperă că dorinţele sale nu pot fi îndeplinite 
tot timpul și că acestea pot intra în contradicţie 
cu ale altora. Învață, astfel, să se adapteze și să 
facă faţă frustrării, garanţie a succesului atunci 
când va intra la școală: un loc în care trebuie să 
asculte, să rămână așezat și să nu vorbească în 
același timp cu educatoarea, unde trebuie să-și 
aștepte rândul, să împartă, să aranjeze jucăriile 
după ce s-a făcut prezenţa de dimineaţă, unde nu 
trebuie să se certe, să se bată sau să strige... Un 
copil care nu a fost niciodată frustrat nu poate 
înţelege asta; de aici izbucnirile sale de furie, 
chiar de agresivitate și violenţă, care pot duce la 
abandonarea școlii. A-ţi frustra copilul înseamnă 
a-l structura, explicându-i limita, înţelegându-i 
durerea și calmând furtuna emoţională pe care o 


simte. Copilul învaţă să-și regleze emoţiile și 
înţelege că lumea exterioară nu se poate 
conforma tuturor dorințelor sale. 

Aștepiarea: o frustrare teribilă pentru un copil 
care își dorește în mod natural totul, imediat. 
Este esenţial ca cel mic să înveţe să aştepte, să 
se plictisească, să parcurgă un timp pe care îl 
consideră lung. În acest domeniu, adultul, în 
special părinţii, are un rol esenţial de jucat. 
Determinându-l să-și îndrepte atenţia spre 
altceva, o jucărie, o carte sau vorbind cu el, 
copilul înțelege că aşteptarea nu este 
insuportabilă. Acest lucru este fundamental, 
pentru că la școală copilul va trebui adesea să 
aștepte: să-și aștepte rândul ca să i se dea de 
lucru, ca să vorbească, ca educatoarea să se 
ocupe de el. Așteptarea și plictiseala sunt, de 
altfel, o experienţă foarte bogată pentru copil: în 
aceste intervale pe care le are la dispoziţie, 
copilul își imaginează, inventează, își creează 
ocupaţii și activităţi noi. În aceste momente, în 
care creierul nu mai este solicitat, este deosebit 
de creativ, activând ceea ce se numește „reţeaua 
implicită”: reţea cerebrală care se activează 
atunci când copilul nu face nimic*. Achiziţiile 
zilnice pot fi atunci memorate și consolidate. 
Copilul își dezvoltă autonomia afectivă; 
imaginează soluţii pentru a-și locui singurătatea 
și a-și compensa lipsa de activitate. 

Așa cum copilul tău trebuie să facă faţă 
frustrării și așteptărilor, el trebuie să înveţe și 
efortul, care este indispensabil oricărei învăţări. 
Jocul real are, din acest punct de vedere, un rol 
capital. Când copilul își construiește micul lui 


turn din cuburi, trebuie să încerce diferite cuburi 
înainte de a-l găsi pe cel potrivit; trebuie să le 
întoarcă, să apese cu putere, iar dacă se clătină, 
turnul se prăbușește. Trebuie atunci să o ia de la 
capăt, iar și iar. Copilul învaţă să persevereze. În 
schimb, dacă face un turn de cuburi pe o tabletă, 
nu mai este necesar să prindă cuburile cu 
mâinile lui dolofane; acestea nu cad niciodată. 
Este suficient să le facă să alunece atingând 
ecranul și, gata; nici un risc ca turnul să se 
prăbușească. Tableta care face totul în locul 
copilului nu are nevoie decât de un singur gest, 
atât de sărac: atingerea ecranului cu degetul. Nu 
este necesar niciun efort ca să obţină un rezultat 
impecabil: un puzzle complet, desenul minunat al 
unei corăbii. În aceste condiţii, cum ar putea 
copilul să înţeleagă faptul că, pentru orice 
activitate la școală, este necesar să facă 
eforturi? Că rezultatele nu sunt neapărat pe 
măsura dorințelor lui? 


CA 


Anatole, 4 ani, vine în biroul meu cu 
smartphone-ul mamei sale în mâini: pe o 
aplicaţie, desenează o minunată corabie. ÎI 
întreb dacă ar fi de acord să deseneze o 
corabie pe o foaie, cu creioane colorate. Este 
de acord. Minute întregi încearcă să 
deseneze o corabie. Liniile nu sunt foarte 
drepte; când colorează, le depășește; apasă 
atât de tare, încât găurește foaia de hârtie. 
După 15 minute, renunţă; smartphone-ul 
mamei nu-l dezamăgește niciodată. De ce ar 
stărui Anatole de vreme ce, în câteva 


secunde și cu câteva atingeri de deget pe 
ecran, obţine un magnific velier cu trei 
catarge?  Executând actiunile în locul 
copilului, ecranele îl împiedică să înveţe ce 
sunt efortul, constanţa și perseverenţa. 


Concentrarea 


Fiinţa umană are un dublu sistem de atenţie. 

Încă de la naştere, dispune de o capacitate de 
atenţie spontană, involuntară, care nu necesită 
efort: creierul este programat în mod natural să 
detecteze elementele cele mai izbitoare din 
mediul său -un fulger luminos care ne face să 
întoarcem capul la dreapta, un zgomot brusc 
care ne face să ne întoarcem capul la stânga... 
Această formă de atenţie ne permite să evităm 
pericolele, să vânăm. Ea este cea care ne pune în 
alertă; și tocmai pe ea ne-o solicită ecranele. 

Aceasta este opusul atenţiei voluntare, pe care 
o numim și concentrare, și care permite copilului 
să înveţe. Foarte puţin dezvoltată la naștere, ea 
se construieşte cu deosebire între 6 luni și 4 ani. 
Necesită un efort cerebral, pe care îl stimulează 
interacţiunile cu părinţii și jocurile reale. Copilul 
se concentrează să asculte, să înțeleagă cum 
funcţionează lumea și să găsească soluţii atunci 
când întâmpină o dificultate, fiind sprijinit de 
părinţii săi, care îl încurajează: atunci când două 
cuburi nu se potrivesc, când turnul se 
prăbușește... Dar copilul nu-și poate duce 
raționamentul până la capăt dacă în aceeași 
cameră este aprins un ecran: acesta îl perturbă și 
îi întrerupe fără încetare procesele cognitive. 


Acest lucru a fost arătat în mod clar, printre 
altele, de un studiu american publicat în 2008. 


Atenţie spontană Atenţie focalizată 


involuntar Voluntar 

Fără efort Cu efort 

Prezentă încă de la Se dobândește în ani 
naștere 

Exogenă Endogenă 


Vânătoarea, evitarea Activităţile școlare, 


pericolului, acţiunile casnice, jocuri, 
ECRANELE jucării reale 

Plăcere Plictiseală 

Fără concentrare Concentrare 


În concluzie 


Așa cum are nevoie de hrană bună și 
sănătoasă pentru a crește, copilul are nevoie de 
hrană bună afectivă, emoţională, senzorială și 
motrică pentru a-și dezvolta creierul. Are nevoie 
să se miște, să se joace, să atingă lumea. Are 
nevoie să fie cu ceilalţi, iar uneori să fie lăsat în 
pace; iar atenţia părinţilor săi trebuie să fie 
continuă, consecventă și caldă. 

Ecranele nu răspund niciuneia dintre nevoile de 
bază ale copilului mic. Nu au nicio valoare 
nutritivă la nivel cognitiv și psiho-afectiv. 
Dimpotrivă, pot fi extrem de toxice. 

V-aţi decis să eliminaţi pesticidele din 
alimentaţia bebelușului dumneavoastră? Atunci 


spuneţi adio ecranelor înaintea vârstei de 2 ani. 


Cercul virtuos al dezvoltării copilului 

e Afectiune 
e Construirea unul 
aşament sigur 


GENETICĂ 


+ e timbal 


e Părinţi disponibili, 
previzibili și afectuoşi Încredere în sine și în adulți | e Dezvoltarea crelerului | | e capacități cognitive 
e Schimburi de priviri, e Dezvoltarea e motricitate 
de vocalize, mângâieri tuturor tipurilor e empatie şi înțelegere 
șI îmbrățișări Explorarea lumi! reale În trel de inteligență emoțională 
e Încurajări şi confort dimensiuni, cu toate simțurile: e sociahilitate 


atingere, gust, miros, vedere, auz, 
simțul vestibular și propriocaptiv. 
Stimularea tuturor 


simțurilor 


MEDIU 


21 „Les 1 000 premiers jours. Là ou tout commence” 
[Primele 1 000 de zile. Acolo unde începe totul], raport al 
comisiei pentru primele 1 000 de zile, depus în septembrie 
2020. Acest raport a fost întocmit sub conducerea 
medicului neuropsihiatru Boris Cyrulnik, la solicitarea 
Președintelui Republicii, Emmanuel Macron. Realizat în 
mod particular cu Adrien Taquet, Secretarul de Stat pentru 
Copii şi Familii, acest raport este rezultatul sondajelor și 
reflecţiilor realizate de optsprezece experţi în prima 
copilărie. 

22 Referințele autoarei sunt eronate. Nicolae Ceaușescu a 
condus România ca Secretar general al Partidului Comunist 
Român începând cu anul 1965, iar ca președinte al 
României din 1974 (n. tr.). 

23 Zeanah C.H., Fox N.A., Nelson C.A., „Case study in Ethics 
of Research: the Bucharest Early Intervention Project” 
[Studiu de caz în etica cercetării: proiectul de intervenţie 
timpurie București], The Journal of Nervous and Mental 
Disease, martie 2012. 

24 În franceză, în original, „Areuh”, termen utilizat pentru 
sunetele pe care le emite copilul, ca semn al vorbirii, în 
primele lui zile de viaţă (n. tr.). 

2 Bowlby J., Attachment and loss [Atașament și pierdere], 
vol. 1: Attachment (1969), vol. 2: Separation (1973), vol. 3: 
Loss, sadness and depression (1980). 

2 Tarabulsy G. M. et al., „Lattachement parent-enfant et le 
développement humain: une vieille idee, un nouveau regard” 
[Atașamentul pârinte-copil și dezvoltarea umană: o idee 
veche, o viziune nouâ), în La psychologie au quotidien, 
august 2012. 


21 Ochs E. et al., „The Theory of language socialization” 
[Teoria socializării lingvistice], în The Handbook of Language 
Socialization, noiembrie 2011. 

23 A se vedea, între alţii, Ferrari PF. (coord.), New Frontiers in 
Mirror Neurons Research [Noi frontiere în cercetarea 
neuronilor-oglindâ], OUP, Oxford, 2015. 

2 Barr R., „Transfer of learning between 2D and 3D sources 
during infancy: Informing theory and practice” [Transfer de 
cunoștințe între surse 2D și 3D în copilăria mică. Teorie de 
informare și practică], în Developmental Review, 30-2, iunie 
2010. 

30 Alvarez C., https://www.celinealvarez.org/plasticite-pour- 
le-meilleur-ou-pour-le-pire. 

31 Vidal C., „La plasticite cerebrale, une révolution en 
neurobiologie”  [Plasticitatea creierului, o revoluție în 
neurobiologie], Spirale, 63, 2012. 

32  https://www.skip.com/fr/libre-de-se-salir.html - este 
exemplul dat în original. E vorba despre mărci de detergent 
care vorbesc în reclamele lor despre faptul câ e bine să 
lâsăm copiii să se joace și să se murdărească (n. tr.). 

33 În engleză, în original, nature-deficit disorder (n. tr.). 

34 Simţuri care informează creierul despre echilibru, 
gravitație, mișcare, structura corpului, localizarea diferitelor 
părţi ale corpului, despre efortul care trebuie fâcut. 

33 Alves PN., Foulon C., Karolis V. et al, „An improved 
neuroanatomical model of the default-mode network 
reconciles previous neuroimaging and neuropathological 
findings” [Un model neuroanalitic îmbunătățit al rețelei în 
modul implicit reconciliază neuroimaginile anterioare și 
descoperirile neuropatologice], Communications Biology, 
370-2, 2019. 

3 Schmidt M.E. et al., „The Effects of background Television 
on the Toy Play Behavior of Very Young Children” [Efectele 
televizorului din fundal asupra comportamentului copiilor 
foarte mici în timpul jocului cu jucării ], în Child Development, 
79-4, iulie 2008. 


CAPITOLUL 3 


Puterea toxica a 
ecranelor asupra 
copiilor 


Este esenţial să înţelegem nevoile copilului 
pentru a realiza că ecranele nu i le pot satisface, 
în ciuda a tot ceea ce pretind campaniile de 
marketing. Dimpotrivă, ele sunt opusul nevoilor 
copilului mic şi îi afectează dezvoltarea 
armonioasă. 

Dar de ce sunt toxice ecranele? 

În primul rând, pentru că timpul petrecut în faţa 
ecranelor de către copii și părinţi este furat din 
timpul pentru interacţiunea dintre ei. Copilul, 
prizonier în lumea virtuală, este rupt de ceilalţi și 
de lume. Un timp furat din cel pentru dezvoltarea 
tuturor tipurilor de inteligență: emoţională, 
socială, cognitivă, senzorio-motorie. Timp preţios 
furat copilăriei. 

Bombardând copilul cu flash-uri vizuale și 
sonore extrem de rapide, ecranele emit stimuli 
necorespunzători, care pot afecta creierul 
copilului mic. Prins în această furtună senzorială 
care pentru el nu are sens, iată cum ia naștere 
anarhia în creierul lui aflat în construcție. 


Ecranul împiedică dezvoltarea copilului, 
indiferent dacă se află în mâinile sale sau în 
imediata lui apropiere, pornit în fundal sau în 
mâinile părinţilor. După cum am arătat în 
capitolul anterior, un copil nu se poate dezvolta 
în afara realităţii, smuls din relaţiile umane și din 
lumea tridimensională. Ecranele taie legătura 
dintre creier și hrana sa principală și nu îi oferă 
niciunul dintre nutrientii de care are nevoie; 
dimpotrivă: îl otrăvesc. 

Prin urmare, este urgent să avertizăm asupra 
efectelor nocive ale ecranelor. 


O corelaţie tulburătoare 


Dovada unei corelaţii între 
supraexpunere și tulburări 


În cei 15 ani ca medic PMI, am avut două tipuri 
de misiuni. În primul rând, acestea au constat 
într-o serie de consultaţii acordate micuţilor care 
veneau să mă vadă (aproximativ 20 pe zi), nu 
pentru că ar fi fost bolnavi, ci pentru a le urmări 
evoluţia. Am putut să-mi dedic consultaţiile 
observării copilului care trăiește și crește alături 
de părinţii săi, în toate aspectele dezvoltării sale: 
fizic, cognitiv, afectiv, socio-emoţional. 

Ca medic PMI, aveam și o altă misiune 
importantă: evaluările în grădiniţe. Aici mi-a 
devenit pe deplin evidentă problema. În ultimii 5 
ani, aflându-mă sub presiunea gravităţii și 
numărului mare de tulburări, nu am mai făcut 
nicio vizită de identificare. M-am trezit dintr- 
odată prinsă de avalanșa de urgente, solicitată 
din toate părţile de educatori dezorientaţi în faţa 
unui val tot mai mare de copii care nu 


dobândiseră abilităţile de bază ale unui copil mic: 
să se așeze și să rămână concentrați pe o 
sarcină, să înţeleagă când li se vorbește, să 
găndească înainte de a acţiona, să își regleze 
emoţiile, să suporte să li se spună „nu'”, să 
trăiască cu ceilalţi... În schimb, înșiră literele și 
numerele în mai multe limbi, așa cum fac 
tabletele lor pentru bebeluşi. În realitate, cei mai 
mulți dintre acești copii fuseseră supraexpuși la 
ecrane, așa cum am menţionat în introducerea 
acestei cărţi. Treptat, intuiţia pe care am avut-o 
de a corela supraexpunerea cu tulburările a fost 
confirmată de cazurile clinice pe care le-am 
acumulat cu sutele de-a lungul anilor. Analiza 
dosarelor școlare a adăugat alte argumente în 
favoarea acestei corelaţii: atunci când le-am 
propus părinţilor să oprească ecranele sau să le 
limiteze la mai puţin de o oră pe zi, 70% dintre 
copiii care se prezentau cu tulburări au făcut 
progrese considerabile, peste aşteptările mele. În 
schimb, atunci când ecranele au continuat să fie 
folosite intensiv, nu am observat decăt progrese 
foarte limitate, chiar inexistente. 

Aceste date, deși nu se înscriu într-un studiu 
multicentric randomizat (studiu cu un nivel 
ridicat de dovezi), ne permit totuși să identificăm 
o tendinţă clară, pe care o găsim, de altfel, la 
scară naţională și internaţională. 


CA 


Vă scriu pentru a vă semnala îngrijorarea tot 
mai mare exprimată de echipele mele 


Bună ziua, 


(medici, infirmiere și asistenţi sociali școlari) 
în faţa situaţiei „explozive” din școlile din 
orașul nostru (copii de la grădiniţă până în 
ultima clasă de ciclu primar). Ne confruntăm 
cu un fenomen de creștere a numărului de 
copii cu tulburări de comportament sau cu 
tulburări pervazive de dezvoltare (TPD). 
Toate școlile, din medii favorizate sau mai 
puţin favorizate, sunt afectate; comunitatea 
educaţională este dezorientată. 


Echipele educaţionale se întălnesc din ce 
în ce mai des. Împreună cu inspectorii ASH? 
de la Ministerul Educaţiei Naţionale 
(inspectorii responsabili cu adaptarea și 
școlarizarea elevilor cu dizabilități), 
constatăm că mulţi copii care nu sunt 
înscriși cu dizabilităţii prezintă, la vârste tot 
mai mici, tulburări de dezvoltare, de limbaj și 
tulburări de comportament: cazuri „fără 
handicap clasic” pentru care nu avem 
răspunsuri potrivite. 


Date fiind aceste situaţii devenite 
incontrolabile, crește numărul întreruperilor 
școlarizării. 


Nu avem astăzi mijloacele de a ști exaci 
ce rol joacă ecranele în apariţia acestor 
disfuncţionalităţi majore. Totuși, echipele 
mele mă avertizează cu regularitate asupra 
acestui subiect, iar comunitatea 
educaţională împărtășește marea 
dumneavoastră îngrijorare. 


Toate cele bune, 


Doamna D,, 
șefa departamentului de sănătate școlară 


dintr-un oraș de 300 000 de locuitori 


Bună ziua, 


Sunt profesoară de italiană lângă Napoli, în 
Casavatore, și mă ocup de copiii cu 
dificultăţi de învăţare aflaţi la grădiniţă. Am 
descoperit  interesantul dumneavoastră 
videoclip despre pericolele ecranelor, care 
corespunde foarte mult cu experienţa mea 
profesională actuală. De câţiva ani, observ o 
creștere constantă a numărului de copii 
aflaţi în dificultate, din cauza utilizării 
excesive a ecranelor. 


Vă mulţumesc pentru munca dvs. 
Cu stimă, 


Doamna A. 


Bună ziua, 


Lucrez de 22 de ani ca psiholog școlar în 
grădiniţe și școli primare, în cadrul unei 
RASED (Réseau daides spécialisées aux 
élèves en difficulté) din mediul rural. 


Din 2019, în cadrul şedinţelor ţinute de 
echipele multidisciplinare ale MDPHĦ, 


pentru analizarea dosarelor de orientare 
ULIS“ și/sau a cererilor de însoțitor școlar 
pentru elevi în situaţie de handicap, trebuie 
să utilizăm o mulţime de tabele bizare. Ne 
este însă imposibil să decidem în privinţa 
unui diagnostic precis, deoarece simptomele 
evocă totul și orice: ADHD? Dificultăţi de 
învăţare? TSA®? Sunt afectate toate 
funcţiile: limbaj, motricitate, relaţie, cognitie, 
atenţie... Dosare ale unor copii în care 
specialiștii menţionează din ce în ce mai 
mult o problematică legată de ecrane, 
inclusiv în mediile familiale care nu au 
probleme și sunt bine integrate social. 
Solicitările de însoțitor școlar au explodat, 
pentru că acești copii sunt greu școlarizabili 
fără însoțitor, care, însă, le este rareori 
repartizat fără un diagnostic și este dificil să 
vorbim de „supraexpunere” în notificarea 
transmisă părinţilor. Văd elevi care nu se 
descurcă în clasa pregătitoare, după ce la 
grădiniţă le-au fost puse la dispoziţie toate 
mijloacele didactice de care s-a putut 
dispune (programe de facilitare educaţională 
în clasă, ajutor personalizat, RASED, CMP%); 
cu toate acestea, elevii sunt încă agiiaţi și cu 
dificultăţi școlare în clasa pregătitoare. Cătă 
vreme utilizarea ecranelor nu este limitată, 
acești copii întămpină din ce în ce mai multe 
dificultăţi șolare și își pierd interesul pentru 
învăţare. Unii dintre ei vor fi diagnosticaţi cu 
dislexie sau ADHD și probabil li se va 
prescrie Ritalin?. 


Doamna V. 


Buna ziua! 


Confirm ceea ce spuneţi! Educatoare la 
grupa mică și mijlocie,29 de elevi anul 
acesta, mai degrabă din clasa de mijloc și 
din medii sociale favorizate: niciodată nu a 
fost atâta gălăgie, lovituri, mușcături, 
plânsete, lacrimi, jucării sparte și cărţi rupte 
în clasă! 


Doamna B. 


Cum să nu auzi vocile tuturor acestor 
specialiști care lucrează zilnic cu copiii? 

Aceste observaţii de teren au fost confirmate 
de studii științifice. Acestea s-au înmulțit în 
ultimii ani și arată în unanimitate o corelaţie între 
supraexpunerea la ecrane și efectele nocive 
asupra dezvoltării copiilor mici. Colectivul CoSE 
recenzează și actualizează toate studiile pe 
această problemă, pe care le pune la dispoziţie 
gratuit pe site-ul său 
(www.surexpositionecrans.org). Această carte 
nu are scopul de a epuiza toată literatura 
științifică — pletorică — despre ecrane; le voi cita 
doar pe cele mai grăitoare. 


Ecranele și limbajul 


În 2017, o echipă canadiană a studiat 
legătura dintre timpul petrecut pe un 
dispozitiv mobil și întârzierea în dezvoltarea 
limbajului pe un grup de 894 de copii cu 
vârsta medie de 18 luni, în cadrul reţelei de 


sănătate „TARget kids!”. Studiul arată o 
corelaţie semnificativă între utilizarea 
ecranelor mobile și întârzierile de limbaj 
raportate de părinți la copiii de 18 luni. 
Consumul mediu zilnic de ecran mobil este 
de 15,7 minute și fiecare jumătate de oră în 
plus petrecută zilnic pe ecran este asociată 
cu un risc de 2,3 ori mai mare de întârziere a 
limbajului“. 


Ecranele și dezvoltarea cognitivă 


Un studiu american publicat în 2010 
dorește să stabilească dacă timpul petrecut 
în faţa unui ecran și natura conţinutului 
vizionat la vârsta de 6 luni au efecte asupra 
dezvoltării cognitive și a limbajului copilului 
la 14 luni. 


Acest studiu longitudinal a fost realizat 
într-un spital public dintr-o zonă urbană, pe 
un eșantion de 259 de mame împreună cu 
copiii lor mici, provenind din medii sociale 
defavorizate. Din 259 de copii, 96,1% au fost 
expuși la ecrane la vârsta de 6 luni timp de 
minimum două ore pe zi. Au fost testate trei 
tipuri de conţinut: distractiv, educaţional, 
inadecvat vârstei. 


Analizele ponderate și neponderate arată 
o corelaţie pozitivă între timpul petrecut pe 
ecran la șase luni și întârzierile cognitive și 
de limbaj la 14 luni. 


Această corelaţie este similară pentru 
categoriile conţinut distractiv sau 
educaţional. Ea se agravează însă în cazul 
categoriei conţinut inadecvat vârstei“. 


Ecranele și atenţia 


Într-un studiu publicat în 2019, o echipă 
canadiană a evaluat efectele timpului 
petrecut în faţa ecranului asupra atenţiei, pe 
baza datelor obţinute de la foarte 
importantul grup de nou-născuţi CHILD 
(Canadian Healthy Infant Longitudinal 
Development). Aceste date au permis 
studierea stării de sănătate a 3 455 de copii. 
Părinții participanți au completat Child 
Behavior Checklist (CBCL)* când copilul lor a 
împlinit vârsta de 5 ani și au precizat timpul 
total petrecut în faţa ecranului (inclusiv 
jocuri și dispozitive mobile). 


O durată mai mare de două ore pe zi 
petrecute în faţa ecranului la vârsta de 5 ani 
este asociată cu un risc crescut de tulburări 
de comportament și în special cu dificultăţi 
de atenţie. Această asociere este mai 
importantă decât pentru orice alt factor de 
risc, inclusiv somnul, stresul parental și 
factorii socio-economici“€. 


Ecranele și motricitatea 


În 2019 a fost publicat un studiu american 
prospectiv longitudinal (urmat în timp) pe 
126 de copii cu vârsta de 3-4 ani. Studiul a 
vizat legătura dintre activitatea fizică, timpul 


petrecut în faţa ecranului și abilităţile 
motorii. Dezvoltarea motrică a fost evaluată 
de evaluatori instruiți în testele de dezvoltare 
motrică (TGMD-3) și mișcare și abilităţi 
motrice (MABC: Movement Assessment 
Battery for Children, ediţia a doua). Au fost 
măsurate și alte variabile, precum vârsta, 
sexul, venitul gospodăriei. Timpul de 
expunere la ecrane a variat între 1,5 și 8,7 
ore pe zi. 


Rezultatele arată că, dacă durata de timp 
petrecut pe ecran crește, abilităţile corporale 
și manuale ale copilului vor fi mai afectate 
(motricitate grosieră și fină)“. 


Tot mai multe argumente în favoarea 

cauzalităţii 

În mod evident, utilizarea ecranelor de către 
copii mici și de către membrii familiei lor ridică 
întrebări și suscită îngrijorare. Cum să explicâm 
altfel cele 1 646 500 de articole de presă 
publicate pe această temă numai în 2018%, 
precum și preocuparea atâtor oameni de știință 
pentru acest fenomen, încât, începând cu 2015, 
sunt publicate anual 350 de articole de 
specialitate? 

Situaţia a fost considerată suficient de 
îngrijorătoare de către Ministerul Solidarităţii și 
Sănătăţii, încât a cerut Înaltului Consiliu pentru 
Sănătate Publică (HCSP*) redactarea unui raport 
pe acest subiect. Acesta, depus în ianuarie 2020, 
a analizat literatura de specialitate, pentru a 
emite recomandări privind utilizarea ecranelor de 


către copii şi tineri. Acest raport, care a avut în 
vedere o mulţime de studii, precum și cercetarea 
aprofundată în acest domeniu, ia notă de 
observaţiile mele și ale colegilor mei făcute de 
câţiva ani încoace: „Timpul petrecut în fața 
ecranelor de către copii din ce în ce mai mici și 
de către adolescenţi pare a fi excesiv și ar putea 
fi responsabil de diverse disfuncționalităţi sau 
chiar tulburări de dezvoltare și sănătate la copii. 
Ecranele par, de asemenea, să distragă atenţia 
copiilor de la alte activităţi considerate esenţiale 
pentru dezvoltarea lor fizică, psihică, neurologică 
și emoţională." 

Acest raport avansează, chiar dacă prudent, 
ipoteza unei cauzalităţi, nu numai a corelaţiei. 


— Corelaţia arată că două variabile sunt legate 
între ele, schimbarea uneia fiind însoţită de 
schimbarea celeilalte, în aceeași direcţie sau 
în sens invers. 


- În schimb, cauzalitatea indică faptul că 
modificarea uneia dintre variabile duce la o 
modificare a celeilalte variabile. 


Odată clarificată această distincţie 
terminologică, trebuie să vedem dacă putem 
vorbi în mod legitim de cauzalitate pentru a 
desemna legătura care asociază supraexpunerea 
la ecrane și tulburările la copii. 

Unii cercetători doresc dovezi. 

Cauzalitatea este, în general, demonstrată prin 
studii randomizate, dublu-orb, multicentrice: 


- randomizat: plasarea unui grup de bebeluşi 
sau copii foarte mici în faţa ecranelor, pe o 
durată determinată, și compararea acestuia 


cu un grup de copii care nu va fi în contact 
cu un ecran pe aceeași durată de timp. Este 
posibil din punct de vedere etic? 


—  dublu-orb: în cazul unui medicament, 
oamenii nu știu dacă iau medicamentul care 
este testat sau iau placebo (un medicament 
fără niciun efect); 


— multicentric: copiii ar fi reprezentativi pentru 
populaţia generală (geografic, medii sociale 
etc.), ceea ce este posibil și s-a practicat 
deja în multe studii asupra ecranelor. 


Prima posibilitate: se consideră că studiile 
randomizate sunt posibile la copiii mici și atunci 
ar fi trebuit să fie lansate deja în urma alertei 
mele. Ar fi vorba, spre exemplu, de formarea unui 
grup de copii în vârstă de 18 luni supraexpuși la 
ecrane: jumătate dintre aceștia nu și-ar schimba 
obiceiurile în raport cu ecranul vreme de patru 
săptămâni, în timp ce cealaltă jumătate nu ar 
mai avea contact cu niciun ecran în aceeași 
perioadă. După patru săptămâni, ar trebui 
reevaluate tulburările. Atunci când tulburările se 
datorează ecranelor, patru săptămâni de pauză 
sunt suficiente pentru a constata dispariţia lor 
sau o ameliorare spectaculoasă, ce va continua 
și dincolo de aceste patru săptămâni. lar patru 
săptămâni suplimentare de stai în faţa ecranelor 
nu ar avea consecinţe grave pentru copil. 

A doua posibilitate: studiile randomizate nu 
sunt acceptabile din punct de vedere etic și, în 
acest caz, nu putem aștepta studii care nu vor fi 
efectuate. Deci, să le luăm în considerare pe cele 
care există deja și care, toate, arată o corelaţie 


între expunerea mare la ecran și tulburările de 
dezvoltare. Aceste studii există cu miile. Ele sunt 
ușor de descoperit prin efectuarea unei căutări în 
baza de date științifică Medline, disponibilă pe 
Internet pentru toată lumea. Simpla introducere 
în motorul de căutare a celor trei cuvinte-cheie 
„screen time children” (timp la ecrane copii) 
permite descoperirea a 4 963 de studii (cifre 
valabile la data de 21 iunie 2021) publicate pe 
această temă în ultimii 5 ani în reviste științifice 
din întreaga lume. 

În acest context, ne-ar putea ajuta criteriile de 
cauzalitate elaborate de epidemiologul englez Sir 
Bradford Hill (1897-1991). Ele sunt numite mai 
simplu „criteriile Hill de cauzalitate”. În 1965, Sir 
Bradford Hill a stabilit o listă de condiţii, în 
contextul controversei privind responsabilitatea 
fumatului de tutun în debutul cancerului 


pulmonar, pentru a veni în ajutor specialiștilor, 
permiţând astfel întărirea ipotezei unei legături 
de cauzalitate între două evenimente. 


Valabil și 
Citeriile Hill pentru 
ecrane? 
Relaţia Expunerea precede da 
temporală tulburarea. 
Cu cât amploarea 
efectelor legate de 
Gradul de asociere este mai da 
asociere mare, cu atât este mai 


probabilă o legătură 
cauzală. 


O expunere analogă 


Analogie £ ; da 
dă un risc analog. 
Rezultatele sunt 
Stabilitatea apesal perm diferiţi 
Ape examinatori, în locuri da 
asocierii T A 
diferite, la populaţii 
diferite. 
Cu cât expunerea este 
Relaţia doză- mai mare, cu atât este da 
efect mai mare riscul de a 


dezvolta tulburări. 


Posibilitatea explicării 
Plauzibilitate meraniu da 
existente între 


expunere și tulburări. 


Luarea în considerare 
a marjei de eroare prin da 
abordări adecvate. 


Coerenţa 
internă 


O cauză produce un 
Specificitatea anume efect în 
asocierii absenţa altor 

explicaţii. 


da 


Înlăturarea factorului 
de risc scade da 
incidenţa tulburării. 


Proba 
experimentală 


Acest tabel ne arată că toate criteriile lui Hill 
sunt aplicabile relaţiei dintre supraexpunerea la 
ecrane și tulburările constatate și ne permite să 
prezentăm argumente în favoarea unei legături 
de cauzalitate între supraexpunerea la ecrane și 
tulburările observate la copiii expuși: 

- numărul mare de studii care stabilesc o 
corelaţie între supraexpunerea la ecrane și 


tulburări; 

— studii efectuate în diferite tări; 

— tulburările descrise se regăsesc în toate 
studiile și în constatările clinice; 

— acumularea datelor clinice experimentale; 

- apariţia tulburărilor odată cu introducerea 
ecranelor şi reducerea tulburărilor după 
îndepărtarea ecranelor; 

— cunoașterea detaliată a nevoilor copilului și 
a mecanismelor ecranelor care impietează 
asupra nevoilor acestuia (nevoia de interacțiuni 
umane, nevoia de a explora în 3D cu toate 
simţurile...).; 

—  Ssupraexpunerea la ecrane precede 
tulburările; 

— cu cât supraexpunerea copiilor este mai 
precoce și mai intensă, cu atât riscul de tulburări 
este mai mare; 

- studiile iau în considerare multe variabile 
(mediul social, venitul gospodăriei, sexul, 
etnia...). 

În consecință, avem suficiente elemente 
pentru a lua măsura absolut necesară de a ne 
proteja copiii de flagelul digital. 


Propunere de actualizare a 
nomenclatorului medical 


Spre deosebire de adulţi, copiii sunt fiinţe în 
curs de dezvoltare. Acesta este motivul pentru 
care prezintă tulburări care nu se găsesc la 
adulţii  supraexpuși. Prin supraexpunere 
înţelegem timpul petrecut în fața ecranului și 
forța toxică a conţinutului nepotrivit. 


Ca să fim clari și ca să luăm act de importanţa 
pentru sănătate a acestui nou factor de mediu 
reprezentat de ecrane, îmi propun să numim 
TESE (Troubles de lenfant surexpose aux 
ecrans5!) ansamblul de simptome care pot fi 
observate la un copil supraexpus la ecrane sau 
expus la conţinut inadecvat. 


Tulburări polimorfe 


În acest capitol, mă voi concentra asupra 
retardurilor și tulburărilor provocate de ecrane la 
copiii mici. Cu toate acestea, trebuie să fim 
conștienți de faptul că supraexpunerea la ecrane 
în copilăria timpurie poate duce și la tulburări pe 
termen mediu și lung: tulburări somatice (boli 
cardiovasculare, diabet, afecţiuni oculare etc.), 
tulburări emoţionale și psihice (instabilitate 
emoţională, dificultate de angajare într-o relaţie 
socială sau amoroasă, izolare, anxietate, 
depresie etc.). Ca să nu mai vorbim de obezitate 
galopantă, responsabilă ea însăși de multe 
patologii. Voi reveni mai târziu asupra acesteia. 

Ce este o tulburare? Care este diferenţa dintre 
întârziere în dezvoltare și tulburare? Prin 
întârzierile în dezvoltare se înţelege un decalaj în 
cronologia dezvoltării. În general, este 
recuperabil. Prin tulburare întelegem o 
întrerupere sau o disfuncție a dezvoltării. 
Asociată, în general, cu o patologie, tulburarea 
este percepută și ca un simptom. 

Pentru a fi mai clară, voi discuta despre 
diferitele întârzieri în dezvoltare și tulburări 
atribuite supraexpunerii la ecrane, clasificându-le 
în trei categorii: 


— întârzieri în dezvoltare; 

— tulburări de comportament; 

— tulburări severe de relaţie și comunicare. 

De la bun început, aș dori să subliniez că un 
copil poate prezenta una sau mai multe tulburări, 
care în general nu sunt specifice supraexpunerii 
la ecrane. 


Întârzieri de dezvoltare 


Limbajul 
La început, atașamentul induce copilul în 
principiul schimbului, care reprezintă 


fundamentul comunicării. Apoi, datorită părinţilor 
săi, care descifrează lumea pentru el, copilul 
înţelege că un cuvânt desemnează o realitate. 

Există diverse situaţii posibile: limbaj absent, 
limbaj sărac, limbaj neadaptat. În primul caz, 
copilul fie nu vorbește și nu înţelege, fie nu 
vorbește, dar înţelege. În cel de-al doilea caz, 
copilul înţelege și vorbește, dar limbajul său este 
întârziat, fiind prea sărac pentru vârsta lui. Al 
treilea caz este cel care mă preocupă cel mai 
mult: prefer, într-adevăr, un copil care nu 
vorbește, dar înţelege, decât un copil care 
vorbește fără să înţeleagă. 

De aceea voi expune mai concret acest caz de 
pseudo-limbaj, cel în care copilul vorbește fără să 
înţeleagă ce spune sau ce i se spune. Pseudo- 
limbaj, pentru că este într-adevăr foarte înșelător: 
copilul pare să facă propoziţii sau măcar să 
rostească cuvinte. Totuși, a vorbi nu înseamnă a 
jongla cu cifre, cuvinte sau chiar expresii gata 
făcute, ci este stabilirea unei intenţii: aceea de a 


adresa cuiva un mesaj clar, într-o logică a 
schimbului. 

Pseudo-limbajul se manifestă în diferite 
moduri: 

- ecolalia: copilul repetă întreaga propoziţie 
sau ultimul cuvânt auzit. Atunci când îl întreb: 
„Cum te cheamă?”, el răspunde ca un ecou: „Cum 
te cheamă?” sau „Te cheamă?” 

Uneori repetă și ceea ce a auzit de la un ecran: 
„Bravo, haide, ia-o de la capăt!” La fel, repetă 
ceea ce a auzit cu o zi înainte la educatoare în 
timpul orelor, spunând dintr-odată și fără nicio 
legătură cu contextul: „Stai liniștit!” Atunci notez 
în dosarul lui: „ecolalie întârziată.” 

- răspuns inadecvat: copilul nu înţelege 
întrebarea și răspunde pe lângă. Când îl întreb: 
„Ai cui sunt pantofii?', copilul răspunde: 
„Albastru”, pentru că a văzut că pantofii sunt 
albaștri. A auzit ecranul repetând culori atât de 
mult încât, de îndată ce vede un obiect colorat, 
numește culoarea, deși i-am pus o cu totul altă 
întrebare. Este cazul micuţțului Mathéo, citat în 
introducerea acestei cărți. 

În ambele cazuri, atât ecolalia, cât și răspunsul 
inadecvat, copilul repetă mecanic ceea ce aude 
prin intermediul ecranelor. Vorbește ca un ecran, 
lipsit de viață. Pentru că nu a putut niciodată 
percepe funcţionarea însăși a limbajului. 

Limbajul este o convenţie, în care se 
articulează un semnificat, adică un element al 
realităţii, și un semnificant, adică un cuvânt, un 
sunet. Această legătură tacită și veche de milenii 
face posibilă comunicarea verbală. Să ne 
amintim de micuța Alice în Țara Minunilor, 


complet pierdută după ce a căzut într-o lume în 
care cuvintele au devenit total arbitrare și nu mai 
desemnează obiectele pe care le numesc de 
obicei. Prin intermediul ecranelor, nu se creează 
niciodată legătura dintre cuvânt și elementul la 
care se referă. Astfel, nimic nu are sens. 
Neasimilând niciodată aceasta legătură, copilul 
este incapabil să înțeleagă ce i se spune, dar și 
ceea ce spune. 

Videoclipurile și aplicaţiile educative, în ciuda 
tuturor promisiunilor pe care le fac, nu sunt, prin 
urmare, pedagogice. Ba, chiar dimpotrivă, și iată 
o dovadă: tableta arată „1” și spune „1”, Victor 
repetă „1”; apoi tableta arată un „2” și spune „2”, 
iar Victor repetă „2"; apoi tableta arată un „3” și 
spune „3”, iar Victor repetă „3”. În testul câinelui 
din ERTL 42, când întreb: „Unde este câinele?” 
Victor spune, în mod reflex: „1-2-3-4-5”, pentru că 
a văzut cifrele lângă desene. Victor chiar numără 
până la 100 în engleză, dar dacă îi cer să-mi dea 
două cuburi, nu este capabil; pentru că nu știe ce 
reprezintă 2. Victor mă îngrijorează mai mult 
decât Emma, care, desigur, nu vorbește, dar 
înţelege, făcând gestul de a se spăla pe dinţi 
când o întreb ce face micuța din imagine. 

Și să spunem că, dacă e să credem numărul de 
vizualizări de pe YouTube, aceste videoclipuri au 
un succes la nivel mondial, la miliarde de 
bebeluși. 

Aceste videoclipuri care vorbesc singure nu 
permit copiilor mici să înţeleagă un principiu 
fundamental al schimbului: fiecare vorbește pe 
rând; ceea ce se numește rândul la cuvânt. Astfel, 
vedem copii vorbind în același timp cu medicul 


sau cu educatorul, de parcă ar fi un televizor 
pornit în fundal. 

Această carență de dobândire a ideii de 
așteptare a rândului la cuvânt este un prim 
indiciu al naturii nocive a televiziunii ambientale, 
cea pe care nu o urmărim, dar care ne dă iluzia 
unei prezenţe. Aceasta alterează schimburile 
dintre părinţi și copil, sărăcindu-i deopotrivă 
vocabularul și sintaxa. Ceea ce a arătat studiul 
realizat de Dimitri A. Christakis în 2009: un copil 
aude 155 de cuvinte pe oră dacă televizorul este 
pornit, faţă de 925 de cuvinte dacă este oprit. 
Așadar, chiar dacă nimeni nu se uită la televizor, 
televiziunea ambientală este foarte toxică pentru 
copil. Nu numai că aude mai puţine cuvinte, dar 
aceste cuvinte nu înseamnă nimic pentru el, din 
cauza deficitului video pe care l-am explicat în 
capitolul anterior. 

În timp ce pregătesc această carte pentru 
tipar, o echipă franceză de la INSERM publică, pe 
8 iunie 2021, un studiu privind efectul 
televizorului în timpul mesei. Din 1 562 de copii, 
cei care sunt expuși des sau mereu la televizor în 
timpul mesei au un limbaj mai puţin dezvoltat la 
2 ani, la 3 ani și la 5 ani și jumătate faţă de cei 
care nu sunt niciodată expuși la televizor în 
timpul mesei. 

Această sărăcie a experienţelor lingvistice 
timpurii are consecinţe asupra tuturor celorlalte 
achiziţii cognitive: citit, scris, raţionament, trecere 
la abstractizare. După cum a reamintit recent 
raportul „1 000 de zile”, pe baza unui studiu 
științific, „diferenţa de experienţă lingvistică 
între copii este observată foarte devreme, copiii 


substimulaţi având un vocabular mai slab și o 
sintaxă mai slabă și, prin urmare, dificultăţi de 
înţelegere la intrarea la școală". 


Cognitivul 

Din cei 154 de copii raportați a fi în mare 
dificultate din cele 12 grădiniţe în care am lucrat 
în perioada 2016-2017, aproape jumătate (43%) 
dintre ei nu au înţeles o indicație simplă precum 
„Du-te și ia-ţi haina!” sau „Așază-te!” La 3, 4 sau 5 
nu reușeau să înţeleagă ce înţelege deja un 
bebeluș de 15 luni. 

Deficitul cognitiv al unui copil expus prea mult 
la ecrane se explică prin lipsa stimulilor 
senzoriali și motorii și prin sărăcia schimburilor 
umane, esenţiale pentru crearea unor conexiuni 
cerebrale de calitate, așa cum am văzut în 
capitolul anterior. În ultimii 30 de ani, /ntelligence 
Quotient (IQ) se află în cădere liberă în Franţa și 
în toate ţările occidentale. Un studiu norvegian 
din 2018 atribuie această scădere a IQ-ului 
factorilor de mediu, între care evoluţia stilului 
nostru de viaţă și, în special, expunerea masivă la 
ecrane”. Studiul INSERM citat mai sus a arătat și 
că micuţii de 2 ani expuși din cănd în când sau 
des la televizor în timpul mesei la vârsta 3 ani și, 
respectiv, 5 ani și jumătate au avut un IQ verbal 
mai mic cu trei puncte comparativ cu copiii 
niciodată expuși la televizor în timpul mesei. 

Ecranele afectează buna dezvoltare a 
creierului, așa cum a arătat în mod strălucit 
studiul lui Sheri Madigan. Publicat în ianuarie 
2019, acest studiu longitudinal a fost realizat în 
Canada pe un grup de 2 441 de copii cu vărste 


cuprinse între 2 și 5 ani, ale căror capacităţi 
cognitive au fost evaluate cu testul ASQ. Studiul 
arată că, în măsura în care copiii de 2 și 3 ani se 
uită mai mult la ecrane, performanţa lor cognitivă 
este mai scăzută, la 3 și, respectiv, 5 ani. Pe de 
altă parte, performanţa cognitivă scăzută la 2 și 
3 ani nu aduce după sine o creștere a timpului 
petrecut în fața ecranului la 3, respectiv 5 ani. 
Cu alte cuvinte, copilul nu s-ar îndrepta spre 
ecrane pentru că ar avea performanţe cognitive 
scăzute, ci dimpotrivă, ar avea performanţe 
cognitive scăzute pentru că folosește ecranele. 


Motricltatea 

Constatăm că micuţii supraexpuși la ecrane 
pot avea dificultăţi motorii. Sedentari fiind, nu și- 
au folosit suficient mușchii, iar gama lor de 
mișcări și gesturi este foarte săracă. De aici 
decurge atât  întărzierea în dezvoltarea 
motricității fine cât și întârzierea de motricitate 
grosieră. Acestea se manifestă în moduri 


diferite. 
— Mâinile-fluture 


Educatorii cu o vechime de peste 30 de ani au 
detectat în ultimii ani noi dificultăți la elevii lor. 
Din ce în ce mai mulţi copii nu reușesc să-și 
strângă pumnul, ceea ce se reflectă în toate 
activităţile motorii fine: ţinerea unui creion, 
trasarea unui semn pe hârtie, modelarea 
plastilinei, asamblarea  cuburilor,  înșirarea 
mărgelelor... Apropierea degetului mare de 
arătător încă nu este deprinsă la intrarea la 
grădiniţă, în timp ce un bebeluș de nouă luni o 
stăpânește, cu condiţia să fi prins în mod regulat 


obiecte de toate dimensiunile și toate formele. În 
schimb, copiii prea expuși ating orice obiect: 
cărţi, foi de hârtie, jucării, ca pe un ecran, foarte 
ușor, cu degetele întinse și răsfirate, asemeni 
unor fluturi lipsiţi de forță, încât una dintre 
educatoare a numit pentru prima dată acest 
fenomen „mâini-fluture”, expresie preluată de 
atunci de mai mulţi specialiști. 

În cazuri extreme, constatăm malformații non- 
congenitale ale măinii: de exemplu, degetul 
arătător se îndoaie spre dosul măinii şi nu spre 
palmă. Tot atingând ecranul, mişcarea 
articulației s-a inversat. În aceste condiţii, scrisul 
pare imposibil de învăţat, cum au subliniat între 
alţii terapeutul ocupaţional Sally Payne, șef la 
Heart of England NHS Trust Foundation în 
2018%, și Daniele Dumont, doctor în științele 
limbajului“. 

Plantaţi în faţa ecranelor, neputând, așadar, să- 
și stimuleze suficient simţurile vestibulare şi 
proprioceptive, copiii au gesturi și mișcări 
stângace. Au dificultăţi la alergare, cățărare, 
sărituri, aruncare. Neavând deloc simţul spaţiului, 
nu știu să-și coordoneze corpul. În cazuri rare, 
copiii, pentru că nu au înţeles că spaţiul real se 
desfășoară în trei dimensiuni, se deplasează 
doar lateral, de parcă s-ar afla în spaţiul 
bidimensional al tabletei. 

Întălnesc și copii care prezintă o gesticulaţie 
specială, cu mâinile sau cu întreg corpul: 
stereotipii, gesturi repetitive... Voi reveni în 
detaliu în capitolul următor. 


Oralitatea 


În Franţa, studiul INSERM sugerează că 60% 
dintre copiii de 2 ani mănâncă în faţa unui 
ecrane. 

Atunci când copilul se uită la un ecran, creierul 
său este conectat mai degrabă la ecran decăt la 
propriul său corp. De aceea, în secţiile de 
pediatrie ecranele sunt folosite ca anestezice: în 
acest caz, senzațiile fizice, durerea nu ar mai 
ajunge la creier. Fenomenul ar fi același 
indiferent dacă micuțul mănâncă în faţa unui 
ecran, a smartphone-ului părintelui sau în faţa 
televizorului din casă: creierul nu ar avea 
informaţia că în gură există alimente și, în 
consecinţă, nu percepe nici textura, nici gustul. 
Din acest motiv nu ar comanda secreția de 
diverse sucuri și enzime necesare mestecării și 
digestiei. Toate aceste procese ar fi perturbate, 
ceea ce ar putea explica simptomele observate 
des la copiii care mănăncă în faţa unui ecran: 
dureri abdominale, diaree, constipaţie și chiar 
alimente nedigerate, găsite întregi în scutec. În 
acest ultim caz, oare faptul că bagă prea rar 
obiecte în gură nu l-ar face pe copil incapabil să 
mestece? 

O altă tulburare observată este 
hiperselectivitatea alimentelor, după culoarea, 
gustul sau consistenţa lor; copilul nu acceptă să 
mănânce decât alimente albe, sau dulci, sau 
lichide. Acest lucru poate semnala o anxietate, o 
fobie sau o tulburare de procesare senzorială. 
Orice ar fi, o astfel de întărziere care face ca în 
unele cazuri copiii de 4 ani să se hrănească 
exclusiv cu biberonul sau să mănânce doar piure, 
complică și mai mult școlarizarea lor. 


Când părinţii încearcă să închidă ecranele în 
timpul mesei, copilul poate înceta o vreme să se 
hrănească sau trebuie să-i spunem să deschidă 
gura. Situaţia pare atunci fără ieșire. Ecranele, 
deconectând creierul de corp, ar priva oare 
copilul de senzaţia de foame sau de saţietate? 


CĂ 


Într-o zi, o mamă vine cu băiatul ei de 2 ani 
și jumătate pentru consultaţie. Fusese 
trimisă de doamna psihoterapeut specializat 
în probleme de motricitate, care auzise de 
activitatea mea în domeniul ecranelor. Yvan 
prezenta o întârziere în toate tipurile de 
abilităţi. Întreb apoi la ce vârstă a început să 
folosească ecranele. „La 3 luni, îmi răspunde 
mama, pentru că refuza să-și mănânce 
biberonul. Eram foarte îngrijorată și acesta a 
fost singurul lucru care a funcţionat. Am 
încercat de toate: am schimbat laptele, am 
schimbat biberonul, am schimbat tetina, i- 
am dat să bea cu pipeta de la paracetamolul 
sirop pentru bebeluşi... Dar singurul lucru 
care a funcţionat a fost să-l pun în faţa 
tabletei, ca să deschidă gura și să bea. Când 
am vrut să-i iau tableta, a refuzat să 
mănânce două zile. Așa că am repornit-o. 


Tulburări de comportament 


Deficit de atenţie 

După cum am văzut în capitolul anterior, fiinţa 
umană dispune de un dublu sistem de atenţie: 
unul reflex, pe care bebelușul îl are încă de la 
naștere; celălalt voluntar, pe care copilul îl 


dobândește treptat şi care se numeşte 
concentrare. Ecranele solicită doar atenţia 
involuntară a copilului, împiedicându-l în același 
timp să-și dezvolte abilităţile de concentrare. 

Tot mai mulţi educatori reclamă creșterea 
numărului de copii care nu se pot concentra în 
clasă: copii care nu pot rămâne așezați pe scaun 
sau nu se pot concentra pe o activitate mai mult 
de două minute; copii care nu sunt atenţi nici 
când sunt solicitati de un coleg, nici când le 
vorbește un adult. În cazurile extreme, unii sunt 
pradă unei agitaţii permanente: apucă, în mod 
compulsiv, toate obiectele din jurul lor, răstoarnă 
cutiile cu materiale, aruncă jucăriile, rup cărțile. 
lată cum, în două minute, clasa sau biroul 
dumneavoastră este cu susul în jos. 

Ceea ce produce suferință atât pentru copilul 
adesea pedepsit, cât și pentru educatorul său, 
căruia i-a fost întreruptă lecţia, și pentru părinţii 
care nu mai pot ieși cu el, reducându-și astfel 
drastic viaţa socială. 

În cazul copilului supraexpus putem crede că 
ceea ce îl suprastimulează și îl excită 
obișnuindu-l astfel cu agitația extremă este 
avalanșa rapidă de imagini și sunete transmisă 
de ecrane. În consecinţă, atunci când acestea 
vor fi oprite, este foarte posibil ca micuțul să nu 
suporte scăderea bruscă a stimulilor. lar prin 
agitația lui, ar putea încerca să-i reproducă. Nu 
este deci deloc surprinzător că nu se poate 
concentra asupra unui obiect neutru, care nu 
face zgomot și nu se mișcă. Și nu este de mirare 
că îl distrage creionul care cade, musca zburând 
sau colegul său care se ridică. Culpa revine 


atenţiei sale involuntare, singura pe care ecranele 
i-au solicitat-o și care dăunează învăţării școlare; 
căci cu cât atenţia reflexă a copilului este 
stimulată mai mult de ecrane, cu atât mai puţin 
acesta se va putea concentra la școală. 

Tulburările de atenţie produse de ecran se 
prezintă ca tulburare de hiperactivitate cu deficit 
de atenţie (ADHD), ale cărei criterii de diagnostic 
definite de DSM-5 sunt următoarele: 

- neatentie: copilul este incapabil să se 
concentreze și să finalizeze o sarcină; 

—  hiperactivitate: copilul are o nevoie 
ireprimabilă de a se mișca și nu poate rămâne 
nemișcat; 

- impulsivitate: dificultate de a se controla, de 
a se regla, de a-și gestiona emoţiile. 

Prin urmare, confuzia de diagnostic este 
posibilă. Așadar, ca în faţa oricărui tablou ce 
prezintă simptome ADHD, este necesar să 
punem în mod sistematic întrebarea despre 
ecrane, pentru a determina dacă este vorba de o 
tulburare de neurodezvoltare (TND) sau de o 
tulburare legată de supraexpunerea la ecrane; 
deoarece abordarea terapeutică va fi diferită în 
cele două cazuri: 

— dacă diagnosticul confirmă ADHD, abordarea 
terapeutică este grea: drumuri la MDPH, însoțitor 
școlar, tratament medicamentos; 

- dacă această tulburare are legătură cu 
ecranele, o oprire a lor sau măcar o reducere 
drastică îmbunătățește rapid comportamentul 
copilului (2-3 săptămâni), așa cum au observat 
mulţi specialiști din întreaga lume. 


În 2019, 65 de pediatri canadieni au semnat 
alături de neurologul Joël Monzee o scrisoare în 
Journal de Montreal pentru a semnala abuzul 
consumului de medicamente în tratarea ADHD. 
Aceştia consideră că o mai bună recunoaștere a 
ADHD nu este suficientă pentru a explica 
creșterea semnificativă a cazurilor și se 
întreabă care este rolul jucat de supraexpunerea 
la ecrane în această creștere. Aceștia 
demonstrează că, atunci când completează 
chestionarul pentru această tulburare, copiii 
supraexpușşi la ecrane îndeplinesc criteriile 
pentru diagnosticarea ADHD, nefiind însă cu 
adevărat ADHD. Acești medici ne cer să 
regândim diagnosticele în psihiatria infantilă și 
să schimbăm chestionarele, deoarece copiii 
supraexpuși la ecrane sunt trataţi cu Ritalin®. Ei 
subliniază că „9 minute petrecute în fața 
ecranului dimineaţa sau mai mult de cinci ore pe 
săptămână provoacă neatenţie pentru întreaga zi 
de școală”. 

Atenţia a devenit o problemă atât de mare în 
școală, încât neurologul Jean-Philippe Lachausx, 
director de cercetare la INSERM, a dezvoltat un 
program de reeducare a atenţiei numit ATOLE 
(„Attentif à l'école”). El reamintește că un copil 
nu poate înțelege decât dacă funcţionează toate 
abilităţile lui cognitive, între care și atenţia. Şi 
consideră, asemenea multor altor specialiști, că 
ecranele afectează capacităţile  atenţionale. 
Bruno Patino, președintele canalului Arte, a 
arătat că, în această privinţă, concurăm în mod 
strălucit cu peștii roșii: nouă secunde de 


concentrare pentru noi, opt secunde pentru un 
pește. 


Adicţia: o atașare excesivă faţă de ecran 

Tot mai mulţi dintre noi folosim termenul 
„adicţie” pentru a descrie acești copii care nu se 
mai pot lipsi de ecrane. A vorbi despre 
dependenţă este un fenomen nou în rândul 
copiilor. 

Mai mulţi părinţi îmi povestesc o scenă cel 
puţin surprinzătoare, care se repetă în fiecare 
seară: copilul lor în vârstă de 3 ani se trezește, 
vine în camera lor și ia smartphone-ul părinţilor 
care se află la încărcat pe noptieră. Se ascunde 
cu el sub pat și se uită la videoclipuri pe 
YouTube. Aţi văzut vreodată un copil trezindu-se 
în miezul nopţii pentru a construi un turn din 
cuburi, un puzzle sau să se joace cu păpușile? 
Alţii îmi spun că, atunci când vin să-și ia micuțul 
de la creșă, acesta nu se grăbește să le sară în 
braţe, ci se precipită spre geanta lor, să găsească 
smartphone-ul care le lipsise atât de mult. 

Întors acasă, copilul îşi abandonează toate 
celelalte jucării, astfel încât părinţii ajung să le 
pună deoparte. Copilul își dorește un singur 
lucru, o singură jucărie, care nu este o jucărie: 
ecranul. A gustat din ecran, a primit din ce în ce 
mai mult, nu se mai satură niciodată de el. „A 
devenit dependent”, constată mulţi părinti, 
depășiți de situaţie, care au vrut doar să-i facă pe 
plac copilul. Îngrijoraţi, părinţii încearcă pe cât 
posibil să oprească această spirală. Într-adevăr, 
nu s-au înșelat când au vorbit de dependenţă. 
Altfel cum ar putea să explice că, privat de 


ecrane, copilul lor plânge, urlă, se tăvălește pe 
jos, se dă cu capul de pereţi și chiar de ecranul 
tabletei care este, în mod tragic, stins? Ceea ce 
seamănă foarte mult cu o criză de sevraj poate 
dura până la 2 săptămâni, conform mărturiilor pe 
care le-am primit. Teribilă încercare. 

O astfel de situaţie are două urmări posibile. 
Părinţii, îngroziţi de efectul ecranelor asupra 
copilului lor, decid să le oprească imediat, 
acceptând criza de sevraj, mai mult ca sigură. 
Dacă rezistă furtunii emoţionale, odată cu 
trecerea zilelor redescoperă un copil pașnic, a 
cărui dependenţă de ecran a dispărut. Celălalt 
deznodămănt, mai tragic pe termen lung, este 
următorul: speriați să-și vadă copilul 
automutilându-se, părinţii sfărșesc prin a depune 
armele, dându-i din nou ecranul copilului, mai 
ales dacă, în plus, vecinii se plâng de ţipete. 
Capcana s-a închis deja asupra copilului și a 
părinţilor lui. 

Ecranul seduce: oferă maximum de plăcere 
pentru minimum de efort, ceea ce caută creierul 
uman în mod natural. Ecranul fascinează: se 
mișcă, este strălucitor, face zgomot, pare că e 
viu. Ecranul captează total atenţia reflexă a 
copilului. Cufundat în ecran, nu se mai poate 
smulge, spre deosebire de alte jucării. 

Culorile strălucitoare, grafica ordonată și 
muzica plăcută oferite de ecrane activează 
circuitul recompensei și fabricarea dopaminei, 
neurotransmiţătorul plăcerii. Pentru a contracara 
circuitul recompensei, creierul inhibă anumiţi 
receptori de dopamină, iar copilul, pentru a 


obţine aceeași doză de plăcere, caută din ce în 
ce mai mult ecranele. 

Or, producătorii de tablete interactive și 
designerii de conţinut exploatează în mod 
excesiv tocmai acest circuit de recompensă. lată 
de ce, în aplicaţii de tot felul și pe toate 
dispozitivele, jingle-urile se înmulţesc, încurajând 
copilul să continue atunci când tocmai și-a 
terminat de construit corabia sau micul lui 
puzzle. Sub o ploaie de stele sclipitoare și în 
sunetul unei mulţimi de clopote, tableta exclamă 
„Wow ” și noi odată cu ea. 

Pe 25 iunie 2019, în ciuda presiunii puternice 
din partea editorilor de jocuri video, Organizaţia 
Mondială a Sănătăţii (OMS) a recunoscut 
„dependenţa de jocuri video” ca boală, pe care a 
inclus-o în a unsprezecea Clasificare 
internaţională a bolilor (CIM-11), în aceeași 
categorie cu dependenţa faţă de elemente fără 
substanţă (jocuri de noroc, dependenţa de sport 
etc.). Dacă ne bazăm pe criteriile de definire a 
unei dependențe, putem vorbi în mod legitim de 
o dependenţă faţă de ecrane, inclusiv în rândul 
copiilor mici. 


pierderea controlului asupra jocului X 


o atențtie sporită acordată jocului, încât 
acesta devine prioritar faţă de alte interese X 
și activităţi zilnice 


continuarea sau practicarea tot mai asiduă 
a jocurilor, în ciuda apariţiei unor X 
consecinţe negative 


tipul de comportament este suficient de 

sever pentru a provoca o deteriorare 
semnificativă a funcţionării personale, X 
familiale, sociale, educaţionale sau de altă 
natură 


o perioadă de cel puţin 12 luni, deși durata 
poate fi scurtată dacă simptomele sunt X 
severe 

După cum mărturisesc multi părinti, alături de 
aceste criterii principale apare adesea recidiva, la 
fel ca la drogurile clasice. Fără îndoială, ca în 
cazul oricărei dependente, există circumstanţe 
personale favorizante, dar observ că și copiii 
care nu prezintă niciun factor anume de 
fragilitate pot dezvolta o dependenţă de ecrane. 


În ultimii ani, fenomenul a căpătat asemenea 
proporții, încât la spitalul Robert Debre din Paris 
serviciul de psihiatrie infantilă a creat o secţie 
specială pentru „adicţia de ecrane”. Toate 
structurile care urmăresc pacienții cu 
dependențe și toate conferințele despre 
dependenţă includ acum adicţia de ecrane. 


În Statele Unite, psihologul Aric Sigman 
descrie o nouă tulburare: Screen dependency 
disorder (SDD) sau sindromul de dependenţă de 
ecran. 

Anxietatea și tulburările de somn 

Anxietatea provocată de ecrane se poate 
manifesta sub diferite forme: plăns, frică de 
separare, angoasă, chiar atacuri de panică. 
Această anxietate se datorează atât ecranelor, 
care nu le pot oferi copiilor siguranţa emoţională 
de care au nevoie, cât și conţinutului, al cărui 
caracter violent scapă uneori chiar și părinţilor. 


Doamna V., psiholog școlar, este chemată 
la grupa mare să o vadă pe Manon, o fetiţă 
frumoasă de 5 ani, minionă, foarte timidă și 
care, de la intrarea în grupa mică, plânge cu 
lacrimi fierbinţi de îndată ce mama ei o lasă 
la grădiniţă. De asemenea, refuză categoric 
să mănânce la cantină. Atât acasă, cât și 
afară, Manon pare foarte speriată. Totuși 
este răsfăţată de părinţi, poate chiar prea 
mult, mărturisește mama, căreia îi este 
foarte greu să-i refuze ceva lui Manon și 
frăţiorului ei de 3 ani. Manon vorbește greu 
pentru vârsta ei. Mama îi caută un logoped, 


dar logopezii sunt copleșiți de cazurile de 
întârziere în dezvoltarea limbajului. 


Psiholoaga o întreabă: „De ce nu mănânci 
la cantină?” Micuța îi răspunde: „E urât, nu 
este televizor.” Când era bebeluș, pentru că 
Manon nu mânca, părinţii  găsiseră 
subterfugiul ecranului, ca să o facă să 
deschidă gura. De atunci, nu se mai poate 
lipsi de el la ora mesei. 


Dar cum explicăm că, pe parcursul 
consultaţiei, Manon desenează doar monștri 
cu dinţi ascuţiţi, bărbaţi cu ochii ieșiţi din 
orbite sau feţe întunecate? Se datorează 
faptului că micul cap blond este bântuit de 
Anabella, o păpușă monstruoasă, care 
terorizează o întreagă familie într-un film de 
groază, nerecomandat copiilor sub 12 ani. 
Manon se uită la aceste filme la bunica ei, 
când verișoara lui Manon, de 11 ani, este și 
ea acolo. Văzând desenele fiicei sale, mama 
face legătura între acest film și spaimele lui 
Manon, care vorbeşte mereu despre 
Anabella, de care se teme că va apărea de 
după colţ, pe coridor. Părinţii nu și-au dat 
seama că ecranele ar putea face atât de 
mult rău fiicei lor. Descoperă acest lucru 
acum, datorită desenelor fetiţei și explicaţiei 
psihologului. Se temeau de străini, de 
accidente, de boli, dar nu de ecranele pe care 
le-au lăsat să invadeze casa. Nu și-au dat 
seama, pentru că toată lumea are un 
televizor, un smart-phone, un computer, o 
tabletă, o consolă... și le place să asculte 


știrile sau să urmărească seriale. Psiholoaga 
le explică efectul ecranelor și al conţinutului 
nepotrivit asupra lui Manon. 


Psiholoaga recomandă mamei închiderea 
totală a ecranelor pentru ca Manon să-și 
regăsească calmul și seninătatea, îi indică 
jocuri pe care să le joace cu ea și cărți. Îi 
propune o monitorizare regulată, pentru a 
sprijini eforturile mamei. Va încerca să se 
întâlnească și cu tatăl fetiţei, pentru ca ambii 
părinţi să înţeleagă efectele foarte toxice ale 
ecranelor asupra copiilor mici și pentru ca 
tatăl să o susţină pe mamă atunci când 
trebuie să-și refuze copiii, frustrându-i. 


După un consult al micului Guillaume, în 
vârstă de 5 luni, la care examenul clinic și 
relaţia de atașament cu mama lui au fost 
foarte satisfăcătoare, înainte de plecare, 
mama îmi spune: „Doamnă doctor, nu înţeleg 
de ce copilul meu plânge atăt de des acasă.” 
Neavând niciun element care ar putea 
explica aceste lacrimi, o întreb intuitiv: „De 
obicei, lăsaţi televizorul aprins tot timpul?” 
Surprinsă și năucită, îmi răspunde: „Da! De 
unde știți?” Îi propun să închidă televizorul în 
prezenţa bebelușului, mărturisindu-i că nu 
am nicio certitudine în privinţa rezultatului. 
Trei săptămâni mai târziu, ieșind dintr-o 
școală, îmi aud numele strigat. Mama lui 
Guillaume se apropie de mine cu zâmbetul 
pe buze: Guillaume nu mai plânge. 
Bombardamentul vizual şi sonor al 
televizorului îl agita și îl neliniștea pe 


Guillaume. Odată televizorul stins, copilul s-a 
calmat. 


Asemenea mamei lui Guillaume, mulţi părinţi 
au obiceiul de a lăsa televizorul aprins tot timpul, 
ceea ce este confirmat de un studiu american 
făcut de Common Sense media: în 2017 se 
întâmpla în 42% din familii. Sondajul pe care l-am 
realizat în 2018 în parteneriat cu orașul 
Courcouronnes a confirmat același ordin de 
mărime. Aproape jumătate dintre părinţi sunt în 
favoarea televiziunii ambientale. La fel de multi 
copii sunt prea expuși la ecrane atunci când sunt 
acasă. 

Una din două familii mănăncă în faţa 
televizorului, la ştiri, neconștientizănd că 
informaţiile sunt anxiogene pentru copii. Un 
sondaj a arătat că acei copii care au asistat la 
atentatul cu bombă de la maratonul din Boston 
din 15 aprilie 2013, în care au fost ucise patru 
persoane și rănite alte 140, au fost mai puţin 
traumatizaţi decât cei care l-au văzut la televizor. 
Copiii care au fost acolo nu au trăit decăt o 
singură dată șocul traumatic, pe care l-au 
verbalizat cu cei din jur, și au fost consiliaţi de 
psihologi, în timp ce copiii care l-au văzut la 
televizor au asistat la scenele cele mai şocante 
în buclă, fără a avea posibilitatea de a depăși 
aceste experienţe traumatice. Același mecanism 
funcţionează în cazul jocurilor video violente, 
chiar și atunci când copilul nu le joacă el. 

Această anxietate explică probabil de ce 
aproape toţi copiii care sunt prea expuși la 
ecrane se trezesc noaptea: anxietate, coşmaruri, 
nevoia constantă de a fi cu părinţii, ca să-i 


liniștească. Unul dintre primele efecte ale 
închiderii ecranelor este adesea revenirea la 
nopţile neîntrerupte și liniștite, spre marea 
ușurare a părinţilor epuizați. Știm că lumina 
albastră de la ecrane inhibă secreția de 
melatonină, hormonul somnului: încă un 
argument în favoarea opririi ecranelor. Odată ce 
anxietatea scade și încep să se bucure de un 
somn de calitate, acești copii devin capabili din 
punct de vedere emoţional și cognitiv și pot 
învăţa la școală. 


Pierderea notiunii de efort, intoieranța la 
frustrare și la așteptare 

Așa cum am văzut în capitolul anterior, copilul 
își poate dezvolta simţul efortului doar prin 
repetarea de mai multe ori a experienţelor din 
viaţa reală, lucru pe care nu i-l poate oferi 
activitatea pe ecran, unde aplicaţia face totul în 
locul său, iar el obţine imediat un rezultat 
impecabil. lată de unde începe frustrarea. Căci 
orice activitate școlară li se pare insurmontabilă: 
decuparea, lipirea, desenul. lar educatoarea aude 
frecvent: „Nu  știul, „Nu pot!, „Faceti 
dumneavoastră, doamnă!” 

La fel cum, dacă nu găsește biciclete în curte 
sau jucării în clasă, copilul plânge, se poate tăvăli 
pe jos sau are chiar accese de agresivitate și 
violenţă faţă de colegi sau adulţi: lovește, mușcă, 
zgârie și aruncă scaunele. 

În plus, părinţii folosesc adesea ecrane pentru 
a calma copilul, o reţetă minunată, cu efecte 
imediate atunci când copilul plânge sau face o 
criză. Un remediu teribil de eficient pe termen 


scurt: bebelușul se oprește din plâns de îndată 
ce primește ecranul. Dar nu s-a calmat pentru că 
este liniștit; este tăcut și nemișcat, pentru că 
este hipnotizat. lar acest copil nu va învăţa să-și 
gestioneze emoţiile și să se calmeze singur. 


Agresivitate și violență 

Comportamentele agresive și violente al 
copiilor supraexpuși par a fi multifactoriale: 

- expunerea la conţinut anxiogen (canale de 
știri încontinuu) sau conţinut violent (jocuri video, 
thrillere, filme de groază). Mi-au fost raportate 
două cazuri extreme. 


CA 


O educatoare de grădiniţă îmi semnalează 
că un băieţel a vrut să decapiteze un alt copil 
cu un cuţit la cantină. Din fericire, o 
persoană adultă i-a blocat gestul. Era în 
2005, când am vorbit și am identificat la 
televizor scene ale decapitării prizonierilor 
occidentali de către Al-Qaeda. 


În altă zi, mi-a povestit despre un copil 
care l-a băgat pe altul cu capul în toaletă și a 
tras apa. 


- incapacitatea de a conștientiza distincţia 
sine-celălalt, care are ca rezultat o non-percepere 
a limitelor propriului corp, o incapacitate de a 
descifra emoţiile și intenţiile celorlalţi și, uneori, o 
absenţă totală a empatiei: celălalt nu există. 
Copilul se poate simţi atacat dacă un alt copil se 
apropie de el pentru a se juca; 


— lipsa securităţii emoţionale: 


* incapacitatea de a-și numi emoţiile, din 
cauza unei întârzieri în dezvoltarea 
limbajului observată adesea la copiii 
supraexpuși; 

* interdicţia folosirii ecranului conduce la 
resimţirea unei lipse și la agresivitate, pe 
care copilul o întoarce adesea împotriva lui, 
sub forma automutilării. 


Atitudini sexualizate 

Copiii mici pot fi expuși la tot felul de 
conţinuturi, inclusiv, contrar oricărei așteptări, la 
conţinut cu caracter sexual sau chiar 
pornografic. Serviciile care se ocupă de 
infracțiunile asupra minorilor sunt îngrijorate de 
creșterea numărului de agresiuni sexuale ale 
minorilor asupra altor minori, raportate de 
cadrele didactice și de specialiștii în problemele 
copilăriei. 

Mărturiile se înmulţesc: un băieţel de 3 ani 
care face sex oral altui băieţel în timpul pauzei 
de siestă la grădiniţă, un grup de patru băieţi care 
înconjoară o fetiță la grădiniţă și încep să o 
mângâie, copii mici abuzaţi sexual de un frate, 
văr sau coleg mai mare, care reproduce scenele 
pornografice pe care le-a văzut. 

Cum se explică faptul că au acces la un astfel 
de conţinut? În realitate, conţinut cu caracter 
sexual se află peste tot: la televizor, pe Internet, 
pe reţelele de socializare și în jocurile video. La 
televiziune, 70% dintre programele pentru 
publicul larg contin referinţe sexuale, fie în filme, 
în reality show-uri, în videoclipuri muzicale sau în 
reclame. Dar pericolul este mult mai mare pe 


Internet, al cărui conţinut nu este controlat de 
CSA. Copilul este în pericol mai mare cu o 
tabletă conectată la Internet decât singur pe 
stradă. Părinţii cred că micuțul lor vizionează un 
conținut adecvat (cântecele, desene animate), 
dar de fapt oricând îi poate apărea un conţinut 
neadecvat, de natură sexuală, din cauza modului 
de funcţionare a algoritmilor. 

Este ceea ce s-a întâmplat cu micuțul 
Timothee, de 4 ani, care urmărea pe YouTube un 
desen animat de curse de mașini. Videoclipul 
care urmează automat conţine o cursă de mașini 
adevărate. Jocul algoritmilor își face apoi treaba: 
un videoclip cu muzică rap, care combină cursele 
de mașini și femei dezbrăcate, apoi un videoclip 
cu conţinut sexual. Copilul poate da peste 
imagini de natură sexuală și introducând cuvinte 
obișnuite în motorul de căutare, dar care pot 
avea și o semnificaţie sexuală (armăsar, păsărică 
etc.). 

Mulţi copii sunt utilizatori obișnuiți ai YouTube 
Kids, în care părinţii au încredere, tocmai pentru 
că platforma susţine că a fost concepută pentru 
copii. Cu toate acestea, o parte din conţinutul 
său are caracter sexual, violent sau scatologic. 
Într-adevăr, în această cursă frenetică pentru 
numărul de vizualizări și de aprecieri, YouTube 
oferă conţinut cu personajele preferate ale 
copiilor, fie că sunt desene animate sau filme cu 
actori adevăraţi: Spiderman, Elsa Regina 
Zăpezii“%, Mickey, Tchoupi... Dar conținuturile nu 
sunt deloc pentru copii. Vedem, de exemplu, cum 
Spiderman o doboară pe Elsa și o sărută; Elsa 
bea vodcă, își sărută sora, apoi vomită în toaletă. 


YouTuberul Le roi des rats a denunţat acest 
fenomen cu mare luciditate, așa cum arată 
videoclipurile sale pe această temă. 

Copiii pot avea acces la imagini și scene 
sexuale și prin intermediul jocurilor video, fie că 
le joacă ei înșiși, fie că persoane din anturajul lor 
le joacă lângă ei. Mă gândesc în special la GTA 
(Grand Theft Auto), joc cu succes la nivel 
mondial. Singura garanţie pentru jocurile video 
este clasificarea PEGI (Pan European Game 
Information), care, cu ajutorul pictogramelor, 
oferă informaţii despre vârsta sub care jocul nu 
este recomandat și despre conținuturile riscante. 
Clasificarea PEGI indică pentru GTA că acesta 
conţine scene sexuale explicite, cum ar fi 
violurile, dar și crime deosebit de realiste și 
tortură, clasificând acest joc ca „nerecomandat 
sub 18 ani”. O indicație prea puţin luată în 
considerare de părinţii și bunicii care vor să-i 
facă pe plac copilului și să-i cumpere aceleași 
jocuri cum au și colegii săi. Și nu sunt ajutaţi nici 
de pictogramele PEGI, care uneori suni ascunse 
de etichetele de pe cutia jocului, încât ne putem 
întreba dacă au fost plasate acolo întâmplător 
sau nu. Potrivit anchetei realizate de Janine 
Busson pe trei grupuri școlare din provincie 
clasificate REP+# în mai 2019, 30% dintre copiii 
cu vârsta cuprinsă între 6 și 11 ani joacă în mod 
regulat GTA. Astfel, copiii mici se pot trezi 
spectatori ai acestor jocuri atunci când un frate 
mai mare sau un adult le joacă în faţa lor. 
Educatorii îmi semnalează că au copii de 3 ani 
care joacă GTA. 


Un alt pericol: filmele pornografice sunt 
disponibile gratuit pe Internet, întrucât este 
suficient să confirmi că ai 18 ani. Astfel, copiii 
mici au acces la întreaga bibliotecă globală de 
filme pornografice dacă folosesc smariphone-ul 
sau tableta unui văr mai mare. Vârsta medie a 
primei expuneri la pornografie continuă să 
scadă: în prezent s-ar situa la 9 ani. Un studiu 
arată chiar că 1,16% din copiii de 6 ani urmăresc 
videoclipuri pornografice. Luând act de această 
constatare alarmantă, mai multe asociații 
militează pentru a impune măsuri de protecţie pe 
platformele pentru publicul tânăr. Este ceea ce a 
solicitat și președintele Republicii, Emmanuel 
Macron, într-un discurs pe care l-a ţinut la 
Unesco pe 20 noiembrie 2019: „Le dau șase luni 
agenţilor activi pe Internet ca să instituie un 
control parental implicit.” Absente la reuniunea în 
care urma să fie semnat acest protocol, 
platformele au consimţit doar să furnizeze 
controale parentale  sim-plificate şi să 
desfășoare o campanie de conștientizare. 
Aceste măsuri anemice nu vor fi suficiente 
pentru a proteja minorii, deoarece doar o treime 
dintre părinţi instalează controale parentale, pe 
care copiii le dezactivează cu ușurință. 

Care sunt efectele unui astfel de continut 
asupra copiilor? Expunerea la aceste imagini 
constituie un act de violenţă emoţională: copilul 
vede imagini pentru care nu a fost pregătit și pe 
care nu a cerut să le vadă. Văd imagini cu sex 
într-un moment în care el încă nu a elaborat nicio 
informaţie despre sex. 


La consuliaţie, specialiștii întâlnesc copii care 
somatizează: dureri abdominale, diaree şi 
vărsături, refuz de a mânca, tulburări de somn. 

În opinia specialiștilor, trebuie să începem să le 
vorbim copiilor despre conţinutul pornografic la 
vârsta potrivită, ţinând cont de contextul de viaţă, 
să le spunem că nu este realitate și să încercăm 
să le vorbim despre dragoste înainte de a avea 
contact cu acest conţinut traumatizant. 


Deficit de relationare și de comunicare 

Dacă ecranele atrag prea mult atenţia copilului 
și a părinţilor săi, îi izolează unul de celălalt atât 
de mult, încât îi împiedică să construiască și să 
cultive o relaţie și un atașament de calitate. 
Această problemă va fi dezvoltată în capitolul 
următor. 


Probleme pe termen lung 

Supraexpunerea copiilor la ecrane are 
consecinţe pe termen mai lung, care suni încă 
greu de evaluat. Cunoaștem deja de câteva 
decenii efectele dăunătoare ale unui stil de viaţă 
sedentar asupra sănătății copiilor și 
adolescenților: o creştere îngrijorătoare a 
excesului de greutate și a obezității“, diabet 
dobândit (de tip II), boli cardiovasculare 
(hipertensiune arterială, infarct, accident 
vascular cerebral). Scăderea abilităţilor fizice ale 
noilor generaţii îi determină pe cardiologi și 
profesorii de educaţie fizică să tragă un semnal 
de alarmă. Și pe bună dreptate: în decursul 
ultimilor 40 de ani, copiii și-au pierdut un sfert din 
abilităţile fizice. Este o certitudine faptul că 
timpul din ce în ce mai îndelungat petrecut în 


fața ecranelor nu va face decât să agraveze 
această tendinţă foarte îngrijorătoare. 

Ochii copiilor noștri nu sunt nici ei ignorati. În 
ultimul său raport, publicat în 2019%, ANSES 
(Agence nationale de sécurité sanitaire de 
l'alimentation, de l’environnement et du travail”) 
confirmă „datele științifice din 2010 privind 
nocivitatea pentru ochi a luminii albastre, care 
poate duce la deficiențe de vedere. Aceste date 
arată efecte fototoxice pe termen scurt și pe 
termen lung, care cresc riscul apariţiei 
degenerescenţei  maculare asociate vârstei 
(AMD). În plus, raportul de expertiză arată că o 
expunere, chiar și foarte scăzută, la lumina 
albastră seara sau noaptea perturbă ritmurile 
biologice și, prin urmare, somnul. ANSES 
subliniază că ecranele sunt surse majore de 
lumină albastră, iar copiii și adolescenţii, a căror 
lentilă oculară nu filtrează pe deplin lumina 
albastră, constituie o populaţie deosebit de 
sensibilă. 

De altfel, în mai multe ţări ale lumii observăm o 
creștere a miopiei, care s-ar explica prin lipsa 
expunerii la lumina naturală și printr-o prea mică 
solicitare a vederii la distanţă. În martie 2021, 
rezultatele unui studiu chinez sugerează 
posibilitatea unei legături între expunerea la 
liber și miopia preșcolară?. 

În sfârşit, în ceea ce priveşte undele, ANSES a 
recomandat, într-un raport anterior, din anul 
2016, „limitarea utilizării de către copii a 
dispozitivelor electronice (tablete, telefoane etc.) 


care emit unde”, pentru a-i proteja de câmpurile 
electromagnetice. 


În concluzie 


Așa cum în capitolul anterior am vorbii despre 
cercul virtuos al dezvoltării, trebuie să înţelegem 
că există și un cerc vicios al problemelor legate 
de ecrane. Că există o interdependenţă între 
TESE (Troubles de lenfant surexpose aux 
écrans), una antrenând adesea și manifestarea 
alteia. 

De altfel, aceste tulburări variază în mod 
evident de la un individ la altul, atât ca număr, cât 
și ca intensitate. Gravitatea tulburărilor depinde 
de timpul petrecut în faţa ecranelor, de vârsta la 
care a început expunerea, de conţinutul vizionat 
și, cu deosebire, de sensibilitatea fiecărei 
persoane la acest suprastimul virtual inadecvat. 

În oricare dintre situaţii, trebuie să luăm în 
considerare cu luciditate și realism cifrele foarte 
îngrijorătoare care identifică un număr tot mai 
mare de copii cu dizabilităţi cauzate de 
tulburările cognitive -inclusiv de limbaj - și 
psihice: o creştere care nu este consecința doar 
a unei mai bune diagnosticări și a unei mai bune 
integrări școlare. Să ţinem cont de faptul că 
tulburările fizice nu au crescui. 

În fine, ce se poate spune despre creșterea 
numărului de copii care prezintă tablouri clinice 
cu aspect autist? 

CAPITOLUL 4 


Expunerea 
prematură și 
excesivă la 
ecrane: un nou 
sindrom 


Autismul a devenit o problemă majoră de 
sănătate publică în Franţa și în întreaga lume. Și 
pe bună dreptate: numărul copiilor diagnosticațţi 
cu autism a crescut atât de dramatic, încât unii 
vorbesc despre o epidemie. În Franţa, această 
creștere a fost, în mai puţin de zece ani, de 
95%., Aceeași tendință apare în toate ţările. 
Această creștere fără precedent ridică o serie de 
întrebări și stârnește controverse. 

Se datorează oare, după cum susţin unii, unei 
mai bune cunoașteri și unui diagnostic mai bun 
al acestei tulburări? Se poate explica prin 
înmulţirea criteriilor de diagnostic, așa cum a 
evidenţiat noul nomenclator al DSM-5% din 
2013? Vorbim, într-adevăr, de atunci, despre 
„tulburări din spectrul autist” (TSA), categorie 
care cuprinde o varietate mai mare de tablouri 
clinice decât în DSM-4. Dar ce putem spune 


despre termenul foarte recent de „tulburare de 
neurodezvoltare” (TND), care include TSA printre 
alte tulburări și, prin urmare, creează un set și 
mai variat de tablouri clinice? În sfârșit, oare 
numărul copiilor cu autism nu este pur și simplu 
în creștere? Aceste ipoteze nu se exclud una pe 
cealaltă; dimpotrivă, toate ar putea explica 
creșterea numărului de diagnostice de autism. 

Niciuna din datele biologice (analiza sângelui 
sau a altui fluid corporal), nicio imagistică 
(scaner, RMN, ecografie) și niciun test genetic nu 
permit în prezent stabilirea diagnosticului de 
autism. Stabilirea unui diagnostic de TSA se face 
Clinic, se bazează pe observarea copilului, 
indiferent dacă există sau nu anumite 
comportamente și este conformă următoarelor 
criterii, stabilite de DSM-5: 

— un deficit de comunicare și interacțiune; 

— asociere cu comportamente cu caracter 
restrâns, repetitiv și stereotip. 

Mulţi practicieni care lucrează cu copiii mici au 
observat în ultimii ani o creștere a tulburărilor 
similare la copiii supraexpuși la ecrane. Acesta 
este cu siguranţă motivul pentru care ar putea 
exista o confuzie de diagnostic între tulburarea 
de supraexpunere la ecran (TESE) a unui copil cu 
aceste simptome și o tulburare din spectrul 
autist (TSA). Această confuzie ar putea explica, 
cel puţin parţial, o creştere a diagnosticelor de 
TSA. Totuși, practicienii notează o diferenţă 
semnificativă: în cazul supraexpunerii, aceste 
tulburări regresează atunci când ecranele sunt 
eliminate. 


Această problemă este încă dezbătută, dar tot 
mai multe publicaţii științifice ne invită să luăm 
în serios ipoteza. 

Contextul general ar trebui să ne determine 
deja să ne îndoim de practicile noastre. 


Cum se explică o astfel de creștere a 
TSA? 


Cât timp am lucrat la PMI, am fost din ce în ce 
mai mult solicitată de către educatorii de la 
grădiniţă și de personalul de la creșă să văd copii 
cu următoarele profiluri: copii izolaţi în bula lor, 
care nu interacționează cu ceilalţi, nici cu colegii 
lor, nici cu adulţii, și care au gesturi stereotipe și 
repetitive. Acest tablou seamănă cu cel de TSA. 
Dacă în 2002 vedeam câte un copil într-o școală 
prezentând astfel de simptome, în 2017 erau 
unul sau doi în fiecare clasă. Cu alte cuvinte, în 
15 ani, în cele 12 școli din orașul meu au fost de 
șapte ori mai mulţi copii care au prezentat 
tulburări de relaţie și de comportament medii 
până la severe. O creștere galopantă, așadar, 
care îngrijorează pe toată lumea. 


—- 


3 aprilie 201 7 
Buna ziua, 


Sunt directorul unei creșe cu program 
flexibil cu 25 de locuri din orașul S. (în sudul 
Franţei). De când v-am văzut videoclipul, am 
făcut legătura cu patru copii care vin la creșă 
anul acesta, dintre care doi au fost îndrumați 
la CAMSPE de către medicii pediatri. 


Problema ecranelor nu a fost abordată 
niciodată cu părinţii, nici de către pediatri, 
nici de către specialiștii CAMSP 


După ce am văzut videoclipul 
dumneavoastră, mi-am spus că nenumărați 
copii au fost diagnosticaţi cu autism și că 
pentru unii ar fi suficient să închidă ecranele. 
Eu însămi am îndrumat mulţi copii către 
CAMSP pentru că aveau tulburări de 
comunicare, de relationare Și 
comportamente stereotipe. Au fost 
diagnosticaţi cu autism și, cu siguranţă, 
când se întorceau acasă se așezau în faţa 
ecranelor. Este îngrozitor! 


Mulţumesc încă o dată. Videoclipul 
dumneavoastră constituie un punct de 
cotitură în practicile noastre și datorită 
dumneavoastră mulţi copii vor fi protejați. 


Toate dele bune, 
Doamna K. 


Cifrele pe care le avem la dispoziţie în ţările 
dezvoltate confirmă această tendinţă, pe care 
mulţi dintre noi am constatat-o pe teren. În 
Franţa, primele cifre privind prevalența 
autismului datează din 2010, aşa încât cifrele de 
referință sunt adesea americane, provenind de la 
Centers for Disease Control and Prevention® 
(CDC). Curba este puternic ascendentă. Aceeași 
tendință poate fi observată și în Franţa: 

- 1 din 158 de copii a fost diagnosticat cu 

autism în 2010; 
* 1 din 55 în 201 7/£. 


În Coreea de Sud, începând cu 2011, se 
avansează chiar și rate de 1 copil autist din 38%. 


1/54 
1/69 


1/88 
1/125 


1/1000 


Sursă 1970-1999: Chamak B., Controverses sur l'autisme. Décrypter 
pour dépasser les antagonismes, Toulouse, Érès, 2021 
Sursă 2000-2016: Date ale CDC. 

Mai multe lucrări au încercat să răspundă la 
întrebările specialiştilor cu privire la această 
creștere exponențială a autismului. Printre 
acestea se numără cele ale lui Peter Bearman, 
sociolog la Universitatea Columbia din New 
York. Pe baza a zeci de mii de date, el a atribuit 
astfel: 

- 25% din creșterea totală a cazurilor de 
autism se datorează lărgirii criteriilor de 
diagnostic; 

— 15% se datorează unei mai bune înţelegeri a 
autismului; 

— 10% se datorează vârstei părinţilor (peste 35 
de ani); 

- 4% se datorează efectului „cluster” (număr 
mai concentrat de cazuri pe un anumit teritoriu). 


Potrivit autorului, aceste date diferite ar explica 
așadar 54% din creșterea cazurilor de autism. 
Prin urmare, rămâne neexplicată o creștere de 
46%, ceea ce ne determină efectiv să ne gândim 
dacă există o creștere reală a numărului de copii 
diagnosticaţi cu autism. 

În favoarea acestei ipoteze s-a exprimat, spre 
exemplu, Thomas Insel, directorul Institutului 
Naţional de Sănătate Mintală din Maryland. El se 
întreabă de ce această ipoteză a unei creșteri 
reale a autismului este atât de controversată, în 
vreme ce pentru astm, diabet, alergii alimentare 
și multe alte probleme de sănătate nu se 
întâmplă deloc la fel. 

Genetica, fiind cvasiconstantă în timp, nu 
poate explica creșterea inexplicabilă a celor 46% 
din cazuri. Din ce în ce mai mulţi cercetători 
pledează pentru o responsabilitate mixtă, 
genetică și de mediu, aflată la originea acestei 
tulburări®. 


TSA-TESE: simptome similare 


4 februarie 2018 


De la patru la 14 luni, fiul meu a vizionat 
videoclipuri câte opt ore zilnic. 


La 14 luni prezenta toate simptomele de 
autism. Medicii au confirmat apoi acest 
diagnostic îngrijorător. Într-adevăr, nu 
mergea, nu spunea niciun cuvânt, nu 
înţelegea nicio cerinţă simplă. După ce am 
văzut videoclipul dumneavoastră și după 


șapte luni de oprire totală a ecranului, nu a 
mai avut nevoie de terapie. Mi-am 
transformat casa într-un parc pentru copii. 
Am vorbit cu copilul meu tot timpul și ies cu 
el în fiecare zi. 


Șapte luni mai târziu, băiatul meu s-a 
întors printre noi. Acum, la 21 de luni, se 
plimbă, vorbește și chiar a depășit în limbaj 
copiii de vârsta lui. Videoclipul 
dumneavoastră l-a salvat pe fiul meu. Vă 
multumesc din suflet, doamnă. 


Domnul D. (Emiratele Arabe Unite) 


Este o mărturie printre multe altele, care atestă 
că micuţii supraexpuşși la ecrane și copiii cu TSA 
prezintă imagini clinice similare. 


Tulburări de comunicare şi 
interacţiune socială 


Un copil „în bula lui”, „în lumea lui”, „în altă 
parte”, „ca o coajă goală”: acestea sunt cuvintele 
prin care educatorii îmi descriu copilul pe care 
mi-l trimit spre examinare. Nu se joacă cu ceilalţi 
copii, nu spune nimic niciodată adultului, nici 
atunci când are dureri, nici atunci când este trist. 
Nedorindu-și nicio interacţiune și neacordând 
atenţie celorlalţi, este închis în singurătatea lui. 
Acasă nu cere nicio îmbrăţișare și nu 
reacţionează la plecarea părinților. Deloc 
surprinzător atunci că nu răspunde când este 
strigat pe nume și nici nu adresează vreo privire 
celui care îi vorbește sau chiar evită această 
privire. Pentru că nimic din el nu comunică, nici 
ochii, nici gesturile, nici cuvintele. 


Reacţiile acestor copii sunt pe cât de 
deconcertante, pe atât de extreme. Unul va fi 
foarte agitat, altul total inhibat. Unul este ca o 
tornadă, altul este mult prea liniștit. Unul trage de 
toate lucrurile din jur, cu frenezie, altul rămâne 
nemișcat în faţa foii de hârtie, cu mâna ridicată 
și pensula suspendată. Stă așezat astfel întreaga 
zi, pe același scaun; trebuie să-l luăm de mână 
dacă vrem să meargă cu toată grupa la toaletă 
sau într-o altă sală. Amândoi însă au o faţă 
imobilă, lipsită de orice expresie și emotie. 


Mișcări repetitive, stereotipii, 

interese restrânse 

La mulţi copii  supraexpuși, observăm 
stereotipii şi interese restrânse. Prin stereotipii 
înţelegem atitudini sau gesturi care sunt 
repetitive, necontrolate, frecvente și aparent fără 
sens. 

Cea mai frecventă atitudine esie cea de 
fluturat: copilul își scutură mâinile de-o parte și 
de alta a corpului, în general cu încheieturile 
flexibile, ca o pasăre care bate din aripi, și mai rar 
cu încheieturile înţepenite, asemeni mișcării 
rapide a ștergătoarelor de parbriz. 

Vorbim despre spinning atunci când copilul se 
învârte în jurul său, ca un titirez. 

Unii își agită degetele sau un stilou pe o parte 
a feţei. Alţii îşi trec diverse obiecte prin fața 
ochilor. 

Mișcările repetitive sunt adesea asociate cu 
ușile și întrerupătoarele de lumină. Copilul 
închide și deschide compulsiv ușa unui dulap 
sau aprinde și stinge lumina de 40 de ori la rând. 


De asemenea, foarte des întorc jucăriile cu susul 
în jos, pentru a roti roțile (mașină, cărucior), 
neînțelegând funcţia originară a acestei jucării. 

Există şi alte comportamente: alinierea 
obiectelor, privirea fixată pe o lumină, o oglindă 
sau o fereastră. 


Alte simptome observate la copiii 

supraexpuși 

Pe lângă aceste simptome, copiii supraexpuși 
la ecrane dezvoltă diverse tulburări și întârzieri în 
limbaj pe care le-am menţionat deja în capitolul 
anterior. Pentru că seamănă foarte mult cu cele 
asociate cu TSA, aș dori să reamintesc în special 
următoarele: 

— tulburare de atenţie; 

— tulburare de limbaj; 

— tulburare de dezvoltare intelectuală; 

— tulburare de coordonare motorie; 

— tulburare de comportament alimentar și de 
somn; 

— tulburare de anxietate și fobie; 

— dificultate de a gestiona frustrarea și 
emoţiile. 

De asemenea, putem observa atitudini foarte 
specifice comune copiilor supraexpuși și copiilor 
cu TSA. Unii merg în vârful picioarelor, alţii ling 
sau miros obiecte sau oameni. 

Deoarece copiii supraexpuși la ecrane au 
multe tulburări similare cu cele ale copiilor cu 
TSA, există un risc real de confuzie de diagnostic 
între cele două tulburări. Cu toate acestea, deși 
simptomele sunt similare, există două diferenţe 
majore. Tulburările copiilor supraexpuși la ecrane 


se datorează, într-adevăr, ecranelor și sunt în 
general reversibile atunci când ecranele suni 
oprite, dacă sunt eliminate suficient de devreme. 
În schimb, TSA nu este provocat de ecrane și 
reacţionează puţin atunci când ecranele sunt 
oprite. 


TESE și TSA: origini diferite 
Cauza/cauzele autismului 


Autismul este o tulburare de dezvoltare 
neuronală, a cărei origine exactă rămâne 
necunoscută. Cu mult înainte ca eu să fi lansat 
alerta, problema autismului și a originilor sale 
făcuse deja subiectul unor dezbateri aprinse. 
lpotezele științifice despre aceasta au variat 
foarte mult în ultimii ani. Unii părinţi ai copiilor cu 
TSA susţin originea 100% genetică a autismului, 
pe care o rezumă cu ușurință după cum 
urmează: „Ne naștem cu autism și murim cu 
autism.” Pentru ei subiectul este sensibil: dacă 
autismul nu ar fi fost doar de origine genetică, ar 
fi putut cumva să-l evite? 

Chiar dacă întrebările lor sunt de înţeles, multe 
argumente tind să contrazică ipoteza unei origini 
100% genetice a autismului. Genetica este 
stabilă în timp, așa că o creștere cu 95% nu 
poate fi explicată prin genetică. 

Această ipoteză a cauzei total genetice a fost 
pusă sub semnul întrebării de către Brigitte 
Chamak*, specialistă în neuroștiinţă din Franţa, 
și de psihiatrul englez Sami Timimi. Potrivit lor, 
studiile pe gemeni pe care se bazează în 
principal teoria genetică comportă abateri 
metodologice şi, în consecință, aproximări în 


interpretare. Ei atrag atenţia, de exemplu, asupra 
unui studiu de referință, aparţinând lui Susan 
Folstein și Michael Rutter. Publicat în 1977, 
studiul utilizează drept criterii concludente 
anomaliile cognitive care implică în principal 
limbajul, iar nu simptomele autiste caracterizate. 
Pornind de aici, ei trag următoarele concluzii: 
observând că nouă perechi de gemeni identici 
din 11 au anomalii cognitive care implică în 
principal limbajul, autorii avansează o 
concordanţă de 82% (9 din 11) pentru autism. 
Aceasta este o abatere de metodă, deoarece 
criteriile nu sunt definite riguros, astfel încât nu 
pot constitui probă. Mai mult, în astfel de studii 
nu sunt luaţi în considerare factorii de mediu: 
mediul intrauterin, care este identic pentru 
gemenii identici (monozigoţi), dar nu pentru cei 
fraternali (dizigoţi), precum și mediul psihosocial, 
care este diferit la gemenii identici și la gemenii 
fraternali. Gemenii identici sunt adesea 
consideraţi o singură entitate, „gemenii”, ceea ce 
se datorează, în parte, relaţiei lor specifice, care 
conduce adesea la un puternic mimetism 
reciproc. Aceste mecanisme ar fi mult mai puţin 
semnificative la gemenii fraternali. 

Brigitte Chamak și Sami Timimi fac aceeași 
constatare: singura modalitate de a stabili dacă 
există o componentă genetică în autism este 
prin studii genetice și moleculare. De aceea, în 
ultimii 20 de ani, s-au depus eforturi financiare 
colosale pentru a studia genomul a mii de copii 
autiști, folosind noile tehnici de secvenţiere, 
având ca scop identificarea genei autismului. În 
realitate, numărul genelor susceptibile a provoca 


autism nu încetează să crească: potrivit lui Reem 
Al-Jawahiri și Elizabeth Milne, în 201 7 erau 800. 
Până acum, nu a fost găsită nicio genă specifică 
pentru autism. 

Sami Timimi adaugă că, dacă autismul ar fi 
genetic, atunci ar fi fost identificată o genă 
legată de sex pentru a explica raportul de trei la 
unul dintre băieţii și fetele cu autism, ceea ce nu 
este cazul. 

În plus, Haute Autorité de Sante (HAS) 
citează 26 de studii care arată un procent 
semnificativ de copii diagnosticaţi cu autism 
care își pierd diagnosticul câţiva ani mai tărziu: 
pănă la 30% într-unul dintre studii“. 

O metaanaliză din 2011 arată că, atunci când 
diagnosticul de tulburări universale de dezvoltare 
nespecificate altfel (PDD-NOS) este pus înainte 
de vârsta de 3 ani, 65% dintre copii își pierd 
diagnosticul după 3 ani, indicând o instabilitate 
puternică a acestui diagnostic. 


Alte observaţii pun la îndoială originea în 
întregime genetică a autismului: conform lui 
Sabine  Duflo, intervenţiile comportamentale 
ameliorează tulburarea, ceea ce înseamnă că 
mediul influenţează într-adevăr această 
tulburare”. 

Marea eterogenitate a tablourilor de autism și 
multitudinea tulburărilor care îi sunt adesea 
asociate reduc foarte mult probabilitatea de a 
găsi anomalii genomice comune. 

În realitate, cauzele genetice ale autismului se 
regăsesc în mai puţin de 20% din cazuri», în 
sindroame bine identificate: sindromul X-ului 


fragil, sindromul Rett, sindromul Angelman... 
Consiliul Național al Ordinului Medicilor” 
(CNOM) avansează chiar cifra de 10%1%. 

Pe baza acestor constatări, specialiștii sunt 
acum de acord că originile autismului sunt mixte: 
genetice și de mediu. 


Astfel, în ultimii ani, cercetările privind autismul 
au luat în seamă și mediul. Sunt studiaţi în 
principal factorii chimici  intrauterini sau 
neonatali. Și sunt incriminaţi agenţi toxici 
medicamentoși, precum talidomida (Softenon®) 
sau acidul valproic (Depakina®), dar și agenţi 
microbieni (toxoplasmoza, rubeola, boala Lyme), 
precum și alcoolul. Sunt studiati, de asemenea, 
diferiţi poluanti, precum perturbatorii endocrini 
(ftalaţi, parabeni), pesticidele, metalele grele 
(mercur, aluminiu, plumb) sau poluarea aerului. 


Ce mecanisme explică tulburările 
provocate de supraexpunerea la 
ecrane? 


Mai multe argumente susțin ipoteza potrivit 
căreia supraexpunerea la ecrane poate provoca 
tulburări similare cu TSA. 

Primul argument: aceşti copii sunt 
supraexpuși la ecrane, adică mai mult de patru 
ore pe zi, între O și 3 ani, uneori stând încă de la 
naștere în sufragerie cu televizorul pornit sau 
primind pe la vârsta de 8 luni smartphone-ul sau 
tableta. Mulţi părinţi plătesc un abonament la 
canalele dedicate  bebelușilor, deci, potrivit 
acestora, fără riscuri: Baby TV sau Baby First 
pentru a învăţa engleza. 


Al doilea argument: simptomele sunt 
reversibile atunci când ecranele sunt complet 
oprite. Se observă că atunci când ecranele sunt 
eliminate, dacă se întâmplă suficient de repede, 
tulburările scad sau chiar dispar după căteva 
săptămâni sau câteva luni. Mai mulţi părinți îmi 
spun că primele progrese au apărut la doar 
câteva zile după eliminarea ecranelor. Ei descriu 
un copil care „se trezește”: „Faţa lui prinde viaţă, 
se uită la noi, ne urmărește peste tot acum și 
cere să fie luat în braţe. A descoperit chiar că 
avem un câine! Acasă, trage de toate lucrurile și 
descoperă, în sfărșit, texturile materialelor. Afară, 
este atent la lumea din jurul lui: trecători, mașini, 
copaci... În sfârșit doarme” Pe măsură ce 
săptămânile trec, progresul se confirmă și se 
multiplică: „A încetat să-și mai fluture măinile; nu 
mai este interesat de ușile dulapurilor pe care 
obișnuia să le deschidă și să le închidă 
compulsiv și în sfărșit se distrează cu jucăriile 
lui. Înţelege ce i se spune” Creșele și școlile 
confirmă transformarea: „Nu mai este același 
băieţel!” Părinţii se bucură de progresul copilului 
lor, ceea ce îi încurajează să persevereze. În 
schimb, dacă lasă garda jos și reaprind ecranele, 
necazurile reapar. De remarcat că, până acum, 
toate sfaturile date părinţilor care nu au prescris 
întreruperea ecranelor au dat puţine rezultate. 

Al treilea argument: ecranele împiedică relaţia 
de atașament și conduc la tulburări de 
comunicare și interacţiune. Odată cu explodarea 
ofertei digitale, ecranele sunt peste tot și în 
mâinile tuturor, acasă și afară. Copiii și părinţii 
folosesc până la saturație ecranele, care le 


captează din ce în ce mai mult atenţia, 
diminuând schimburile dintre ei - schimburi de 
priviri, zâmbete, îmbrăţișări, cuvinte și gângureli 
— esenţiale pentru nașterea comunicării și a 
relaţiei. Ecranele distrag atenţia copiilor de la 
părinţi și de la lumea reală și îi absorb într-o lume 
saturată de muzică și culori. 

Ecranele interactive captivează copilul chiar 
mai mult decât ecranele pasive, pentru că îi oferă 
activităţi ludice, care îl răsplătesc constant, 
activând în creierul său circuitul recompensei, cu 
secreția de  dopamină, neurotransmiţătorul 
plăcerii. Copilul este asemeni unui drogat și nu 
mai renunţă. 

Jean-Philippe Deprez avertizează părinţii în 
cartea sa Smartphones: et si on arrêtait le 
massacre?: „A-i da unui copil mic un ecran 
seamănă un pic cu a-l închide singur într-o 
cameră fără ferestre, fără jucării, fără să vorbeşti 
cu el, fără să te uiţi la el, fără să interacţionezi 
vreodată cu el. 

Acest proces de interferență a ecranului în 
relaţia părinte-copil a fost descris în 2002 de 
psihologul K.J. Gergen, care l-a numit „prezenţa 
absentă": părinţii și bebeluşii sunt împreună 
fără a fi împreună. Mai recent, în 2018, 
cercetătorul american Brandon T. McDaniel a 
vorbit despre  „Tehnoferenţa familială !*. El 
scoate în evidență consecinţele întreruperii 
activităţilor părinţilor cu copiii lor din cauza 
dispozitivelor digitale. Potrivit  cercetătoarei 
Gloria Mark, profesor la departamentul de 
informatică al Universităţii California din Irvine, 
părinţii primesc o notificare pe smartphone în 


medie la fiecare 40 de secunde, ceea ce 
provoacă supărarea și furia copiilor în faţa 
părinţilor, deveniți indisponibili. Comportamentul 
copiilor accentuează stresul și retragerea în sine 
a părinţilor, care se izolează și mai mult în 
ecranele lor. lată cercul vicios. În 2020, Annette 
Sundqvist descrie, la rândul său, legătura dintre 
utilizarea dispozitivelor mobile de către părinţi și 
problemele de comportament ale copiilor mici. În 
2020, studiul lui Ribner arată că prezenţa unui 
televizor aprins în fundal perturbă deopotrivă 
procesul de reglare emoţională părinte-copil și 
progresul cognitiv al copilului!*. 

Copilul nu mai comunică și nu mai 
interacționează. 

Al patrulea argument: expunerea prea mare la 
ecrane ar putea duce la apariţia unui 
comportament stereotip și a gesturilor restrânse 
și repetitive. Aceste simptome ar putea fi 
explicate de mai multe ipoteze. Este posibil ca 
intermitenţele de lumină și sunet de pe ecrane să 
supraexcite creierul imatur al copilului mic, ceea 
ce ar avea ca rezultat mișcări rapide și 
necontrolate ale corpului (mișcarea de fluture a 
mâinilor, învârtirea ca de titirez, agitarea 
degetelor în faţa ochilor). 

Când părinţii elimină ecranele, stereotipiile și 
gesturile repetitive cresc uneori la început și apoi 
dispar, de obicei în decurs de 4 săptămâni. 

Dr. Jean-Michel Pedespan, șeful Secţiei de 
neurologie a Spitalului Universitar Bordeaux, 
intervievat pe 24 mai 2017 de către Midi libre, 
după difuzarea videoclipului meu pe Internet, a 
declarat: 


„O expunere prea precoce, repetitivă și prea 
intensă la stimuli vizuali şi sonori, inadecvată 
nevoilor copilului, este de natură să invadeze 
anumite circuite neuronale, destinate altor funcţii, 
putând perturba această mecanică neuronală 
extrem de exactă și determinată genetic. 
Dezvoltarea creierului s-ar face într-un mod 
aberant.” 


Astfel, bombardamentul sonor şi vizual 
exercitat de ecrane ar putea produce în creier 
conexiuni neuronale greșite. Ipoteza pe care o 
formulez este că aceste conexiuni cerebrale 
aberante, dezorganizate, ar avea drept 
consecință comanda unor mişcări necontrolate: 
ciudăţeniile gestuale constituite de stereotipii și 
gesturile repetitive... 

O altă ipoteză - copilul aflat în fata ecranelor 
este complet lipsit de stimuli motorii și corporali, 
de senzaţii vestibulare și proprioceptive. lar 
aceste mișcări involuntare ar putea avea funcţia 
de a trimite semnale către creier, chiar anarhice, 
pentru a încerca să stimuleze crearea de 
conexiuni cerebrale prin mișcare, așa cum fac 
reflexele arhaice în primul an de viaţă. 

Primim multe mărturii de la specialiști și 
părinţi din întreaga lume, toate descriind aceleași 


imagini clinice. 


8 martie 2018 
Bună ziua, doamnă doctor Ducanda, 


Vă mulţumesc din suflet. Povestea cu fiul 
meu este cea pe care o descrieţi în 


videoclipul dumneavoastră: diagnosticat la 3 
ani cu TSA de către un psiholog de la 
CMPP'*, apoi la CMP și la SESSAD!B.. 
Acum așteptăm un loc în IMEI%. 


| s-a făcut un test ORL, unul genetic, un 
diagnostic imagistic etc., fără ca vreunul din 
aceste teste să fi identificat cauza întârzierii 
în limbaj și acum și a handicapului său. Am 
încercat, ani de zile, să înţeleg de ce băiatul 
meu are aceste probleme. 


De când avea un an, copilul stă în faţa 
ecranelor. Apoi am făcut greșeala de a-i 
cumpăra o tabletă. Nu am făcut legătura cu 
ce avea să se întâmple mai târziu. Până la 
vârsta de 2 ani și jumătate, s-a dezvoltat 
normal. Apoi, începând cu vârsta 2 ani și 
jumătate, totul s-a prăbușit. 


Anul trecut nu a făcut nimic, nu a rostit 
decât câteva cuvinte, nu a vrut decât să se 
joace. Prin urmare, mi s-a propus un IME 
pentru persoanele cu deficienţe intelectuale 
medii. Este pe lista de așteptare. Acum are 6 
ani. În urmă cu 4 luni și 2 săptămâni, pe 8 
octombrie 2017, am descoperit videoclipul 
dumneavoastră. A doua zi am închis toate 
ecranele, iar rezultatele sunt acestea: am 
urmat sfaturile dumneavoastră, iar fiul meu 
de 6 ani a făcut rapid mici progrese: după3 
zile a deschis de unul singur o carte, după o 
săptămână a desenat un om frumos, iar 
vocabularul său s-a îmbunătăţit ușor. În 4 
luni s-a produs o schimbare radicală în 
dorinţa lui de a lucra: vorbește mai inteligibil 


și face mici propoziţii. Se concentrează mai 
bine. Îi place să i se povestească din cărţi. 
Băiatul meu, Aymeric, este independent, 
perspicace, merge pe bicicletă și îi place 
sportul. Face box și înot. Este înscris într-un 
centru de recreere de la vârsta de 3 ani. 
Merge în excursii școlare fără probleme. 
Acasă totul este bine, nu comite lucruri 
periculoase și nu este agresiv. Cum ar spune 
directoarea școlii, Aymeric este acum un 
copil normal, care are dificultăţi de învăţare. 


Toţi specialiștii care îl îngrijesc sunt de 
acord că a făcut progrese foarte bune. 


Logopeda chiar și-a cerut scuze pentru că 
nu a făcut legătura între întârziere și ecrane 
și mi-a mărturisit că s-a îndoit de sine însăși. 


M-aţi ajutat într-o măsură atât de mare 
cum nu vă puteţi imagina. Am trecut prin iad 
înainte să găsesc videoclipul 
dumneavoastră. Am aflat soluţia pentru fiul 
meu târziu: am eliminat ecranele când avea 
6 ani și 5 luni, dar încă sper să-l văd 
depășind, în sfârşit, această întârziere căci a 
progresat mai mult în aceste patru luni fără 
ecran decât în cei 3 ani de îngrijiri medicale, 
dar și de supraexpunere la ecrane în același 
timp. 


În prezent, se află sub supravegherea unui 
SESSAD. Psiholoaga și educatoarea din 
acest serviciu confirmă că nu este autist. 


Mulţumesc. Voi distribui. Directoarea 
şcolii a afişat la intrarea din toate clasele 


grădiniţei articolul dumneavoastră din Le 
Monde despre pericolele ecranelor. 
Multumesc din toată inima. 


Și ceilalţi doi copii ai mei se bucură de 
acest nou mod de viaţă. 


Cu stimă, doamna R. 


Același fenomen pe mai multe 
continente; nașterea sindromului 
EPEE 


Cincisprezece publicaţii fac o legătură între 
supraexpunerea la ecrane a copiilor mici și 
tulburări similare cu TSA. Cele mai multe sunt 
menţionate în baza de date Medline. 

Încă din 2017, Bruno Harl€, psihiatru de copii și 
membru fondator al CoSE, se interesează 
îndeaproape de cercetările dezvoltate pe acest 
subiect în întreaga lume, iar în 2019 a publicat un 
articol sintetic în revista Trends in Neuroscience 
and Educationi. 

Primul studiu a fost publicat în 2008, în Statele 
Unite, de profesorul de economie Michael 
Waldman şi echipa sa. Fiul lui fusese 
diagnosticat cu autism. După ce a închis definitiv 
televizorul, Michael Waldman a constatat 
progrese considerabile şi de atunci a cercetat 
legătura dintre televiziune și autism în trei state 
din SUA. După o analiză care a luat în 
considerare mai multe variabile, Waldman a 
stabilit o corelaţie între trei criterii: vremea mai 
mult sau mai puţin ploioasă în care crește un 
grup de copii sub 3 ani, rata de abonament la 
canalele pentru copii pentru același grup și 


numărul de copii diag-nosticaţi cu autism în 
acest grup. Hărțile realizate cu aceste trei criterii 
sunt aproape juxtapozabile. În locurile în care 
plouă mai des și mai mult decât în alte părti, 
părinţii lasă mai des copiii foarte mici în faţa 
televizorului, iar în acest grup, rata copiilor care 
dezvoltă simptome de autism este mai mare. În 
schimb, nu a găsit nicio legătură cu numărul de 
abonamente la canalele pentru adulţi. 

În 2011, dr. Weesarak Chonchaiya și profesorul 
Chanditha Pruksananonda de la Universitatea din 
Bangkok, Thailanda, au publicat un studiu caz- 
control care arată că acei copii diagnosticaţi cu 
TSA au fost expuși mai devreme (la vârsta de 6 
luni în loc de 12) și mai mult timp la ecrane (mai 
mult de patru ore pe zi, în loc de două) decât 
grupul de control. Acest studiu neagă ideea că 
ar fi mai atrași de ecrane copiii cu autism, 
deoarece un bebeluș de șase luni nu este încă 
suficient de mare pentru a le cere. 

În 2016, medicul american Karen Heffler și 
echipa sa au publicat un articol despre impactul 
expunerii la ecrane asupra deficienţelor de 
dezvoltare a capacităţii de interacţiune socială la 
bebeluși. Printr-un proces de neuroplasticitate, 
creierul bebelușului, suprastimulat de culori și 
sunete, ar dezvolta căi neuronale în competiţie 
cu căile cerebrale sociale și ar conduce la o 
întârziere de dezvoltare general. 

În 2017, profesorul de pediatrie Xiaoyan Wu a 
studiat în China un eșantion de 8 900 de copii cu 
vârsta cuprinsă între 3 și 6 ani. Eliminând 
abaterile, copiii expuși mai mult de două ore pe 
zi la un ecran au înregistrat un risc mai mare de 


tulburări de comportament care se încadrează în 
spectrul  autismului (scala CARS), în 
comparație cu copiii expuşi mai puțin de două 
ore pe zi la un ecran. 

În 2018, mi s-a cerut să prezint o comunicare 
despre observatiile mele la congresul Médecine 
Générale France de la Paris. Am prezentat 
evoluția a opt copii mici supraexpuși la ecrane, 
toți diagnosticați oficial cu autism. După 
eliminarea completă a ecranelor, înlocuite cu mai 
multe schimbări în activităţile lor și jocuri, toţi 
copiii au făcut progrese semnificative și rapide, 
într-o lună-două după oprirea ecranelor. Şase din 
opt copii nu vor mai manifesta simptome de 
autism după un interval de o lună până la zece 
luni din momentul opririi ecranelor. În 2018, 
psihologul român Marius Teodor Zamfir, care 
conduce un centru terapeutic pentru copii cu 
autism din Bucureşti, a publicat un studiu 
longitudinal pe 62 de copii urmăriţi în centrul său 
între 2012 și 2017+. Toţi acești copii au fost 
diagnosticati cu autism de către un 
neuropsihiatru și au beneficiat de o terapie care 
include sistarea totală a ecranelor. Zamfir 
observă două traiectorii clinice foarte diferite: 33 
de copii pierd rapid simptomele de TSA, la șase 
până la 18 luni după oprirea ecranelor și urmare 
a unei terapii timp de două ore pe zi; ceilalţi 29 
de copii au o evoluţie obișnuită a TSA, adică 
progresează la scurt timp după oprirea ecranelor, 
pe o perioadă lungă de 2 până la 4 ani, în ciuda 
terapiei intense de șase ore pe zi. Copiii din 
primul grup, care se recuperează rapid, au fost cu 
toţii supraexpuși la ecrane, între vârsta de 0 și 3 


ani, mai mult de patru ore pe zi, ceea ce nu este 
cazul celuilalt grup. După trei până la patru luni 
de terapie și eliminarea ecranelor, majoritatea 
copiilor din primul grup se integrează la școală 
fără dificultăți de comportament sau sociale. 
Acești copii au redevenit neurotipici. 

Zamfir deduce că expunerea excesivă la 
ecrane înainte de vârsta de 3 ani poate duce la 
apariţia unor simptome asemănătoare cu cele 
ale autismului. Şi identifică o proporție de 90% 
din copiii cu vârsta între 2 și 3 ani diagnosticaţi 
cu autism de către medicii neuropsihiatri, care au 
ca factor declanșator sau agravant expunerea 
excesivă la ecrane, fenomen ce poate fi verificat 
cu ajutorul chestionarelor pe tema ecranelor. 

Ipoteza lui Zamfir este că acei copii cu „autism 
clasic” ar prezenta leziuni neurologice severe și 
conexiuni cerebrale ireversibil distruse, adesea 
cauzate de intoxicarea cu metale grele sau de 
infecţii cerebrale, combinate cu deficiențe 
genetice. În schimb, pentru copiii supraexpuși la 
ecrane, ar fi vorba despre o dezvoltare 
insuficientă sau dezorganizată a conexiunilor 
cerebrale din cauza lipsei de stimuli 
senzoriomotori şi socioemoţionali și a unui 
bombardament cu stimuli inadecvaţi. Zamfir 
crede că o intervenție târzie determină prezenta 
mai multor elemente de tulburare de tip autist, cu 
recuperare dificilă și costisitoare. 

Potrivit psihologului român, un consum 
excesiv de mediu virtual, cumulat cu o 
predispoziţie genetică, ar putea produce aceeași 
structură neuro-cognitivă tipică celei manifestate 
de copiii cu TSA, conducând la o creștere bruscă 


a incidenţei autismului în România și în lume. 
Pentru a diagnostica acești copii, Zamfir 
definește un nou sindrom, „autismul virtual”. La 2 
300 de kilometri de suburbia pariziană în care 
mă aflu, un psiholog român a descris în același 
timp cu mine constatări clinice identice și în 
aceleași proporții. 

În septembrie 2017, Michael Waldman, Bruno 
Harle și cu mine am răspuns invitaţiei lui Zamfir 
de a participa la conferinţa de presă la București, 
unde s-a lansat campania „Stop autismului 
virtual”. Ocazie de a prezenta succesiv constatări 
și studii clinice. 

Termenul „Autism virtual” a fost preluat de 
atunci în mai multe locuri din lume, de către 
specialiști pentru a-și descrie pacienţii, precum și 
de către părinţi pentru a-și descrie copiii. Am 
decis împreună cu Daniel Marcelli, profesor 
emerit de psihiatrie a copilului şi 
adolescentului, să denumim acest tablou 
clinic, asemănător cu autismul și care face parte 
din TESE, „sindromul EPEE” - pentru Expunerea 
precoce și excesivă la ecrane. Pe 2 mai 2018, într- 
un interviu pentru ziarul Le Monde, Daniel 
Marcelli a subliniat riscul unor diagnostice false 
și confuzia între acest sindrom EPEE și ceea ce 
el numește „autism din naștere". 

În același an, și apoi în 2020, noi doi, împreună 
cu Marie-Claude Bossiere, medic pedopsihiatru 
la CoSE, am publicat două articole despre acest 
nou sindrom. Aceste articole reunesc cinci 
tablouri clinice ale unor copii cu simptome 
asemănătoare autismului, dintre care unii aveau 
stabilit un diagnostic de TSA: după oprirea 


ecranelor, simptomele lor au regresat în mod 
categoric. În lumina acestor tablouri clinice, 
articolul avansează ipoteze de neuro-psiho- 
dezvoltare. Au fost apoi propuse și alte nume 
pentru a denumi acest nou sindrom și pentru a-l 
diferenția de „autismul clasic”. Acestea sunt: 
„Intensive Early (greșit și în original) Screen 
Exposure” (IESE), „Early media overexposure 
syndrome” (sindromul  EMO)2&, „autism 
electronic”, „autism digital”, „autism similar” și 
„autism fals”. lar când ne referim la simptome, 
putem citi sau auzi: simptome „pseudo-autiste” 
sau simptome „asemănătoare autismului”. 

În 2018, neuropediatra japoneză Numata- 
Uematsu Yurika a raportat cazul unui băieţel de 5 
ani care și-a petrecut cea mai mare parte a 
timpului urmărind videoclipuri cu supereroul său 
„Kamen Rider” și care, în urma testului de autism, 
a fost plasat în zona cu autism sever (la 37 pe 
scala CARS). După două luni în care au fost 
oprite toate ecranele, iar părinţii au fost sfătuiţi 
să se joace mai mult cu el, simptomele 
asemănătoare TSA au dispărut, iar testul CARS a 
scăzut, situându-se în zona „normală” de până la 
26,5. Medicul neuropediatru a descris tulburările 
de atașament secundare cauzate de expunerea 
timpurie la ecranet#. 

În 2018, dr. Naoufel Gaddour, pedopsihiatru în 
Tunisia, a studiat un eșantion de 290 de copii: 
148 de copii diagnosticati cu TSA prin testele M- 
CHAT și CARS au fost comparati cu 142 de copii 
fără TSA. Dintre copiii cu TSA, 89% s-au uitat la 
ecrane mai mult de patru ore pe zi, 70% dintre ei 
înaintea vârstei de 6 luni. În grupul copiilor fără 


TSA, doar 3% s-au uitat la ecrane mai mult de 
patru ore pe zi, iar dintre aceștia 11% înainte de 
vârsta de 6 luni12. 

După articolul lui Bruno Harle din 2019, au 
continuat să fie publicate și alte cercetări 
științifice. 

În 2020, Karen F. Heffler din Statele Unite a 
publicat împreună cu colegii săi un studiu 
longitudinal pe 2 152 de copii, care a arătat o 
asociere semnificativă între expunerea mare la 
ecrane la vârsta de 12 luni și simptome 
asemănătoare autismului la vârsta de 24 de luni 
(testul M-CHAT). În schimb, cu cât timpul de 
joacă părinte-copil este mai mare, cu atât se 
observă mai puţine simptome de TSA la vârsta 
de 2 anit#. 

În 2020, trei medici din cadrul CoSE au pornit 
de la trei cazuri clinice și și-au pus următoarea 
întrebare într-un articol publicat în revista Global 
Pediatric Health: „Eliminarea supraexpunerii la 
ecrane poate să normalizeze un scor de autism 
CARS?'12 

Alte lucrări au fost publicate în Qatari și în 
Bangladeshi2. 


O legătură cauzală între 
supraexpunerea la ecrane și 
simptomele pseudo-autiste? 


Am văzut deja în capitolul anterior că aplicarea 
criteriilor Bradford Hill a fost relevantă pentru a 
determina dacă putem asimila unei cauzalităţi 
corelaţia dintre supraexpunerea la ecrane și 
tulburări. Din nou, este interesant să ne raportăm 
la aceste criterii pentru a înţelege legătura 


cauzală care există intre supraexpunerea la 
ecrane și simptomele care imită TSA, așa cum a 
procedat în mod convingător pedopsihiatrul 
Bruno Harle'?. 


Cum să prevenim ca un copil TESE să nu fie orientat către un parcurs TSA? 
Tulburare de comunicare și de interacțiune socială 
Stereotipii, gesturi repetitive, interese restrânse 


ÎNTREBAREA PRECISĂ REFERITOARE LA ECRANE 
(timpul petrecut în fața ecranului, debut, ecranele din preajmă, 
ambianța TV de acasă, TV la serviciul de asistență maternală...) 


| ù 
Fără expunere la ecrane Supraexpunere la ecrane 
e Evaluare clinică complexă la un psiholog + OPRIREA totală și imediată a ecranelor, 
clinician, evaluare psihiatrică a jocurilor luminoase și sonore la 
e Dosar handicap la Direcția Generală de o vârstă mai mică de 3 ani 
Asistenţă Socială și Protecţia copilului e Evaluare clinică complexă la un psiholog 
e Certificat de orientare școlară la clinician, evaluare psihiatrică 
Centrul de Resurse și Asistență + Dosar handicap la Direcţia Generală de 
Educațională - însoțitor școlar Asistenţă Socială și Protecția copilului 
+ Programare la logopedie, psiholog/terapeut Certificat de orientare școlară la 
specializat în lucrul cu TSA (alegerea Centrul de Resurse și Asistență 
tipului de terapie potrivit pentru copil), Educațională - însoțitor școlar 
înscrierea în programe pentru dezvoltarea + Programare la logopedie, psiholog/terapeut 
psihomotorie, terapie senzorială etc. specializat în lucrul cu TSA (alegerea 


tipului de terapie potrivit pentru copil), 
înscrierea în programe pentru dezvoltarea 
psihomotorie, terapie senzorială etc. 


[d ù 


Ameliorare slabă sau deloc, Dispariția sau o foarte mare 
persistenta tulburărilor TSA diminuare a tulburărilor 


ț 


Se încearcă utilizarea cât Foarte probabil TESE 


mai puțin posibil a ecranelor, | 
așteptând programare CRA 
Se continuă fără ecran 
PEC, dacă este nevoie 
PEC TSA obișnuit Se păstrează programare 
CRA până la recuperarea 
completă, mediu adaptat 


Este valabil 


Criteriile Hill Explicatie în cazul 
ecranelor? 
; Expunerea 
Relaţie P 
z precede da 
temporală 


tulburarea 


Forţa asocierii 


Analogie 


Stabilitatea 
asocierii 


Relaţia doză- 
efect 


Plauzibilitate 


Coerenţa 
internă 


Cu cât 
amploarea 
efectelor legate 
de asociere este 
mai mare, cu atât 
este mai 
probabilă o 
legătură cauzală 


O expunere 
similară conduce 
la un risc similar 


Rezultatele sunt 
aceleași pentru 
diferiţi 
examinatori, în 
locuri diferite, pe 
populaţii diferite 


Cu cât expunerea 
crește, cu atât 
crește riscul de a 
dezvolta 
tulburări 


Posibilitate de a 
explica relaţiile 
dintre expunere 
și tulburări 


Luarea în 
considerare a 
abaterilor prin 
abordări 
adecvate 


da 


da 


da 


da 


da 


da 


În absenţa altor 
Specificitatea explicații, o 


SF A da 
asocierii cauză produce 
un efect special 
Eliminarea 
Dovada factorului de risc la 
experimentală scade incidenţa 
tulburării 


Conform tabelului, toate criteriile Bradford 
Hill sunt îndeplinite. Această observaţie 
merită să facă obiectul unor cercetări mult 
mai sistematice și deschide, în mod clar, o 
cale fertilă pentru stabilirea unei legături 
cauzale între supraexpunerea la ecrane și 
tulburările pseudo-autiste. 


16 septembrie 2020 
Bună ziua! 


Este posibil ca un copil să-şi revină 
complet după două luni de la închiderea 
tuturor ecranelor din casă? Avea 21 de 
luni când am oprit totul și bebelușul 
nostru nu mai prezintă absolut niciun 
simptom, nici măcar crizele severe de 
plâns, care au dispărut în 18 zile. 


l-am alcătuit un program care constă 
în două ore de joacă pe zi cu jucării din 
lemn, o oră de lectură și trei ore de 


plimbare în parc. Este pur și simplu un 
alt copil! 


Mai este nevoie de terapie cu un 
specialist? 


A început să imite animalele și să 
scoată o mulţime de sunete. Dacă 
apreciaţi că putem îmbunătăţi situaţia, 
ajutaţi-ne! Multumesc! 


Domnul N. 


Ce atitudine să adoptam? 


EPEE, un nou sindrom care nu 
trebuie confundat cu TSA 


Date fiind următoarele: 

— creșterea dramatică a numărului de 
copii diagnosticaţi cu TSA; 

- consensul privind originea mixtă a 
acestei tulburări, genetică și de mediu; 

— recenta apariţie bruscă și invazivă a 
ecranelor în mediul copilului; 

— marea asemănare a tulburărilor, 

se naște următoarea întrebare: dacă 
supraexpunerea la ecrane înainte de vârsta 
de 3 ani ar fi un nou factor de mediu ce ar 
putea produce tulburări asemănătoare TSA? 


e Observațiile clinice din întreaga lume 
susțin această ipoteză. 


e Rezultate convergente în această direcţie 
vin din partea a 15 publicaţii științifice, 


iar numărul acestora este în continuă 
creștere. 


- Asemănarea proporţiei băieţi-fete în 
aceste două tulburări (trei băieţi pentru o 
fată) aduce un plus de credibilitate 
acestei ipoteze!£. 


- Întrebarea referitoare la ecrane nu este 
pusă întotdeauna la toate consultaţiile, 
ceea ce nu permite diferenţierea între un 
sindrom EPEE și un TSA. 


* Copiii care prezintă sindrom EPEE au 
simptome asemănătoare cu TSA. 
Acesta este motivul pentru care răspund 
pozitiv la suficiente criterii în timpul 
diferitelor teste de diagnosticare cu TSA 
(ADOS, ADI-R, PEP-R, CARS, M-CHAT, Q- 
CHAT...). 


În aceste condiţii, cum să nu se producă 
confuzii de diagnostic? 

Foarte probabil, acest lucru ar putea fi 
evitat dacă toate serviciile și specialiștii care 
pun diagnostice de TSA ar evalua timpul 
petrecut în faţa ecranului folosind un 
chestionar precum cel creat de CoSsE 
(disponibil pe site-ul nostru, precum și la 
sfârșitul acestei cărţi). 


Ce ar trebui făcut în faţa 
tulburărilor asemănătoare 
autismului? 


Diagramă decizională 


Recomandări 

După cum se observă în diagramă, este 
esenţial să ne interesăm de locul pe care îl 
ocupă ecranele în viaţa copilului și în familie: 
data debutului, durata, momentele zilei, 
conţinutul, televiziunea ambientală, copiii în 
fata ecranului, ecranele din cameră, părinţii 
deveniți indisponibili din cauza propriilor 
ecrane. 

Dacă ancheta arată o supraexpunere la 
ecrane, este imperativ ca acestea să fie 
eliminate imediat pentru cel puţin trei luni. 
Evident, este vorba despre ecranele copilului, 
dar și de cele ale anturajului, atunci când 
copilul este prezent. Părinţii nu trebuie să-și 
folosească ecranele în prezenţa copilului. 
Concomitent cu eliminarea ecranelor, este 
importantă crearea unui mediu stimulant și 
liniștitor în jurul copilului, astfel încât acesta 
să își poată relua cursul dezvoltării: 


— joacă-te cu el; 
- vorbește mult cu el; 
— ieși cu el în fiecare zi; 


— încurajează-i experienţele senzoriale: să 
ducă la gură, să meargă desculț, să 


atingă nisipul, apa, frunzele. Lasă-l să se 
murdărească; 


- mângâie-l, masează.-l, pentru a-l ajuta să- 
și simtă corpul; 


- îndepărtează jucăriile luminoase şi 
sonore care bombardează copilul cu 
stimuli asemănători ecranului; 


- oferă-i afecţiune și atenţie, cu cât mai 
puţin stres și cât mai mult calm posibil; 


— nu-i interzice stereotipiile sau gesturile 
repetitive, dar încearcă să-l dirijezi cu 
blândeţe către altceva, cu o jucărie, un 
cântec, o îmbrăţișare, o ieșire din casă; 


-  stabilește-ți obiective  relaţionale 
(împărtășirea de emoţii și momente de 
viață), nu obiective educaționale 
(recitarea cifrelor, literelor și culorilor): 
acestea vor veni mai târziu; 


— rămâi calm, chiar dacă cel mic face crize 
mai mult sau mai puţin impresionante. 
Aceste crize vor trece. Rămâi cât mai 
calm posibil și dirijează-i atenţia spre 
altceva, cu o îmbrăţișare, o jucărie, o 
melodie; 

- cere ajutor de la cei din jur și de la 
specialiști dacă situaţia devine prea 
dificil de gestionat. 


Neștiind dacă este un sindrom EPEE sau 
un TSA, este necesar să faci o programare 


pentru evaluare clinică complexă la un 
psiholog clinician, evaluare  psihiatrică. 
Medicul te va trimite probabil către noile 
platforme autism-TND'%, care îţi vor facilita 
tratamentul. 

Dacă ai un copil care este la școală sau va 
fi în următoarele 12 luni, fără îndoială ţi se va 
propune, pentru a beneficia de diversele 
ajutoare, să depui un dosar de handicap la 
Direcţia Generală de Asistenţă Socială și 
Protecţia copilului, Certificat de orientare 
școlară la Centrul de Resurse și Asistenţă 
Educaţională pentru însoțitor școlar. 


În toate situaţiile, fie că este vorba de un 
sindrom EPEE sau de un TSA, oprirea 
ecranelor (dincolo de terapie) nu poate fi 
decât benefică pentru copil. 


În concluzie 


Am văzut că simptomele sindromului 
EPEE sunt foarte asemănătoare cu cele ale 
TSA. Cu toate acestea, există unele 
diferenţe. În scopuri rezumative, am întocmit 
următorul tabel comparativ: 


Simptome 
comune 


Alte simptome 
Comorbidităţi 
comune 


Simptome 
distincte 


Vârsta apariţiei 
Evoluție 


Pondere F/M 


Clase sociale 


B Variația 


simptomelor în 
funcţie de 
ecrane 


Tulburare de comunicare social: 
dificultățtile de interactțiune c 
ceilaltți 
Stereotipii, gesturi repetitive inte 
limitat doar la ecrane, atât la T$ 
cât și la EPEE 


Ecolalie, întârziere în dezvoltar 
limbajului 
Dizabilitate intelectuală 
Intoleranţă la frustrare 
Automutilare 
Tulburare de somn 
Tulburare de comunicare 
Tulburare de atenţie 
Mers pe vârful picioarelor 
Lingere, adulmecare 


Limbaj artifi 
al ecranelc 
„Violet!” 


Copilăria mică: 9 luni — 3 ani 


A Regreseaz 
In general, E 
= odată cu 
prezent toată See 
eliminare 
viaţa 
ecranelo 


trei băieţi la o fată 


Sunt atinse toate clasele socia 


Deloc sau foarte 


Puternic: 
puţin 


Examene 


complementare 
res 


ea 


Cauze 


cial 
yr: Mecanism 


Sunt fără caracteristici specific 
test auditv, EEG, imagistică, 
genetică, biologie etc., cu excep 
componentei genetice bine 
identificată în TSA: X fragil etc 


Expunere 
precoce | 
ecrane pe 

80% necunoscute: durată 
de mediu? important 
20% genetice mai mult c 
patru ore pe 
inclusiv T 
ambienta 


Conexiun 
cerebrale 
nedezvolta 
din cauza lig 
de stimul 
adaptaţi 
creierulu 


Conexiuni 
cerebrale distruse 
(de exemplu de o 
toxină neonatală) 


Identificarea supraexpunerii la ecrane 


a Comportament 


a recomandat 


te 
)sei Supraveghere 
i medicală 


Nu: Evaluare într- 
un centru de 
resurse pentru 
autism (CRA), 
trimitere către o 
platformă TND 


Logopedie, 
intervenţție 
psihomotrică, 
psiholog, terapie 
comportamentală, 
uneori 
medicamentaţie 


Da: Oprire 
totală și 
imediată | 
tuturor 
ecranelor, a 
pentru cop 
cât și pent 
cei din jur 
prezenţa |i 
Stimulare: j 
conversaţi 
ieșire 
Evaluare T! 


Nu este 
necesar da 
părinţii opre 

complet 

ecranele; ali 
sprijin parer 
Câteodat 
logopedie 
intervenţţi 
psihomotri 
psiholog 


a Excelent da 
ecranele si 
a eliminate 
devreme : 
tât înlocuite 
il, Variabil — în complet c 
ru funcţie de gradul stimuli 
în de autism, adesea corespunzăi 
Ji. Ponai sever, poate Copilul îș 
OC, progresa, dar recuperea: 
e, foarte lent; are în dezvoltare 
general sechele complet s: 
SA pe viaţă aproape 
complet. Dé 
că ecranele SL 
pa menținute 
tulburări! 
fel, cresc 
tal Puternică s 
ă chiar totală. 
y cât tratamei 
e este mai 
eT Foarte rare 
că, Reversibilitate aea b devreme, « 
atât 
reversibilita 
este mai m 
și mai rapi 
Tratamente Risperdal” 
medicamentoase Melatonină* Niciunul 
prescrise adesea Ritalin* 


În lumina acestui tabel, precum și a 
diferitelor studii menţionate pe parcursul 
acestui capitol, înţelegem deja că un defect 


căde conexiune neuronală în creierul copiilor 
int mici ar putea avea mai multe origini: 
— Autismul clasic este una dintre ele și 
i este legat în general de o predispozitie 
genetică ce s-ar activa în cazul expunerii la 
substanţe toxice din mediu, în special în 
orjtimpul sarcinii și în primele luni de viaţă. 
i Această origine mixtă a autismului deschide 
ză calea către speranța unei ameliorări mai 
4 semnificative, cu condiţia ca mediul să fie 
aU foarte favorabil. 
Da — O altă origine este supraexpunerea la 
int ecrane înaintea vârstei de 3 ani, despre care 
>, se știe că impiedică procesul de conexiune 
e neuronală: prin insuficienta stimulării 
adecvate și prin stimulii toxici provenind de 
aula ecrane. Această tulburare este reversibilă 
Cudacă stimulii digitali sunt opriți suficient de 
tudevreme și sunt aplicati stimulii potriviti. 
Astfel, în autismul clasic, conexiunile ar fi 
i distruse, în timp ce în sindromul EPEE 
teaconNexiunile nu s-ar forma din cauza unui 
aredeficit de stimuli corespunzători. 
dă Este important să se facă această 
distincţie, deoarece supravegherea și 
prognosticul diferă. Este în joc viitorul 
copilului, iar familia trebuie să evite cu orice 
pret o eroare de diagnostic și terapeutică. 


Este regretabil că studiile care cercetează 
cauzele de mediu ale TSA nu au luat în 


considerare acest nou și decisiv factor de 
mediu pe care îl reprezintă ecranele. 
Această pistă ar trebui explorată în 
continuare. 

Cu siguranţă este problematic din punct 
de vedere etic să se realizeze studii 
randomizate, singurele capabile să 
demonstreze validitatea unei cauzalităţi - 
căci cine ar dori să-și supraexpună copilul 
de 12 luni la cinci ore de ecran pe zi, chiar și 
în numele științei? Cu toate acestea, este 
încă posibil să se ţină seama de corelaţia 
dintre  supraexpunerea la ecrane și 
tulburările asemânătoare autismului, 
atestată nu numai de numeroase observaţii 
clinice, ci și de studii valide științific. Orice 
părinte al unui copil cu tulburări 
asemănătoare autismului ar trebui să poată 
încerca eliminarea ecranului timp de trei luni. 

Eliminarea ecranului permite acţiune 
imediată, în așteptarea programaărilor și luării 
în îngrijire, care necesită mult timp în 
procesul de diagnosticare a autismului. 

Toate aceste observaţii repetate și 
rezultatele clinice bune produc un val 
considerabil de speranţă în rândul părinţilor 
cu copii ce prezintă aceste tulburări. Și au 
dreptate să fie încrezători. 


Nu susțin că ecranele produc autism și 
nici că oprirea ecranelor vindecă autismul. 


Apăr ideea că un copil supraexpus la ecrane 
înainte de vârsta de 3 ani poate dezvolta 
tulburări asemănătoare cu cele observate la 
persoanele cu autism. Ceea ce este o veste 
foarte bună: copiii par autiști, dar nu sunt. 
Nu vorbim despre aceiași copii, dar îi putem 
confunda. 

În practică apar cazuri tipice cu sutele. Eu 
primesc o mulţime de mărturii, de la părinţi, 
de la psihologi din sistemul naţional de 
educaţie , de la logopezi, de la profesori... 
lată povestea micutului Zephir pe care l-am 
urmărit la creșă. 


TND (Tulburări de neurodezvoltare) 


ECRANE Sindrom EPEE 


e deficit de interacțiune umană şi j 

de stimulare senzorio-motorie Cr, 

e, e Eliminarea ecranelor 
e bombardament vizual și sonor, Boy NSA 
s e liy e +/-ingrijiri pentru a 
POEA O IMA ~ recupera retardurile 
Ony 
e 


= FACTORI TOXICI INTRAUTERINI e deficit de comunicare 
G| su NEONATAL CONEXIUNE și de relaționiare 

e agenți infecțios — p NEURONALĂ —> TND—» e stereotipii 

e medicamente IMPERFECTĂ e gesturi repetitive 


e ticide, perturbatori endocrini 
prs p è interese restrânse 


l 


TSA sau TND-autism 


e metale grele, poluarea aerului 
e deficit al sistemului imunitar 
e alcool 

e alții 


CAUZE GENETICE 
e sindromul X fragil 
e Sindromul Rett 


îngrijiri multiple 
e psihoterapie 


e educație psihomotrică 
e logopedie 
cc: conexiuni cerebrale e terapie prin artă... 


e Sindromul Angelman 
e altele 


GENETICĂ 


În februarie 2016, am fost la școala L. 
pentru a face parte dintr-o Echipă 
educaţională solicitată în regim de 
urgenţă de CMPP pentru micuțul Zephir, 
în vârstă de 3 ani și 9 luni. Fiind anunţată 


è metode comportamentale 


doar cu câteva zile înainte, nu am avut 
timp să-l primesc la PMI cu părinţii. La 
școală copilul era complet pierdut, nu se 
uita niciodată în ochii cuiva. Când 
profesorul citea o poveste, el se uita în 
altă parte, bâiguind cuvinte de neînțeles. 
Alerga, se urca pe bănci, punându-se în 
pericol. Băga totul în gură, mărgelușe, 
chiar și pământ. Nu putea rămâne 
așezat decât dacă un adult stătea 
așezat lângă el. Nu putea face nicio 
activitate decât dacă era ghidat, ţinându- 
i mâna. Nu știa să ţină un creion. Când 
vorbea, manifesta ecolalie. De când a 
fost în Africa cu familia, în urmă cu o 
lună, unde a stat trei săptămâni, a 
început să reacționeze puţin la 
prenumele său şi accepta să rămână 
lângă alţi copii. 


Remarc că Zephir este fascinat de 
litere și cifre. Citește prenumele copiilor 
din grupă și știe numărătoarea în 
franceză şi engleză, dar nu poate 
număra câte obiecte sunt pe masă. 


Părinţii mi-au spus că acasă se 
comportă la fel ca la școală: se caţără 
peste tot, fuge, repetă tot ce spune 
mama, fără să înţeleagă. Este speriat și 
își trezește mama în fiecare noapte la 


ora două pentru a se asigura că ea este 
acolo. 


Văzând comportamentul lui Zephir, 
pun părinţilor întrebarea despre ecrane: 
„E complet dependent, spune mama lui, 
televizorul nostru este permanent aprins; 
îi place enorm «Peppa Pig», nu poate 
mânca decât cu Peppa Pig, nu poate 
adormi decât cu Peppa Pig. La 18 luni, i- 
am cumpărat propria tabletă, pe care o 
folosește mult timp. De asemenea, îi 
plac foarte mult telefonul și computerul 
nostru. Pe ecrane a învăţat engleza. 


CMPP a solicitat un raport de la 
spitalul Y. din Paris și a întocmit un 
dosar MDPH cu părinţii, pentru a cere un 
asistent școlar și SESSAD. 
Pedopsihiatrul de la CMPP le-a cerut 
părinţilor să reducă treptat utilizarea 
ecranelor. Sunt convinsă că este 
necesară oprirea drastică a ecranelor, 
dar nu îndrăznesc să contrazic 
prescripţia de a reduce treptat, mai ales 
că nu am putut să-l văd pe Zephir înainte 
de consultatie. 


Zephir are simptome de TSA și a fost 
expus masiv la ecrane de când s-a 
născut. 


Cinci luni mai târziu, raportul secţiei de 
psihiatrie infantilă precizează: „Este 
deosebit de ecolalic, în franceză și în 
engleză. Repetă fraze din desenele 
animate pe care le urmărește și cuvinte 
auzite în jocurile sale video. Are un 
interes deosebit pentru litere și citeşte 
anumite cuvinte, dar nu răspunde 
întotdeauna când este strigat pe nume. 
Manifestă stereotipuri, cum este acela 
de a se învârti în jurul propriei persoane. 
În timpul consultatiei, împinge un adult 
ca să-l facă să stea jos, apoi îi miroase 
gâtul și braţul. Are o toleranţă redusă la 
frustrare, încalcă regulile, strică jucăriile 
celorlalţi, plânge, ţipă și renunţă foarte 
repede în faţa dificultăţilor. Privirea este 
evitantă. Zephir este foarte expus la 
ecrane.” Spitalul conchide: „Zephir are un 
scor ADOS semnificativ în favoarea unei 
tulburări din spectrul autist. Prezintă 
dificultăţi de comunicare și de 
comportament care sugerează o TPD 
nespecificată.” Se recomandă logopedie 
și intervenţie psihomotrică, precum și 
reducerea timpului de utilizare a tabletei 
la 30 de minute pe zi. 


Trec trei luni. Zephir a intrat în grupa 
mijlocie și nu se descurcă mai bine. 
Școala solicită rapid o nouă întâlnire, 


care de acum poartă numele de Echipa 
de monitorizare de școlarizare (EMS), 
deoarece Zephir are un dosar MDPH. De 
data aceasta, am stabilit să mă văd cu 
Zephir și părinţii lui cu o zi înainte de 
întâlnire, pe 12 octombrie. 


Aflu de la asistenta socială de la 
CMPP că nu mai este monitorizat de un 
an. Pedopsihiatrul a plecat, iar familia nu 
s-a prezentat la întâlnirea programată 
cinci luni mai târziu cu înlocuitorul 
acestuia. CMPP adaugă: „Oricum, CMPP 
nu poate oferi multiplele tratamente 
necesare pentru tulburările de tip autist 
ale lui Zephir." 


Zephir are acum 4 ani și 5 luni. Ca de 
fiecare dată când văd pentru prima oară 
copii în dificultate, consultaţia va dura 
aproximativ o oră. Zephir intră în 
cabinetul meu strigând, ţipând. Eu 
rămân calmă. Încep să vorbesc încet cu 
părinţii, fără să-i dau atenţie. Furtuna 
trece și se linişteşte. 


Apoi îl chem. Ridică pe furiș capul, dar 
privirea lui fuge repede în altă parte, fără 
să se fixeze nici asupra mea, nici asupra 
a altceva. Se mișcă în toate direcţiile. La 
testul ERTL4, constat că are o serioasă 
întârziere în dezvoltarea limbajului. Nu 


răspunde bine la nimic și vorbește doar 
în ecolalie. Nu înţelege o cerinţă simplă 
precum „dă-i jucăria mamei tale”. 


Întreb despre ecrane: au scăzut. Încă 
se uită la televizor 30 de minute 
dimineaţa, înainte de școală, și apoi încă 
o oră, după școala. Apoi se plimbă de 
colo-colo între dormitorul lui și 
sufrageria unde televizorul rămâne 
deschis până la ora 22. Zephir este 
interesat doar de desene animate. 
Duminica, televizorul stă deschis opt ore 
pe zi. La telefonul mamei, pe care îl 
folosea în fiecare zi, nu mai are acces 
decât sâmbăta dimineața. Cât despre 
tabletă, încă o mai utiliza câteva ore în 
fiecare zi, dar a spart-o în vacanţa de 
vară; de atunci, părinții au observat 
progrese: nu mai fuge și se orientează 
mai bine. 


Observ că Zephir are încă tulburări de 
tip autist, dar și că, în ciuda scăderii 
timpului de folosire a unui ecran, este 
încă mult prea expus. Îmi rezerv timp să 
le explic părinţilor într-un mod precis 
efectele ecranelor asupra copilului, că 
tulburările pot proveni de la ecrane și că 
pot face mai mult pentru el, dar că va fi 
dificil. Recomand așadar O OPRIRE 


COMPLETĂ A TUTUROR ECRANELOR, 
inclusiv a televizorului, atunci când 
copilul este prezent, și, bineînţeles, să 
înmulțească alte activități, jocurile, 
ieșirile. 


A doua zi, la școală, educatoarea 
confirmă tulburările: este „absent' și 
foarte agitat. La cantină se leagănă pe 
scaun și nu mănâncă nimic, lovește 
coșul de gunoi cu picioarele, ţipă, se 
tăvălește pe jos. La clasă ar vrea să 
lucreze, dar se enervează pentru că nu 
înţelege nicio instrucţiune. Este foarte 
sensibil la zgomote și își pune mâinile la 
urechi dacă un copil plânge sau dacă 
aude aspiratorul. Este în permanenţă 
nevoie de un adult lângă el: trebuie să ne 
ocupăm imediat de el, pentru că nu știe 
să aștepte. La 4 ani și 5 luni încă nu știe 
să ţină creionul. 


Se așteaptă încă însoţitorul solicitat în 
urmă cu un an. 


Mama anunţă că în ajun a OPRIT 
TOATE ECRANELE, imediat după ce a 
fost la mine la consultatie, inclusiv 
televizorul, care nu mai este aprins. O 
felicit pe mamă cu insistenţă. „Zephir a 
plâns câteva minute, apoi s-a jucat mult. 
Nu s-a jucat niciodată atât de mult ca 


aseară!” La sfârșitul întâlnirii EMS, se 
solicită un însoțitor pentru cantină, în 
plus faţă de solicitarea unui însoțitor 
pentru orele de clasă. 


După o lună și zece zile, merg la 
școală pentru un alt copil și cer vești 
despre  Zephir: „Este spectaculos!” 
spune  educatoarea lui. „Din 12 
octombrie este o încântare să-l ai în 
clasă! Progresele sunt enorme. 
Interacţionează cu ceilalţi. Chipul lui nu 
mai este acelaşi. Dimineaţa când 
sosește, îmi spune «Bună ziua, 
doamnă!». Se uită normal la copiii din 
jurul lui, la mișcările lor, la ce se 
întâmplă. El este capabil să spună dacă 
un copil nu s-a trezit, de exemplu. 
Învârtirea și adulmecarea au dispărut 
complet. Face glume.  Văzându-o 
trecând pe directoare, i-a spus: «Alice, ce 
faci? De ce alergi atât?» Acum răspunde 
la cerinţe simple și complexe, se 
enervează mai puţin, strigă mai puţin, se 
mișcă mai putin.” 


Acum poate lucra singur și, dacă nu 
știe să facă ceva, poate aștepta până 
când este disponibilă  educatoarea. 
Zephir pare să nu mai aibă nevoie de 
însoțitor, dar menţinem, totuși, toate 


solicitările: însoțitor, CMPP SESSAD. 
Mama povestește că a lipit un afiș pe 
ușa de la intrare prin care anunţă familia 
și prietenii că ecranele nu mai sunt 
binevenite în casa lor. Lipsit de ecran, 
Zephir a plâns trei weekenduri la rând. 
Dar nu mai este același băiețel: se 
apropie de alţi copii, vorbește cu ei. Este 
liniștit, chiar doarme în fiecare noapte. 
Cere cărţi, se joacă mult. Părinţii sunt 
foarte fericiţi și toţi cei din jurul lor au 
observat progresul. Mama îmi 
mulțumește călduros. 


Evoluţia lui Zephir după o lună și zece 
zile de la oprirea tuturor ecranelor, fără 
să mai facă tratament la CMPP timp de 
un an, face posibilă evocarea unui 
sindrom EPEE. 


După trei luni de la oprirea ecranelor, 
progresele la școală sunt considerabile. 
Zephir este complet autonom: își 
așteaptă rândul, poate face diverse 
activităţi singur și este din ce în ce mai 
sociabil. Se joacă mult cu alţii și nu mai 
are obsesia de a vrea doar bicicleta cu 
număr pe ghidon; acum ia orice bicicletă 
în curte. Limbajul lui este excelent. 
Poate citi și înţelege ceea ce citește. 
Urmărește propoziţia cu degetul arătător 


și citește: „Vei fi acrobat ca tata.” 
Educatoarea îl întreabă: „Vrei să scrii pe 
tablă?”, iar el scrie „ACROBAT” cu 
majuscule. 


Acum este înaintea altora. 
Educatoarea îi propune să lucreze cu 
elevii de la grupa mare, căci este o clasă 
cu nivel dublu, grupa mijlocie-grupa 
mare, dar refuză: preferă să facă 
aceleași acţiuni ca tovarășii săi din 
grupa mijlocie. Din aceleași motive, 
Zephir refuză să sară peste o clasă 
pentru o trecere mai rapidă în clasa 
pregătitoare, așa cum a propus școala. 
O caută pe educatoare ca să-i arate că a 
reușit sau dacă are nevoie de ea în 
timpul pauzei de după masă. Îmi 
confirmă că nu mai are nevoie de 
însoțitor școlar nici în timpul orelor și 
nici la cantină. Este pe cale să-și 
completeze chiar și lacunele de grafie 
(desen și scriere). 


Îi este încă greu să-și gestioneze 
emoţiile și uneori ţipă, dar știe că nu e 
sănătos s-o facă. Nu are răbdare când 
trebuie să lucreze cu mâinile și se poate 
descuraja când nu reușește anumite 
activităţi. 


Peste aproape doi ani, îl vizitez pe 
Zephir acasă. Acum este în clasa 
pregătitoare. Îl văd făcându-și temele 
sârguincios.  Interacţionează perfect 
adecvat cu mama lui, cu sora lui mai 
mică și cu mine. Limbajul lui este 
excelent, citește rapid și fluent. Înţelege 
totul. Competenţele lui cognitive sunt 
peste nivelul clasei pregătitoare. 


Păstrează unele dificultăți de 
motricitatea fină - încă are probleme în 
ținerea creionului — și în gestionarea 
reacţiilor: uneori nu se controlează și 
vorbește tare. Dacă la piscină nu se mai 
teme, în schimb are încă nevoie să se 
simtă ocrotit de mama lui. 


Beneficiază de un însoțitor școlar la 
clasa pregătitoare, pentru a-l ajuta să se 
concentreze și să ducă la bun sfârșit 
sarcinile. 


Propun părinţilor să mai facă un 
control la pedopsihiatrie, într-un alt 
spital. Sunt de acord și, câteva luni mai 
târziu, această a doua evaluare notează: 
„Zephir are dificultăţi în a-și menţine 
capacităţile atenţionale, dar rezultatele 
testului ADOS':2 nu merg în direcţia unei 
tulburări autiste." 


CA 


2 septembrie 2017 


Stimate doamne dr. Ducanda și dr. 
Terrasse, 


Buna ziua, 


Am vrut să vă trimitem acest email 
pentru a depune mărturie despre ceea 
ce am trăit în ultimele șase luni cu fiica 
noastră, Delya, care va împlini 3 ani în 
noiembrie. 


De când avea 12 luni, ne-au îngrijorat 
anumite comportamente pe care le-am 
observat la ea, precum și unele întârzieri 
pe care le-am observat ulterior în ceea 
ce privește vorbirea, modul în care se 
așază, mersul, motricitatea grosieră sau 
chiar dexteritatea. 


La 2 ani, Delya abia începea să înveţe 
să meargă și nu putea să urce câteva 
trepte pe o scară. Nu vorbea, nu 
răspundea când era strigată pe nume. 
Toate jocurile care i s-au oferit au avut 
aceeași soartă (puzzle, carioci, cuburi): 
le aduna într-un singur loc, le alinia 
metodic, aproape obsesiv, apoi forma 
din nou o altă gramadă, la celălalt capăt 
al apartamentului, luând fiecare obiect, 


unul câte unul, și asta în fiecare zi, 
întreaga zi. În faţa jocurilor electronice 
pentru copii, Delya își scutura mâinile în 
lateral. Nu mânca singură, nu arăta cu 
degetul și, mai ales, era în propria e 
lume, nefăcând legături afective ș 
sociale cu nimeni, în afară de tatăl ș 
mama ei. Până și fratele ei de 6 ani era 
invizibil pentru ea. 


Prin urmare, ne-am împărtăşit 
îngrijorarea medicului nostru de familie, 
care ne-a îndrumat câtre medicul 
pediatru de la spitalul orășenesc. Acesta 
din urmă s-a arătat la fel de îngrijorat ca 
și noi în timpul examinării, pentru că a 
observat gesturi stereotipe, strângerea 
repetată a degetelor, mâinile fluturând în 
aer și gura căscată. La 2 ani, nu 
pronunţa niciun cuvânt și nu părea să 
înțeleagă cerinţele, oricât de simple ar fi 
fost acestea. 


La sfatul acestui medic pediatru, i-am 
făcut Delyei un EEG și o evaluare a 
auzului, ambele având rezultate complet 
normale. 


Apoi am fost îndrumați la Centrul 
Regional pentru Cercetare și Diagnostic 
pentru Autism din Paris. La sfârșitul lunii 
martie, am avut programare la un medic 
care a constatat anumite 


comportamente stereotipe ale fiicei 
noastre: mâinile fluturând în aer și 
reticența pentru jocuri. Doctorul a fost 
pesimist și a menţionat o foarte mare 
probabilitate de autism. Noroc că, 
înainte cu câteva zile, v-am văzut 
videoclipul care avertiza despre efectele 
dăunătoare ale supraexpunerii sugarilor 
și copiilor la ecrane. 


Am avut impresia că în acest videoclip 
vorbeaţi despre Delya. La sfârșitul 
vizionării, am închis televizorul și am 
rămas așa, plângând câteva clipe. 


V-am sunat pentru ajutor și aţi avut 
amabilitatea să ne întindeţi imediat o 
mână. 

La sfatul dumneavoastră, am 
deconectat televizorul și am interzis 
tabletele și smartphone-urile din casă și 
din mediul mai larg al copilului nostru. 
Am sortat și toate jucăriile din casă și 
am luat altele noi: am eliminat toate 
jucăriile cu sonor și am cumpărat jocuri 
de construcţie, puzzle-uri, table de 
desen, jocuri de imitație... Am 
reorganizat întreaga sufragerie ca o 
adevărată creșă și în fiecare zi am mers 
în parc. 


Timp de două săptămâni, ne-am 
confruntat cu crizele Delyei, 
asemănătoare cu cele ale unui 
toxicoman în sevraj. 


După două săptămâni de la aceste 
tulburări și o lună de la oprirea ecranelor, 
rezultatele erau deja foarte vizibile: urcă 
singură scările clădirii în care stăm 
ţinându-se de balustradă, ne cere să ne 
jucăm cu ea şi să-i citim povești. 
Mişcările stereotipe ale mâinilor au 
crescut enorm în primele zile. Ne-aţi 
spus să avem răbdare și că ar trebui să 
scadă după aceea. Exact așa s-a 
întâmplat și s-au oprit. Dacă înainte se 
temea de tobogan, acum urcă scările 
toboganului pentru a ajunge în vârf, apoi 
își dă drumul să alunece. 


Progresele s-au manifestat în mod 
ascendent și continuu. Și am avut cu 
adevărat impresia că recuperează 
întârzierea în dezvoltare acumulată timp 
de luni întregi și că ceva s-a deblocat; ne 
cântărim cuvintele când spunem asta și 
nu exagerăm. 


Astăzi, la șase luni de la închiderea 
ecranelor şi după ce am petrecut 
aproape o lună în Tunisia, unde a 
descoperit plaja, nisipul și marea, pe 


care nu le văzuse niciodată, Delya este o 
altă fetiţă. 


Este mult mai independentă, mănâncă 
și bea singură din pahar, urcă și coboară 
cele două etaje care duc la apartamentul 
nostru sau, dacă este obosită, ridică 
brațele și spune „Vreau să duci. 
Aleargă, sare, reușește să se facă 
înțeleasă foarte uşor și, cel mai 
important: merge la ceilalţi copii și, mai 
ales, ea și fratele ei au devenit acum 
nedespărțiţi. 


Pentru noi, este acum un copil 
complet normal și nu mai are niciun 
simptom de autism. Se va întoarce la 
grădiniţă fără însoțitor școlar. Anumite 
persoane o consideră chiar superioară 
copiilor de vârsta ei. Nu putem nega 
corelaţia dintre dezvoltarea bruscă și 
rapidă a fiicei noastre și oprirea 
ecranelor cu conţinut lobotomizant și 
anestezic care o înconjurau zilnic. 


Mulţumindu-vă că aţi salvat-o pe 
Delya, suntem la dispoziţia 
dumneavoastră. Credem în lupta 


dumneavoastră şi suntem gata să 
depunem mărturie dacă este necesar. 


Cu stimă, 


Domnul și doamna C. 


Mai 2021, Delya are 6 ani și jumătate. 
Această fetiţă, care la 2 ani, din cauza 
tulburărilor sale, a trebuit inevitabil să 
părăsească grădiniţa de după creșă și 
să meargă la IME} (pentru dificienţe 
intelectuale), este acum înscrisă în clasa 
pregătitoare, fără însoțitor şcolar. 
Performanţa ei școlară o situează între 
cei mai buni doi elevi din clasa ei, iar 
competențele sale sociale și relaţionale 
îi permit să fie perfect integrată și 
înfloritoare. 

CAPITOLUL 5 


Sfaturi și 
recomandari 
pentru parinți 


Minţile strălucite din Silicon Valley, care au 
elaborat cele mai mari inovaţii digitale, 
denunţă ele însele excesele și pericolele 
acestora. Recentul documentar difuzat de 
Netflix, The Social Dilemma (2020), dă 
cuvântul jucătorilor de seamă ai GAFAM:%, 
care acum nu ezită să tragă un semnal de 
alarmă. Încă din 2014, The New York Times 
ne atrăgea atenţia asupra faptului că liderii 
Apple, Google, Twitter, Facebook sau chiar 
Microsoft au limitat drastic utilizarea noilor 
tehnologii de către propriii copii, apreciind că 
le-ar putea afecta dezvoltarea. Fiind primii 
care au măsurat toate pericolele, și-au ţinut 
departe copiii de noile tehnologii. 

În mod paradoxal și tragic, tsunamiul 
digital continuă să spulbere milioane de 
familii de pe tot globul. Ecranele au devenit 
însoțitori familiari în viaţa noastră de zi cu zi: 
acasă, în metrou, în gări și aeroporturi, în 


centre comerciale, în baruri și restaurante, în 
farmacii și spitale... Ecranele sunt peste tot, 
iar campaniile de prevenire sunt încă prea 
rare. 

În același timp, părinţii sunt îndemnați să 
răspundă sârguincios presiunilor 
modernității. Or, putem pretinde că suntem 
moderni fără cel mai recent iPhone sau 
tabletă? Copiii mici nu sunt nici ei excluși: 
pentru a le oferi cel mai bun viitor, pentru a-i 
pregati pentru lumea care îi așteaptă și care 
se schimbă cu o viteză fără precedent, 
părinţii îi îmbarcă pe nava revoluţiei digitale. 

Cu toate acestea, părinții și copiii 
deopotrivă sunt victime ale unei capcane. 
Gândind că ecranele îi vor permite copilului 
lor să se dezvolte mai bine și mai repede, 
făcându-i în același timp o plăcere, mulţi 
părinţi cad rapid în capcana promisiunii 
digitale înșelătoare. Copilul lor acumulează 
întârzieri în dezvoltare și își creează un 
atașament excesiv faţă de ecran, care îl 
îndepartează de lumea reală și de legăturile 
sale emoţionale. Pentru că trebuie să avem 
în vedere că un copil nu este un adult în 
miniatură și că ecranele, oricât de utile și 
profitabile ar fi de cele mai multe ori pentru 
părinţi, ele nu sunt la fel pentru creierul aflat 
în dezvoltare. 


Tocmai de aceea, neștiind să se 
gestioneze singur, un copil are nevoie de voi, 
părinţii. Acest capitol are scopul de a vă 
oferi căi concrete pentru a fi pregătiţi și a vă 
ajuta în această epopee digitală. 

Sunteţi din ce în ce mai mulţi cei care 
cereţi ajutor și instrucţiuni clare. În 2017, 
ecranele deveniseră deja prima îngrijorare a 
părinţilor, îngrijorare care a crescut în 
ultimele luni, din cauza claustrării și a 
închiderilor succesive în casă'*, însoţite de 
telemuncă, școală acasă, nesfârșitele seri în 
faţa televizorului, pentru a scăpa de 
plictiseală și lenevire. De atunci primesc 
zilnic solicitări de consultaţii și conferinţe pe 
acest subiect. Specialiștii sunt deosebit de 
alarmaţi din cauza acestei epidemii tăcute. 


Resorturile capcanei 
Performanţa cu orice preţ 


12 decembrie 2020 


Augustin folosește tableta de la 18 luni, 
iar după ce a împlinit vârsta de 2 ani, o 
face fără limită, de dimineaţa până 
seara. Învață atât de multe lucruri cu 
tableta, încât nu am văzut decât 
beneficiile: știe să numere până la 100 în 
trei limbi diferite, cunoaște alfabetul în 


trei limbi și toate culorile. La 3 ani nu 
este interesat de alţi copii. Nu înţelege 
ce i se spune; nu vorbește și nu spune 
decât cuvinte în ecou. Se uită timp 
îndelungat la tot ce se învârte și are o 
obsesie pentru numere. Nu suportă nici 
cea mai mică schimbare. 


Domnul K. 


Într-o societate care susţine din ce în ce 
mai mult performanţa, într-un context din ce 
în ce mai competitiv, într-un moment în care 
viitorul pare mai incert ca niciodată, mulţi 
parinţi se întreabă care sunt cheile 
succesului, astfel încât copilul lor să aibă un 
viitor strălucit. Ecranele par să ofere 
răspunsuri pe cât de imediate, pe atât de 
eficiente. lar ceea ce promit nu este lipsit de 
atracţie, mai ales pentru părinţii îngrijoraţi. 

În primul rând, ar fi beneficiile 
educaţionale. Cu ajutorul lor, prin aplicaţii 
sau poezioare, micuţii ar învăţa din fragedă 
pruncie una sau mai multe limbi străine, ar 
învăţa cifre și litere, numărând uneori până 
la 100 în franceză, engleză, spaniolă... Altfel, 
chiar și în mediul școlar, sunt însoţiţi de 
tablete încă de la creșă. Nu este nevoie de 
dovezi suplimentare asupra naturii 
educaţionale a acestor bijuterii digitale. 

Cea mai mică jucărie nu mai poate fi 
așadar doar o simplă jucărie cu care copilul 


se poate distra când se întoarce de la creșă 
sau de la școală: trebuie să fie și educativă. 
În această cursă pentru performanţă, 
asistăm la o adevărată suprematie din care 
producătorii de jucării fac profit prin 
campanii de marketing de o eficienţă 
formidabilă. Dacă ne plimbăm prin raioanele 
de jucării, găsim din ce în ce mai puţine 
păpuși Corolle, Playmobil sau Lego și tot 
mai multe jucării educative și interactive 2.0. 
lată câteva exemple ale căror descrieri sunt 
cel puţin edificatoare: 


Robotul Smoby Smart” de la 
Smoby, comercializat de Craciun 
2019 pentru bebeluși mai mari de 

12 luni 


„O jucărie inovatoare, cu beneficii 
incontestabile pentru copil. Un robot cu 
un ecran LED mare, care introduce 
bebelușii în lumea tehnologică din jurul 
lor, fără a le afecta dezvoltarea. Copilul 
va reacţiona mult mai mult decât ar 
face-o cu o jucărie tradiţională. Copilul 
răspunde la un anumit ordin al jucăriei 
(«apasă pe mână») care declanșează 
muzica. Pentru fiecare răspuns corect, 
jucăria va felicita copilul interpretând o 
melodie. Succesul este, astfel, validat, 
pentru o învăţare reușită. 


Jucăriile din gama Smoby Smart 
vorbesc franceză și engleză, astfel 
copiilor care cresc într-un mediu bilingv 
le va fi mai ușor la vârsta adultă să 
înveţe noi limbi." 


The Baby Tablet - Bilingual by 
Vtech®, pentru bebeluşi mai mari 
de 9 luni 


„Prima tabletă electronică a 
bebelușului! 100% bilingvă. Nouă taste 
luminoase pentru a descoperi primele 
numere, primele litere, animalele și 
strigătul lor. Un cursor rulant pentru a 
declanșa efecte sonore distractive. 
Efecte magice de lumină pentru a atrage 
privirea bebelușului. Trei cântece și zece 
melodii. Pregătește copilul pentru lumea 
de mâine. 


Antemergâtor vorbitor Fisher 
Price Zebra, lansat în 2018 pentru 
bebeluși mai mari de 6 luni 


„Primul prieten ideal pentru micuțul 
tău: el însoțește bebelușul de la primele 
cuvinte până la primii săi pași! Bebelușul 
își poate dezvolta abilităţile motorii fine. 
Se poate juca cu cartea electronică de 
pe ghidonul antemergătorului, pentru a 
învăţa literele și cifrele, cu recompense 
muzicale și cu lumini în timp ce întoarce 


paginile. De asemenea, poate apăsa 
tastele de deasupra cărții digitale, pentru 
a declanșa mai mult conţinut muzical și 
luminos." 


Producătorii de jucării exploatează dorinţa 
părinţilor de a integra copilul în epoca lui, 
pentru a-l feri de cel mai mic decalaj faţă de 
colegii lui. Gândind astfel, părinţii pun, fără 
să-și dea seama, „jucării toxice în mâinile 
copilului lor. În fata unor perspective atât de 
idilice, care părinte nu ar fi tentat să cedeze 
minunatelor sirene din sala jocului digital? 
Pentru că nimeni - campaniile fiind atât de 
puţine -— nu i-a avertizat asupra pericolelor 
pe care le reprezintă ecranele și alte 
gadgeturi digitale, cu zgomote cacofonice și 
lumini agresive. Unii consideră că utilizarea 
ecranelor poate fi bună sau proastă. Așadar, 
anumiţi părinţi, având în vedere această 
distincţie, cred că, dacă ecranul a fost 
conceput pentru un copil mic în scopuri 
educaţionale, îl pot cumpăra cu toată 
încrederea. 


Atenţie la consola digitală! 


3 iulie 2017 


Buna ziua, doamnă doctor! 


Vā scriu cu privire la videoclipul 
dumneavoastră și la efectele utilizării 
ecranelor. Fiul meu are 3 ani și jumătate 
și se află total sub influenţa ecranelor. 
Tableta este ursuleţul lui de pluș. Este 
mai mult decât un drog și sunt pe deplin 
conștientă de asta, dar nu știu ce să fac. 
ÎI recunosc pe fiul meu în videoclipul 
dumneavoastră. Într-adevăr, cumulează 
toate întârzierile posibile: limbaj, 
comportament, agresivitate. Deși este 
sub observaţie, nu progresează. Tableta 
este încă aici. Așa că am o întrebare: 
cum să eliminâm radical ecranele din 
viaţa noastră și mai ales ce jocuri pot 
folosi pentru a înlocui tableta? 


Vă mulţumesc! 
Urări de bine, 
Doamna G. 


Ceea ce la un moment dat iniţial a părut o 
soluţie devine rapid o sursă de probleme, 
insolubile la prima vedere. Folosit mai întâi 
într-o seară, mai ales cu scopul de a calma 
un bebeluș chinuit de colici sau de durere, 
ecranul a devenit rapid cel mai bun aliat al 
părinţilor pentru a-l calma pe micut, 
determinându-l să accepte biberonul sau 
masa pregătită de tată, pentru a-l face să 
adoarmă seara, atunci când tot amână 


momentul de culcare, pentru a-l liniști când 
coada la supermarket este îngrozitor de 
lungă. 

Efectele sale miraculoase nu se dezmint 
niciodată. Din motive evidente: micuțul a 
prins gustul, adoră ecranele și în curând nu 
mai preferă nimic altceva, excluzând totul, 
inclusiv chipurile de care ar trebui să se 
atașeze. Părinţii nu văd niciun râu în a-i face 
o plăcere copilului pe care îl iubesc, în timp 
ce își permit câteva scurte momente de 
pauză. Odată activat circuitul dopaminei, 
copilul dezvoltă un atașament nociv faţă de 
ecrane, chiar o dependenţă puternică, încât 
este extrem de dificil să fie eliminate din 
viaţa lui zilnică și din cea a părinţilor săi. 
Întrucât pentru ei, ecranele sunt un fel de 
panaceu la îndemână: cel care le permite să 
aibă soluţie la orice, în orice moment și 
oriunde. Nu este nevoie de pregătire, nu este 
nevoie de depozitare, nu este nevoie de 
materiale, nu este nevoie de organizare. Ce 
ușurare în munca grea de a fi părinte! 

Ne putem imagina, așadar, cât de greu 
este, atât pentru copilul supraexpus, cât și 
pentru părinţii sâi, să renunţe la ecrane 
eliminându-le complet, mai ales că 
societatea digitalizează întreaga familie de 
la zero la 99 de ani. Chiar și la grădiniţă, 
copiii mici ţin un ecran în mână: la 2 ani, în 
grupa foarte mică, unii copii învaţă să 


încadreze fotografii pe o tabletă; la 3 ani vin 
acasă de la grădiniță cu o tabletă pentru a 
învăţa gesturile și cuvintele cântecelului 
zilei, la 5 ani, știu deja să-și tasteze 
prenumele pe tastatura unui computer. Când 
vor merge să-și viziteze străbunicii la azil“, 
O vor surprinde pe străbunica cu casca de 
realitate virtuală. În faţa ochilor ei se va 
desfășura slujba de duminică dimineaţă. 


CA 


21 iunie 2019 


Am început să lucrez ca logoped 
independent în 2008, iar întrebările mele 
către părinţi se refereau deja la timpul de 
expunere a copiilor la ecrane. La vremea 
aceea, mi se părea o expunere 
importantă când mi se spunea că timpul 
petrecut în faţa ecranelor este de șapte 
ore pe săptămână. Zece ani mai târziu, 
nu este un lucru neobișnuit să mi se 
spună că această durată a ajuns la 
douăzeci până la patruzeci de ore 
săptămânal. Părinţii înșiși nu realizează 
gravitatea acestei expuneri. 


O altă constatare pe care o fac la 
cabinet este că părinţii sunt slab 
informaţi cu privire la efectele ecranelor 
și la măsurile de precauţie care trebuie 
luate. Își dau seama foarte repede că s- 


au lăsat depășiți de situaţie și le este 
extrem de greu să renunţe, de vreme ce 
copiii s-au obișnuit cu prezenţa 
ecranelor. Adesea, au crezut că situaţia 
nu este chiar așa de rea, au identificat 
chiar o latură educaţională și 
pedagogică, în special în privinţa 
tabletelor și smartphone-urilor. Suntem 
din ce în ce mai mulţi logopezi în regiune 
și totuși listele noastre de așteptare 
cresc fără încetare. Sunt convinsă că 
ecranele au foarte mult de-a face cu 
asta. 


Doamna P 


Copil supraexpus: cum să-l 
„ințarci” 

Când poate fi considerat un copil 

supraexpus? 

După cum am explicat deja în capitolul 
dedicat efectelor ecranelor, unii copii 
prezintă trāsături mai mult sau mai putin 
favorabile pentru a dezvolta unele tulburări 
mai severe sau mai puţin severe, în functie 
de timpul de expunere. Acesta este un fapt 
dovedit în multe boli: de exemplu, unii 
indivizi pot dezvolta diabet de tip II, al cărui 
factor de risc este un stil de viață nesănătos 
(dieta prea bogată și stilul de viaţă sedentar 
în special), în timp ce alţii nu îl vor dezvolta 


niciodată, în ciuda unui stil de viată mult mai 
nesănătos. În ceea ce privește această 
susceptibilitate individuală, trebuie să se 
aplice principiul precauţiei. 

Mulţi părinţi, fie la consultatie, fie la 
întâlniri, mă întreabă începând cu ce durată 
pe zi în fata ecranului se poate considera că 
micuțul lor este supraexpus. Răspunsul este 
complicat, tocmai din cauza acestei 
susceptibilitāti individuale pe care tocmai 
am menţionat-o și pentru că ecranele nu 
sunt singurul factor care influenţează 
dezvoltarea copilului (genetica, alţi factori de 
mediu). 

Totuși, toate studiile concluzionează în 
mod consensual că de la 15 minute de ecran 
pe zi înainte de vârsta de 6 ani pot apărea 
probleme'*. Putem considera deci că un 
copil este, eventual, supraexpus atunci când 
prezintă tulburări și când, pe de altă parte, 
consumul lui de ecran depășește 15 minute 
pe zi. Cert este că toţi copiii îndrumați spre 
mine stau câteva ore pe zi în fața ecranului, 
fără a lua în calcul televiziunea ambientală. 


Indicii pentru a ști când să ne 
facem griji: așteptări privind 
limbajul și interacţiunea în funcţie 
de vârstă 


| De la 2 luni: te privește în ochi, îţi 
Zâmbește, se exprimă prin vocalize 


(Aaa, Eee), mai ales dacă tu iniţiezi 
schimbul. 


| De la 9 luni: răspunde la prenume și 
bolborosește (baba, dada). 


I De la 12 luni: arată cu degetul când vrea 
ceva și înţelege o instrucţiune simplă. 


| De la 14 luni: se uită la ceea ce îi arăţi 
(atenţie comună). 


| De la 18 luni: arată un câine și spune 
„câine” (indicare declarativă). 


| La toate vârstele: îi place să fie ţinut în 
braţe și mângâiat, este interesat de 
ceilalţi, nu se bate cu pumnii în cap 
dacă i se spune nu. 


Cum știu dacă problemele 
copilului meu se datorează 
ecranelor? 


Există o singură modalitate de a afla: 
încearcă să închizi ecranele. Dacă ele sunt 
într-adevăr responsabile de tulburările 
copilului, în cele mai multe cazuri vei 
observa o schimbare rapidă, la câteva zile 
după închiderea ecranelor sau după criza de 
sevraj, dacă va exista. Mulţi dintre voi 
depuneti mărturie despre eficacitatea 
acestei metode empirice. 


8 septembrie 2019 
Vă mulţumesc foarte mult, doamnă. 


Datorită dumneavoastră am înţeles de 
ce gemenii mei deveneau insuportabili. 


Trei zile fără ecran și deja am obţinut 
multe rezultate. Sunt mult mai calmi. Vor 
să se joace cu mici figurine, în timp ce în 
urmă cu trei zile le ignorau complet. 


Vă asigur că sunt uimită de cât de bine 
funcţionează. 


Mulţumesc din nou. 


Doamna M. 


12 noiembrie 2020 


Nu contenesc să vă mulţumesc. Datorită 
videoclipului dumneavoastră, am reușit 
să găsesc o soluţie pentru fiica mea. 
După 12 zile fără ecrane, s-a schimbat 
complet. Acum are 4 ani și jumătate și 
se descurcă foarte bine. Dumnezeu să 
vă binecuvânteze, doamnă. 


Doamna B. 


Eliminând ecranele, permiti copilului să-și 
reia dezvoltarea. 

Următoarea diagramă decizională te 
ghidează în privinta conduitei necesare. 


TESE: întârziere de limbaj, întârziere motorie, 
agitație, agresivitate, anxietate etc. 


TREBUIE PUSĂ FOARTE EXACT ÎNTREBAREA 
DESPRE UTILIZAREA ECRANELOR 


ț ț 


Fără supraexpunere la ecrane Supraexpunere la ecrane 
Consultarea unui medic OPRIREA totală și 
— Evaluare imediată a ecranelor 
— Îngrijiri Evaluare și PEC, MDPH 
— Dosar MDPH 

Nicio ameliorare Ameliorare rapidă 

Nu este TESE TESE 
Aşteptaţi Continuați fără ecrane 
evaluare și PEC PEC 
MDPH 


Nu trebuie să așteptăm spunându-ne: 
„Este mic, va crește." Trebuie să ne ridicăm 
imediat semne de întrebare. În cazul în care 
tulburările sau întârzierile copilului se 
datorează ecranelor, acestea sunt cu atât 
mai reversibile cu cât ecranele sunt 
eliminate devreme, plasticitatea cerebrală 
fiind extraordinară în primii ani de viaţă. 


Să nu te simţi vinovat când elimini 
ecranele: sigur, copilul va plânge; posibil 
chiar să urle, să se tăvălească pe jos, să se 
dea cu capul de pereţi, să devasteze casa; 
va părea disperat și poate și tu vei fi 
disperat. Dar  gândește-te că această 
eliminare îl poate salva. Rolul tău nu este să 
oferi copilului tot ce își dorește, ci doar ceea 
ce este bine pentru el. În faţa unui obiect cu 
o putere de atracţie atât de mare, copilul, din 
cauza  imaturităţii sale cerebrale, este 
deosebit de neputincios și nu se poate 
gestiona singur. Prin urmare, are nevoie de 
tine mai mult ca niciodată pentru a-l proteja. 


Cum să scapi de ecrane? 


Mai întâi trebuie să stabilești împreună cu 
soțul/soţia o strategie pe care o va respecta 
toată familia. Este esenţial ca părinţii să 
împărtășească o poziţie comună în raport 
cu acest subiect, să fie uniţi, inclusiv atunci 
când se confruntă cu un anturaj care nu le 
împărtășește neapărat părerea. În cazul în 
care părinţii sunt despărțiți, încearcă să 
dezvolţi pe cât posibil reguli coerente, astfel 
încât copilul să aibă repere foarte clare, mai 
ales în perioada complicată de „întărcare”. 
Organizează un fel de consiliu de familie, 
reunind fraţii și surorile, astfel încât și ei să 
se implice pentru sănătatea celui mic. În 
cadrul acestui consiliu se va întocmi o cartă 


a familiei, care stabilește noile reguli 
referitoare la utilizarea ecranelor în casă și în 
afară, pe care o vei agăța pe un perete din 
sufragerie sau din bucătărie. Spre exemplu, 
CoSE oferă o astfel de cartă, pe care o vei 
găsi la sfârșitul cărții și pe care o poţi folosi 
ca să te inspiri în redactarea propriei carte. 


Eliminarea treptată a ecranelor nu este 
recomandată; trebuie să fie imediată și 
totală, din mai multe motive. 

Trebuie să fie totală, pentru a preveni 
prelungirea crizei de sevraj, câteodată foarte 
greu de suportat. Atâta timp cât ecranele 
continuă să funcţioneze, chiar și pe durate 
foarte mici, copilul nu va putea fi „înţărcat” 
complet. Și atunci lupta va fi mai lungă și cu 
rezultate mai incerte. 

Trebuie să fie imediată, pentru a determina 
rapid dacă tulburările copilului sunt, într- 
adevăr, legate de supraexpunerea la ecrane 
sau dacă trebui căutate în altă parte aceste 
cauze. Dacă într-adevăr ecranele sunt cauza 
tulburărilor sale, suprimarea imediată a 
acestui factor toxic va permite creierului 
copilului să-și reia dezvoltarea cât mai 
curând posibil. 

Înainte de a elimina ecranele, explică-i 
copilului ce intenţionezi să faci și de ce, 
astfel încât să nu trăiască această 


experienţă ca pe o decizie arbitrară sau ca 
pe un semn de lipsă de iubire. 


* Spune-i că închizi toate ecranele pentru 
că îi fac rău și că îi vrei numai binele 
pentru că îl iubești mult. 


* După ce ecranele au fost eliminate, rămâi 
ferm, nu ceda în nicio circumstanţă. 


* Nu-i mai da niciodată voie să umble cu 
smartphone-ul tău, explicându-i că este 
al tău și nu al lui. Pune-l departe de ochii 
lui, sus sau într-un sertar încuiat. Adaugă 
un cod de blocare, în cazul în care 
reușește să pună mâna pe el. Când ești 
cu copilul, procedează în așa fel încât 
telefonul să nu sune. Lasă-l deoparte, 
pune-l pe modul silențios sau chiar avion 
sau chiar închide-l! 


°. Elimină toate celelalte ecrane, ale lui, ale 
tale: tabletă, computer, televizor, consolă 
de jocuri. În special, asigură-te că nu 
există niciunul în camera lui. 


° Stinge toate ecranele în timpul meselor. 
Pentru a-l ajuta să mănânce, ia-l la masa 
în familie. De la vârsta de 1 an, copilul 
poate mânca aceleași feluri de mâncare 
ca și tine, în cantităţi potrivite și tăiate în 
bucăţi mici. 

* Dacă tabletele și telefoanele inteligente 
sunt mai ușor de ascuns vederii sale, cu 


televizorul este mai dificil, fiind de acum 
de dimensiuni foarte mari. Astfel încât 
părinţii se întrec în găsirea de soluţii: unii 
pun o pătură peste televizor, alţii îl scot 
din priză. Altora li se pare mai ușor să 
renunţe la televizor: îl duc în pod, îl 
coboară în pivniță sau chiar îl vând. Alţii, 
în fine, au decis să-l mute în camera lor. 
Odată eliberată, măsuţa de televizor din 
sufragerie poate găzdui jocuri și 
activităţi pentru copii. 


e Oprește toate jucăriile luminoase și 
sonore, pentru a proteja copilul de 
stimuli artificiali care nu au niciun scop 
educaţional și care i-ar putea afecta 
creierul. 


* Dacă nu poti elimina toate ecranele, fă ce 
poţi: orice reducere a timpului petrecut 
pe ecran va fi benefică. Mai bine scoţi 
tableta și lași televizorul decât să nu 
elimini nimic. 

e Așteaptă momentul cel mai favorabil (în 
cursul săptămânii, în weekend, în 
vacanţă), știind că e cu atât mai bine cu 
cât oprești ecranele mai devreme. 


Și ecranele din jur? 

Copiii suferă din cauza propriei expuneri la 
ecrane, dar și din cauza expunerii părinţilor, 
fraţilor și surorilor și bunicilor. Întreaga 


familie este implicată în această schimbare: 
deci nu trebuie să fie niciun ecran pornit în 
prezenţa copilului. Ecranele aprinse din 
cameră captează atenţia tuturor persoanelor 
prezente, care interacționează mai puţin 
între ele; și, mai ales, vorbesc mai puţin cu 
copilul. Mai mult, atunci când se joacă într-o 
cameră în care este pornit televizorul, 
micuțul, atras de semnalele luminoase și 
sonore, privește în mod repetat spre ecran. 
Televizorul îl distrage continuu de la jocurile 
sale. Are o jucărie în mână; iată-l că ridică 
capul spre televizor, se uită la el câteva clipe, 
apoi se uită din nou la jucăria lui: dar nu mai 
știe de ce a luat-o și ce a vrut să facă cu ea. 
Așa că o abandonează. Atâta timp cât 
televizorul este pornit, această scenă se va 
repeta. 

Începe deci prin închiderea televizorului 
din sufragerie. Oprește-l și dacă cel mic se 
află într-o altă cameră, dar aleargă la 
televizor imediat ce aude reclama, știrile TV 
sau desenul său preferat. Mută televizorul în 
dormitorul adulţilor din casă, dacă vrei să 
urmărești serialele preferate fără a expune 
copilul care se joacă în sufragerie, sau dacă 
vrei să vezi jurnalele TV după ce ai dus 
copilul la culcare, întrucât nu mai este 
posibil să te uiţi în timpul cinei. 


19 octombrie 2018 


De când am mutat televizorul în 
camera noastră, aproape că nu ne mai 
uităm la el. Nu mai avem timp de când 
ne-am schimbat obiceiurile în raport cu 
ecranele și, în fine, ne descurcăm foarte 
bine. Copiii sunt mai calmi, se joacă 
împreună, viata de familie s-a 
transformat în urma închiderii ecranelor. 


Doamna D. 


-i 


3 februarie 2019 


Când televizorul era pornit în timpul 
meselor, în casă era haos, zgomot și 
atenţia ne era distrasă. Fără ecran, este 
mai multă pace, calm și concentrare în 
timp ce mâncăm. Acum, în timpul cinei, 
vorbim în familie. Şi după cină, dat fiind 
că televizorul este deja oprit, de obicei 
rămâne stins și copiii se joacă împreună. 
Este un mod frumos de a încheia ziua. 


Domnul S. 


Cât despre jocurile video de pe consolele 
din sufragerie, așteaptă până când copilul 
doarme după masă, se află în pat sau este 
plecat. 

Ține smartphone-ul oprit sau pe modul 
silențios când ești cu cel mic. 


Anunţă familia și prietenii cu privire la 
decizia de a opri toate ecranele în prezenţa 
copilului. 

Lasă menajul: este mai puţin important 
decât disponibilitatea pentru copil. Acordă-i 
prioritate în raport cu orice altceva. Are 
nevoie de tine pentru a recupera întârzierea 
de limbaj. Copilul tău nu are nevoie de 
părinţi perfecţi și de succes, el are nevoie de 
părinţi disponibili și iubitori. 


Cu ce să înlocuim ecranele? 


Toate momentele din viaţa de zi cu zi sunt 
propice dezvoltării copilului tău, atâta timp 
cât nu există ecran, chiar dacă cel mic pare 
că nu face nimic. Eliberat din captivitatea 
ecranului, creierul său se reconectează la 
trup și la toate senzațiile pe care le trăiește 
și le percepe. Copilul reia legătura cu părintii 
săi. Jocurile, dar și mesele, îmbrăcarea, baia, 
culcarea, cumpărăturile, plimbarea pe 
stradă... toate acestea sunt experiente, 
împărtășire, schimburi, toate îi dezvoltă 
creierul. Pentru copiii mici, orice învăţare 
ţine de senzațiile pe care le experimentează. 


Îmbrăţișează-l des. Afecţiunea, tandreţea 
și senzațiile tactile sunt nutrienți pentru 
creierul său. lată ce spune Celine Riviere în 
cartea sa La calinOtherapie: une prescription 
pour le bonheur |Calinoterapia. O prescripţie 


pentru fericire]: „Îimbrăţișarea este un mijloc 
de comunicare non-verbal extrem de 
puternic.” Aparenta indiferenţă a copilului 
tău nu trebuie să te descurajeze. Încetul cu 
încetul, va cere din ce în ce mai multe astfel 
de semne de afecțiune. 

După oprirea ecranelor și după ce criza va 
fi trecut, copilul începe, în sfârșit, să se 


joace. 
CA 


25 martie 2018 


Mulţumesc, doamnă, pentru 
videoclipurile dvs., mă întrebam de ce 
fiica mea nu se joacă, azi am obţinut 
răspunsul. Din fericire, are un an, voi 
recupera întârzierea. 


Doamna |. 


După cum am văzut, jocul și interacţiunea 
cu tine, părintele, sunt esenţiale pentru buna 
dezvoltare a copilului. 

Lasă-l să se joace cu jucării simple, pe 
care le poate ţine în mâini, așa-numitele 
jucării manipulative (cuburi, Duplo€?, Kapla®, 
bile, zornăitoare, pahare, cutii și recipiente 
de tot felul). Nu este nevoie de jucării 
complexe, al căror preţ, uneori exorbitant, ar 
fi justificat de multiplele oportunităţi de 
dezvoltare pe care le oferă jucăria. Obiectele 
de zi cu zi (o lingură de lemn, o bucată de 


pânză, o cutie) sunt la fel de interesante, 
pentru că cel mic le poate folosi după bunul 
plac și, astfel, îi pot stimula imaginaţia. 
Broșura Ma pause sans écran?” elaborată de 
asociaţia „Joue pense parle'!*! este plină de 
idei de jocuri bazate pe obiecte din viaţa 
cotidiană. 

Scoate-i din nou jucăriile, pe care ecranele 
le exilaseră în dulap. Nu cantitatea îl va 
invita să se joace, dimpotrivă. Pune-i la 
dispoziţie trei-patru jucării și va fi mulţumit. 
Tolerează dezordinea, pentru că el are 
nevoie să mute, să transporte, să grupeze, 
să sorteze, să arunce, să golească, să 
umple, să toarne dintr-un vas în altul. Mai 
presus de toate, lasă-l să-și bage obiecte în 
gură, pentru că trebuie să-și dezvolte toate 
simţurile și să ajungă să recupereze etapele 
ratate din cauza ecranelor. Din trei în trei zile, 
aranjează-i jucăriile și scoate-i alte trei. 

Oferă-i apoi jocuri de imitație, atunci când 
apreciezi că este pregătit: păpuși, fermă, 
sufragerie, garaj, mătură. Joacă-te cu el ori 
de câte ori poti. 

Toţi copiii trebuie să se joace cu păpuși, 
fete și băieţi deopotrivă. Aceste jocuri le 
permit să-și dezvolte limbajul, să-și exprime 
emoțiile. Copilul face păpușile să vorbească 
și joacă diferite roluri, poate relua ceea ce a 
trăit în timpul zilei. Pe lângă dezvoltarea 
motricităţii fine și grosiere, jocul cu păpușile 


ancorează copilul în realitate: mănâncă, 
doarme, se plimbă, se îmbracă, are grijă de 
altcineva. 

Îi poţi cumpăra un telefon de jucărie, 
pentru a se juca de-a telefonatul, dar o 
jucărie neutră, fără melodie sau lumină. El 
este cel care va aduce telefonul la viaţă, 
punându-l la ureche și imitându-și părintele 
care este la telefon, reproducându-i 
expresiile faciale. 

Lasă-l să chicotească cu sora lui sau cu un 
prieten, să se rostogolească pe podea, să se 
murdărească. Are nevoie să-și stimuleze 
simţul proprioceptiv și senzațiile interne. Va 
face o baie seara. 


Înlocuiește desenele de pe ecrane cu 
povești pe care i le vei citi tu. Timpul poveștii 
este un moment privilegiat pentru schimburi, 
investite cu emoţii. Dacă rupe cărțile, ia-i 
cărţi de carton, cu text puţin. Citește-i cu o 
voce vioaie și un chip expresiv. Adresează-i 
povestea ca și cum ar fi o mică scenă de 
teatru. Lasă-l să întoarcă paginile și 
interesează-te împreună cu el de ceea ce 
vede și spre ce arată cu degetul. Nu ezita să 
comentezi. Spre deosebire de ecrane, în 
toate aceste povești citite copilul își cultivă 
apetenţa pentru cuvinte și își hrăneşte 
limbajul. 


Dacă ascultă treizeci de secunde, apoi 
întoarce paginile repede și închide cartea 
fără să asculte și se ridică, înseamnă că este 
prea mult text. Este cazul copiilor agitati, cu 
tulburări de atenţie. Începe cu povești foarte 
scurte: cărţi simple care au o propoziţie pe 
pagină, cum ar fi Petit Ours Brun'*, Tchoupi 
sau Petit Loup'*. Arată-i cu degetul și invită 
copilul să arate o poză din carte. 

În ceea ce priveşte  cântecelele, 
înlocuiește-le pe cele care se revarsă din 
ecrane cu cântece cântate de tine, indiferent 
care îţi sunt abilităţile lirice și coregrafice. la- 
| de mâini, fă mișcările cu el, cântaţi și 
dansati împreună. 

Ideea este să petreci cât mai mult timp cu 
el, 100% conectat cu el și 100% deconectat 
de la propriile ecrane. Fă atât cât poti. În 
restul timpului, el se va juca singur, va visa, 
se va uita la tine când face altceva și va 
asculta dacă îi vorbești: „Te uiţi cum spăl 
vasele? Du-te și ia-ţi mașina, unde este 
mașinuţa ta? Apoi mâncăm." 

Vorbește cu el mult, chiar dacă el nu 
vorbește deloc, chiar dacă nu pare că te 
ascultă sau că te înțelege. Apleacă-te la 
nivelul lui, ia-l de mâini ca să-l faci să te 
privească, și, chiar dacă nu se uită la tine, 
vorbește cu el. Folosește orice moment 
pentru a vorbi, pentru a spune cuvinte 
despre ceea ce vede copilul sau despre ceea 


ce experimentați împreună: „Azi e frig, ne 
punem căciula ca să mergem să-l luăm pe 
fratele tău de la şcoală” Limbajul inform 
(bobo, papa, tai-tai, buba și celelalte) nu este 
potrivit pentru un copil mic, indiferent de 
vârstă. Vorbește-i simplu, cu propoziţii reale, 
încă de la naștere. 

Părinţii se străduiesc să-și facă copilul să 
progreseze, corectându-l și punându-l să 
repete corect atunci când greșește. Dar 
această metodă produce efecte contrare și 
inhibă copilul, care, din acest motiv, poate 
renunţa să se exprime. Cu cât îi vei cere mai 
mult să vorbească, cu atât va vorbi mai 
puţin. Dacă îi este greu să verbalizeze și să 
se exprime prin gesturi, spune cuvintele în 
locul lui. Dacă întâmpină dificultăţi în 
exprimare, repetă propoziţia spusă corect, 
fără a-i cere să o repete și el. 

Vorbește-i în limba ta maternă. Vei vorbi 
mai mult cu el și schimburile voastre vor fi 
mult mai bogate din punct de vedere 
emoţional. Odată ce a învăţat și a structurat 
limba maternă, va putea apoi să înveţe mai 
repede la școală limba ţării în care locuiește. 

Un copil mic are nevoie de o mare 
stabilitate emoţională; protejează-l, așadar, 
pe cât posibil, de orice sursă de stres. Ai 
făcut deja lucrul acesta, eliminând ecranele. 
Întrucât resimte puternic îngrijorarea celor 
din jur, apără-l apărându-te pe tine însăţi: 


evită să  urmărești toată ziua știrile, 
secțiunea lor dedicată catastrofelor și 
veștilor proaste, de vreme ce, altfel, nu ai 
vreun motiv major de îngrijorare în viaţa ta. 
În caz contrar, este absolut inutil să creăm 
noi factori de anxietate. 

Instaurează ritualuri fără ecrane: 
dimineața, înainte de creșă sau de grădiniţă, 
și seara, la culcare. 

Dacă se plânge că se  plictisește, 
amintește-ţi că dacă nu face nimic, dacă nu 
primește niciun stimul, întins pe covor, fără a 
face nimic, spre exemplu, atunci creierul 
începe să funcţioneze în „modul automat”: 
își imaginează, creează, gândeşte și 
produce, astfel, numeroase conexiuni 
cerebrale. 

Dacă trebuie să aştepte undeva (sala de 
așteptare la medic, CAF, peronul de la 
gară), planifică întotdeauna ceva cu care să 
se ocupe. Ori de câte ori ieși cu el, să ai o 
geantă cu diverse, o jucărie, cărţi de carton, 
un tub cu bule de săpun, ursuleţul... 

În zilele în care nu merge la creșă, la bonă 
sau la școală, ieși cu el. Dacă se află doar în 
grija ta, ieși cu el afară în fiecare zi, fără 
excepţie. Chiar și iarna, vă îmbrăcaţi gros și 
vă plimbaţi o jumătate de oră. leșirea în aer 
liber este foarte importantă pentru 
sănătatea și dezvoltarea copilului. Dacă este 


prea dificil, cere ajutorul celor din jur sau al 
personalului de specialitate. 

Mulţi părinţi își înscriu copilul în centrul de 
îngrijire de zi cu speranţa de a-l stimula și 
socializa. Totuși, dacă nu este pregătit să se 
despartă și nu poate fi împăcat, opţiunea va 
fi contraproductivă. Mergeţi mai întâi în 
locuri unde, cu tine alături, poate cunoaște 
pe alţii și un mediu nou: parcuri și grădini, 
Centre de primire copii-părinți (LAEPI%5), 
ateliere pentru asistentele maternale 
(RAM145), ateliere de protecţie a mamei și 
copilului (PMI) și diverse asociaţii. 


Pentru că de cele mai multe ori ecranele 
sunt folosite pentru a da ceva de făcut 
copilului cât timp sunt rezolvate treburile 
casnice, implică-l de la o vârstă fragedă. 
Sunt sarcini pe care copilul mic le poate face 
chiar de la 18 luni: să-și aranjeze jucăriile și 
cărţile, să mute teancuri de haine murdare și 
curate, să-și împacheteze babeţica sau 
prosopul, să-și pună pantofii în dulap și să-și 
agate haina, să arunce resturile la gunoi... 
Începând cu vârsta de 3 ani, poate, între 
altele, să strângă masa și să o șteargă, să 
sorteze rufele, să ajute la bucătărie și la 
prăjituri, să lucreze în grădina de legume cu 
bunicul. Toate aceste activităţi zilnice au 
avantajul suplimentar de a stimula 
motricitatea grosieră și fină. 


Cere ajutor 


Creșterea unui copil este cea mai grea 
muncă din lume. Eliminarea ecranelor după 
ce au ocupat un loc prea important este un 
act de vitejie. Momentul stopării este foarte 
dificil și te poţi teme de reacţia vecinilor. 

Cere ajutor, nu te învinovăţi spunându-i că 
ești o mamă rea dacă încredinţezi copilul 
bonei sau bunicii lui. Trebuie să te odihnești 
ca să parcurgi un drum lung. Rolul de părinte 
este un maraton nonstop atunci când nu 
preia nimeni ștafeta în familie. Apelează la 
PMI sau la serviciul de asistenţă socială 
pentru a cere sprijin la domiciliu, esenţial în 
perioada de oprire a ecranelor. 


Așa cum am spus în capitolul precedent 
referitor la sindromul EPEE, solicită un 
control și îngrijire, eliminând în același timp 
ecranele din casă. 

Sunt mulţi medici și asistenţi care nu își 
pun încă problema ecranelor în faţa 
tulburărilor pe care le observă. Este, într- 
adevăr, un fenomen relativ nou, pentru care 
nu au fost instruiți. 

Eliminarea ecranelor se poate face 
imediat, în timp ce așteptarea pentru 
evaluări și îngrijire este foarte lungă: unul 
până la trei ani pentru o evaluare a 
autismului, doi ani pentru logopedie, un an 
pentru o primă programare la CMP și CMPP 


Când putem relua folosirea 
ecranelor? 


De fiecare dată când părinţii redeschid 
ecranele, pe motiv că micutul este mai bine 
sau pentru că situaţia este prea dificlă, 
tulburările reapar. 

Ideal ar fi, după părerea mea, să protejăm 
copilul de ecrane până la vârsta de 6 ani. Nu 
știm dacă creierul lui a fost afectat sau nu 
pe termen lung. 

Unii părinţi au tendinţa de a-și compara 
copilul cu un văr de aceeași vârstă, care s-ar 
uita la ecran o oră în fiecare zi, fără să 
prezinte tulburări. Diferenţa se datorează, 
probabil, sensibilităţii individuale faţă de 
efectul ecranelor, dar și duratei de expunere 
la care a fost supus fiecare copil între O și 2 
ani. 


Copil care evoluează bine: cum să 
preveniți supraexpunerea 


Nicio jucărie sau carte, chiar și 
suprautilizată, nu reprezintă o problemă. 
Ecranele însă necesită aplicarea a ceea ce 
am putea numi o igienă a vieţii digitale. Care 
se referă, desigur, la copilul tău, dar și la 
anturajul său în prezenţa sa. 


Pentru copiii de 0-2 ani: fără 

ecran 

Fără ecran de la O la 2 ani, pentru că 
aceasta este perioada în care se 
construiește toată arhitectura creierului, care 
trebuie ferită de orice factor toxic în această 
perioadă. 

Urmând recomandările Academiei 
Americane de Pediatrie, ale Societăţii 
Canadiene de Pediatrie!“ și ale OMS'%, invit 
părinţii să interzică toate ecranele în primii 
doi ani de viaţă ai copilului lor. Acesta 
trebuie să dispună de tot timpul său pentru a 
crea conexiuni cerebrale bune ce vor fi 
păstrate după tăierea sinaptică, fiind 
suficient utilizate. 

lată, așadar, câteva principii de urmat 
pentru copiii cu vârsta între 0 și 2 ani. 


* Spune adio televiziunii ambientale, fie că 
este un canal de știri continue sau un 
canal pentru copii mici (Baby First, Baby 
TV). Aşteaptă să meargă mai întâi la 
culcare și abia după aceea poţi să te 
grăbești la emisiunile preferate, pe care 
le poţi vedea în reluare. 


* Nu-i da nici smartphone-ul, nici tableta. 
Așează-le, pe cât posibil, ferite de 
vedere, în locuri la care nu va avea 
acces, așa cum faci pentru toate 
produsele periculoase pentru el 


(medicamente, detergenti). Nu uita să 
pui un cod de blocare, pentru cazul în 
care i-ar cădea în mână. 


În general, toate ecranele - inclusiv 
consola de jocuri a fratelui mai mare - 
trebuie să fie oprite în prezenţa copilului 
mic. 

În ceea ce privește timpii care îi 
structurează zilele și activităţile care îl 
solicită zilnic, sfaturile sunt aceleași ca 
și pentru copiii supraexpuși: joacă-te cu 
copilul, vorbește-i, împărtășiţi lucruri, 
faceți mișcare, ieșiţi. Printre jucării, 
gadgeturile luminoase și sonore sunt o 
falsă idee bună. Academia Americană 
de Pediatrie a ţinut să precizeze aceste 
lucruri în raportul pe care l-a redactat în 
decembrie 2018 pe tema jucăriilor. 


Extras din raportul Academiei 
Americane de Pediatrie (AAP) 
despre jucării!” 


„Jucăriile au evoluat de-a lungul anilor, 


iar reclamele pot da părinţilor impresia 
că jucăriile cu o platformă «virtuală» sau 
digitală sunt mai educative”, a declarat 
autorul principal al raportului, dr. Aleeya 
Healey, într-un comunicat. 


„Cercetările ne spun că cele mai bune 
jucării nu trebuie să fie sclipitoare, 
scumpe sau să vină cu o aplicaţie. 
Simplu este cu adevărat mai bine.” 


Potrivit dr. Alan Mendelsohn, coautor al 
raportului și profesor asociat în 
Departamentele de Pediatrie și Sănătate a 
Populaţiei de la NYU Langone Health! 
„Cele mai bune jucării sunt cele care ajută 
părinţii și copiii să se joace, să imite și să 
interacţioneze. Pur și simplu nu veţi obţine 
aceleași beneficii de la o tabletă sau un 
ecran. lar când copiii se joacă cu părinţii lor, 
se întâmplă adevărata magie, indiferent 
dacă imită personaje în miniatură, fac 
construcții din cuburi sau dezleagă ghicitori 
impreună”. 

„Cu cât știm mai multe despre dezvoltarea 
timpurie a creierului, cu atât înţelegem mai 
mult nevoia de joc bazat pe interacţiunea 
umană. Niciun ecran, niciun joc video și 
nicio aplicaţie nu pot înlocui relaţiile 
construite folosind jucării, adaugă dr. 
Healey. 

Înainte de vârsta de 2 ani, singurul timp de 
ecran permis sunt apelurile video primite de 
la bunica ce locuiește în străinătate, cu 
deosebire în contextul unei crize sanitare, și 
ecranul în situaţii de urgenţă, pentru a ocupa 


copilul timp de 10 minute cât mama sună la 
pompieri pentru o urgenţă. 


Pentru copiii de 2-6 ani timp de 

ecran foarte limitat și controlat 

Societatea Canadiană de Pediatrie afirmă 
în recomandările sale că „nu există dovezi 
care să susţină introducerea tehnologiilor la 
o vârstă fragedă”, Aceasta precizează și 
următoarele: 

— copiii nu au nevoie de utilizarea mediilor 
digitale pentru a învăţa; 

- copiii sub 5 ani învaţă cel mai bine 
atunci când interacționează cu membrii 
familiei și cei care îi îngrijesc; 

— un copil care petrece prea mult timp în 
faţa unui ecran ratează oportunităţi de 
predare și învăţare. 


De asemenea, cel mai bine pentru copil 
este ca, până la vârsta de 6 ani, să îi propui 
alte activităţi și ocupaţii decât ecranele. 

Lumea reală va fi întotdeauna mult mai 
bogată pentru un copil decât lumea virtuală. 
Miza nu este în sine de a „impărtăși” un timp 
pe ecran; miza este de a împartăși momente 
trăite și personificate și de a-i crea un stil de 
viață sânătos. De a rezista discursurilor 
convenţionale despre ecrane și utilizările lor, 
cum ar fi „există, trebuie să ne folosim de 
ele”, „în orice caz, nu se mai poate trăi fără 


ele”, „trebuie să trăim în timpul nostru”, „ele 
pregătesc copilul pentru lumea de mâine”, 
„de altfel, sunt instrumente de învăţare 
minunate”. 

Psihiatrul și neurologul german Manfred 
Spitzer, comparând ecranele cu alcoolul, 
spune: „Cea mai sănătoasă utilizare a 
ecranelor nu cu antrenament va fi obţinută, 
ci stând cât mai mult posibil departe de 
ele.1* Să ne amintim că ecranele nu sunt 
jucării ca oricare altele; nu sunt deloc jucării. 
Activând circuitul dopaminei, au un puternic 
potenţial de a crea dependenţă, astfel încât 
copiii își dezvoltă foarte repede gustul 
pentru ele, anihilând în același timp orice 
dorință de efort. Din același motiv este și 
dificil să le fie limitat timpul de utilizare a 
ecranului. 

Într-o zi am întâlnit un tată care a limitat 
tableta la 10 minute. ÎI felicit și îl întreb cum 
reușește să închidă după 10 minute. Îmi 
răspunde: „Îi dau telefonul”, iar 10 minute. 
Intrigată, îl întreb: „Cum procedaţi să-l 
opriţi?” Îi deschide fiului său televizorul. La 
nesfârșit. Acest tată știa bine că nu trebuie 
să depășească 10 minute de ecran, dar 
crizele erau de așa natură, încât la fiecare 
oprire era obligat să ofere un alt ecran, 
pentru a-l consola de pierderea 
precedentului. 


Adevărul este că trebuie să evităm să ne 
prindem degetele în angrenajul ecranelor: 
evident, este foarte greu să ne desprindem. 
Dacă întreabă, fiind intrigat de acest obiect 
pe care îl au cei mari, trebuie să-i explicăm 
că pentru el nu este bun, căci este încă prea 
mic. 


Dacă totuși optezi să acorzi copilului un 
scurt timp pe ecran, există o serie de 
precauţii și reguli ce trebuie urmate cu 
stricteţe. 

Nu trebuie să ai încredere în platformele 
dedicate, cum ar fi YouTube Kids, nici chiar 
în controlul parental, pe care copiii, foarte 
inventivi, îl pot ocoli sau dezactiva. Tu ești 
cel care stăpânește ecranele. Tu, adultul, 
stabilești durata, conţinutul, momentele. 

lată de ce vă expun recomandările pe care 
le adresez părinţilor pe care îi primesc la 
consultatie: 

— nu în fiecare zi, ci doar în zilele în care nu 
merge la școală (miercurea, sâmbăta, 
duminica). Regula aceasta trebuie 
menţinută și în timpul vacantelor; 

- nu în orice moment al zilei: nu 
dimineața, înainte de creșă sau școală; nu în 
timpul mesei; nu seara la culcare, așa cum 
prescrie Sabine Duflo în metoda sa în 4 pași 
(în imaginea următoare); 


— nu oriunde: nu în dormitor sau în orice 
cameră în care copilul se joacă (al patrulea 
„Pas” propus de Sabine Duflo); nici în 
mijloacele de transport, nici în magazine, 
nici în sălile de așteptare. 


În ceea ce privește timpul de utilizare a 
ecranului, limitat la anumite zile ale 
săptămânii, acesta nu ar trebui să 
depășească niciodată o oră pe zi și, în mod 
ideal, ar trebui limitat la 30 de minute. 

O educatoare mă sună într-o seară să-mi 
vorbească despre fiul ei de 6 ani, aflat în 
clasa întâi. Copilul are voie să urmărească 
desene animate timp de 45 de minute după 
școală. Îi spun că este bine, că respectă în 
totalitate recomandările. Totuși, îmi spune: 
„Dar de fiecare dată când închid, face o criză 
teribilă și este nervos toată seara.” Atunci o 
sfătuiesc să nu-i mai permită desene 
animate și niciun alt ecran în zilele de 
școală, doar miercurea, sâmbăta și 
duminica. Să stabilească aceste reguli și să 
le respecte. 


4 timpi fără 
ecran 


4 paşi pentru C 
a a avansa Copilul tău vorbeşte mai 
Atenţia mai bine puţin şi tu îi răspunzi mai 
în clasă puțin atunci când este 
pornit televizorul sau 
când te uiţi în telefonul 
mobil. Vorbirea frecventă şi 


regulata cu propriul copil 
ii dezvolta limbajul 


Eranele, chiar 
şi în doză mică, 
produc oboseală 


şi impiedica și inteligența. 
concentrarea. Ecranele nu 
Rezultatele școlare ajută copilul 

pot scădea. să gândească. 


Fara ecrane în camera 
sa, copilul îinvața să 
nu se sperie când 
este singur. In aceste 

momente poate să 
imagineze, să creeze, să inventeze. 
Părinţii pastreaza controlul asupra 
a ceea ce patrunde în creierul 
copilului. Îl protejează de imaginile 
violente sau pornografice, 
care sunt traumatizante 
sau excitante pentru el. 


Lumina albastra a 
ecranelor inhiba melatonina 
şi întârzie intrarea naturală în somn. 

A citi o poveste, a cânta un cântecel, a 
vorbi cu copilul — acestea sunt lucruri 
care Îl calmează și îi dau sentimentul 
de siguranță. A privi un ecran înainte 
de a adormi produce efectul invers. 


"Sabine Duflo 


Dar, pe lângă timpul petrecut pe ecran, 
trebuie monitorizat cu atenţie și conţinutul. 
Problema ecranelor nu este reprezentată 
doar de cantitate, ci și de calitate. Pentru 
copii mici, așadar, atunci când le permiti să 
utilizeze un ecran, trebuie să te asiguri că le 
oferi conţinuturi adecvate. 


| Alege, după ce le-ai vizionat singur, 
desene animate lente, calme, cu grafică 
îngrijită, culori calde și limbaj dezvoltat. 
De exemplu, Petit Ours Brun, Oui-Oui, 
Franklin, Ernest et Célestine au 
conţinuturi potrivite. 


I Nu permite desenele animate cu ritm 
alert, desene nerealiste, culori și sunete 
agresive. De exemplu Molang, Sunny 
Bunnies sau Mila et Mischka nu sunt 
potrivite: unele sunt complet lipsite de 
limbaj și doar punctate de strigăte 
stridente, altul este prea rapid. 


| În orice caz, nu lăsa niciodată copilul 
nici pe un canal de televiziune care 
transmite un program pe care nu îl 
cunoşti, nici pe o platformă, chiar și 
YouTube Kids, care oferă jocuri după 
anumiţi algoritmi. Nu vei putea controla 
ceea ce urmărește și conținuturile care ii 
vor fi prezentate. Din acest punct de 
vedere, vechiul și bunul DVD rămâne o 
soluție ideală, deoarece are un început și 
un sfârșit și nu este conectat la Internet. 


În ceea ce privește copiii supraexpuși, 
stabiliţi împreună, în familie, o cartă de 
familie, cu regulile elaborate de adulţi și 
atârnaţi-o pe perete. Este foarte important 
să oferi un exemplu, deoarece copiii mici 


acţionează foarte mult prin imitație. Așadar, 
limitează-ţi propriul timp stat pe ecran și 
folosește ecranul atunci când copilul este la 
creșă, la școală sau în pat. 

Când este cu tine, există multe alte 
oportunităţi decât ecranele de a face lucruri 
împreună. Personal, rămân circumspectă în 
privința  prescrierii vizionării însoţite. Cu 
siguranţă, este mai bine ca părinţii să fie 
mereu cu ochii pe ce urmărește copilul lor și 
să poată menţine schimbul cu el mai 
degrabă decât să-l lase izolat în lumea 
ecranelor. Dar această poziţie teoretică 
rezistă prea puţin probei faptelor. În primul 
rând pentru că, în marea majoritate a 
cazurilor, părinţii își lasă copilul în faţa 
ecranelor pentru a-și putea desfășura 
activităţile zilnice, precum treburile 
casnice, De altfel, ecranele hipnotizează 
deopotrivă copiii și adulţii, atât de mult încât, 
chiar și în fața unui desen animat, 
schimburile se transformă repede în 
mutism. Pentru că, în realitate, ecranul 
propune activităţi solitare; ecranele nu au 
fost concepute ca spaţii de împărtășire!*. 
Or, copilul mic are absolută nevoie de timp 
de împărtășire, bogat emoţional și senzorial, 
pe care lumea virtuală a ecranelor nu i-l va 
putea oferi niciodată, chiar dacă părintele lui 
stă alături. 


În concluzie 


Foarte mulţi dintre voi, părinţii, aţi 
constatat efectele dăunătoare ale ecranelor 
asupra propriilor copii și căutaţi urgent 
sfaturi, chiar cereti urgent ajutor. 

Este adevărat că discursurile privind 
ecranele și utilizarea lor de câtre copiii mici 
nu sunt întotdeauna coerente. Unele sunt 
cinice, determinate de interese economice 
slujite de puternice campanii de marketing, 
altele au un optimism impregnat de 
naivitate. Există multe motive de rătăcire pe 
galera digitală. 

Rolul părinţilor, deja dificil în sine, nu este 
în niciun caz ușurat. Izolarea și diversele 
interdicții de ieșire din casă au cufundat 
copilul și familia sa zile întregi în lumea 
digitală, care le-a acaparat cele mai mici 
activităţi. 

Așa cum fac cu ţigările, părinţii trebuie să 
își protejeze copilul, neaprinzând ecranele în 
prezenţa lui. Dar această recomandare 
esenţială devine din ce în ce mai dificil de 
urmat în epoca unei crize sanitare majore, 
care instituie telemunca pe termen lung. 

CAPITOLUL 6 
Copiii mici și 
ecranele în 

timpul 
pandemiei 


17 martie 2020: Franţa intră în izolare. 
Pentru a opri epidemia de Covid-19 care 
face ravagii în toată Europa, școlile primare 
și gimnaziale și liceele, precum și toate 
entităţile culturale și comerciale neesenţiale 
trebuie să își închidă porțile. Urgenţa 
sanitară trebuie să prevaleze. Viaţa este 
suspendată. Se instalează atunci un timp 
nou, cel al pandemiei: timpul de telemuncă, 
timpul școlii la distanţă, timpul sociabilităţii 
la distanţă. 

Cei mici, care au nevoie de atât de multă 
interacţiune, de explorare și de ieșiri pentru a 
se dezvolta, trebuie să stea acasă, uneori în 
spaţii înghesuite, cu părinţi care aleargă între 
întâlnirile pe Zoom pentru serviciu și lecţia 
despre conjugare desfășurată pe computer 


pentru sora mai mare. Fără creșă, rezervată 
doar copiilor personalului de îngrijire, este 
greu să nu foloseşti ecrane pentru a ţine 
ocupat pe cel mic. Sunt numeroși copiii care 
s-au trezit supraexpuși și care până atunci 
nu avuseseră acces la un ecran sau 
petrecuseră un timp rezonabil. 

Este un motiv de îngrijorare atât pentru 
părinţi, cât și pentru specialiști. În mai 2020, 
la câteva zile după ce guvernul a anunţat o 
relaxare treptată din izolare a ţării, psihiatrii 
pentru copii de la Federaţia Franceză de 
Psihiatrie au publicat un comunicat de presă 
în care solicită redeschiderea imediată a 
instituţiilor publice destinate copiilor (creșe, 
școli, locuri de îngrijire...) 7. Printre factorii 
de alertă identificaţi în timpul izolării, citează 
„efectele expunerii crescute la ecrane”. 

În ceea ce mă priveşte, fac aceeași 
constatare: tot mai mulţi părinţi solicită 
consultaţii și apelează la ajutor; primesc în 
fiecare zi cereri pentru conferinţe destinate 
specialiștilor. Asistăm peste tot la o explozie 
a numărului de copii supraexpuși la ecrane. 

Totuși, această epidemie rămâne tăcută, 
pentru că priorităţile sunt în altă parte: 
gestionarea epidemiei de Covid-19, pentru a 
preveni supraaglomerarea spitalelor, 
menţinând în același timp cu orice preț 
economia fragilă a ţării. Când se vorbește 
despre sănătatea mintală a francezilor, 


interesul presei și al autorităţilor publice 
este stârnit cu deosebire de sănătatea 
studenţilor. Dar ce facem cu micuţii noștri 
despre care vorbim atât de puţin? 


Starea de urgenţa: minunatul 
panaceu digital 


Pandemia de Covid-19 ne-a surprins pe 
toţi nepregătiţi. Medicii descoperă acest 
virus, opiniile diferă, recomandările se 
schimbă de la o lună la alta. Este greu să dai 
răspunsuri într-un orizont mai mare decât 
cel al urgenței imediate. Sunt urmărite 
cifrele și, atunci când sunt prea mari, se pun 
în aplicare măsuri de limitare a efectelor: 
izolare, stare de urgenţă... Și totuși, trebuie 
să continuăm să trăim. 

În acest context, digitalul a apărut ca o 
soluţie miraculoasă, pentru a păstra 
continuitatea în aceste vremuri de tulburare 
fără precedent. Ecranele ar putea răspunde 
la toate relele crizei. Și, înarmaţi cu această 
speranţă, am lăsat să fie digitalizate atât de 
multe aspecte ale vieţii noastre. 


Ecranele: produse 
multifuncţionale 


< 


„Întâlnirea echipei mâine la ora 9 pe 
Zoom; veti primi linkul pe e-mail.” 


„Mamă, trebuie să mă conectez la 
computer, a spus doamna profesoară: 
învăţăm prezentul verbelor de grupa a 
treia, este foarte important." 


„Prieteni, un aperitiv mâine, pe 
Facetime? Nu mai suport să nu văd pe 
nimeni...” 


„Dragi elevi, având în vedere anunţurile 
guvernului, nu ne vom putea întoarce la 
studioul de dans până la o dată 
nedeterminată. Vom ţine lecţiile de la 
distanţă, pe Skype. Mulţumesc dacă vă 
înscrieţi pe Doodle-ul atașat.” 


„Dragi studenţi, v-am înscris pe toţi în 
grupul nostru Teams. Vom ţine cursurile 
după orarul obișnuit. Vă rugăm să 
preluaţi în prealabil documentele pe care 
eu și colegii mei le-am pus pe Moodle.” 


„Bună ziua, îmi puteţi face o 
programare pentru o  teleconsultaţie 
martea viitoare la ora 17:30?” 


Fără îndoială, ecranele ne-au permis să 
menţinem continuitatea în activitățile 
noastre zilnice: muncă, şcoală, socializare... 
Tehnologia digitală a făcut, într-adevăr, ca 
viaţa noastră să nu se oprească complet și 
sunt prima care îi apreciază beneficiul: am 
putut, de exemplu, să asigur numeroase 
teleconsultaţii și conferinţe la distanţă. 


Ce afacere pentru companiile digitale: 
ecranele au devenit esenţiale. În plină criză 
economică, tehnologia îşi salvează 
admirabil interesele. Multe comunităţi decid 
să echipeze toţi copiii cu tablete și 
computere, astfel încât să poată urma 
școala de acasă. Nici în rândul adulţilor 
ecranele nu sunt lăsate deoparte: laptopurile 
pentru telemuncă încarcă de acum masa din 
sufragerie, iar pe 13 mai 2020, Le Figaro 
titra: „Televizorul, obiect de cult al izolării.” 

În timpul izolării, francezii au petrecut 
aproape șase ore pe zi în faţa televizorului, 
determinaţi uneori de îngrijorare, în faţa 
canalelor de știri fără întrerupere, alteori de 
nevoia de a se distra pe Playstation. Până și 
France 4, canalul France Televisions dedicat 
tinerilor, şi-a regăsit o rațiune de a fi. 
Sectorul audiovizual public promite fericite 
angajamente de cooperare guvernului, care 
a ameninţat că îi va reuni într-o singură 
companie, pentru a face economii 
semnificative. France Télévisions, Radio 
France și Arte și-au unit apoi forțele, sub 
conducerea Ministerului Educaţiei Naţionale, 
în operatiunea „Națiunea  studioasă;, 
propunând profesorilor, elevilor și părinţilor 
acestora „programe de calitate”, strâns 
legate de conținuturile de învăţare școlară. 
În timpul Covidului, televiziunea a recâștigat 
un loc central în viața de familie: să 


informeze, să educe, să ţină în viaţă cultura, 
să ocupe, să amuze, să înșele singurătatea. 

Am învestit ecranele cu misiuni inedite: 

— muncă; 

— transmitere; 

— îngrijire; 

- menţinerea legăturilor sociale şi 
afective; 

— cumpărături; 

— evadare. 

Instagram a înlocuit studioul de dans, 
YouTube sălile de spectacol, Teams sălile de 
clasă. Pacienţii internaţi, singuri în camera 
lor zile întregi, își primesc rudele pe Skype. 


Un șoc pentru copiii mici și părinții 
lor 

Părinţii, cărora le este deja dificil să-și 
obțină spaţiu de respiraţie, sunt în apnee. La 
dificultatea muncii la distanţă se adaugă o 
dificultate majoră pentru ei: închiderea 
creșelor, a școlilor și a tuturor centrelor de 
activităţi pentru copii. Pe lângă meseria de 
părinte, acum sunt însărcinaţi și cu cea de 
profesor. Or, predarea nu poate fi inventată. 
Așadar, școala acasă este adesea un chin: 
trebuie să-și  reamintească cunoștințe 
achiziţionate demult, să gestioneze copiii 
agitati de ecrane și care nu mai pot merge 
să-și consume energia dând cu piciorul într- 
o minge. Părinţii sunt adesea depășiți. În 


plus, ei trebuie să-și gestioneze și propriile 
îngrijorări: că unul dintre părinţii lor este 
infectat cu virusul, că-și pierd locul de 
muncă, că nu le vor ajunge banii până la 
sfârșitul lunii. Anxietatea lor este înzecită de 
canalele de știri, care reiau în buclă 
informaţiile despre pandemie, numărul de 
pacienţi aflaţi la terapie intensivă, numărul 
deceselor. 

În acest cotidian tulburat, copiii mici 
încearcă să se dezvolte. Inundaţi de această 
maree de îngrijorare și de digital, ei nu 
beneficiază de cel mai propice mediu: 
părinţii, aflaţi în faţa ecranelor pentru 
serviciu sau pentru școala copiilor mai mari, 
nu pot oferi schimbul și interacţiunea 
necesare, chiar de-ar avea cea mai mare 
bunăvoință din lume; restricţiile de deplasare 
fac ieșirile în aer liber foarte dificile. 

Când creșele sunt închise, când asociaţiile 
de sprijin au fost nevoite să-și oprească 
activităţile, când bunicii nu mai pot avea 
grijă de cei mai mici, ce soluţie mai rămâne 
decât a lăsa copilul să urmărească un desen 
animat, pentru a putea gestiona totul? Căci 
nimeni nu poate cere imposibilul. 


De la începutul pandemiei, din cauza 
izolărilor şi a stării de urgenţă succesive, tot 
mai mulți copii sunt supraexpuși la ecrane. 
Un număr mare de anchete și studii 


demonstrează deja acest lucru. Unul dintre 
acestea, condus de două profesoare 
cercetătoare, Catherine Dessinges și Orelie 
Desfriches Doria, este citat în mod frecvent: 
acest studiu a raportat, printre altele, că unii 
copii cu vârste cuprinse între 6 și 12 ani au 
petrecut în medie șapte ore și 16 minute pe 
ecrane în timpul primei izolări; din care doar 
o oră și 41 de minute a fost dedicată 
scopurilor educative!*. Potrivit unui sondaj 
realizat de Fondul Valon de Alocaţii 
Familiale, timpul pe care-l petrec copiii în 
faţa ecranelor a crescut între una și trei ore 
pe zi de la începutul pandemiei. Totuși, 
supraexpunerea a fost mai puţin severă 
atunci când copilul locuia într-o casă cu 
grădină. Potrivit unui sondaj AFPA, 
publicat în iulie 2020, utilizarea ecranelor, în 
majoritatea cazurilor (54%), nu a fost 
însoțită, motivul fiind acela că ecranele urma 
să permită părinţilor să lucreze sau să 
rezolve problemele zilnice. 

Această situaţie îi îngrijorează atât pe 
părinţi, cât și pe personalul activ în domeniul 
copilăriei mici. 


Vremea reflecţiei: ecranele, un 
pericol deghizat în binecuvântare? 


Nu putem deci decât să ne bucurăm că 
guvernul, după prima izolare, a făcut totul 
pentru a nu închide din nou școlile și creșele, 


spre deosebire de multe ţări europene. 
Psihiatrii pentru copii și pediatrii care 
declanșaseră alerta în mai 2020 au avut 
dreptate. 


Alerte care se înmulţesc 


Câteva luni mai târziu, în februarie 2021, 
cei menţionaţi mai sus solicită menţinerea 
cu orice preț a școlilor deschise și a 
momentelor de socializare pentru copii. Într- 
adevăr, aceștia întâlnesc la consultaţie tot 
mai mulţi copii care prezintă următoarele 
simptome“: 

— tulburări de somn; 

— tulburări de limbaj; 

— tulburări de comportament (în special 
toleranță scăzută la frustrare); 

— încordare fizică; 

— fobii și credinţe eronate. 

Izolarea, reducerea schimburilor și a 
stimulilor legați de interactiune, a 
activităţilor și ieșirilor în aer liber, combinate 
cu o creștere semnificativă a timpului de 
expunere la ecran, conduc la apariţia sau 
exacerbarea tulburărilor. Dezvoltarea 
anumitor copii este uneori deosebit de 
îngreunată, chiar întreruptă, subliniază 
psihiatrii de copii. 


Această alertă lansată de medicii pentru 
prima copilărie confirmă alerta personalului 


de creșă și a educatorilor de grădiniţă. 

Mai 2020: școlile pot primi din nou 
elevii, dar micuțul Julien, de 5 ani, nu s-a 
întors.  Educatoarea lui, îngrijorată, 
merge și îi bate la ușă. „Ce faci toată 
ziua?” „Mă joc Fortnite, răspunde Julien. 
Peste două zile, va fi un nou nivel, simt 
că îl voi trece și pe acesta. Mama 
încearcă să justifice: „Dar construiește în 
acest joc, este educativ” Însă fiul nu 


este păcălit: „Nu, nu construiesc, mamă, 
ucid.” 


Julien s-a întors în cele din urmă în 
clasă. Educatoarea îl descrie astfel la 
sfârșitul izolării: „Ori de câte ori poate își 
ferește privirea. Mâinile lui nu mai știu 
să ţină un creion. Când îi dau jetoane cu 
litere şi îi cer să le numească, 
depărtează mâinile și spune că nu știe. 
În curte, Julien rătăcește. Copiii îi dau 
bucăţi de cretă, el le aruncă pe jos. 
Colegii îi propun să se joace, el nu 
poate.” Îi spune că își va reveni. Dar 
pentru el, întoarcerea la școală vine prea 
târziu. Mult prea târziu. 


Revenirea la creșă este adesea dificilă. 
Mulţi copii mici suferă de lipsa contactului 
(îmbrăţișări, săruturi...), impusă de gesturile- 


barieră. Purtarea măștii de câtre adulţi este 
și ea foarte deranjantă: acestea împiedică în 
special sincronia emoţională dintre copilul 
mic și figurile sale de referinţă, care am 
văzut cât de esenţială este în dezvoltarea lui. 
Purtarea mâștii impune copilului mic o 
experienţă similară cu experimentul chipului 
impasibil (still face experiment) menţionat în 
Capitolul 2. Un sondaj realizat în decembrie 
2020 în rândul a 592 de persoane care 
lucrează în domeniul primei copilării și care 
au răspuns la un chestionar publicat pe site- 
ul „les pros de la petite enfance” atrage 
atenţia asupra următoarelor puncte: 

- copiii mici nu recunosc adultul familiar, 
se pot speria de el și de orice alt adult care 
poartă o mască; 

- sunt mai puţin interactivi și au dificultăţi 
în a identifica cine vorbește cu ei, pentru că 
nu văd gura mișcându-se; 

- se chinuie să descifreze intenţiile și 
emoţiile; 

— răspund mai puţin la zâmbete sau într- 
un mod mai ciudat; 

- pot avea dificultăţi în a înţelege ceea ce 
li se spune. 


O conștientizare saluiară 


Izolarea și promovarea fără precedent a 
ecranelor au făcut posibilă o mai mare 
conștientizare atât în rândul personalului de 


specialitate, cât și al părinţilor. De la 
începutul anului 2021, primesc o mulţime de 
solicitări de formare a personalului de 
specialitate. Psihiatrii de copii sunt mult mai 
atenţi la problema ecranelor. Coincidenţă 
bizară, într-adevăr: ecranele au invadat mai 
mult ca niciodată lumea celor mici; nu am 
văzut niciodată atât de mulţi copii cu 
întârzieri și tulburări de dezvoltare și de 
comportament. Să sperăm într-o reală 
conștientizare a faptului că ecranele sunt 
responsabile pentru tulburările pe care atât 
de multe persoane care lucrează în 
domeniul primei copilării le observă. 


Unii părinţi, pentru că au petrecut mai mult 
timp cu copilul lor în timpul izolării, și-au dat 
seama că ecranele sunt sursa multor 
dificultăţi ale copilului lor. 


CA 


7 mai 2020 


Tatăl micului Renaud îmi cere o 
programare pentru o  teleconsultaţie. 
Închis în casă cu băieţelul său de 27 de 
luni, pentru că activitatea sa 
profesională este întreruptă, a constatat 
că Renaud prezintă multe dificultăți. 
Căutând pe Internet, a dat peste 
videoclipul meu. Atunci s-a întrebat dacă 
tulburările acestuia nu se datorează 


cumva ecranelor. Acasă televizorul este 
mereu pornit. Renaud mănâncă în faţa 
televizorului, iese rar, vorbește puţin cu 
cei din jur. „Renaud și-a oprit cumva 
dezvoltarea când avea în jur de 12 luni: 
nu răspunde la prenumele său, este în 
lumea lui, ca un mic sălbatic. Nu este 
interesat de alţi copii și nu are niciodată 
chef să se joace cu ei. Dacă îi spun nu, 
își va lovi mama. Mănâncă doar orez, 
paste și prăjituri. Nu reușim să-l culcăm: 
adoarme la ora 1 dimineaţa și se 
trezește la 11:30. Tabloul este, într- 


adevăr, îngrijorător. li propun să 
oprească toate ecranele, inclusiv 
televiziunea ambientală. Îi fac 


programare peste zece zile. Progresele 
se fac deja resimtite: Renaud 
reacţionează la prenumele său, încearcă 
să interacţioneze cu părinţii săi, înţelege 
instrucţiuni simple, a încetat să-și mai 
fluture mâinile, se culcă la ore normale 
pentru un copil de vârsta lui, de acum 
este capabil să iasă, fără să-și pună 
părinţii în dificultate. După o lună și 
jumătate de la oprirea ecranelor, 
dezvoltarea lui Renaud pare să-și fi 
reluat cursul și, chiar dacă unele 
probleme persistă, băieţelul tinde să-și 
recupereze întârzierile. Părinţii lui 
Renaud, cu deosebire tatăl, care a fost 


nevoit să stea acasă, au profitat de 
izolare pentru a schimba stilul de viaţă al 
familiei în ceea ce privește ecranele și 
pentru a construi un întreg mediu 
propice dezvoltării băieţelului lor. 


În concluzie 

Ce lecţii putem învăţa din epidemia de 
Covid-19? Multe răspunsuri sunt încă în 
viitor. Putem totuși să deschidem de pe 
acum direcţii de interogare. Unii au văzut în 
acest episod o oportunitate de a promova 
digitalizarea şcolilor, universităților şi 
serviciilor. 

Digitalul a fost un paliativ, este adevărat. 
Dar cu siguranţă nu este un panaceu. Putem 
concepe consultații medicale fără un 
examen clinic? Ne putem elibera cu adevărat 
de dureri și disconfort întâlnindu-ne cu 
psihologul nostru prin Skype? Foarte mulţi 
studenţi și-au exprimat deja nemulţumirea 
de a nu mai avea cursuri față în faţă, fiind 
lipsiţi de o predare în direct, alături de 
profesorul și colegii lor. 

Fie ca acest acest episod să pună în 
evidenţă mirajul digital și nevoia absolută, 
pentru copii și adulţi, de experienţe reale, de 
schimburi personificate și de tot ceea ce ne 
hrănește zilnic umanitatea: sentimente, 
emoții, prezenţa, pur și simplu. 


157 Comunicat de presă al Colegiului Psihiatrilor pentru 
Copii din Federaţia Franceză de Psihiatrie, 25 mai 
2020: „Tous les enfants à l'école, dans les lieux 
collectifs et de soins: une urgence psychique et 
developpementale” [Toţi copiii la școală, în instituţiile 
colective și de îngrijire: o urgenţă psihică și de 
dezvoltare]. 

15 Dessinges C., Desfriches-Doria O., „Lusage des 
écrans chez les 6-12 ans durant le confinement mis en 
place face au Covid-19” [Folosirea ecranelor la copiii 
de 6-12 ani în timpul izolării impuse de pandemia de 
Covid-19], 10 iunie 2020. 

15 Slavicek M., „Pendant le confinement, «la 
surexposition aux écrans a été plus forte chez les 
enfants vivant dans un appartement que ceux qui 
habitent dans une maison avec un jardin»” („În timpul 
izolării, «supraexpunerea la ecrane a fost mai mare în 
rândul copiilor care locuiesc într-un apartament decât 
la cei care locuiesc într-o casă cu grădină»”), Le 
Monde, 27 ianuarie 2021. 

1% Comunicat de presă al Colegiului de pedopsihiatrie 
al Federaţiei franceze de psihiatrie, 10 februarie 2021: 
„Prioritate absolută pentru continuarea școlarizării 
copiilor.” 

CAPITOLUL / 


Generaţiile la 
ecrane (6-18 
ani) 


Alex are o consolă PlayStation și o 
tabletă în camera lui încă din școala 
primară. Când a intrat în clasa a Vl-a, 
părinţii i-au cumpărat un smartphone. 
Alex locuiește cu tatăl său, care este 
inginer, și cu mama lui vitregă, care 
lucrează la universitate. 


Până în clasa a Vl-a, Alex este un elev 
foarte bun. În clasa a V-a182 situaţia 
începe să se deterioreze. După cursuri, 
petrece cinci ore pe YouTube sau joacă 
Fortnite și alte jocuri video și petrece 
doar zece până la 15 minute pentru 
efectuarea temelor. La o lună după 
începerea clasei a V-a, tatăl său a 
instalat controlul parental pe consolă. 
Alex se culcă acum mai devreme, în jurul 


orei 23:30, dar tot petrece cinci ore pe zi 
pe tabletă. O vreme, tatăl său îi ia 
telefonul mobil, pentru că sunt 
„complicaţii” cu unii dintre prietenii lui pe 
Snapchat, apoi i-l dă înapoi. 


Patru luni mai târziu, directorul, 
asistenta și psihologul școlii îi propun 
tatălui o întâlnire. Acesta, conștient că 
fiul său este dependent de ecrane, se 
angajează să oprească totul, pentru a-și 
putea relua viaţa normală de școlar. Îl va 
obliga să meargă la  meditaţiile 
organizate de școală. 


Din păcate, la scurt timp după această 
întâlnire, Alex reușește să treacă de 
controlul parental pe WiFi. În plus, pe 
smartphone-ul său, Alex poate continua 
să joace Fortnite cât dorește. 


Astfel, la scurt timp după întrevederea 
de la școală, tatăl abandonează și îi dă 
totul înapoi fiului său. Rezultatele 
școlare scad treptat, astfel încât, în clasa 
a IV-a, sunt catastrofale. Cu 26 de zile 
de absență în intervalul a două 
semestre, este pe punctul de a 
abandona școala. Tulburările de atenţie 
apărute în clasa a Vl-a continuă să se 
agraveze. Alex devine agresiv și nu mai 
respectă regulile în relaţiile sociale. 


Doamna D., psiholog școlar 


Această carte este dedicată copiilor mici, 
dar supraexpunerea la ecrane a copiilor cu 
vârste între 6 și18 ani mă preocupă ca pe 
mulţi alţi specialiști. Suntem din ce în ce mai 
solicitati să ajutăm părinţii, depășiți de 
situaţie. 

Au fost publicate multe articole și cărţi pe 
această temă. Prin urmare, pur și simplu voi 
trece în revistă efectele și riscurile expunerii 
excesive la ecrane între 6 și 18 ani, 
concentrându-mă în mod special asupra 
unor pericole deosebit de îngrijorătoare. 

Diferenţierea între expunerea la ecran a 
copiilor cu vârste între 6 și11 ani și a celor 
de 11-18 ani nu mai este justificată, 
deoarece toţi sunt din ce în ce mai expuși la 
aceleași ecrane și la aceleași conţinuturi 
periculoase. Totuși, cu cât copilul este mai 
mic, cu atât tulburarea psihologică și trauma 
sunt mai grave. 

În mai 2019, Janine Busson, președintele 
asociaţiei „Enfance-tele-danger?”, a realizat 
un sondaj pe 350 de elevi, din clasa 
pregătitoare până în clasa a patra, cu vârste 
cuprinse între 6 și 11 ani și școlarizaţi în trei 
grupe școlare: 

— 25% dintre ei au propriul smartphone; 

—- 45% frecventează reţelele sociale 
(nerecomandate înainte de 13 ani); 


- 46% joacă Fortnite (nerecomandat 
înainte de 12 ani); 

— 39% joacă GTA (nerecomandat copiilor 
sub 18 ani); 

— timp mediu de utilizare pe zi: șapte ore 
și 40 de minute. 

Din cauza izolărilor și stărilor de urgenţă 
succesive, consumul de ecrane a crescut cu 
62% la copii, cu 69% la adolescenţi, cu 40% 
la adulţi (sondaj ONAPS 2020). 

Oricum, când știm că expunerea la ecrane 
mai mult de o oră pe zi poate provoca 
tulburări copilului, o durată care se apropie 
în medie de opt ore pe zi ar trebui să ne 
alerteze urgent. 

Pentru părinţi, ca și pentru specialiști, 
stăpânirea unui astfel de fenomen este 
dificilă, nu doar pentru că ecranele, și în 
special reţelele de socializare, creează 
dependenţă, ci și pentru că există o presiune 
a grupului extrem de puternică în acest 
sens. Mulţi părinţi cedează adesea în faţa 
vinei de a-și izola copilul de generaţia lui. 


O intreaga generaţie ameninţată 
Copii asediați de ecrane 


Înainte de criza sanitară, timpul petrecut 
pe ecran în rândul copiilor între 6 și 18 ani 
era deja de cinci ore pe zi (variind în funcţie 
de persoană și de ziua săptămânii), dar ei 
mărturisesc că, de fapt, petrec mai mult 


timp pe ecran decât își imaginează părinţii. 
Din acest motiv Janine Busson, în sondajul 
menţionat mai sus, stabilește media de 
șapte ore și 40 de minute pe zi, pe baza 
răspunsurilor date de cei 350 de copii 
chestionaţi direct. Este aproximativ timpul 
zilnic pe ecran al adolescenților noștri de 
astăzi (13-18 ani): ei petrec de două ori și 
jumătate mai mult timp în faţa ecranelor 
decât în faţa profesorilor lor pe parcursul 
unui an școlar. Vorbim de vremea când un 
profesor nu era un ecran. 

Din cauza crizei sanitare, cu deosebire în 
timpul primei izolări, echipamentul digital al 
copiilor și adolescenților a luat dimensiuni 
fără precedent: pe lângă telefonul, de care 
marea majoritate dispune de la o vârstă din 
ce în ce mai fragedă, în camerele copiilor 
apar tableta, computerul personal, consola 
de ultimă generaţie, pentru a juca, ore în șir, 
jocuri video, adesea violente sau chiar 
pornografice, a sta pe reţele sociale de tot 
felul, pentru a discuta cu prietenii sau a 
împărtăși cea mai recentă ispravă personală 
în domeniul patiseriei. 


Din ce în ce mai mulţi copii cu 

tulburări 

În rândul copiilor de 6-18 ani, situaţia este 
aceeași ca și în cazul copiilor mici: 
tulburările sunt în continuă creștere, astfel 


că tot mai mulţi dintre copiii noștri se află în 
situaţie de handicap provocată de tulburări 
cognitive și psihice. Cifrele furnizate de 
DGESCO sunt categorice: între 2010-2018, 
tulburările psihice la copiii cu vârste între 3 
și 11 ani au crescut cu 54%, tulburările 
cognitive cu 24% și tulburările de limbaj cu 
94%. 

Dintre acestea, trebuie menţionate în 
special tulburările de tip TSH, care au 
cunoscut o creștere fără precedent în ultimii 
ani. Acest lucru se datorează, cu siguranţă, 
unei mai bune cunoașteri și mai bune 
detectări a acestor tulburări, dar ne putem 
întreba totuși dacă expunerea prea mare la 
ecrane nu ar putea agrava această tendinţă. 
Cert este că supraexpunerea copiilor la 
ecrane determină la aceștia tulburări 
similare cu tulburările dys: 

— tulburări de atenţie care evocă ADHD; 

- dificultăți de motricitate fină și gravă 
neîndemânare, evocând dispraxia; 

- dificultăţi de motricitate fină și o 
percepţie eronată a localizării vizual-spaţiale 
evocând disgrafia; 

- dificultăţi în clasificarea obiectelor și în 
demonstrarea unei gândiri logice, care evocă 
discalculia; 

— dificultăţi de localizare vizual-spaţială, 
provocând o confuzie a literelor, în special 


litere apropiate (b și d, p și b), evocând 
dislexia. 

De remarcat că un număr tot mai mare de 
copii prezintă mai multe dintre aceste 
tulburări, motiv pentru care vorbim de „multi- 
TSI”. 

La modul general, constatăm că elevii din 
școli sunt mai puţin dispuși și competenţi 
pentru învăţare, o constatare îngrijorătoare 
asupra căreia Philippe Meirieu a atras 
atenţia în 2011: 


„Predând recent la clasa a lIll-a după o 
pauză de câţiva ani, nu m-a frapat atât de 
mult scăderea nivelului, cât dificultatea 
extraordinară de a stăpâni o clasă care 
seamănă cu o oală sub presiune. În general, 
elevii nu sunt violenţi sau agresivi, dar se 
mișcă continuu. Profesorul trebuie să-și 
consume timpul încercând să construiască 
sau să restabilească un cadru structurat. 
Adesea este forțat să practice o «pedagogie 
de tip ospătar de cafenea», alergând de la un 
elev la altul, pentru a repeta fiecăruia în parte 
o instrucţiune dată, totuși, în mod colectiv 
tuturor, calmându-i pe unii, punându-i pe alții 
înapoi la lucru. 


Este vampirizat de o cerere permanentă 
de comunicare individualizată. Se epuizează 
încercând să reducă agitatia, pentru a atrage 
atenţia. În lumea  zappingului și a 
comunicării «în timp real», cu o permanentă 
escaladare a efectelor care solicită o reacţie 


pulsională imediată, devine din ce în ce mai 
dificil să «faci școală»."1& 


Această tendință a fost confirmată în 
ultimii zece ani, după cum mărturisesc mulţi 
profesori și psihologi școlari. Încă o dată, ce 
rol au jucat ecranele în această evoluţie? Se 
știe că acestea perturbă somnul, atât 
cantitativ, cât și calitativ“, pot provoca 
toleranţă scăzută la frustrare și efort și pot 
provoca tulburări de atenţie. Sunt tot atâţia 
factori care generează dificultăţi la școală 
sau chiar pun copilul în situaţia de eșec sau 
abandon școlar. 


Timpul copilăriei, care ar trebui să 
echivaleze cu lipsa de griji, este acum 
invadat de tulburări de anxietate, de atacuri 
de panică, de depresie, chiar de episoade 
psihotice și tentative de suicid. 


“e! 


lunie 2019 


Sunt chemată de urgenţă pentru doi 
elevi din clasa a lll-a care au înghiţit 
medicamente la cantină, vrând să se 
sinucidă. Până atunci au fost elevi foarte 
buni, fără probleme. 


Unul dintre cei doi băieţi este fiul unor 
doctori, tatăl și mama. A furat de la 
părinţi somnifere, pe care le-a adus la 


școală. Cei doi băieţi au înghiţit 
medicamentul în cantină și s-au prăbușit 
în timpul mesei. Colegii lor au dat 
semnalul de alarmă. Copiii au fost 
transportaţi de urgenţă la spital și 
salvaţi. 


Ce le-a motivat actul? De ceva vreme 
pierdeau la Fortnite împotriva unui alt 
băiat, care a putut să cumpere accesorii 
ce îi făceau personajul mai puternic 
decât al lor. Părinţii celor doi băieţi 
refuzaseră această cheltuială 
suplimentară. Întrucât erau umiliti la 
școală în fiecare zi de celălalt copil, au 
decis să pună capăt. Nu am văzut 
niciodată așa ceva în cazul jocurilor 
tradiţionale. 


Doamna K., psiholog școlar 


Intervievat pe 28 aprilie 2018 de Le Figaro, 
doctorul Xavier Pommereau, șeful centrului 
de adolescenţi de la Spitalul Universitar 
Bordeaux, a atras atenţia asupra creșterii 
tulburărilor de comportament alimentar şi 
asupra apariţiei unor noi tulburări, precum 
izolarea socială, întâlnită la fete, și 
dependenţa de jocuri video, la băieţi. 

Nu dispunem de cifre privind sănătatea 
mintală a copiilor din Franţa; în schimb, în 
Statele Unite știm că tulburările mintale 
afectează acum unul din cinci copii.1% 


Conform OMS (2010-2015), bolile psihice 
au devenit chiar cele mai frecvente boli în 
rândul copiilor sub 15 ani, în special în ţările 
occidentale: anxietate, tulburări de 
comportament (impulsivitate și instabilitate 
emoţională exacerbate), depresie. În plus, 
vârsta copiilor cu tulburări mintale devine 
din ce în ce mai mică. De exemplu, 
automutilarea a crescut cu peste 300% la 
această grupă de vârstă. Fenomen deosebit 
de îngrijorător, prezent la fete cu vârste 
foarte mici. Care se referă din ce în ce mai 
puţin la traume din trecut, cât la o stare 
actuală de rău, legată de o căutare disperată 
a faimei, a banilor și a frumuseţii ideale, 
după standardele vehiculate de influencerii 
autoproclamați. 


O situaţie care alertează atât 
cercetătorii, cât și specialiștii din 


domeniu 
CA 


Octombrie 2019 


Realizez un sondaj în mediul rural, pe 
toate clasele dintr-o școală primară, cu 
150 de copii, de la clasa pregătitoare la 
clasa a Ill-a. 


Prima întrebare adresată fiecărui 
învăţător este următoarea: 


„În clasa dumneavoastră, câţi copii 
sunt în dificultate (tulburări de atenţie, 
dificultăţi de înțelegere, de memorare, 
agresivitate, frustrare, tulburări de tip TSI 
etc.)?” Răspuns: 22% dintre elevi. 


Le pun apoi o a doua întrebare: 


„După părerea dumneavoastră, câte 
dintre aceste tulburări s-ar putea datora 
supraexpunerii la ecrane, ca factor 
cauzal sau ca factor agravant al unei 
dificultăţi deja existente?” Răspuns: 42%. 


Din 2017, pun sistematic întrebarea 
referitoare la ecrane. În 98% din cazuri 
identific un consum excesiv de ecran 
sau expuneri necorespunzătoare. 
Profesorii, în lipsa informării, nu pun încă 
decât foarte rar această întrebare. 
Aceştia, ca și familiile, nu sesizează 
neapărat legătura dintre ecrane și 
dificultăţile școlare sau psihologice. 
Recomand eliminarea ecranelor; atunci 
când este posibilă, văd efecte pozitive 
rapide. Mă lovesc adesea de un mod de 
funcţionare a familiei, în care părinţii 
sunt ei înșiși dependenţi de ecrane: 
televizorul pornit toată ziua, părinţi 
acaparaţi de smartphone-ul lor, tatăl sau 
fraţii mai mari împătimiţi utilizatori de 
jocuri video. Un astfel de scenariu 


necesită, de fapt, o implicare 
cuprinzătoare, la nivelul întregii familii. 


Doamna V., psiholog școlar 


Această mărturie, care este una dintre 
multe altele, vine în perfectă concordanţă cu 
cercetările care au fost efectuate recent 
privind o legătură între consumul excesiv de 
ecrane la copii și adolescenți și tulburările 
mintale. 

În 2018, cercetătoarea canadiană Linda 
Pagani arată, pe baza unui eşantion de 952 
de băieţi și 907 fete, o corelaţie între 
prezenţa unui televizor în camera copilului la 
4 ani și prezenţa, la 12-13 ani, a următoarele 
manifestări: stres emoţional, simptome de 
depresie, victimizare, dificultăţi de 
socializare, tulburări de comportament 
alimentar.1£8 

În acelaşi an, în Statele Unite, profesoara 
de psihologie Jean M. Twenge a publicat un 
studiu realizat pe 40 337 de copii şi 
adolescenţi cu vârsta cuprinsă între 2 și 17 
anit, Ea arată că timpul petrecut pe ecran 
de mai mult de o oră pe zi (smartphone, 
tabletă, televizor, jocuri video) este asociat 
cu o bunăstare psihologică inferioară: 
scăderea curiozităţii, autocontrol mai slab, 
grad mai mare de neatentie, mai multe 
dificultăți în a-și face prieteni și o 
incapacitate de a finaliza sarcinile. Tinerii cu 


vârste cuprinse între 14 și 17 ani, marii 
consumatori de ecrane (mai mult de șapte 
ore pe zi), aveau de două ori mai multe 
riscuri de a fi diagnosticati cu depresie. 
Utilizarea moderată a ecranului (patru ore pe 
zi) este și ea asociată cu o bunăstare 
psihologică inferioară. Cei care folosesc 
ecranele o oră pe zi au același nivel de stare 
de bine ca și cei care nu le folosesc deloc. 

În 2019, aceeași cercetătoare reunește 
datele a trei mari studii, care au implicat un 
total de 221 096 de adolescenţi și arată că 
utilizarea redusă a mediilor digitale 
(smartphone-uri, reţele sociale, jocuri video, 
Internet), adică o oră pe zi, este asociată cu 
o stare psihologică de bine. În schimb, cei 
care consumă mai mult de cinci ore pe zi 
media digitale prezintă cu 48% până la 171% 
mai multe riscuri de a fi nefericiti, depresivi, 
de a avea gânduri suicidare, de a fi avut 
tentative de sinucidere. 

În 2020, ea a publicat un nou studiu, care 
arată că între 2011 și 2018 rata depresiilor, 
automutilărilor și încercărilor de sinucidere a 
crescut considerabil în rândul adolescentilor 
americani. 

Această creștere îngrijorătoare a 
tulburărilor mintale la copii și adolescenţi nu 
se datorează doar timpului petrecut pe 
ecran, ci și conţinuturilor, așa cum am văzut 
deja pentru copiii mici. Cu siguranţă este 


evident mai puţin periculos să petreci o oră 
urmărind un documentar pe Arte decât un 
film pornografic pe YouPorn. De fapt, 90% 
din timpul petrecut pe ecran de către acestă 
generaţie este dedicat divertismentului, cu 
posibilele riscuri pe care le implică astfel de 
utilizări, în special prin intermediul reţelelor 
sociale, platformelor digitale și jocurilor 
video. 

Unii psihologi, lăudându-se a avea 
pricepere în „practici digitale”, susţin că 
anumite utilizări ale ecranelor nu ar fi 
periculoase, cum ar fi petrecerea a 14 ore pe 
zi citind pagini din Wikipedia. Cum a deveni 
savant nu este, de fapt, periculos, ce putem 
răspunde unui astfel de argument? Că 
adolescenților noștri, la vârsta lor, le place 
să se distreze și preferă, fără supărare 
pentru unii, să urmărească ore în șir 
„Videoclipuri cu panda care flatulează'”, un 
exemplu printre altele, subtil menţionat de 
psihologul Vanessa Lalo™. 


Un tineret ratacit în galaxia 
periculoasă a ecranelor 


Părinţii copiilor și adolescentilor de astăzi 
au trăit într-o cu totul altă galaxie, destul de 
săracă în ecrane trebuie spus: o lume în care 
acasă era un singur ecran, televizorul, dotat 
cu un video recorder pentru benzile VHS și 
flancat uneori de un computer care rula sub 


Windows 95. Această performantă 
tehnologică a anilor 1990 le permitea să 
joace Marine Malice timp de o oră, după ce 
vizionaseră  Minikeums pe France 2, 
sâmbăta, între orele opt și zece. Chiar și 
părinţii tineri, care au acum 30 de ani, au 
crescut cu Nokia 3310 și cu contul blocat. 
Nu fibră, ci ADSL; nu YouTube, ci 
Dailymotion; nu Instagram, ci MSN 
Messenger. Şi un telefon limitat la 
îndeplinirea rolului care i-a fost atribuit 
initial: acela de a telefona. 

Prin urmare, le este dificil să ia măsura 
potrivită, de vreme ce o prăpastie separă 
lumea în care au crescut de lumea în care 
cresc acum copiii lor. Această prăpastie 
este reprezentată de ecrane și tot ceea ce 
gravitează în universul lor: Snapchat, Tiktok, 
OnlyFans, Yubo, Netflix, Fortnite, GTA... La 
fel ca universul nostru, universul ecranelor 
este în perpetuă expansiune. Și tot mai mulţi 
copii cad în găurile negre digitale. 


lluzoria sociabilitate a ecranelor 
Captivi în rețelele sociale 

Chiar ieri am primit o elevă în primul an 
de liceu, însoţită de mama ei, ca urmare 


a unor crize de anxietate în timpul 
evaluărilor. 


Această adolescentă de 15 ani, mai 
degrabă frumoasă, ale cărei rezultate 
sunt bune, chiar foarte bune la anumite 
materii, pare să aibă toate datele pentru 
a reuși. Și totuși, îi lipsește foarte mult 
încrederea în sine. 


În timpul consultatiei, mi-a spus că 
face mult sport, între două și trei ore pe 
zi. Și adaugă, în lacrimi: „De fapt, fac atât 
de mult sport ca să semân cu toate 
fotografiile prelucrate pe care le văd pe 
Instagram. Și când lucrez, am telefonul 
cu mine, pentru că mi-e frică să nu pierd 
«followers». Dacă pierd vreodată 
vreunul, trebuie să găsesc altul” Are 
nevoie de ei pentru a se simţi iubită și a 
avea încredere în ea însăși... Încredere 
asemenea unui pahar de cristal, gata să 
se spargă în mii de bucăţi la cel mai mic 
șoc, la cea mai mică pierdere a unui 
„follower”. 


Mama ei, uluită, descoperă situaţia în 
același timp cu mine. 


Doamna A., profesoară de liceu, 


mărturie pe pagina de Facebook 
„Parents unis contre 


le smartphone avant 15 ans” 


Retelele de socializare s-au înmulţit în 
ultimii ani. Vom aminti aici doar pe cele 
principale și pe câţiva nou-veniţi. 


e Twitter: de recunoscut după micuta 
pasăre albastră care vă  fluieră 
intempestiv, este o reţea de socializare 
axată pe cuvinte, mesaje scurte, reduse 
la două sute optzeci de caractere, care 
operează prin cuvinte-cheie, celebrele 
hashtaguri +. Utilizatorii, în special 
adulții, reacţionează la știri, într-un 
sistem tip releu, unele comentarii fiind 
distribuite de urmăritori. Folosit în cea 
mai mare parte de către adulţi, desigur, 
este totuși un vector important de 
incitare la ură. 


* Familia Facebook: 

Facebook: prima retea de socializare 
folosită de toate vârstele, cu un sistem de 
profil, permiţând accesul la informaţii mai 
mult sau mai puţin vizibile, în funcţie de 
profilul public sau privat al persoanei. Se 
poate reacţiona la postări conform unui 
sistem de aprecieri. Această reţea de 
socializare este totuși din ce în ce mai puţin 
populară în rândul adolescentilor, care 
preferă Instagram. 

Instagram: mai recent, este reţeaua de 
socializare pentru postarea de fotografii și 
videoclipuri. Este mai popular în rândul 


persoanelor sub 30 de ani, care urmăresc 
influencerii cu un look sexy, care-și folosesc 
imaginea, foarte retușată, pentru a plasa 
produse de tot felul. Sistemul de filtre îi 
determină pe copii și adolescenţi să livreze 
o imagine despre ei înșiși neconformă cu 
realitatea, supunându-se unor standarde de 
frumuseţe prestabilite, ceea ce poate 
conduce la tulburări psihologice mai mult 
sau mai puţin semnificative. 

WhatsApp: reţea socială reprezentată de 
un sistem de mesagerie instantanee, 
gratuită, care permite schimbul de texte, 
fotografii, videoclipuri. 


* Snapchat: iniţial o reţea de imagini 
efemere, unde tinerii nu ezită să publice 
fotografii intime sau compromiţătoare, 
deoarece acestea ar dispărea câteva 
secunde mai târziu. Această reţea de 
socializare încurajează conectarea 
multiplă și zilnică prin sistemul de 
flăcări. Snapchat are, de asemenea, un 
sistem de filtrare. 


* TikTok: creat iniţial pentru muzică; 
utilizatorii acestei reţele de socializare 
postează videoclipuri cu ei înşişi 
cântând și dansând. Fetite de 8 ani, 
puternic machiate și pe jumătate goale, 
legănându-și languros șoldurile, după 
modelul clipurilor vedetei lor preferate. 


Încetul cu încetul, pe această platformă 
se găsesc tot felul de videoclipuri și deci 
toate tipurile de public, inclusiv cele mai 
periculoase. 


Yubo: iniţial un site de întâlniri pentru 
adolescenţi. Un consilier principal de 
educaţie de la un gimnaziu a strâns mai 
multe mărturii care povestesc că fetele 
sunt invitate să distribuie „nuduri 
(fotografii în care apar goale) și că 
băieții sunt numiţi gunoieri necrofagi, 
căci trebuie să adune cât mai multe 
nuduri. Ei acordă note fetelor în funcţie 
de fotografiile pe care le trimit, în funcţie 
de cum apreciază că sunt suficient de 
sexy sau nu. Adolescenţii povestesc că 
utilizează acest canal mai mult noaptea. 


OnlyFans (site englezesc) și Mym (site 
francez): mulţi minori sunt înregistraţi pe 
acest site rezervat în mod normal pentru 
adulţi. A fost creat pentru ca vedetele să 
trimită în mod privat unui fan o 
fotografie sau un videoclip în care apar, 
contra cost (de la 1 la 1 000 £); acest 
site a fost rapid preluat de lucrătorii 
sexuali (actrite porno) care trimit 
fotografii sau videoclipuri erotice sau 
sexuale pentru bani. Ulterior, fete foarte 
mici au fost atrase de câștigul de bani 
facil. Ele trimit fotografii sau videoclipuri 


cu conotaţii sexy și sunt rapid abordate 
de producătorii de filme pornografice, de 
reţelele de prostitutie...  Prădătorii 
sexuali, foarte pasionaţi de pornografia 
infantilă, contactează aceste fete pe 
site, rebotezat acum  „Instagramul 
pornografiei”, iar utilizatoarele - „noile 
lucrătoare sexuale”. 


* Omegle: pe această nouă reţea de 
socializare îţi lași camera web pornită și 
toată lumea vede ce faci, cum ești 
îmbrăcat sau dezbrăcat... 


Pericolele reţelelor sociale pentru copiii 
noștri 

Rețelele de socializare nu sunt 
recomandate înainte de vârsta de 13 ani, 
pentru că reprezintă pericole pentru 
copilărie. Pe lângă narcisismul excesiv și 
standardele de frumuseţe adesea de 
neatins, reţelele de socializare prezintă și 
alte pericole. Printre acestea, există 
provocări mortale, una dintre ele costând-o 
viaţa pe Antonella, o fetiță italiancă de 10 
ani, care, pe 20 ianuarie 2021, a participat la 
„jocul fularului” pe TikTok. Există și alte 
provocări, precum cea care constă în a te 
stropi cu un lichid inflamabil și a aprinde un 
chibrit. 

Un alt pericol, la fel de înfricoșător, este 
cyberbullying: odată cu apariţia reţelelor de 


socializare,  bullyingul care a existat 
dintotdeauna, a luat o amploare fără 
precedent. Ea nu se mai limitează la umilire 
și violenţă la ieșirea de la școală; acum, 
victima este hărţuită acasă în fiecare zi, fără 
răgaz, pentru că reţelele de socializare 
difuzează viral fotografii cu ea, deseori 
prelucrate, însoțite de batjocură sau 
ameninţări. Cyberbullyingul a crescut cu 57% 
între 2019 și 202014, iar 15% dintre elevii din 
Franţa sunt acum victime ale bullyinguluit®. 
În cazuri extreme, unii copii suferă atât de 
mult, încât nu găsesc altă cale de ieșire 
decât sinuciderea, cum este cazul lui 
Evaëlle, de 11 ani, găsită pe 21 iunie 2019 
spânzurată de patul ei, după ce a fost 
hărtuită de colegii săi la școală și pe rețelele 
de socializare. 

Prin intermediul reţelelor de socializare, 
copiii devin pradă ușoară și pentru vânătorii 
de tot felul, precum pedofilii, care merg 
acolo unde sunt copii. Mai întâi felicită o 
adolescentă pentru fizicul ei și pentru 
performanţele ei, pentru ca apoi să intre în 
relaţie cu ea. După ce îi alungă neîncrederea 
- dacă a existat - obţin întâlniri reale, care 
pot duce la dramele pe care ni le imaginăm. 

În sfârșit, să ne aducem aminte într-un 
cadru mai general, că privirea celorlalţi are o 
importanţă deosebită în adolescenţă, dar ea 
ocupă acum un loc fără precedent pe 


reţelele de socializare. Din ce în ce mai mulţi 
adolescenţi vor să arate asemeni 
fotografiilor prelucrate ale colegilor lor sau 
ale idolilor lor, astfel încât băieţii iau steroizi 
pentru a deveni musculoși, iar fetele 
consultă chirurgi  plasticieni pentru a 
semăna cu cea mai recentă imagine 
retușată pe care și-a publicat-o pe Snapchat: 
nas delicat, buze cărnoase, sâni mari, 
machiaj foarte pronunţat. 

Și totuși, mulţi copii își creează un cont pe 
una sau mai multe reţele de socializare, cu 
sau fără aprobarea părinţilor. Sunt mult prea 
tineri pentru a aprecia pericolele care 
populează spaţiul cibernetic. 


Fenomenul Fortnite 


72% dintre francezi joacă jocuri video. 
Apărut în 2017, jocul video Fortnite număra 
350 de milioane de jucători în întreaga lume 
în mai 2020. În versiunea principală (Battle 
Royale), jucătorul, aruncat pe o insulă, 
trebuie să rămână ultimul supravieţuitor. 
Prin urmare, pentru a câștiga, el trebuie să 
se ascundă pentru a nu fi ucis și să profite 
de orice ocazie pentru a-i ucide pe alţii. Chiar 
dacă nu este recomandat copiilor sub 12 
ani, jumătate dintre copiii cu vârste între 6 
și12 ani joacă în continuare acest joc. 

Pedopsihiatrii avertizează asupra acestui 
joc care provoacă dependenţă: în Les 


dernieres nouvelles dAlsace, în septembrie 
2019, pedopsihiatrul Olivier Revol scrie: „Nu 
am văzut niciodată atât de mulţi copii care 
să rateze un an în clasa a IV-a, în clasa a Vl-a 
sau să rateze examenul de capacitate, 
bacalaureatul și chiar primul an de facultate 
din cauza acestui joc. Nu am văzut niciodată 
un joc care să producă atâta dependenţă ca 
Fortnite. În timpul unei vizite la Maison des 
adolescents din Blois la 3 februarie 2021, 
Brigitte Macron și-a exprimat îngrijorarea 
profundă cu privire la acest lucru în La 
Nouvelle République, declarând: „Fortnite 
este îngrozitor... Cum să-i opreşti când joacă 
astfel de jocuri?” Acest joc stârnește o 
asemenea frenezie, încât jucătorii se supără 
la cea mai mică critică, iar Brigitte Macron a 
devenit subiect de glume pe reţelele de 
socializare. Ca urmare a acestei situaţii, 
CoSE a publicat o luare de poziţie în Le 
Figaro, în sprijinul Primei Doamne, pentru a 
denunța puterea adictivă a Fortnite. 

De exemplu, o fetiţă britanică de 9 ani a 
trebuit să fie dusă la dezintoxicare din cauza 
dependenţei ei de acest joc. Sesiunile ei 
Battle Royale durau până la zece ore pe 
noapte. Fetiţa era atât de absorbită de 
Fortnite, încât nu mai mergea la baie când 
se juca. Ea folosea cardul bancar al mamei 
sale pentru a cumpăra V Bucks, iar 


confiscarea consolei a declanșat o 


adevărată criză. 


Fortnite este un drog. După ce îl joacă, 
deși ne-am luptat mult să nu îl joace, 
băiatul meu de 11 ani și jumătate este 
nervos, entuziasmat, iar câteodată 
foarte supărat. De Crăciun ne-am certat 
din cauza Switch-ului și, în ciuda 
înțelegerii pe care am făcut-o (doar în 
weekend, după teme), acest joc este 
doar o sursă de conflict în familie. 
Copilul vrea mereu mai mult. Nu știe să 
se oprească și apoi nu mai are chef de 
lucrurile simple din viaţa reală. 


Mărturie pe grupul „Parents unis 
contre le smartphone avant 15 ans”. 


Să ne amintim că OMS a recunoscut 
dependenţa de jocurile video în a 11-a 
clasificare a bolilor (ICD-11) din 25 mai 
2019. 

Într-un articol publicat pe 26 noiembrie 
2020 în Le Monde, dr. Benjamin Pitrat, medic 
toxicolog în secţia de psihiatrie pediatrică a 
spitalului Robert Debre din Paris, arată că 
„dependenţa de ecran care, în urmă cu șapte 
ani, reprezenta 1% din  consultaţiile 
individuale, în 2020 reprezintă 90% [...] Când 
părinții opresc ecranul, copilul face uneori 


crize impresionante: insulte, picioare în ușă, 
amenințări cu sinuciderea...” 

Xavier Emmanuelli, fondatorul SAMU 
social, mi-a explicat în 2018 că SAMU și 
poliţia primesc din ce în ce mai multe apeluri 
de urgenţă de la părinţi care cer ajutor în 
cazuri de adolescenţi violenţi în familii fără 
factorii de risc obișnuiți (alcoolism, violență 
conjugală, sărăcie). 

Două întâmplări confirmă această situaţie. 
Pe 4 noiembrie 2018, în Douai, un jucător 
PlayStation şi-ar fi bătut copilul până la 
moarte pentru că îl împiedica să se 
concentreze asupra jocului său video. Trei 
zile mai târziu, la Perpignan, un tânăr de 13 
ani a încercat să-și sufoce mama, care 
tocmai îi luase consola de jocuri. 

După cum vedem, pe lângă forţa adictivă, 
acest joc poate distruge empatia naturală a 
oricărei ființe umane. Pe 15 martie 2019, 
teroristul de la Christchurch din Noua 
Zeelandă a declarat, după ce a comis un 
atac în care a ucis 49 de persoane: „Fortnite 
m-a antrenat să devin ucigaș și să dansez 
dansul aţei dentare pe cadavrul dușmanilor 
mei.” 

Un alt joc foarte popular, GTA, deşi 
nerecomandat persoanelor sub 18 ani din 
cauza naturii sale violente și pornografice, 
seduce din ce în ce mai mult un public 
foarte tânăr. Copiii, uneori de patru sau cinci 


ani, sunt astfel expuși la scene sexuale 
explicite (viol, felaţie etc.) şi la acte de crimă 
comise chiar de jucător (tortură, atac cu 
maceta etc.). Sondajul realizat de asociaţia 
„Enfance-teledanger?” în provincie ne arată 
că 39% dintre copiii cu vârste între 6 şi 12 
ani joacă GTA,chiar dacă acest joc nu poate 
decât să încurajeze violenţa, potrivit unui 
raport transmis în 2015 de Asociaţia 
Americană de Psihologie!£. 


Intruziunea pornografică 


se! 


20 mai 2019 


Directoarea şcolii Mios trimite o 
scrisoare tuturor părinţilor elevilor. Ea 
vrea să-i atenționeze asupra 
comportamentului hipersexualizat în 
cadrul şcolii, care pune în pericol elevii. 
„Doamnă, domnule, ne confruntăm în 
acest an cu dificultăţi multiple în cazul 
elevilor de clasele a Vl-a și a VIl-a legate 
de hipersexualitate: vizionarea de filme 
pornografice, exhibitionism, masturbare 
în curtea școlii, atingerea părților intime, 
difuzarea de fotografii sau videoclipuri 
cu nuduri pe reţelele de socializare, 
producţie de videoclipuri pornografice și 
folosirea stâlcită a numelor profesorilor, 


pentru a provoca ilaritate. Am vrut să vă 
atenţionăm astfel încât să puteti 
supraveghea utilizarea telefonului mobil 
de către copilul dumneavoastră sau a 
oricărui alt dispozitiv cu conexiune la 
Internet, permițându-i acces gratuit la 
site-uri interzise minorilor.” 


Copiii sunt expuși voluntar sau involuntar 
la scene crude, brutale, violente, deosebit de 
degradante pentru statutul femeii, redusă la 
un obiect sexual al cărei consimţământ nu 
este necesar. Pornografia oferă copiilor, 
uneori la vârste uluitor de fragede, sinistre 
standarde relaţionale, sexuale și fizice. 

Această expunere timpurie la conţinuturi 
pornografice constituie un atac psihologic, 
ale cărui efecte dăunătoare pot fi resimtite 
pe termen scurt și lung. 

Într-un orizont imediat, putem vedea copii 
reproducând la o scară mai mică scenele pe 
care le-au văzut pe ecran, pierzându-și 
somnul și pofta de mâncare sau dezvoltând 
o relaţie atât de complicată cu corpul lor, 
încât poate duce la solicitări de intervenţii 
chirurgicale asupra părţilor genitale. 

Fetitele se proiectează din ce în ce mai 
mult în mici femei și, mai grav încă, în 
modele  pervertite, ceea ce duce la o 
hipersexualizare a corpurilor prepubere. 

Această banalizare a sexualităţii duce la 
începerea vieţii sexuale din ce în ce mai 


timpuriu, fără maturitatea necesară pentru a 
gestiona această tulburare emoţională. Mult 
mai rău, poate duce unele fete de vârstă 
foarte mică la prostituție, care deseori 
începe în toaleta școlii. Unii băieţi dezvoltă o 
dependenţă de porno, care necesită sprijin 
pedopsihiatric sau adictologic. 

Când cineva are astfel de prime experienţe 
de sexualitate, cum ne putem imagina că ar 
putea fi un act de dragoste? Cum ne putem 
imagina că scenele pornografice violente, 
primitive, cu violuri, nu au nicio legătură cu 
agresiunile sexuale şi violurile comise 
ulterior? 

Potrivit dr. Hatem-Gantzer, medic-șef la 
Maison des femmes din Saint-Denis, există 
șapte milioane de site-uri pornografice, cu 
acces gratuit și liber doar dacă este bifată 
căsuţa cu vârsta peste 18 ani. 25% dintre 
consumatorii acestor site-uri porno sunt 
minori și se consideră că 100% dintre copiii 
de 14 ani au văzut imagini pornografice, în 
special pe telefoanele lor (70%). Pe scurt, un 
smartphone este o ușă deschisă către 
lumea pornografică. Astfel, vârsta medie a 
primei expuneri la porno care, în urmă cu 
câţiva ani, era de aproximativ 14 ani, ar fi 
acum 9 ani. 

Confruntat cu această situaţie alarmantă, 
președintele Republicii, Emmanuel Macron, 
a fost foarte ferm la Unesco de Ziua 


Mondială a Copilului, pe 20 noiembrie 2019, 
și a cerut platformelor pornografice să 
înfiinţeze controlul parental implicit și o 
campanie reală de prevenire: aceasta a avut 
ca rezultat semnarea unei carte, dar numai 
de către câteva platforme, în care controlul 
parental implicit, deși cerut insistent, nu mai 
este obligatoriu. Campania de prevenire a 
prins contur pe 11 februarie 2021, când a 
fost lansat un site „pentru părinţii care luptă 
împotriva expunerii minorilor la conţinuturi 
pornografice online” 
(https://jeprotegemonenfant.gouv.fr/). Cu 
toate acestea, prevenirea și protecţia față de 
aceste continuturi revine în mod esenţial 
responsabilităţii parentale. Or, știm că 
sistemele de control parental nu sunt 
suficiente. 

Ce să faci dacă ai un copil care a văzut 
conţinuturi pornografice? Este puţin probabil 
să-ți vorbească despre asta: s-ar putea să se 
simtă rușinat sau vinovat, s-ar putea să se 
teamă că îi vei interzice ecranele; uneori pur 
și simplu nu vrea să-și îngrijoreze părinţii. 

Totuși, pot exista anumite semne, mai 
mult sau mai puţin evidente, că cel mic a 
văzut conţinut șocant: labilitate emoţională 
(nervozitate, crize de plâns, anxietate), 
tulburări de somn, dureri abdominale, 
tulburări de alimentaţie (anorexie, 
vărsături...), fobie, obsesii. 


Recomandări 


Un copil sau adolescent nu este 
capabil să se gestioneze singur nici în 
privinţa conținutului, nici a timpului 
petrecut pe ecran, mai ales că ecranele 
creează foarte mult dependentă. 
Creierul uman dobândeşte deplina 
maturitate la vârsta de 25 de ani. În plus, 
un adolescent sfidează interdicțiile, mai 
ales dacă are impresia că este mai mult 
sau mai puţin izolat de grupul său. 


În viaţa reală nu ţi-ai lăsa copilul să fie 
abordat de un prădător sexual. În lumea 
digitală, copilul devine o pradă ușoară. 
Prin urmare, trebuie protejat mai mult. 


Nu te simţi vinovat dacă îi spui „nu. 
Stabileşte reguli clare. Carta de familie 
CoSE poate fi foarte utilă. 


Nu trebuie să-i oferi copilului lucrurile 
pe care le au prietenii lui: Switch la 7 ani, 
Fortnite la 8 ani, un Smartphone la 9 ani, 
TikTok la 10 ani... 


Preia controlul asupra utilizării tuturor 
ecranelor, folosind controlul parental 
atât pe dispozitive, cât și pentru accesul 
la Internet. 


Stabilește momentele și locuri fără 
ecran cu ajutorul metodei în patru pași a 
Sabinei Duflo (nu dimineaţa, nici la 
culcare, nici în timpul meselor, nici în 
camera copilului). Sfătuiesc ca la școala 
primară și gimnazială să nu se utilzeze 
niciun ecran, în toate zilele de școală, 
această regulă fiind valabilă și pe timpul 
vacanţelor. 


În zilele în care ecranele sunt 
autorizate (sâmbătă și duminică), timpul 
de utilizare nu trebuie să depășească 
două ore pe zi. 


Oprește televizorul imediat ce nu te 
mai uiţi la el. 


Dacă îți spune că s-a plictisit, 
reamintește-i că acest lucru este foarte 
bun pentru creierul lui. 


La ce vârstă primul smartphone 
propriu? 


Odată ce copilul a obţinut un 
smartphone, acesta este ecranul cel mai 
greu de gestionat. Copilul tău nu mai 
vrea și nu mai poate să se despartă de 
el: notificările intempestive de la reţelele 
sociale și alte aplicaţii îi captează 
constant atenţia și interesul. 


Gestionarea unui smartphone necesită o 
maturitate pe care un copil nu o are. 
Acesta este motivul pentru care tot mai 
mulţi dintre noi sfătuim să nu îi 
achizitionezi un smartphone înainte de 
vârsta de 15 ani. Unii părinți 
reacţionează și se alătură paginii de 
Facebook „Parents unis contre le 
smartphone avant 15 ans”, creată de 
Marie-Alix Leroy. Această mamă a creat 
această pagină după ce fiica ei de 8 ani 
a venit acasă de la școală într-o zi și a 
făcut comentarii cu caracter 
pornografic. Copila repeta cuvintele unui 
coleg de aceeaşi vârstă care tocmai 
fusese expus la filme pornografice 
Împreună cu vărul său de 11 ani. În 
acest grup, părinţii găsesc sprijin și 
argumente, deoarece copiii sunt 
deosebit de insistenti. Îi dai un 
smartphone pentru a fi în siguranţă, dar 
pericolul vine de la smartphone, în ciuda 
controlului parental. Pentru a-i fi ușor să 
te contacteze, cumpără-i un telefon 
simplu, fără conexiune la Internet. 


Mărturia unei mame pe grupul de 
Facebook „Parents unis contre le 
smartphone avant 15 ans” care 


răspunde fiului ei, Alexis, de 13 ani, care 
îi cere un smartphone: 


- Mamă, am învăţat bine trimestrul 
acesta, ești de acord să-mi cumperi un 
telefon? 


— Uh... Nu chiar... 
— De ce? 


- Pentru că, neavând smartphone, 
citești, ești curios, scrii bine, ai 
vocabular, îti place să faci puzzle-uri, să 
gătești, să joci fotbal, șah, să te uiţi la 
filme sau la reportaje pe care le alegem 
împreună. Îţi împrumut telefonul meu, să 
joci Brawlstar sau să vorbeşti pe 
Snapchat cu prietenii tăi. Unchiul tău îti 
împrumută consola lui când vă întâlniti. 
Stii să foloseşti computerul când este 
util... Pe scurt, din toate aceste motive, 
nu cred că ai nevoie de un telefon mobil 
până la 15 ani.” 


Când copilul tău va avea propriul 
smartphone, să fii vigilent, stabilind 
anumite reguli: nu în timpul mesei, nu în 
timp ce-și face temele, nu noaptea, ci 
doar în anumite intervale orare, pe care 
le vei considera pertinente. În acest 
scop, introducerea unui control parental 
este general indispensabilă. Explică 
totuși copilului sau adolescentului tău că 


nu faci poliţie, ci îl protejezi. Ca atare, 
controlul parental ar putea purta un 
nume mai adecvat: sistem de protecţie 
parentală. Aproape toate dispozitivele 
conectate (smartphone, tabletă, consolă 
de jocuri, televizor, computer) dispun 
acum de programe de control parental, 
dar numai 16% dintre smartphone-urile 
copiilor de 12-14 ani le au instalate!?. 
Acestea îți permit să blochezi accesul la 
site-uri, la aplicaţii și la reţele sociale pe 
care le consideri periculoase (fără 
Fortnite înainte de 12 ani, fără rețele 
sociale înainte de 13 ani); să selectezi 
intervalele de timp în care este 
autorizată utilizarea ecranelor; să 
limitezi timpul pe care îl va petrece pe 
ecran. Poţi, în plus, să stabilești în 
funcţie de vârsta copilului conţinutul la 
care poate avea acces. Controlul 
parental poate fi activat și setat de la 
distanţă, de pe propriul smartphone, 
care îţi va trimite rapoarte de activitate 
despre ceea ce face copilul tău pe 
ecrane. Cu toate acestea, reţine că cei 
mici sunt foarte pricepuţi în păcălirea 
controlului parental, schimbând, de 
exemplu, fusul orar. În plus, copilul tău 
poate avea acces prin intermediul 
ecranelor prietenilor săi la conţinutul de 
care vrei să-l păzești. 

Mărturia unei mame pe grupul „Parents 
unis contre le smart-phone avant 15 


H 


ans . 


Dacă punem de-o parte a balantei 
toate motivele pentru care refuzăm să 
dăm un smartphone unui copil (acces la 
pornografie, bullying, risc de dependentă, 
narcisism sau pur și simplu pierderea 
interesului pentru viața reală) şi, de 
cealaltă parte, motivele pentru care am 
dori să îi dăm unul (pe scurt, ca să fie ca 
ceilalţi și să nu se simtă exclus), alegeţi 
singuri punându-vă urmâtoarea 
întrebare: care parte cântărește cel mai 
mult? 


După aceea, îmi veţi spune: pe talerul 
„NU” este vorba de temeri și putem, 
totuși, exercita controlul asupra timpului 
și conţinutului de pe ecran. Aș răspunde 
că dându-le un smartphone ne asumăm 
riscuri enorme. 


Îmi veți răspunde imediat că, 
neoferindu-i, nu este vorba de un risc, ci 
de o realitate: este exclus din toată viata 
socială. În primul rând, și acesta este 
motivul principal al acestui grup, trebuie 


să creăm o sinergie între părinţi, astfel 
încât copiii care nu au smartphone să nu 
fie în minoritate. 


Apoi, cred cu sinceritate (și din ce în 
ce mai mult, citind mărturiile) că efectele 
negative ale unui smartphone sunt mult 
mai mari decât presupusul beneficiu. 
Pericolele sunt reale. Influenţa site-urilor 
și aplicaţiilor periculoase și care creează 
dependenţă este în creștere. lar să 
spunem „Așa e astăzi, trebuie să trâim în 
pas cu timpul nostru” este cu adevărat 
problematic. 


Dacă a trăi în pas cu vremurile 
înseamnă ca niște copii de 8 ani să aibă 
acces continuu la conţinut pornografic 
sau extrem sexualizat (vă invit să vedeţi 
videoclipul realizat de Roi des rats 
despre Tik Tok). 


Dacă a trâi în pas cu vremurile 
înseamnă că suntem de acord cu faptul 
că zile întregi copiii le petrec jucând 
jocuri video și scrolând pe rețelele de 
socializare, ignorând tot ceea ce 
alcătuiește copilăria și contribuie la 
dezvoltarea creierului și a corpului lor. 

Dacă a trăi în pas cu vremurile 


înseamnă a accepta pasiv dominaţia 
GAFAM asupra vieților noastre. 


Atunci prefer să nu trăiesc în timpul 
meu. 


Și, cel mai grav, nu cred că este 
adevărat. 


Cred că a trăi în pas cu vremurile 
înseamnă să spui nu smartphone-urilor 
înainte de vârsta de 15 ani. 


În concluzie 


Din ce în ce mai multe reportaje și 
documentare avertizează asupra pericolelor 
conţinutului de pe Internet și în special al 
reţelelor sociale. Au fost realizate, de 
asemenea, videoclipuri educaţionale, pentru 
a explica părinţilor și copiilor mecanismele 
care creează dependenţă, precum seria 
Dopamina de pe canalul Arte sau 
videoclipurile de pe YouTube realizate de Roi 
des rats. 

Este foarte greu pentru părinți să perceapă 
dimensiunea exactă a pericolelor pe care ei 
nu le-au experimentat în copilărie şi 
adolescență. Nu numai că ecranele au 
devenit omniprezente, dar oferta de pe 
Internet este acum  incomensurabilă: 
conţinutul în continuă creștere, mulțimea 
reţelelor sociale, riscul imens de a fi victima 
hârţuirii cibernetice sau a prădătorilor 
sexuali. 


Cert este că locul tot mai mare pe care 
ecranele îl ocupă în viaţa copiilor și 
adolescenților noștri a fost însoţit de o 
creștere a tulburărilor, chiar și a suferinţei 
psihologice". Unul din cinci copii este 
afectat de tulburări psihice care pot fi 
atribuite parţial expunerii inadecvate la 
ecrane, din punctul de vedere al timpului, dar 
mai ales din punctul de vedere al 
conţinutului (violenţă, pornografie, incitare la 
ură). 

Această situatie îngrijorătoare privind 
sănătatea mintală a tineretului nostru s-a 
înrăutaţit și mai mult odată cu declanșarea 
crizei sanitare provocate de pandemia de 
Covid-19.  „Parţial din cauza utilizării 
excesive a ecranelor și din cauza hărţuirii 
care, cu aceeași ocazie, a crescut”, potrivit 
profesorului Manuel Bouvard, șeful secției 
pentru copii și adolescenţi de la Spitalul 
Charles-Perrens din Bordeaux. 

CAPITOLUL 8 


Autorităţile 
publice: 
echilibristica 
între profitul 
economic și 
ameninţarea 
sanitară 


În fiecare progres tehnologic se află 
promisiunea unei lumi mai bune și unei vieţi 
mai ușoare. Revoluţia digitală nu face 
excepţie: visul de a avea acces la o 
cunoaștere infinită și de a comunica unii cu 
alţii indiferent în ce colţ al lumii ne aflăm a 
devenit dintr-odată realitate. Fascinaţi, prinși 
în  vârtejul imperativ al modernităţii 
contemporane, am uitat să ne punem 
întrebări despre miza umană a acestui 


progres. Pentru că este prima dată în istoria 
umanităţii când progresul tehnologic este la 
îndemâna tuturor, inclusiv la îndemâna 
bebelușilor. Dar ceea ce este o oportunitate 
excepţională pentru lumea adulţilor este 
oare dezirabil și pentru dezvoltarea copilului 
mic? Capitolele precedente au arătat deja că 
nu este. Și totuși, mesajele de prevenire din 
partea autorităţilor publice întârzie sau, în 
cel mai bun caz, rămân anemice, 
minimizând ceea ce este deja una dintre 
cele mai mari provocări sanitare ale anilor ce 
vor veni. 

Această timiditate ar putea fi foarte ușor 
explicată. Într-un context economic deosebit 
de sumbru, sectorul digital înregistrează o 
creștere fără precedent. Creatoare de 
valoare și de locuri de muncă, companiile 
digitale sunt cele mai bogate din lume. 
Autorităţile publice, confruntate cu datorii 
extrem de mari (118% din PIB în primul 
trimestru al anului 2021), au tot interesul să 
susțină acest sector. Prin urmare, termenii 
deciziei sunt deosebit de dificili: se va 
acorda prioritatea  redresării economice, 
mizând pe tehnologia digitală, sau sănătăţii 
publice, limitând digitalizarea vieţii noastre, 
cu deosebire cea a copiilor? 


Sectorul digital, noul Eldorado 
economic 


O creștere continuă 


Revoluţia digitală este un motor puternic al 
economiei noastre orientate spre inovare. 
Piaţa este uriașă: indiferent de domeniile 
vieţii noastre, indiferent de generaţii, 
bebeluși sau bătrâni, digitalizarea este în 
plin avânt. În 2018, sectorul a generat 
venituri de 56,3 miliarde de euro în Franţa, 
depășind astfel sectorul bancar sau pe cel al 
aviaţiei. În 2020, în plină izolare și criză 
sanitară, creșterea a fost atât de mare, încât 
domeniul a continuat să facă recrutări 
masive de personal, ajungând la 530 000 de 
locuri de muncă. 

Bebelușii au devenit rapid subiect de mare 
interes pentru specialiștii din acest sector, 
care pretind că lucrează pentru plăcerea și 
pentru viitorul lor, dar care speră mai 
degrabă să cucerească această nouă piaţă 
de consum încă din leagân. Numeroasele 
start-up-uri EdTech își propun să reinventeze 
educaţia și școala pentru tinerele generaţii în 
pantaloni scurţi, umplându-și buzunarele în 
virtutea acestei promisiuni, cu 650 de 
milioane de euro în 20191%2. lar jocul video ar 
deveni viitorul nostru cultural. Integrat în 
sistemul Pass Culture, clasat în categoria 
produselor de bază în perioada de izolare, 


când muzeele, cinematografele și chiar 
magazinele de jucării erau nevoite să-și ţină 
porţile închise, a devenit hrana secolului 
nostru: 5,3 miliarde de euro cifră de afaceri 
în 2020, reprezentând o creștere de 11,3% 
fată de până în 201918, 


Un sector din ce în ce mai influent 


Pentru a-și asigura susţinerea autorităţilor 
publice și a îndepărta îngrijorările și criticile, 
sectorul se bazează pe o rețea importantă 
de agenţi care încearcă să-şi promoveze 
interesele pe lângă decidenţii politici. Dacă 
lobby-ul în sine nu este nici bun, nici râu și 
face parte din regulile jocului companiilor și 
asociaţiilor, în situaţia de faţă, cauza apărată 
este îngrijorătoare, mai ales când afectează 
copiii mici. 

Încă din 1995, când Microsoft a lansat pe 
piaţă prima versiune de Windows pentru 
publicul larg, s-a constituit o uniune cu 
scopul de a promova foarte tânăra industrie 
a jocurilor video: Syndicat des éditeurs de 
logiciels de  loisirs1** (SELL). O misiune 
încununată de succes, fără îndoială. 

În domeniul EdTech, există acum 430 de 
companii care își pot promova toate 
interesele pe lângă autorităţile publice: 
metode inovatoare de învăţare, un mare 
potenţial de absorbţie a forței de muncă (în 
prezent 7 000 de angajaţi), o alternativă 


franceză la GAFAM-ul american și, posibil, 
economii pentru Ministerul Educaţiei 
Naţionale, care se confruntă cu o criză a 
meseriilor vocaţionale fără precedent. 

Furnizorii de Internet și de telefonie 
mobilă, cum sunt SFR, Orange, Free, 
Bouygues Telecom, au tot interesul să 
promoveze acest sector. Oare nu în acest 
scop Bouygues Telecom a solicitat 
colaborarea unui psihiatru specializat în 
media, deși acesta nu mai consultase copii 
de mai bine de 15 ani? El nu a putut observa 
consecinţele clinice asupra copiilor mici ale 
noilor ecrane mobile, apărute pe piaţă în 
urmă cu mai puţin de 15 ani (smartphone- 
urile în 2007, iar tabletele în 2010). 


Un sector în câutarea legitimizării 
pentru a-și consolida strategia de 
dezvoltare și de marketing 


Recursul la girul științific: vocea 
cercetătorilor 


Pe blogul EducPros, compania EdTech 
Didask vorbește despre colaborarea sa cu 
un cercetător recunoscut, care lucrează într- 
un laborator prestigios și care este membru 
al Consiliului Științific al Ministerului 
Educaţiei Naţionale: „A vrut să lucreze cu noi 
[...] pentru că noi sprijinim activitatea de 
cercetare. Cercetătorii au nevoie de baze de 
experimentare. Datorită platformei noastre 


digitale, dispunem de astfel de baze 
excepţionale pentru ei.”12 

Colaborarea dintre cercetători și 
companiile private este o strategie 
câştigătoare de ambele părți. Dezangajarea 
progresivă a statului în finanțarea cercetării 
îi împinge pe cercetători să apeleze la 
fonduri private pentru proiecte cu potential 
economic. Companiile, la rândul lor, caută 
din ce în ce mai mulți specialiști în 
neuroștiințe, cu scopul de a-și îmbunătăţi 
strategia de inovare, de a găsi pieţe de 
desfacere pentru oferta lor și a-și asigura 
vânzările, obţinând în același timp un gir 
științific pentru produsele lor. 

Într-o perioadă în care Franţa se 
prăbușește treptat în clasamentul PISA“, 
într-un moment în care tot mai mulţi școlari 
francezi întâmpină dificultăţi la citit, scris și 
aritmetică, într-un moment în care meseria 
de profesor este din ce în ce mai puţin 
atractivă, școala digitală, inovatoare, trebuie 
să răspundă tuturor  speranţelor: ale 
cercetătorilor, ale companiilor şi ale 
Ministerului Educatiei Nationale. Statul 
investeşte fără ezitare un miliard de euro 
pentru a lansa marele plan digital pentru 
școli. Specialiştii în neuroștiinţe dezvoltă 
programe digitale educaţionale: companiilor 
le revine misiunea să le facă distractive. 
Învăţarea trebuie să devină o plăcere, pentru 


a stârni motivaţia elevilor, o învăţare care se 
atrofiază pe măsură ce crește plăcerea fără 
efort oferită de ecranele de tot felul. Acești 
cercetători publică date și se alătură 
Consiliului Ştiinţific al Ministerului Educaţiei 
Naţionale. Şi dau mâna cu pedagogii care 
bântuie de ani de zile în învățământul 
superior și pe coridoarele ministerului, fără 
să aibă habar, vai, de realitatea unui copil și 
a unei clase de astăzi. 


Gir medical: psihiatri și psihologi 

în ajutorul ecranelor 

Sunt psihiatri sau psihologi; iar dacă nu 
sunt, devin „specialiști în practici digitale”. 
Cei mai mulţi dintre ei sunt pasionaţi de 
tehnologia digitală: unii se declară geeks și 
spun că practică jocurile video cu o 
asemenea pasiune, încât sunt dispuși să le 
utilizeze ca instrumente terapeutice la ei în 
cabinet; alţii, neavând vocaţie medicală, 
fondează  „observatoare' în problema 
ecranelor. Unii psihiatri sunt pensionari de 
mai bine de 15 ani și nu au consultat un 
copil de mult timp; alţi psihologi oferă 
consultaţii doar pentru copiii mai mari sau 
pentru adolescenţi. Nimeni nu vede copiii 
foarte mici, cu atât mai puţin pe cei 
supraexpuși la ecrane. 

Ce au aceștia în comun? Mesajele pe care 
le transmit cu prilejul interviurilor și 


colocviilor pe tema ecranelor pot fi rezumate 
într-o idee simplă: „Ecranele nu sunt în sine 
un pericol, ci utilizarea lor 
necorespunzătoare trebuie să facă obiectul 
unui avertisment.  Declarând nevinovat 
instrumentul, dar incriminând modul de 
utilizare, aceste mesaje sunt atractive pentru 
companiile digitale, care pot pretinde, astfel, 
că sunt preocupate de sănătatea 
consumatorilor, întrucât un psiholog sau un 
psihiatru le asigură mesaje de prevenire. 
Calificaţi drept „experţi' digitali, aceștia 
difuzează mesaje moderate în mass-media 
și în rândul autorităţilor sanitare sau 
guvernamentale. Sunt experţi în Ministerul 
Sănătăţii, la MILDECAJ'* sau CSA, participă 
la COFRADE:* sau HCFEA'*, în parteneriat 
cu UNAFI%, sunt membri ai unor academii 
prestigioase sau predau la College de 
France. Colaborarea lor cu giganţi digitali 
precum Google (care deţine YouTube), 
editori de jocuri video (UbiSoft, SEGA), 
operatori de telefonie mobilă (SFR, 
Bouygues Telecom) este binecunoscută: 
trebuie doar să consultaţi site-ul acestor 
experţi sau acestor companii pentru a afla 
organismele pentru care lucrează. 

Nu suntem deci deloc surprinși atunci 
când vreunul dintre ei recomandă jocuri 
video de la vârsta de 3 anit? sau când altul 
urează pe site-ul său un „An Nou 2019 


fericit, conectat și în familie'”— site care 
lucrează cu un organism de consultanţă și 
training „convins că lumile digitale reprezintă 
o oportunitate reală pentru viitorul nostru și 
ne permit mai ales să păstrăm legătura”. 


O lovitură strategică: cazul 
PedaGoJeux 


Pentru a se apăra de critici, sectorul 
digital, susținut de expertii săi, își 
organizează propria campanie de prevenire. 
Cu ajutorul unor grupuri sau al unor site-uri, 
difuzează mesaje bine  cântărite și 
controlate, prin care nu doar minimalizează 
pericolul jocurilor video și al instrumentelor 
digitale, ci și promovează numeroasele 
avantaje ale utilizării acestora. Cel mai 
elocvent exemplu al acestei strategii de 
neutralizare se numește PedaGoJeux. 

În 2008, Sindicatul editorilor de jocuri 
video (SELL) a fondat colectivul 
PedaGoJeux și site-ul său web 
(https://www.pedagojeux.îr/), în parteneriat 
cu JeuxOnLine (site de jocuri video), Internet 
Sans Crainte (fondat de EdTech Tralalere, 
având ca partener Instagram}, UNAF 
(Uniunea Naţională a Asociaţiilor Familiale), 
Ministerul Sânătăţii și Uniunea Europeană. 
Grupul, a cărui misiune este de a 
„conştientiza și informa cu privire la 
practicarea jocurilor video”, prezintă jocurile 


video ca fiind „o petrecere a timpului liber 
pentru publicul larg, 53% dintre francezi 
declarându-se jucători, practicată cu 
seninatate de majoritatea utilizatorilor, și, în 
plus, utilizată în scopuri pedagogice, 
educaţionale sau chiar terapeutice”. Așa 
cum sugerează numele acestui grup: 
PedaGoJeux. 

Pe pagina de pornire a site-ului, tonul este 
dat de succesiunea de feţe fericite care 
joacă jocuri video: feţele strălucitoare ale 
parinţilor și copiilor, dintre care unii abia au 
vârsta necesară pentru a merge la școală. 
Prin urmare, jocul video ar face fericită 
întreaga familie! De altfel, secţiunile invită 
mai mult la joc decât la precauţie: „O listă de 
jocuri de jucat în familie, propuse de părinţi” 
sau „Cum să alegi un joc potrivit?” sau chiar 
„Familia și jocurile video: nenumărate 
instrumente pentru a juca în deplină linişte”. 
În secţiunea „Durata de joc: de ce și cum să 
stabiliţi reguli”, nu vă așteptați la sfaturi 
privind limitarea timpului de ecran: site-ul 
explică faptul că „nu există, strict vorbind, o 
durată ce nu trebuie depășită. Rămâne la 
latitudinea părinţilor să definească intervale 
de timp rezonabile. Jocurile video sunt o 
activitate ca oricare alta”. 

Fără a face referire la niciun studiu 
științific, explicaţiile date de acest grup tind 
să reducă sau chiar să ignore pericolele 


ecranelor. Pe tema dependenţei de jocuri 
video, de exemplu, deși bine recunoscută de 
OMS, poziţia lor este clară: nu există; și 
rezervă în acest sens o întreagă secţiune 
expertului lor psihiatru, care ne spune că 
„este mai bine să evităm termenii de adicție 
sau dependenţă și să preferăm utilizările 
patologice, care ar viza doar o minoritate de 
jucători, care joacă pentru a încerca să 
scape de o suferinţă care nu are nimic de-a 
face cu jocul”, ci este legată de o stare de 
rău latentă a jucătorului compulsiv. Fără a 
cita vreo bibliografie, acesta nu ezită să 
adauge: „După o perioadă de îngrijorare, 
cercetările actuale nuanţează, ca să nu 
spunem neagă, folosirea termenilor de 
adicție sau dependență pentru a desemna 
utilizările patologice ale Internetului.” 
Acest grup, de fapt, conduce o campanie 
foarte activă de lobby, în special pe lângă 
autorităţile publice. Drept dovadă: în aprilie 
2019, cu ocazia împlinirii a zece ani de la 
fondarea  PedaGoJeux, Adrien  Taquet, 
secretar de stat pentru copii al doamnei 
ministru al Solidarităţii și Sănătăţii, își 
reafirmă susţinerea deplină pentru acest 
grup, „care reunește toate părţile implicate în 
domeniul jocurilor video și propune 
conţinuturi clare, fiabile, utile, a căror calitate 
a fost unanim recunoscută”, conform 
spuselor reprezentanţilor. Lobby-ul este însă 


la vedere, în cadrul secţiunii partenerilor 
permanenţi: Retrogames Show, 2 Lives, La 
Notice - trei agenţii de evenimente 
specializate în gaming și eSports. Acest 
grup își difuzează mesajele prin oferirea de 
cursuri de formare asigurate de ambasadorii 
săi, care pot fi școli, biblioteci, asociaţii de 
jocuri video, educatori, direcţii de protecţia 
copilului etc. Aceștia se angajează să 
transmită discursul comitetului de experţi 
PedaGoJeux recrutaţi, în parte, din rândul 
personalităţilor din lumea jocurilor video: 
Ubisoft, Școala Naţională de Jocuri și Media, 
eSports Franţa și din rândul psihologilor și 
psihiatrilor, cei care apără o linie favorabilă 
ecranelor și ale căror legături cu sectorul 
digital nu sunt ascunse. Aceștia resping teza 
conform căreia jocurile video au un puternic 
potenţial patogen și preferă să insiste 
asupra „avantajelor purificatoare” ale 
jocurilor video, susținând că acestea ar oferi 
contextul pentru eliberarea tendinţelor spre 
violență şi agresivitate a jucătorului, 
apărându-l astfel de comiterea oricărei 
actiuni violente. Un psiholog de la OPEN 
susţine chiar că, „dat fiind că se află acasă 
jucând jocuri video violente, nu sunt pe 
stradă, gata să comită crime”, Aceste 
teorii sunt însă contrazise de numeroase 
studii care stabilesc o legătură între jocurile 
video, în special cele violente, și 


demonstrarea agresiunii și violenţei la 
jucător'*. Specialiștii și părinţii observăzilnic 
aceste efecte asupra copiilor, susţinute de 
dovezi ale SAMU și ale poliţiei, care sunt din 
ce în ce mai des chemaţi pentru adolescenţi 
violenti din familii care nu au factorii de risc 
obișnuiți pentru violenţă. 

Prin parteneriatul cu autorităţile publice, 
PedaGoJeux își legitimează acţiunile și își 
transmite mesajele la nivel guvernamental. 
Prin parteneriatul cu UNAF, grupul își 
maschează acţiunea dând impresia că 
manifestă un interes lăudabil pentru familii. 
Nefiind expert în problema ecranelor sau a 
jocurilor video, UNAF s-a asociat cu 
PedaGoJeux,  gândind că, astfel, se 
conectează la un grup de preventie și 
informare obiectivă. În interesul familiilor, aş 
sfătui mai degrabă UNAF să promoveze 
activităţi fără ecran în familie, despre care 
știm că toate sunt mult mai benefice pentru 
copil și familia lui decât orice joc video. 


O comunitate științifică și 
medicala divizata 
Reducerea importanţei 
pericolelor pe care le constituie 
ecranele prin deturnarea atenţiei 
spre utilizare 


Vorbind cu încântare despre inteligenţa 
artificială, roboţi și digitalizarea școlii, acești 


experţi sunt elocvenţi în discurs. Sigur că 
este dificil să critici digitalul atunci când ești 
membru al Academiei de Tehnologii care are 
„convingerea profundă că tehnologia este o 
sursă de progres pentru întreaga 
umanitate 1%. 

Lista lor de argumente este de acum bine 
stabilită și, în virtutea unui limbaj exersat, 
tinde să se impună ca adevăr, cu deosebire 
minţilor sceptice sau dezorientate. Prin 
urmare, întâlnim în mod regulat următoarele 
subterfugii de limbaj în luările lor de cuvânt: 

— în primul rând, trebuie să distingem între 
natura intrinsecă a obiectului, ecranul în 
sine, și utilizările sale; 

— în ceea ce priveşte utilizările, trebuie 
făcută o distincţie între utilizări adecvate și 
de bună calitate, cum ar fi citirea paginilor 
Wikipedia, timp de câteva ore pe zi, și 
utilizări neadecvate și sărace în informaţie, 
cum ar fi vizionarea videoclipurilor 
distractive și lobotomizante; 

— în consecinţă, ecranele nu trebuie nici să 
stârnească spaima, nici să facă obiectul 
unei demonizări exagerate; 

- dimpotrivă, revoluţia digitală este o 
oportunitate și, cu condiţia ca utilizarea lor 
să fie însoţită de adulţi, ecranele, indiferent 
de vârstă, pot fi „instrumente minunate de 
învăţare”, o „oportunitate extraordinară” 
pentru copil, o „legătură cu ceilalţi, o 


adevărată deschidere către cunoaștere și 
lume; 

- copiii trebuie familiarizați devreme cu 
utilizarea ecranelor; 

— mai mult decât orice altceva, ecranele 
pregătesc copiii mici pentru lumea de 
mâine. 


Individual sau reuniți în grupuri, așa-zișii 
experţi favorabili ecranelor difuzează aceste 
comentarii pe undele radio, în platourile de 
televiziune și pe Internet. Ei organizează 
mese rotunde, creează site-uri și elaborează 
cursuri de formare cu titluri elocvente: „Să 
stăpânim ecranele înaintea vârstei de 3 ani”, 
„Să îmblânzim ecranele”, „Să creștem cu 
ecrane”, „Să folosim bine ecranele”, „Buna 
utilizare a ecranelor” - atâtea imperative 
care încurajează de fapt utilizarea ecranelor 
încă din primii ani de viaţă. 

Argumentul prezentat adesea este acela 
că, dacă este însoţit de un adult, ecranul nu 
prezintă niciun risc pentru un copil mic. Este 
adevărat că un ecran însoţit este mai puţin 
toxic decât un ecran singur. Prezenţa 
adultului împiedică copilul să fie complet 
scufundat în ecran și să se rupă de mediul 
său. Dar interacţiunea  părinte-copil în 
prezenţa ecranului este de o calitate slabă în 
comparaţie cu cea a unui joc tradiţional, faţă 


în față, fără ecran, aşa cum a arătat în 2018 
o echipă canadiană. 

Studiul realizat de Manon Collet, publicat 
în Franţa în 2020, dezvăluie că riscul de a 
dezvolta tulburări de limbaj primar se 
triplează în cazul copiilor mici expuși la 
ecrane dimineaţa, înainte de școală, chiar 
dacă discută cu părinţii despre conţinutul a 
ceea ce vizionează!*. 

Atunci când sunt interpelaţi, pornind de la 
observaţiile de teren ce indică faptul că tot 
mai mulţi copii prezintă dificultăţi de 
dezvoltare din cauza ecranelor, acești 
experţi declară mai degrabă că părinţii sunt 
mai vinovaţi decât obiectul în sine. Unul 
dintre ei compară astfel ecranele cu dulapul 
în care erau închiși copiii: „Știm foarte bine 
că acei copii crescuţi într-un dulap nu se 
dezvoltă normal și nu incriminăm expunerea 
la dulapuri, ci doar apreciem că este o 
deficiență a mediului.” Acest cercetător 
pare să uite că niciun copil nu cere să intre 
într-un dulap, spre deosebire de ecrane, pe 
care copiii le iubesc și pe care le cer. Un altul 
afirma în Le Figaro: „Când un copil este lăsat 
cinci sau șase ore pe zi în faţa unei tablete, 
nu el este bolnav, ci părinţii lui.'2% A uitat 
oare acest expert că în 2013 a participat la 
redactarea Avizului Academiei de Științe 
care încuraja utilizarea tabletelor începând 
cu vârsta de 6 luni? 


„O tabletă digitală interactivă poate foarte 
bine, cu ajutorul unui adult, să contribuie la 
dezvoltarea cognitivă a bebelușului [...] din 
punct de vedere postural, începând cu vârsta 
de 6 luni bebelușul este capabil să stea 
singur în faţa unei tablete. Ecranul «high- 
tech» este, prin urmare, un obiect de 
explorare și de învăţare printre toate celelalte 
obiecte din lumea reală. Tabletele cu ecran 
tactil pot contribui, cu ajutorul părinţilor, la 
inițierea timpurie a bebelușilor în lumea 
ecranelor. Acesta este formatul cel mai 
apropiat de inteligenţa lor. Vom găsi, cu 
siguranţă, acestor tablete digitale multiple 
utilizări educaţionale, cognitive și ludice 
pentru bebeluşi, ceea ce va facilita apoi 
utilizarea lor la școală. [...] Pentru bebeluşii 
de mâine, este evident că descoperirea de 
sine va trebui să integreze foarte natural, 
intuitiv, aceste noi obiecte digitale din 
mediului familial (sau de la creșă) cum sunt 
tabletele cu ecran tactil. Problema educaţiei 
prin conştientizarea digitală se pune, așadar, 
încă de la această vârstă fragedă [...] Unii 
părinţi doresc să-și împiedice copilul să-și 
exercite talentele de baby zapper. Ce 
greșeală! Bebelușul care zappează nu numai 
că se familiarizează cu noile tehnologii, ci 
inventează o variantă high-tech a jocurilor 
sale tradiţionale!” 


Așadar, în ciuda tuturor acestor constatări 
pe teren, răspunsul lor este simplu: să 
încetăm să învinovăţim ecranele. Când un 
copil prezintă probleme de dezvoltare, 


trebuie să cercetăm felul în care sunt 
utilizate aceste ecrane, de care sunt 
responsabili părinţii. O altă posibilitate: 
copilul utilizează excesiv ecranele tocmai 
pentru că prezintă anumite tulburări. În 
acest caz, ecranele nu sunt sursa problemei, 
ci doar revelatorul. La copiii mai mari, timpul 
excesiv petrecut în faţa ecranelor ar dezvălui 
dificultăţi sociale, familiale sau relationale, 
chiar și o imagine de sine eșuată. A 
învinovăţi ecranele nu ar fi doar o 
diagnosticare eronată, ci ar friza, evident, 
ingratitudinea faţă de aceste instrumente 
ale viitorului. 

Acești experţi ne explică, dimpotrivă, că 
jocurile video au o funcţie purificatoare, 
eliberând impulsurile violente ale copiilor, 
dar vedem copii ţipând și tăvălindu-se pe jos 
ori de câte ori le este confiscată consola. Ei 
pretind că jocurile video ar dezvolta și 
concentrarea, în condiţiile în care educatorii 
trebuie să gestioneze tot mai mulţi copii 
dependenţi de Fortnite sau GTA, incapabili 
să stea pe scaun sau să facă cel mai mic 
exerciţiu școlar. Ecranele ar fi instrumente 
minunate pentru descoperire și învăţare, dar 
părinţii depun mărturie despre copii apatici, 
nefiind interesaţi de nimic în afara ecranelor. 
Ecranele, prin intermediul reţelelor de 
socializare, ar face mult mai mult posibilă 
comunicarea și socializarea, dar serviciile de 


psihiatrie infantilă sunt saturate de copii și 
adolescenţi care suferă de tulburări 
anxioase grave, victime ale cyberbullyingului, 
încercând uneori să-și ia viața, pe a lor sau 
pe a altora. 


Din ce în ce mai multe semnale 
de alarmă 


Dacă unii, înregimentaţi în activismul 
mediatic, reușesc să relativizeze pericolele 
ecranelor, așa cum a fost cazul cândva cu 
tutunul, totuşi acum sunt numeroși 
cercetătorii, medicii, psihologii, profesorii, 
specialiștii din domeniul digital, care trag un 
semnal de alarmă. Să-i amintim, printre alţii, 
pe filosoful Bernard Stiegler, pe Bruno 
Patino, președintele canalului Arte, sau pe 
Sophie Jehel, cercetătoare la Centrul pentru 
Studiul Media, al tehnologiilor şi 
internaţionalizării. Pe site-ul INSERM 
aceasta din urmă scrie astfel: 


„Părinţii din mediile sărace nu manifestă 
prea multă neîncredere în ecrane, pe care le 
asociază cu progresul și cu un orizont de 
mobilitate socială. Trebuie să facem 
educaţie pentru a stimula atitudini autonome 
în faţa conţinutului periculos; stimularea 
autonomiei, indiferent de mediul social, prin 
distanţarea de ecrane din copilărie. Recentul 
apel lansat de trei academii plasează cea 
mai mare parte a responsabilităţii pentru 
practicile digitale asupra părinţilor și asupra 


tinerilor înșiși. Dimpotrivă, cercetătorii 
trebuie să readucă în atenţie că infiltrarea 
platformelor digitale în viata noastră 
mărește responsabilitatea socială ce revine 
actorilor economici și autorităţilor publice." 


În ceea ce-l privește, neuropsihiatrul Boris 
Cyrulnik declară: „Fără computer sau tabletă 
până la vârsta de 6 ani. Dacă par inteligenţi 
în faţa ecranului, acest fapt este numai 
pentru că sunt acaparaţi, hipnotizaţi. Nu 
numai că nu învaţă nimic, dar acest lucru 
conduce la afectarea empatiei și la tulburări 
de dezvoltare." 

Păcat că angajaţii din Silicon Valley, care 
au remușcări și care de câţiva ani au 
denunţat cu tărie pericolele instrumentelor 
pe care ei înșiși le-au creat, nu pot răspunde 
experţilor în ecrane care reduc importanţa 
pericolelor. 


De la publicarea videoclipului meu pe 
YouTube, pe 1 martie 2017, suntem din ce în 
ce mai mulţi cei care atragem atenţia asupra 
pericolului pe care îl reprezintă ecranele 
pentru copii mici. Desigur, în primul rând 
grupul  CoSE, pe care l-am constituit 
împreună cu alţi confraţi și colegi, convinși, 
ca și mine, că este vorba despre o urgenţă. 
Ținem multe conferințe pentru educarea 
părinţilor şi formarea personalului de 
specialitate. CoSE nu are niciun interes 


financiar în această cauză și nu primește 
niciun sprijin financiar din partea vreunei 
companii. Ceea ce vă recomandăm, în cazul 
tulburărilor provocate de ecrane, este 
eliminarea lor totală sau limitarea strictă a 
acestora. Nicio industrie nu are niciun 
interes să ne finanţeze. Implicarea noastră 
nu este motivată decât de interesul copiilor, 
pe care îi urmărim zilnic, precum și de 
interesul generaţiilor viitoare, dar și de 
interesul părinţilor care, mulţi dintre ei, și-au 
transformat viaţa ca urmare a schimbării 
relaţiei cu ecranele. Mulţi jurnaliști ne-au 
solicitat, tocmai cu scopul de a da 
răspunsuri părinţilor, din ce în ce mai 
neputincioşi în fața ecranelor. Acţiunile 
noastre și-au găsit un ecou larg pe undele 
radio, în platourile de televiziune și în presa 
scrisă, dovadă fiind cele nouă articole de 
opinie pe care le-am publicat până în prezent 
în Le Monde și Le Figaro. 

După înființarea CoSE, chiar și înainte de 
apariţia sa, au fost create vreo 30 de 
asociaţii, toate grupate în cadrul Collectif 
Attention, cu scopul de a alerta autorităţile 
publice asupra uneia dintre cele mai 
importante probleme de sănătate publică de 
la începutul secolului XXI și care priveşte toţi 
cetăţenii, copii și părinţi. 

Contrar a ceea ce susțin unii, 
supraexpunerea la ecrane nu este un rău 


care se manifestă doar în rândul săracilor: 
este o problemă universală, care afectează 
toate categoriile sociale și toate ţările lumii. 
Din acest motiv, Unesco mi-a cerut să 
vorbesc despre acest subiect în februarie 
2019, cu ocazia celei de-a doua Conferinţe 
Bienale Internaţionale privind Educaţia și 
Îngrijirea în Copilăria Timpurie. Ca și Sylvie 
Osika, medic pediatru de la CoSE, care a 
deschis un cabinet de consultaţie dedicat 
acestor probleme într-un centru spitalicesc 
din regiunea pariziană, am deschis și eu un 
cabinet în Nouvelle Aquitaine pentru a 
răspunde solicitărilor din ce în ce mai multe 
ale părinţilor și personalului de specialitate 
din întreaga lume. 

Și totuși, încă ne luptăm ca să ne facem 
auziţi, pentru că cei câţiva experţi, al căror 
portret l-am schiţat mai devreme, 
colaborează sau sunt afiliaţi de instituţiile și 
organismele cu putere de  decize: 
academiile, Înaltul Consiliu al Familiei, 
Copiilor și Vârstnicilor (HCFEA), Înaltul 
Consiliu pentru Sănătate Publică (HCSP), 
Consiliul Superior al Audiovizualului (CSA), 
Misiunea interministerială de luptă împotriva 
drogurilor și comportamentelor adictive 
(MILDECA), Consiliul Ştiinţific al Ministerului 
Educaţiei Nationale  (CSEN). Asociația 
Franceză de Pediatrie Ambulatorie (AFPA) și 
Fundaţia pentru Copilărie, care desfășoară în 


prezent o campanie finanțată de Google și 
JCDecaux, nu ezită să critice observaţiile 
noastre, pe care le consideră mult prea 
alarmiste și extremiste. 

Deloc surprinzător că autorităţile publice, 
supuse imperativelor economice, preferă în 
acest context să-i asculte pe cei care 
relativizează pericolele ecranelor și care se 
află adesea în slujba companiilor digitale, 
decât să ia în considerare cu luciditate un 
dezastru anunţat. 


Autoritatile publice, între 
imperativele economice și urgenta 
sanitara 

Ca un dejâ-vu 

Cazul ecranelor în istoria sănătăţii publice 
amintește de alte scandaluri sanitare, cum 
au fost, de exemplu, tutunul sau pesticidele. 

Dezvăluirea unei probleme de sănătate 
publică se desfășoară în general în patru 
pași, enumeraţi mai jos. 


1. Un produs apare pe piaţă. Este 
promovat și distribuit pe scară largă. 


2. Efectele nocive ale acestui produs sunt 
observate de specialiștii din domeniu, 
care trag semnalul de alarmă. 
Companiile refuză să-l ia în considerare, 
având în vedere mizele economice 


foarte importante. Sunt, totuși, iniţiate 
studii asupra produsului în litigiu. 


3. Atenţionările se înmulţesc. Sunt din ce 


în ce mai puternice, pentru că sunt mai 
argumentate. Pentru a le zădărnici, sunt 
puse în aplicare două strategii: pe de o 
parte, discreditarea prin calificarea lor ca 
exagerate sau ca „panică morală; pe de 
altă parte, pilotarea contra cost a unor 
contra-studii favorabile respectivelor 
produse. 


4. Adevărul despre toxicitatea produsului 


iese la iveală uneori cu prețul 
scandalurilor. Guvernele nu au de ales și 
trebuie să acţioneze. 


Acest proces se verifică în cazul ecranelor 
și utilizării lor de câtre copii mici. 


d 


Produsele digitale ajung pe piaţă: 
inovatoare și catalizând atâtea speranţe 
pentru viitor, ivadează casele; câte șase 
sau șapte, aproape că formează o 
familie în cadrul familiei. 


2. Personalul de specialitate din sănătate 


și din domeniul copilăriei, cercetătorii, 
chiar și cei pe care îi numim spășiţii din 
Silicon Valley, avertizează asupra 
nocivităţii ecranelor pentru copii. Cu 
toate acestea, este dificil să auzi 
avertizarea atunci când sectorul digital 
este unul dintre principalele vârfuri de 


lance ale creșterii economice și creează 
multe locuri de muncă în fiecare an. 


3. Avertizarea se aude, dar, pentru a 
câștiga timp, este catalogată ca 
extremă, alarmistă, chiar iraţională. În 
ciuda numeroaselor studii serioase 
efectuate în întreaga lume, unii par să o 
ignore, alții contestă validitatea 
concluziilor, acuzând metoda, 
nerandomizată, fără grup de control. 
Este dificil în acest context să înlături 
dubiile și să găsești un consens sau un 
beneficiu oferit autorităţilor publice, care 
sunt supuse imperativelor economice și 
care, prin urmare, preferă să aștepte. 


În ceea ce privește ecranele, ne aflăm 
acum la pasul 3 al acestui proces. Riscul 
este să sacrificăm o întreagă generaţie pe 
altarul așteptării noastre. 

Să sperăm că vom trecem rapid la pasul 4: 
că realitatea efectelor ecranelor devine o 
evidenţă și că nu va mai putea fi ignorată 
sau infirmată, conducând la măsuri de 
sănătate pe măsura provocărilor. 


Oscilaţii și tergiversări 
În Franţa, ca și la nivel european, sectorul 


digital este considerat viitorul economiei 
noastre. 


În cadrul planului „Relansarea Franţei” 
conceput în urma crizei Covid-19, în valoare 
de 100 de miliarde de euro, finanţat de 
Uniunea Europeană, 11 miliarde de euro au 
fost deja alocate tehnologiilor digitale. 

Această situaţie economică, conjugată cu 
presiunea exercitată de anumiţi jucători din 
domeniul digital, companii și sindicate din 
jocurile video și cu discursurile liniștitoare 
promovate de experţii lor, explică fără 
îndoială de ce autorităţile publice sunt 
reticente în luarea unor măsuri clare. 
Afirmația că ne-ar lipsi studiile randomizate 
cu rezultate într-adevăr semnificative, este 
un pretext livrat cu ușurință de către cei care 
au interes să digitalizeze în marș forţat 
vieţile noastre. După cum am afirmat deja, 
peste 4 600 de studii au fost deja efectuate 
în întreaga lume: aproape toate raportează 
că ecranele au un efect dăunător asupra 
copiilor și în special asupra dezvoltării 
copiilor mici. La 1 martie 2021, în plină criză 
pandemică, au fost prezentate la un congres 
online unele dintre rezultatele studiului ELFE 
(Étude longitudinale française depuis 
lenfance2%), realizat sub conducerea 
INSERM, INED și Sante publique France. 
Acestea evidenţiază o legătură între timpul 
petrecut pe ecran la vârsta de 2 ani și 
tulburările de somn, tulburările de 
comportament (neatenţie, hiperactivitate) și 


întârzierile în învăţarea extracurriculară2* 
(limbaj, calcul) la 3 ani și jumătate. 

Aceste rezultate coroborează observaţiile 
pe teren pe care le transmitem de mult timp 
autorităţilor publice. În iulie 2017, am 
cosemnat luarea de poziţie în Le Figaro%%, 
alături de mai mulţi aleși din diferite familii 
politice, foarte preocupați și ei de 
supraexpunerea copiilor la ecrane: Caroline 
Fel, viceprimarul oraşului Angers și 
responsabilă cu educaţia, familia și 
domeniul copilăriei, și Madeline Da Silva, 
viceprimarul orașului Lilas, responsabilă cu 
prima copilărie și activistă pentru drepturile 
femeilor şi copiilor. Nathalie  Vicarini, 
fondatoare și delegată generală a asociației 
„Împreună pentru educaţia din prima 
copilărie” a semnat și ea această luare de 
pozitie. În 2017, a coprezidat Comisia pentru 
copilăria timpurie din cadrul Delegatiei 
interministeriale pentru prevenirea și 
combaterea sărăciei. Astfel, în cadrul 
acestei misiuni, a avut ocazia să mă 
audieze. 

În 2018, am observat, astfel, o 
conștientizare în rândul autorităţilor publice: 
senatoarea Catherine Morin-Dessailly, pe 
atunci președintă a Comisiei pentru Cultură, 
Educaţie și Comunicare din Senat (2014- 
2020), a depus un proiect de lege pentru a 
obliga producătorii de instrumente digitale 


să avertizeze asupra pericolelor utilizării lor 
de către copiii sub 3 ani, iar statul să 
desfășoare © campanie anuală de 
conștientizare. Acest proiect de lege, foarte 
susţinut în Senat, nu a fost adoptat de aleșii 
majorităţii din Adunarea Națională, pe 
motivul lipsei de studii. 

În 2019, deputata LREM Caroline Janvier a 
abordat subiectul și a organizat la parlament 
un colocviu pe tema ecranelor. Deși ne-au 
solicitat, nu am fost invitaţi să luăm 
cuvântul, spre deosebire, în schimb, de 
celebrii experţi din domeniul digital, pe care 
-am menţionat anterior. Dacă doamna 
deputat a deplâns rolul inoportun al „lobby- 
urilor inteligenţei artificiale”, secretarul de 
stat pentru copii, Adrien Taquet, a explicat 
că nu vor putea transmite mesaje clare de 
prevenire până când nu vor exista suficiente 
dovezi tangibile ale pericolelor generate de 
ecrane asupra copiilor. El a fost cel care a 
condus acest colocviu; tot el a fost și cel 
care a stabilit misiunea comisiei pentru 
raportul de 1 000 de zile. 

Dacă acest raport este interesant din 
multe puncte de vedere, este însă foarte 
dezamăgitor în chestiunea ecranelor: niciun 
cuvânt despre acest subiect în capitolul 
dedicat mediului înconjurător al copilului, al 
cărui rol crucial îl cunoaștem; în total, o 
singură menţiune despre ecrane, atunci 


când comisia subliniază că timpul petrecut 
pe ecran nu este favorabil dezvoltării copiilor 
mici și, prin urmare, trebuie să conducă la o 
analiză reală din partea designerilor de 
software, alături de cercetători și medici. 
Este ca și cum s-ar cere companiei 
Monsanto să analizeze mai mult glifosatul 
în conformitate cu datele științifice despre 
efectele pesticidelor asupra sănătăţii 
umane. 

După cum am văzut anterior, numărul 
copiilor cu dizabilităţi explodează în școlile 
franceze: o creștere cu 300% în zece ani, iar 
centrele pentru handicap sunt depășite de 
numărul solicitărilor28. 

Interpretarea pe care o dă secretarul de 
stat acestei creșteri fără precedent a 
numărului persoanelor cu dizabilităţi nu îi 
ajută pe colegii săi din guvern să-și ridice 
semne de întrebare cu privire la rolul pe care 
supraexpunerea la ecrane îl are în creșterea 
spectaculoasă a acestor cifre. Într-adevăr, 
Sophie Cluzel este încântată de această 
creștere, pe care o atribuie unei mai bune 
incluziuni școlare a acestor copii: „Școlile 
incluzive se construiesc și devin realitate." 
Dar această interpretare nu poate explica de 
ce numai dizabilităţile psihice au crescut, în 
timp ce tulburările senzoriale, viscerale și 
motorii nu sunt mai numeroase. 

Sunt psiholog şcolar, undeva în 
provincie. Solicitările pe care le primesc 
din partea școlilor cresc în fiecare an, iar 
amploarea este impresionantă. 
Constatarea este alarmantă și nu este 
un caz izolat. Aceeași constatare se 
observă și în celelalte sectoare din 
departamentul meu. 


Din ce în ce mai mulţi copii au tulburări 
cognitive severe, tulburări mintale, 
tulburări de dezvoltare. În același timp, 
am observat în timpul anamnezei că un 
număr mare dintre acești copii folosesc 
ecranele în mod masiv și excesiv (TV, 
tablete, telefoane, computer etc.). 


Pentru unii dintre acești copii, 
școlarizarea este extrem de complicată 
și nu se poate face decât parţial. De 
foarte multe ori este solicitat MDPH 
pentru diverse compensaţii: cerere de 
însoțitori, SESSAD (însoţirea copiilor cu 
dizabilităţi la domiciliu sau la școală), 
AEEH (ajutor financiar). Solicitările către 
MDPH s-au înmulţit exponential. 
Însoţitorii sunt din ce în ce mai numeroşi 
în școli. Nu este neobișnuit să vezi mai 


mulți însoțitori într-o singură clasă, ceea 
ce nu se întâmpla în urmă cu câţiva ani. 


Cum se explică numărul tot mai mare 
de copii cu dizabilităţi? Suntem foarte 
preocupaţi și îngrijoraţi cu privire la 
copiii din școlile noastre și la părinţii lor. 


Lucrările doamnei dr. Ducanda au 
adus o clarificare valoroasă şi foarte 
pertinentă nu numai pentru mine, ci și 
pentru profesorii, asistenții medicali și 
educatorii care lucrează alături de mine. 
Confruntaţi cu dimensiunea 
fenomenului, am inițiat în sectorul 
nostru un proiect bazat pe lucrările dr. 
Ducanda. 


Majoritatea părinților care au reușit să 
reducă drastic sau uneori să elimine 
utilizarea ecranelor au obţinut o 
reducere a tulburărilor manifestate de 
copiii lor. Efectul de redresare este real. 
Aceşti copii îşi pot relua o dezvoltare 
mai normală și pot investi în învăţare. Și 
mai presus de toate, pot părăsi zona 
dizabilităţi. 

Din păcate, acesta este un fenomen 
larg răspândit, iar acţiunile noastre ajung 
doar la câţiva părinţi. Așa-numitele jocuri 
„educative' digitale și jocurile video 
constituie cauza acţiunilor noastre. Este 


important să ţinem cont de aceste 
elemente și să înțelegem că aceasta 
este o problemă de sănătate publică. 


Doamna J., psiholog școlar 


Desigur, ar fi nedrept să spunem că 
autorităţile publice nu iau nicio măsură, dar, 
minore și timide fiind, măsurile nu se ridică 
la înălţimea provocării. De exemplu, în 2018, 
cu ocazia împlinirii a zece ani de la 
declanșarea campaniei „Copii și ecrane” 
condusă de CSA, ministrul sănătăţii, Agnes 
Buzyn, a declarat că „expunerea copiilor 
foarte mici la ecrane are consecinţe asupra 
dezvoltării creierului, asupra  însușirii 
limbajului și nivelului de concentrare”. În 
același an, au fost incluse în noua versiune a 
fişei de sănătate câteva rânduri de 
avertizare asupra efectelor ecranelor, dar 
abia la pagina 14, pe care părinţii o consultă 
rar. 

În ceea ce privește campaniile, acestea 
sunt rare și foarte limitate în timp, în 
condiţiile în care părinţii ar trebui să audă 
aceste mesaje de mai multe ori pe zi, ca în 
cazul Covid-19. 

Facem adesea referire la modele de peste 
Atlantic, dar, vai, mai puţin când vine vorba 
de recomandări privind ecranele. Academia 
Americană de Pediatrie (AAP), Societatea 
Canadiană de Pediatrie (SCP) și Organizaţia 


Mondială a Sănătăţii (OMS) emit 
recomandări clare: 

— fără ecran între O și 2 ani; 

- mai puţin de o oră pe zi de la 2 la 5 ani, 
afirmând că „mai puţin ecran este mai bine” 
și că „nu există date care să susţină 
introducerea tehnologiilor la o vârstă 
fragedă”. 


Școala va fi digitală? 


Forţaţi de realitate, pandemia prin care am 
trecut în 2020 și 2021 a condus la o 
accelerare a digitalizării învăţământului în 
Franţa: cursuri la distanţă în timpul primei și 
celei de-a treia izolări, de la grădiniţă până la 
liceu; apoi redeschiderea școlilor, dar 
închiderea universităţilor pentru luni întregi. 

Ne putem întreba care sunt învăţămintele 
pe care le-ar putea trage autorităţile publice 
din această experienţă a școlii digitale. Unii 
se reped deja spre această breșă, pentru a 
accelera digitalizarea educaţiei în Franţa. Pe 
30 aprilie 2021, trei jucători EdTech au 
publicat, astfel, un punct de vedere pe site-ul 
Cafe pedagogique, susținând că pandemia a 
pus în lumină toate avantajele școlii digitale, 
prezentată ca „o oportunitate pentru 
succesul educaţional al copiilor noștri”, care 
face posibilă depășirea inegalităţilor şi 
edificarea unei „școli mai incluzive”. Atâtea 
vorbe mari și o asemenea negare a realităţii, 


când știm că mulţi copii, mai ales din 
cartiere defavorizate, abandonează școala, 
uneori definitiv. Profesorii, ca și părinţii, sunt 
mâhniţi. 


Regiunile, departamentele și primăriile, 
cu complicitatea Ministerului Educaţiei 
Naţionale, finanţează  digitalizarea 
completă a școlii: tablă digitală, tablete 
și calculatoare impuse în timpul orelor 
de curs. Profesorii își petrec acum 


timpul verificând dacă elevii nu joacă 
jocuri sau nu urmăresc videoclipuri. 


Doamna C., profesor la școala 
gimnazială P. 


Lăsaţi singuri acasă, unii dintre ei 
toată săptămâna,  direcţionaţi spre 
Internet chiar de școală pentru a-și face 
temele, tinerii s-au trezit în faţa ecranelor 
pe care pediatrii și psihologii le 
dezaprobă cu insistenţă. Jocuri video, 
reţele de socializare, vizionarea de filme: 
nu și-au făcut decât temele. Ne mirăm 
că s-au luat atâtea măsuri sanitare de 
precauţie în fata Covid-19, dar atât de 
puţine în faţa riscurilor pentru sănătatea 


fizică şi psihică a tinerilor lipsiţi, astfel, 
de școală. 


A pune copiii în faţa unei tablete 
pentru activitatea școlară înseamnă și a 
le oferi acces la toate activităţile ludice 
și distractive posibile, aflate la un clic 
distanță. Dacă nouă înșine, adulţilor, ne 
este greu să rezistăm, cum putem crede 
că vor rezista acestor ispite copiii? 


Un grup de părinţi care militează 
pentru redeschiderea cu prezenţă 100% 
a școlilor începând cu anul școlar 2020 


Cert este că Ministrul Educaţiei Naţionale 
s-a trezit prins în capcană. În 2017, 
împărtășea îngrijorările pe care le 
exprimaserăm în avertismentele lansate de 
noi în mai multe media și declara, în special 
în revista Paris Match din 30 august 2017: 
„Copiii nu ar trebui să fie expuși la ecrane 
înainte de vârsta de 6 ani!” și, prin urmare, 
pleda în favoarea unei eliminări totale a 
ecranelor înainte de această vârstă. În 
același timp, nu putea rămâne insensibil nici 
la cercetările din domeniul neuroștiințelor, 
care dezvoltă noi metode de învăţare 
digitală, și nici la jucătorii din lumea digitală, 
favorabili folosirii tabletelor încă de la 
grădiniţă. În timpul crizei  Covid-19, 
Ministerul începe prin a saluta rolul salvator 
al ecranelor în menţinerea „continuității 


școlare”, dar, confruntat cu dezastrul lecţiilor 
online, insistă apoi asupra  urgenţei 
redeschiderii școlilor și asupra importanţei 
cursurilor cu prezenţa în clasă. 

La sfârșitul unui an de pandemie și după 
ce au experimentat realitatea mirajului 
digital în școli, autorităţile publice se află la 
o răscruce: vor evalua, în sfârșit, 
dimensiunile impasului pedagogic pe care îl 
constituie școala digitală? Vor realiza că, 
fără o relaţie umană directă, transmiterea 
este sortită eșecului? Recomandările 
recente ale Consiliului Științific al Educaţiei 
Naţionale (CSEN), publicate în aprilie 2021, 
dau speranțe că EdTech ar putea să nu 
câștige jocul. CSEN își exprimase deja 
câteva îndoieli prin vocea președintelui său, 
Stanislas Dehaene, specialist în neuroștiinţe 
și profesor la College de France. Pe 2 aprilie 
2019, acesta declara în Le Figaro: „Nu știm 
dacă echipamentele digitale au un impact 
pozitiv sau negativ asupra învăţării, 
regretând astfel că anumite autorităţi locale 
cedează în grabă tentaţiilor progresului 
digital. În aprilie 2021, poziţia CSEN ia o 
nuanţă de scepticism în ceea ce priveşte 
digitalizarea școlii: 


„CSEN reamintește, de asemenea, că 
valoarea adăugată a unui instrument digital 
nu vine de la sine. Exemplele abundă în 
situaţii în care cutare ţară, cutare școală s-a 


dotat cu dispozitive și programe digitale, iar 
apoi a constatat că rezultatele școlare nu s- 
au schimbat, dimpotrivă, au scăzut. Pentru 
că instrumentele digitale pot fi și 
dăunătoare: ele se pot baza pe strategii de 
învăţare ineficiente, pot favoriza distracţia, 
încurajează viteza în detrimentul reflecţiei, 
reduc socializarea, răspândesc informaţii 
false.” 


Prin urmare, şcoala digitală nu și-ar 
îndeplini promisiunile educationale. De 
asemenea, cele mai multe studii nu au reușit 
să demonstreze un efect pozitiv al 
tehnologiei digitale asupra învăţării, cu 
excepţia competenţelor de laborator, foarte 
țintite. Dimpotrivă, studiul de referinţă PISA, 
care analizează sistemul de învăţământ din 
72 de ţări, arată în 2015 că ţările cu cel mai 
scăzut nivel de educaţie sunt cele care 
folosesc cel mai mult instrumentele digitale. 
Observaţii confirmate de raportul elveţian al 
sondajului PISA 2018: „Elevii care nu 
folosesc dispozitive digitale la clasă obţin în 
medie rezultate mai bune decât cei care 
folosesc” În Franţa, studiul Consiliului 
Naţional pentru Evaluarea Sistemului Școlar 
(CNESCO) publicat în 2020 merge în aceeași 
direcţie, dezvăluind „rezultate 
dezamăgitoare ale cursurilor virtuale în ceea 
ce priveşte învăţarea'2. 

Nici din punct de vedere economic nu este 
un succes formidabil, în ciuda a ceea ce 


susţin jucătorii din domeniul digital, care 
sunt primii preocupaţi de deschiderea 
acestei pieţe în sectorul public. Pentru stat, 
costul digitalizării școlilor este colosal: 
planul digital s-ar ridica la un miliard de euro 
în trei ani pentru a dota elevii de liceu, de 
școală gimnazială și primară. Și asta fără a 
lua în calcul pregătirea profesorilor, care, 
potrivit unor cercetători, este responsabilă 
de eșecul pedagogic al școlii digitale. Pe 
scurt, școala digitală promovată de jucătorii 
EdTech pare mai degrabă o impostură 
educaţională și un miraj economic, ca să nu 
mai vorbim de dezastrul ecologic, în special 
în privinţa tabletelor, uzate moral la fiecare 
trei ani. Să ne reamintim că industria digitală 
contribuie la schimbările climatice (4% din 
emisiile de gaze cu efect de seră) și 
poluează pe tot parcursul ciclului său de 
viaţă, de la extracția metalelor până la 
deșeuri, inclusiv producţia şi stocarea 
datelor. 

În ceea ce-l priveşte, întregul corp 
profesoral se află într-o postură ingrată, bine 
sintetizată de o doamnă inspector din 
mediul academic, care vorbește despre un 
„paradox digital”: pe de o parte, li se spune 
părinţilor că utilizarea ecranelor trebuie să 
fie foarte limitată; pe de alta, să folosească 
din ce în ce mai mult aceste ecrane la 
școală. Deruta părinţilor nu este deloc 


surprinzătoare. Guvernele trebuie să 
acţioneze de urgenţă. 

Autorităţile sanitare și academiile fac apel 
la  „bunul-simţ al familiei și la 
responsabilitatea părinţilor. Dar unde se află 
bunul-simţ atunci când sunt montate ecrane 
în grădiniţă unde vin copii de la vârsta de 2 
ani? Această decizie este foarte dăunătoare 
copiilor, aşa cum foarte bine argumentează 
în statutul său asociaţia Lâche ton ecran: 


„Educaţia națională este învestită cu 
încrederea familiilor și, ca atare, are datoria 
de a transmite un mesaj clar și coerent. Este 
o iluzie să credem că scufundarea copilului 
într-o baie digitală îl pregăteşte să facă parte 
din societatea digitală care va fi a lui la 
vârsta adultă și îi va favoriza accesul la 
angajare: trebuie să i se permită mai întâi o 
dezvoltare satisfăcătoare și armonioasă, pe 
care însă expunerea timpurie o afectează 
uneori în mod grav. 


Este de asemenea iluzoriu să credem că o 
expunere foarte limitată (15 minute pe zi), la 
școală, cu un conţinut educaţional, va 
stimula o integrare a ecranelor: dimpotrivă, 
va crea o dorinţă maximă faţă de acest 
instrumeni. Atunci va fi și mai greu pentru 
părinţi să le limiteze. Consecințele acestei 
alegeri pedagogice nu vor fi doar individuale. 
Acestea riscă să genereze o explozie a 
solicitărilor de remedii, încercând să 
compenseze efectele, pentru care nu vom 
avea nici mijloace financiare, nici umane 


(așteptare tot mai mare la cabinetele 
logopezilor, CMPP-uri complet 
supraaglomerate, psihologi independenti 
neretribuiti). 


Să-i determinăm deci pe toţi cei implicaţi 
în domeniul copilăriei să fie de acord cu 
protejarea dezvoltării copiilor mici, 
transmițând un mesaj simplu și coerent 
părinţilor şi copiilor: fără mediu digital 
înainte de clasa pregătitoare. 


Raportul beneficiu-risc este total împotriva 
ecranelor pentru copiii sub 6 ani, din 
motivele expuse mai sus: micile efecte 
benefice (care nu au fost încă demonstrate) 
nu compensează asumarea riscului major 
(care este dovedit) pentru dezvoltare. Să fim, 
așadar, prudenţi și rezonabili și să protejăm 
dezvoltarea copiilor noștri, cel puţin până în 
clasa pregătitoare! Va fi apoi timp să 
procedăm la o expunere raţională și 
adaptată dezvoltării copilului, sub 
conducerea avizată a Ministerului Educaţiei 
Naţionale, în colaborare cu cadrele medicale, 
primele care constată efectele nocive ale 
ecranelor.” 


Autismul: un subiect exploziv 
Un câmp minat 


Cartea recentă a cercetătoarei Brigitte 
Chamak, Controverses sur l'autisme, a fost 
foarte lămuritoare pentru mine. Am înteles 
de ce unii părinţi ai copiilor cu autism au 
decis să mă atace, într-un mod virulent și 


ţintit, cu privire la observaţiile mele despre 
copiii supraexpuși la ecrane care prezintă 
comportamente autiste. Nu știam la acel 
moment despre această controversă. 

În anii 1960, psihiatrii și părinţii au 
colaborat pentru a mări numărul locurilor în 
unităţile specializate și în spitalele de zi 
(HDJ214). Psihiatria oferă îngrijiri 
personalizate, iar investigaţiile transversale 
pe care le face ţin cont de povestea de viaţă 
a copilului și a familiei sale și de suferinţa 
lor psihologică. Pe câtă vreme abordarea 
anumitor psihanaliști, care fac o legătură 
între autism și atașamentul problematic faţă 
de mamă, este privită din ce în ce mai rău de 
către părinţi. Mamele, în special, se simt 
vinovate, în condiţiile în care viaţa lor de zi 
cu zi este extrem de dificilă, în special din 
cauza lipsei flagrante de structuri care să le 
poată primi copilul. 

Unii părinţi nutresc o mare animozitate 
faţă de psihiatri-psihanaliști, dezaprobând 
teoria acestora referitoare la ceea ce 
numesc „mame glaciale” și, în anii 1990, și- 
au unit forţele în asociaţii, între care Autisme 
France, Vaincre lautisme2* și SOS Autismul. 

De atunci, aceste asociaţii exercită un 
adevărat lobby pe lângă autorităţile publice 
și pe lângă mass-media, pentru a-și impune 
viziunea asupra autismului: originea pur 
genetică a acestei tulburări; prin urmare 


respingerea abordării  psihanalitice în 
favoarea metodelor comportamentale 
intensive de tip  ABA2'%; respingerea 
împachetărilor; solicitarea incluziunii școlare 
pentru toţi copiii cu autism, care, astfel, nu ar 
mai fi  instituţionalizaţi în structuri 
specializate; închiderea spitalelor de zi. 
Activismul acestor asociaţii a devenit și mai 
puternic odată cu constituirea, în 2010, a 
grupului Autism, creat „pentru a câștiga 
reprezentativitate în cadrul acţiunilor de 
lobby și de conștientizare publică”. Acest 
grup reunește mai multe asociaţii, printre 
care Autisme France, Agir et vivre avec 
lautisme2!/, Sésame autisme, UNAPEI, 
Autistes sans frontieres2*, Asperger Aide 
France, Pro-Aid Autisme și 4A. 

În ultimii zece ani, unele asociaţii au 
obţinut sprijinul unor sponsori prestigioși 
(actori și cântăreţi renumiţi) și au pătruns în 
toate organismele publice şi sanitare. 
Susţinute de membrii lor jurnaliști și avocați 
(SOS Autisme, Autisme France), acestea nu 
ezită să atace statul francez și să exercite 
un control real asupra deciziilor în sănătate: 
condamnarea Franţei de cinci ori de către 
Consiliul Europei, pentru „nerespectarea 
obligaţiilor sale față de persoanele cu 
autism”; obţinerea ca 2012 să fie declarat 
„Anul naţional al marii cauze a autismului, 
în timp ce conducerea campaniei a fost 


cedată grupului Collectif Autism care a 
orientat-o spre criticarea psihanalizei și 
promovarea metodelor comportamentale, 
totul cu finanţare publică. 

Aceste asociații se infiltrează și 
influenţează diferitele comitete de lucru 
asupra  autismului, fundaţii caritabile, 
institute de cercetare și mai ales HAS, Înalta 
Autoritate pentru Sănătate, responsabilă cu 
diseminarea  Recomandărilor de bune 
practici (RBP) privind autismul. Președintele 
grupului Collectif Autism ocupă, astfel, în 
același timp, funcţia de director al Fundaţiei 
pentru Copilărie, care desfășoară în prezent 
o campanie „pentru utilizarea inteligentă și 
sigură a mediilor digitale”, finanțată de 
Google și JCDecaux. 

În 2012, aceleași asociaţii au obţinut 
depunerea unui proiect de lege de către 
deputatul Daniel Fasquelle privind 
interzicerea oricărei practici psihanalitice 
pentru autism - proiect de lege care a fost, 
în cele din urmă, respins. 

Aceste asociaţii atacă celelalte asociaţii 
de părinți atunci când acestea nu 
împărtășesc aceleași idei. Una dintre 
victimele unor astfel de practici a fost, în 
2014, RAAHP (Rassemblement pour une 
approche des autismes humanitaire et 
plurielle2*2), care pledează în favoarea 
abordărilor diverse și globale, făcând referire 


la diverse tehnici. Aceasta consideră că nu 
există o singură cauză a autismului și nici o 
singură metodă ce poate fi aplicată. 
Dimpotrivă, este important să luăm în 
considerare copilul autist în întregul său 
psihic, emoţional și afectiv. Este poziţia pe 
care o apără și mulţi psihiatri și psihologi, 
care și-au exprimat dezacordul față de 
recomandările HAS. Aceasta  validează 
metodele pe care le impun în grupurile de 
lucru ale acestui organism asociaţiile cele 
mai influente și cele mai mediatizate. 
Celelalte asociaţii se luptă să-și facă 
cunoscută poziţia diferită. 

Cu toate acestea, validitatea utilizării 
exclusive a metodelor de tip ABA nu a fost 
stabilită științific. Niciun studiu nu a reușit 
să arate superioritatea metodelor 
comportamentale faţă de alte metode’. De 
asemenea, cercetările nu au decis în privinţa 
cauzelor autismului, care rămâne încă, în 
cele mai multe cazuri, neexplicat. 

A vorbi despre autism sau doar a-l pomeni 
înseamnă, așadar, a intra pe un câmp minat, 
unde se înfruntă mai multe tabere. Alături de 
cele două curente diferite citate mai sus, 
există un al treilea, care susţine că autismul 
nu este un handicap, ci o forţă, un mod de 
gândire fără precedent, o inteligență 
singulară, care trebuie recunoscută ca atare 
de societate. Aceasta este poziţia anumitor 


asociaţii de adulți cu autism și a 
cercetătorului Laurent Mottron, care resping 
atât metoda ABA, cât și psihanaliza. 


Avertizarea mea a avut efectul 
unei bombe 


Când am postat videoclipul de alertare pe 
1 martie 2017, habar nu aveam de 
confruntările pe tema autismului. Departe de 
conferințe și dezbaterile media, am lucrat 
zilnic cu copii foarte mici și cu părinţii lor. 

Reacţiile asociaţiilor nu au întârziat să 
apară. Președintele Collectif Autism face 
presiuni asupra HAS pentru a-și orienta 
recomandările din 2018 privind autismul, 
făcând referire la problema legăturii dintre 
ecrane și ISA: 


„În cadrul programatei actualizări a 
recomandărilor de bune practici la copiii cu 
TSA, apreciez că ar fi util să clarificăm 
distincţia dintre TSA și eventualele întârzieri 
de dezvoltare cu semne de tip autist, 
observate de dr. Ducanda, dar și de diverși 
medici clinicieni din PMI sau CMP; cf. 
constatărilor făcute în alte ţări. Trebuie 
evitate eventualele confuzii cu privire la un 
autism provocat de o formă de neglijenţă 
parentală. 


lată-mă aruncată în câmpul minat al 
autismului. În momentul în care Înalta 
Autoritate pentru Sănătate a cedat 


presiunilor din partea Collectif Autism, 
respingând studiile științifice și observaţiile 
clinice comunicate de numeroși colegi din 
Franţa și din lume, am devenit ţinta multor 
atacuri. 

Vizibilitatea pe care mi-o oferă emisiunea 
Envoyé spécial din 18 ianuarie 2018, 
realizată de Elise Lucet, declanșează 
atacurile împotriva mea: insultele, 
amenințările, denigrările, incitarea la suicid 
se înmulţesc, mai ales pe reţelele de 
socializare. Aceste asociaţii fac presiuni 
peste tot, ca să-mi fie anulate conferințele, în 
special intervenţia la cel de-al 12-lea 
Congres de Medicină Generală Franceză 


(CMGF) în 2018. 


Bună seara, 


Îmi permit să vă contactez în urma 
avalanșei de mesaje agresive și 
batjocoritoare de la părinţii copiilor cu 
autism care nu se gândesc a priori decât 
la cauza lor și spulberă tot ce le stă în 
cale. Doresc să vă transmit admiraţia 
mea. lată, există mai multe avertismente 
lansate cu mult înainte, dar în mod 
ciudat niciuna nu a ajuns în atenţia 
părinţilor. Așadar, bravo, vă felicit pentru 


tot ceea ce faceţi, bravo pentru curaj, 
perseverenţă și determinare. 


Vă mulţumim că ne ajutaţi să regăsim 
drumul cel bun pentru copiii noștri și că 
nu ne judecaţi, în ciuda greșelilor noastre 
grave. 


Multumesc, de asemenea, că m-ati 
ascultat. 


Doamna P. 


În guvern, secretarul de stat pentru 
persoanele cu dizabilităţi, Sophie Cluzel, 
transmite discursul celor mai vehemente 
asociaţii. Ea însăși a fost administrator al 
uneia dintre aceste asociaţii (UNAPEI) în 
urmă cu câţiva ani. În aprilie 2018 spune la 
postul Europa 1: „Trebuie să încetăm cu 
ideile false despre așa-zisele ecrane care ar 
tulbura copiii. E foarte grav, căci 
culpabilizează mamele”, pentru ca apoi, în 
aprilie 2019, să atace psihiatria, la postul 
RMC: „Trebuie să încetăm să mai vorbim 
despre psihiatrie în domeniul autismului." 

În aceeași zi, un deputat a declarat în 
presă: 


„După mamele glaciale și vaccinuri, Anne- 
Lise Ducanda, medic PMI, răspândește ideea 
că expunerea copiilor noștri la ecrane este 
cauza apariţiei tulburărilor din spectrul 
autist. Acest medic nu se bazează pe niciun 
demers științific, ci doar pe observaţiile sale 


de teren și pe constatarea că prevalența TSA 
a crescut în ultimii ani, la fel și consumul de 
ecrane. Este grav, în măsura în care ţara 
noastră nu își mai poate permite să piardă 
timp, după 30 de ani în care mii dintre copiii 
noștri au fost identificaţi greșit, diagnosticaţi 
greșit, îngrijiţi greșit, maltrataţi uneori, până 
la izolare psihiatrică "21 


În același timp, patru părinţi, toţi afiliati 
acestor asociaţii, au mers până acolo încât 
au depus plângere împotriva mea la Colegiul 


Medicilor. 


Bună seara, 


Sunt logoped și vă ofer sincer tot 
sprijinul meu. 


Mi se pare profund nedrept ceea ce 
trăiţi și sper că nu aceasta este soarta 
rezervată tuturor celor care „lansează 
avertismente" în Franţa. 


Afirmațiile dumneavoastră nu sunt 
câtuși de puţin şocante, injurioase, 
jignitoare pentru cei care fac efortul de a 
vă asculta cu atenţie. 


Aţi făcut mult, pentru mulţi copii. 


Fie ca mulţumirile mele să cuprindă 
toate mulţumirile copiilor pe care i-ati 
readus la viaţă în fiecare zi. 


Mulţumesc, dr. Ducanda... 
Cu tot respectul meu, 


Doamna C., logoped 


O victorie pentru copii, mai 
presus de orice 


Toate plângerile vor fi respinse pe 7 
februarie 2020 de către Camera Disciplinară 
de Primă Instanță din Île-de-France a 
Colegiului Medicilor, pentru următorul motiv: 


„Nu există nicio dovadă că dr. Ducanda a 
spus sau a scris vreodată că autismul ar 
putea fi cauzat de supraexpunerea la ecrane 
sau că ar fi promis vindecarea autismului 
prin ţinerea departe de ecrane. Dr. Ducanda 
susține că, în timpul consultaţiilor sale, în 
calitate de medic PMI în Essonne, a observat 
că tot mai mulţi copii cu vârste între O și 4 
ani prezentau tulburări identice cu tulburările 
din spectrul autismului, că a făcut legătura 
între aceste tulburări și supraexpunerea la 
ecrane a acestor copii și că a decis să 
desfășoare o campanie de informare pe 
această temă; datoria medicului este de a 
preveni apariţia unui risc legat de un 
comportament, chiar dacă acest risc nu a 
fost încă stabilit cu claritate din punct de 
vedere științific. Nu i se poate reproşa 
doamnei dr. Ducanda că a încercat să 
alerteze comunitatea medicală pentru a se 
efectua studii și cercetări științifice cu privire 
la aceste constatări și a  îmbogăti 
dezbaterea." 


Este o primă victorie pentru mine, dar mai 
ales pentru familiile afectate de tulburările 
legate de supraexpunerea la ecrane. După 
ce am fost supusă atâtor atacuri, sunt infinit 
recunoscătoare părinţilor și colegilor de 
peste tot, care m-au asigurat de sprijinul lor 
neclintit. Pentru ei, pentru fiecare familie pe 
care o ajut, voi continua să alertez, în ciuda 
atacurilor și denigrărilor. 


3 mai 2021 


Un videoclip care mi-a salvat fiul. 


17 ianuarie 2019 
Dr. Ducanda, 


Dacă aș fi găsit videoclipul 
dumneavoastră mai demult, aș fi evitat 
cu siguranţă să trec prin tot acest necaz. 


Nu știam că ecranele ar putea cauza 
toate acestea! L-am pus pe fiul meu de 3 
ani în faţa televizorului încă de când 
avea 5 luni și, cum nu mergea la creșă, 
își petrecea timpul urmărind desenele 
animate. Era un copil frumos, care 
începuse să gângurească și să imite 
sunete. Din păcate, de la vârsta de 18 


luni, nu a mai fost interesat decât de 
desene animate și și-a abandonat 
complet jucăriile. N-aș fi făcut niciodată 
această prostie dacă aș fi cunoscut 
pericolul ecranelor! 


Băiatul meu are o întârziere severă de 
limbaj și tulburări de tip autist. Acum 
însă, după 42 de zile de la oprirea 
televizorului și a tuturor ecranelor, 
aceste tulburări încep să regreseze. 


Sunt medic și cunosc eu însămi 
semnele TSA; suni șocată să descopăr 
că unele au dispărut la doar o lună de la 
oprirea ecranelor. Nu cred că este deloc 
o coincidenţă. A început chiar să 
pronunţe din nou „mama'. Logopedul lui 
confirmă debutul acestei gângureli. Este 
cu adevărat posibil ca, din cauza 
supraexpunerii, creierul lui să nu se fi 
dezvoltat? Este totuși ciudat ceea ce 
văd. Scriu un comentariu pentru că văd 
utilizatori de Internet care critică relaţia 
pe care o menţionaţi între tulburările din 
spectrul autist și supraexpunerea la 
ecrane. Pentru mine, studiul 
dumneavoastră este de aur! lar dacă ar 
fi fost într-adevăr bine mediatizat, sigur 
aș fi dat peste el și înainte, căci, așa cum 
vă spun, televizorul nu se stinge 
niciodată în casa noastră. Urmăresc 


evoluţia fiului meu și nu intenţionez să 
mă opresc aici, altfel mulţi copii vor fi în 
continuare sacrificați. Chiar trebuie să 
acţionăm. 


Doctor T. 


sk 


31 ianuarie 2018 


Am aflat că aţi fost atacată. Evident, 
atingeti puncte sensibile.  Ecranele 
seamănă puţin cu mâncarea... Totuși, nu 
dumneavoastră aţi inventat conceptul de 
autism digital! Dumneavoastră aţi avut 
curajul să deschideţi drumul și să 
spuneţi cu voce tare și mediatizat ceea 
ce facem deja, la scara mică, în sectorul 
PMI. Gestul a dat un impuls extraordinar! 
Drept urmare, sunteţi expusă și unii 
profită de ocazie pentru a-și exprima 
furia și neputinţa (părinţii copiilor cu 
autism); alţii se desolidarizează; altii 
apără lobby-ul în favoarea ecranelor; alţii, 
ca să se conformeze corectitudinii 
politice, se vor opune acţiunii 
dumneavoastră, când de fapt, au 
aceeași opinie cu privire la pericolele 
supraexpunerii. În orice caz, retineti că 
toate aceste atacuri nu sunt împotriva 
dumneavoastră, Anne-Lise Ducanda, ci 


împotriva a ceea ce reprezentaţi: 
medicul PMI care deranjează cu 
avertismentul său. Dacă vă pot fi de 
ajutor, vă rog să-mi spuneţi. Curaj, nu 
sunteţi singură! 


Un confrate medic de PMI 


d! 


24 februarie 2018 


Dacă discursurile ar putea fi mai puţin 
ideologice şi mai mult clinice! 
Observaţia făcută de colega noastră 
este cea a unui fin clinician, care a 
constatat zilnic folosirea masivă a 
tabletelor și smartphone-urilor de către 
copiii mici. Este o realitate. lar efectele 
sunt aceleași pentru toţi copiii, indiferent 
dacă au TSA sau nu. Niciunul nu este 
cruțat. Zilnic observaţia clinică relevă 
apetitul copiilor pentru aceste media, 
chiar mai mare în rândul celor cu TSA. 
Observaţia clinică relevă și că, atunci 
când propunem părinţilor să înceteze 
utilizarea, ruptura relaţională este net 
mai puţin importantă. Părinţii observă 
acest lucru și putem oferi o îngrijire mai 
bună. Cercetătorii pot vorbi de la 
distanţă, pot fi chemaţi la masa 
conflictului, dar practicienii din teren, 


care lucrează cu copiii, știu ce se 
întâmplă. Este păcat să ataci un 
clinician care avertizează, pentru bătălii 
care nu îl privesc. Utilizarea intensivă și 
nemoderată a mediilor de tip tabletă 
(chiar mai mult decât televiziunea) 
creează sau agravează ruptura 
relaţională. 


Un confrate medic 


-i 


29 iunie 2018 
Stimată doamnă doctor, 


Sinceră să fiu, nu prea înţeleg revolta 
care vă este adresată pe nedrept. Ştiu 
suferinta acestor părinţi, pentru că luni 
de zile, ce mi s-au părut nesfârșite, am 
crezut că micuțul meu este autist. Mi-a 
defilat prin fața ochilor o întreagă viaţă 
de greutăţi. Nu am nicio îndoială cu 
privire la adevărul avertismentelor 
dumneavoastră sau al datelor clinice 
care le susţin, obţinute pe parcursul 
activității dumneavoastră. Sprijinul meu 
este neînsemnat, dar vreau să vă ajut, 
chiar dacă nu mă ridic la înălţimea a 
ceea ce aţi făcut pentru mine. Este de la 
sine înţeles că alertele dumneavoastră 
au ecou în viaţa familiilor pe care le-aţi 


ajutat să scape de îngrijorare - fără 
supărare pentru unii. Videoclipul 
dumneavoastră a rezolvat mai mult 
decât numeroasele consultatii medicale; 
a fost suficient doar să apăsăm butonul 
de oprire a televizorului pentru a vedea 
cum viitorul nostru se luminează. Vă 
doresc mult curaj în aceste demersuri 
judiciare și vă mulţumesc din nou pentru 
ajutor. 


Sper să câștigați și, mai ales, să 
demascaţi această vânătoare de 
vrăjitoare a cărei victimă sunteţi astăzi 
din cauza intereselor economice care 
scapă ochilor noştri de simpli 
concetăţeni. Fiul meu este din ce în ce 
mai bine, interacţiunile lui cu oamenii și 
dorinţa lui de a învăţa mă încântă. Este 
un băiat foarte fericit. Cele două surori 
ale lui îmi creează mult mai multe 
probleme. 


În sfârșit, vă doresc să continuaţi să 
faceţi ceea ce faceţi și să ne ajutaţi. 


Cu stimă, 


Doamna H. 

În februarie 2018, în urma reportajului 
transmis în emisiunea Envoye Special și care 
făcuse furori, precum și a prezenţei mele în 
platoul de televiziune faţă în faţă cu unul 
dintre experții favorabili ecranelor, un coleg 
mi-a scris pentru a mă asigura de sprijinul 
său deplin. Criticând postura oportunistă, cu 
tentă demagogică a celui care s-a arătat, în 
repetate rânduri, a-mi fi adversar, mă 
încurajează să scriu o carte, susţinând chiar 
că este necesară. lată că am scris-o. 

În zorii secolului al XXI-lea, digitalul este 
marele seism care a zguduit, zguduie și va 
Zgudui lumea noastră. Am văzut și am 
celebrat toate promisiunile sale; dar ce se va 
întâmpla cu răsturnările profunde pe care le- 
a provocat în umanitate, începând pur și 
simplu cu dezvoltarea acestor ființe umane 
în devenire, care sunt micuţii noștri? Nu este 
momentul tergiversării sau al disputelor între 
câţiva experţi, a căror bunăvoință faţă de 
ecrane rimează cu o necunoaștere a 
situaţiei actuale, extrem de îngrijorătoare, 
din psihiatria infantilă. 

Într-un moment în care EdTech își freacă 
mâinile, bucurându-se deja de creșterea 
considerabilă datorată crizei sanitare Covid- 
19, îndrăznesc să cred că vom fi mulţi cei 


care vor conștientiza pe deplin, dacă va fi 
necesar, că nicio tehnologie nu poate înlocui 
relaţiile umane. Societatea noastră, întreaga 
noastră civilizaţie, este datoare să reflecteze 
serios la copilăria timpurie. Pe măsură ce 
medicina de mediu se dezvoltă, să nu 
închidem ochii la principalul perturbator de 
mediu la care sunt expuși copiii astăzi: 
ecranele. 

Convenţia Internațională a Drepturilor 
Copilului recunoaște drepturile specifice ale 
copiilor, inclusiv dreptul la sănătate și 
dreptul de a fi protejat împotriva abuzului, 
două drepturi fundamentale puse în pericol 
de supraexpunerea la ecrane. Aceasta se 
manifestă, într-adevăr, ca o formă de abuz 
asupra copilului, închis într-o lume virtuală, 
departe de familia sa, bombardat cu stimuli 
nepotriviţi şi lipsit de senzațiile și 
experienţele necesare dezvoltării sale 
corecte. Acest abuz digital îi pune în pericol 
sănătatea fizică, mentală și emoţională. Este 
de datoria autorităților publice să îl 
protejeze. 

În timp ce acestea sunt mobilizate pe un 
alt front sanitar, cel al pandemiei de Covid- 
19, sper ca epidemia tăcută provocată de 
omniprezenta ecranelor în rândul copiilor 
noștri va fi următoarea prioritate. Sper ca 
anunţul din 8 mai 2021 al ministrului 
tranziţiei ecologice, Barbara Pompili, să fie 


urmat de măsuri serioase și concrete: dacă 
dorește efectiv să lupte împotriva expunerii 
copiilor la lumina albastră, prin eliminarea 
mai întâi a jucăriilor luminoase, consecvenţa 
impune ca aceşti copii să fie protejaţi de 
ecrane. 

Supraexpunerea la ecrane și, aș îndrăzni 
să spun, expunerea pe ecrane, este noul rău 
al secolului pentru copiii noștri. Sub 
presiunea diverșilor jucători din sectorul 
digital, am întârziat deja în luarea măsurilor 
pentru a face faţă acestei provocări. Auzim 
zilnic în eter alertele medicilor despre 
supraaglomerarea serviciilor de reanimare în 
această perioadă foarte specială cu Covid- 
19. Dar puţini oameni sunt impresionați de 
supraaglomerarea, în același timp, a secţiilor 
de pediatrie și psihiatrie infantilă. Lăsăm să 
se piardă o întreagă generaţie, în deriva 
valului digital, în inconstienta, uneori în 
indiferența generală. lar pentru îngrijirea 
rănilor din sufletul acestor copii, medicii, 
copleșiți de numărul urgenţelor, recurg la 
tratamentul medicamentos, care devine 
principal. Dar medicamentele nu vor vindeca 
niciodată un mediu care este nefavorabil 
sănătăţii fizice și psihologice a copilului. De 
aceea fiecare copil ar trebui să aibă șansa 
de a întâlni un specialist în problema 
ecranelor, care chestionează sistematic 
familia despre acest nou perturbator de 


mediu, fără a ignora condiţiile educaţionale, 
afective și emoţionale în care crește copilul. 
În ceea ce ne privește pe noi, părinţii și 
bunicii, avizi de ecrane, să ne străduim să 
adoptăm un stil de viaţă adaptat copiilor 
noștri și care să fie și benefic propriei 
noastre stări de bine. Mai puţine reţele 
sociale, mai multe întâlniri. Mai puţin Netflix, 
mai multe cărţi. Mai puţin Fortnite, mai 
multe aventuri trăite plenar. Ne aprindem o 
țigară în prezenţa copilului? Nu. Atunci nu 
vom deschide nici Instagram, Game of 
Thrones sau GTA în faţa unui copil mic. De 
fiecare dată când un copil folosește un 
ecran, aceasta este o ocazie ratată de a trăi 
o experienţă în viaţa reală: să atingă și să 
simtă, să se joace și să descopere, să 
împărtășească și să schimbe. Chiar adaptat, 
chiar însoţit, ecranul va fi întotdeauna mai 
puţin bogat pentru copilul mic decât orice 
activitate din lumea reală, având lângă el 
adulţii disponibili la care se raportează, 
oricât de anodină ar fi această activitate. 
Unii susţin că nu există un consens cu 
privire la pericolul ecranelor pentru copii și 
pironesc la stâlpul infamiei pe cei care 
avertizează, acuzându-i că demonizează 
preţioasa revoluţie digitală. Chiar și când au 
existat neinţelegeri între unii mai echilibraţi 
și alţii mai alarmiști, dezbaterile arată clar 
prin însăși existenţa lor că ecranele nu sunt 


nici obiecte banale, nici activităţi ca oricare 
altele. Prin urmare, buna-credinţă ar cere ca 
toate cadrele din domeniul sănătății și cei 
care se laudă cu priceperea lor digitală să 
urmeze cu modestie principiul precauţiei, 
promovat de Geneviève Avenard, 
însărcinatul cu apărarea şi promovarea 
drepturilor copilului, în raportul său din 
2018222. Părinţii nu au nevoie de discutii 
culpabilizante; îi văd suferind în fiecare zi din 
cauza tulburărilor pe care le prezintă copilul 
lor. Ei au nevoie de mesaje clare, lucide 
despre pericole, pentru a putea proteja acest 
băiețel sau această fetiță, căreia ar dori să-i 
ofere totul și în special un viitor frumos și 
fericit. Un lucru este sigur: chiar dacă nu 
vorbesc franceză, chiar dacă nu au făcut 
studii strălucite, chiar dacă veniturile lor sunt 
modeste, părinţii trebuie să fie convinşi că 
un ecran nu va însemna niciodată mai mult 
decât ei; pentru că un copil, ca să-și dezvolte 
toată inteligenţa și umanitatea, trebuie pur și 
simplu să simtă afecțiunea și tandreţea 
părinţilor. 

Să păstrăm ecranele pentru toate 
aspectele lor pozitive din lumea adulţilor: 
medicină, telecomunicaţii, serviciu, acces la 
cunoaștere, divertisment. În schimb, să 
protejăm cu sfinţenie lumea copilăriei, cea a 
creșelor, a grădiniţelor, care trebuie populate 
mai degrabă cu desene și păpuși decât cu 


tablete. Această protecţie revine autorităţilor 
publice, care nu se mai pot ascunde în 
spatele unei așa-zise lipse de studii 
științifice pentru a evita luarea unei decizii 
clare. Așa cum guvernul a susţinut că 
sănătatea este prioritară în raport cu orice 
altceva, în timpul pandemiei de Covid-19, la 
fel trebuie să ia în considerare că sănătatea 
copiilor trebuie sā  prevaleze asupra 
intereselor economice ale sectorului digital. 
În aceste condiţii, experţii audiaţi de 
diferitele autorități publice pe tema 
ecranelor trebuie să depună mai întâi o 
declaratie de conflict de interese, pe modelul 
Înaltei Autorităţi pentru Transparenta Vietii 
Publice? privind oamenii politici. 

A proteja copiii de lumea digitală 
înseamnă în primul rând a-i obişnui să se 
descurce fără ea, a nu le oferi gustul unui 
produs atractiv și care creează dependenţă, 
chiar dacă gestul este însoţit de vigilență 
motivată și de prudenţă. Cum spunea 
Jacques Brodeur, un activist canadian 
pentru educaţia pentru pace, prevenirea 
violenţei și promovarea unui stil de viaţă 
sănătos, „este important ca societatea în 
ansamblu, profesorii, părinţii și comunitatea 
educaţională, să ofere copiilor o altă viaţă 
decât în faţa ecranelor”. 


222 „De la naissance ă 6 ans: au commencement des 
droits” [De la naștere la 6 ani:primele drepturi], raport 
din 2018 al Defenseur des droits, instituţie a statului 
francez care veghează la respectarea drepturilor 
cetăţenilor de către administraţia și organismele 
publice. 

23 instituție echivalentă Agenţiei Naţionale de 
Integritate (n.r.) 


Când un ecran se stinge, 
un copil se trezește 


ANEXA 1 


Recomandări 
pentru un plan 
naţional major 


Confruntat cu numărul tot mai mare de 
copii afectaţi, guvernul trebuie să preia 
problema şi să elaboreze o strategie 
naţională de prevenire și combatere a 
supraexpunerii copiilor la ecrane. lată 
recomandările colectivului CoSE. 


Campanii de prevenire 


Criza sanitară de Covid-19 a pus în 
evidență capacitatea noastră de a realiza 
campanii de prevenire în timp record atunci 
când autorităţile publice dau dovadă de 
voinţă, prin difuzarea zilnică și masivă a 
mesajelor de vigilenţă și conștientizare. 

În ceea ce privește supraexpunerea 
copiilor la ecrane,  prevenţia trebuie 
desfășurată în spaţiul public cu aceeași 
implicare. Mesajele referitoare la acest 
subiect au fost deocamdată prea modeste și 
puţin vizibile, astfel încât părinţii nu pot lua 


măsuri împotriva pericolelor exercitate de 
ecrane asupra copilului lor. 

Sunt necesare mesaje scurte, emise de 
mai multe ori pe zi, după modelul „gesturilor- 
barieră” sau al celor „cinci fructe și legume 
în fiecare zi'. Mesajele trebuie să fie clare, 
lucide și puternice: trebuie să trezească 
atenţia, asemenea  spoturilor pentru 
siguranţa rutieră. 

Trebuie utilizate toate mijloacele de 
comunicare în masă: televiziune, radio, 
presa scrisă, rețele sociale, afișajul de la 
metrou, staţiile de autobuz, pliantele etc. 

Trebuie mobilizat întreg spaţiul public, dar 
locurile de primire a copiilor mici trebuie să 
beneficieze de o atenţie deosebită: 
maternităţi, unităţi de primire pentru copii 
mici, centre de primire părinte-copil, Direcţia 
de Protecţia Mamei și a Copilului, cabinetele 
profesiilor liberale, creșe, școli, biblioteci, 
ludoteci, servicii administrative (primării, 
CAF...). 

Carnetul de sănătate trebuie să ofere un 
mesaj de prevenţie mult mai clar și la fel de 
puternic precum cel despre bruscarea 
bebelușului. Așa cum putem citi „Bruscarea 
unui copil îl poate lăsa handicapat pe viaţă, 
părinţii trebuie informaţi că „Un copil 
supraexpus la ecrane poate deveni 
handicapat pe viață dacă ecranele nu sunt 
eliminate”. 


Riscul este major în toate familiile; totuși 
este încă prea puţin cunoscut. Aceste 
mesaje trebuie să apară în primele pagini ale 
carnetului, iar nu în pagina a paisprezecea, 
ca în prezent. 

Dispozitivele digitale trebuie să prezinte pe 
ambalaj avertismente pentru copii, precum 
cele de pe cutiile de medicamente: „A nu se 
lăsa la îndemâna și în văzul copiilor, 
„Interzis sub 2 ani”, „Interzis copiilor sub 6 
ani”, „Supradozaj = pericol, „Consumul 
excesiv poate afecta creierul”. 

Anumite spaţii rezervate copiilor sub 6 ani 
trebuie protejate și lipsite de orice ecran. 
Începutul se face în creșe și grădiniţe, care, 
prin urmare, trebuie să interzică folosirea 
ecranelor în sistemul de educaţie și în 
activităţile lor. 


Sprijin parental 

A fi părinte este un loc de muncă cu 
normă întreagă, dificil și fără nicio formare, 
cu un bebeluș născut fără instrucţiuni. 
Creșterea copiilor astăzi este o adevărată 
provocare; pentru că acum avem de-a face 
cu nou-veniţi în familie: ecranele. Sunt chiar 
prima preocupare a părinţilor care, neinitiati 
fiind, cer să fie consiliaţi în educarea copiilor. 


Unii acuză părinţii de neglijenţă, 
imprudenţă, iresponsabilitate. Sunt aceiași 


care au încurajat utilizarea tabletelor pentru 
bebeluși începând cu vârsta de 6 luni, cu 
avizul din 2013 al Academiei de Ştiinţe și 
care au publicat în 2019 „Apelul la vigilență 
motivată”. Deruta este justificată, cu 
deosebire în fața avalanșei de campanii 
publicitare care difuzează mesaje de cele 
mai multe ori inadecvate, chiar dăunătoare 
dezvoltării copilului. În maternitate, la 
naștere, tinerilor părinţi li se explică cum să 
facă baie bebelușului, cum să-i curețe nasul, 
să-i pregătească biberoanele. Ar trebui să li 
se explice, de asemenea, cât de important 
este să-și privească bebelușul, să-l atingă și 
să-l mângâie, să vorbească cu el, să-i 
permită să investigheze lumea cu toate 
simţurile și, în acest scop, să-l protejeze de 
ecrane. 

În acest scop, ar fi util să li se ofere tuturor 
părinţilor care doresc o pregătire de bază 
privind nevoile copilului mic și să li se 
asigure sprijin la cea mai mică dificultate. 
Când trebuie să își „înţarce” copilul de la 
utilizarea ecranelor, ar trebui să li se ofere un 
asistent de specialitate, care să-i însoţească 
în zilele și săptămânile cât durează 
eliminarea. Aceste persoane pot lucra în 
cadrul PMI sau în alte structuri de sprijin 
parental. Și îi vor putea direcţiona către 
unităţi de primire copil-părinte, cum sunt 
LAEP-urile, al căror număr trebuie crescut 


considerabil, astfel încât fiecare părinte să 
găsească unul în apropiere. 

În sfârșit, ar putea fi creat un număr de 
telefon gratuit, care să permită părinţilor, 
uneori epuizați, să beneficieze de ascultare 
și consiliere din partea unor cadre pregătite 
în problematica ecranelor. 


Studii 


Dispunem deja în întreaga lume de peste 4 
600 de studii care au arătat o legătură între 
supraexpunerea la ecrane și tulburările la 
copiii mici. Autorităţile publice susţin însă că 
există o lipsă de studii pentru a putea 
legifera în consecinţă. 

Prin urmare, este necesar să se efectueze: 

= studii epidemiologice, pentru 
cuantificarea fenomenului. Aceste studii ar 
permite evaluarea prevalenței acestor 
tulburări la sugari și copii, precum și a 
evoluţiei acestor tulburări de-a lungul anilor, 
luând în considerare mai ales timpul de 
expunere la ecrane și conţinutul vizualizat. 
Corelaţia dintre tulburări și supraexpunerea 
la ecrane, deja cunoscută din alte studii, ar 
putea fi confirmată la nivel naţional, pornind 
de la lotul disponibil la ministerele educaţiei 
din fiecare ţară. În Franţa, mulţi medici și 
psihologi din Ministerul Educaţiei Naţionale 
sunt gata să participe; 


— studii randomizate, pentru a determina 
dacă există o legătură cauzală între 
supraexpunerea la ecrane și tulburările de 
dezvoltare la copiii mici. Proiecte de acest 
tip există deja, dar nu au găsit finanţare. 
Acestea ar trebui să fie realizate în comun 
de către cercetători și cadrele specializate 
din domeniu. Este vorba despre ceea ce se 
numește  cercetare-acţiune. Un studiu 
randomizat, cu un grup de control, ar 
presupune să fie ales aleatoriu un grup de 
bebeluşi expuși voluntar la ecrane, pentru a-l 
compara cu un grup de bebeluşi care nu ar fi 
expuși. Din punct de vedere etic este dificil. 
Pe de altă parte, ar trebui ca, în grupul de 
bebeluși expuși masiv la ecrane (bebeluși cu 
vârsta cuprinsă între 18-24 de luni, expuși 
mai mult de patru ore pe zi), jumătate dintre 
aceștia să nu își schimbe obiceiurile pe o 
durată de patru săptămâni, în timp ce 
cealaltă jumătate ar elimina complet 
ecranele în aceleași săptămâni. La sfârșitul 
acestor patru săptămâni, tulburările vor fi 
reevaluate. Cum ecranele vor putea fi oprite 
la sfârșitul acestei perioade de studiu, 
șansele de reușită sunt destul de mari; 

— studii despre utilizarea instrumentelor 
digitale în școală, pentru a stabili dacă 
digitalul este o valoare adăugată în procesul 
de învățare şi memorare. Creşterea 
numărului de elevi care abandonează după 


anul de școlarizare perturbat de criza Covid- 
19 necesită studii riguroase privind 
beneficiile şcolii digitale. 

Toate aceste studii trebuie pilotate și 
finanțate de autorităţile publice, fără să 
interfereze vreo persoană aflată în conflicte 
de interese cu sectorul digital. În consecintă, 
nicio companie digitală nu va finanta, direct 
sau indirect, cercetări privind pericolele 
ecranelor. În ceea ce privește laboratoarele 
farmaceutice, sunt puține șanse ca astfel de 
cercetări să le stârnească interesul. 


Instruire 


Instruirea cadrelor care lucrează cu copiii 
și în domeniul sănătăţii este o prioritate 
absolută. Această pregătire, efectuată încă 
de la început și în mod consecvent, trebuie 
să aibă ca temă problematica ecranelor, 
desigur, dar și dezvoltarea copilului. Prea 
mulţi medici nu au cunoștințe despre acest 
subiect și copiii în dificultate sunt depistaţi 
târziu, la începutul școlii sau la creșă. 

Aceste cursuri de instruire trebuie să fie 
asigurate de specialiști care sunt pe deplin 
familiarizați cu subiectul ecranelor și nu au 
niciun conflict de interese cu sectorul digital. 
CoSE a oferit deja numeroase cursuri de 
formare pe acest subiect. 

În această problemă a supraexpunerii la 
ecrane trebuie să fie instruiti: 


— personalul din domeniul medical: medici 
generaliști, pediatri, pedopsihiatri, 
neuropediatri, specialiști în dependenţă, 
oftalmologi, specialiști ORL, moașe etc.; 

— personalul din domeniul paramedical: 


logopezi, psihomotricieni, educatori- 
puericultori, cadre auxiliare din puericultură, 
asistente medicale, kinetoterapeuţi, 


ergoterapeuti, art-terapeuţi etc.; 

- personalul non-medical: psihologi, 
profesori, educatori, asistente maternale, 
asistenţi de familie, asistenţi sociali, toate 
cadrele de la protecţia copilului, judecători 
pentru copii, tehnicieni de integrare socială 
și familială, reprezentanţii copilăriei mici... 

Structurile în care s-ar asigura instruirea ar 
fi următoarele: 

- centre de diagnosticare a autismului: 
CRA, CEDA, CREDAT... 

— toate structurile publice, spitalicești, 
teritoriale, asociative: PMI, EAJE, CMP 
CMPP, CAMSP SESSAD, EN, MDPH, SAEMF, 
Réussite Educative222... 

Cadrele care lucrează în domeniul 
copilăriei mici ar trebui să evite să-şi 
folosească smartphone-ul în prezenţa 
copiilor; ei trebuie să limiteze numărul 
fotografiilor solicitate de părinţii înșiși și să 
le explice, atunci când solicită videoclipuri, 
că este mai bine ca bebelușul lor să 
interacţioneze în mod direct cu părintele 


decât să se trezească frecvent în faţa unei 
carcase de ecran care îl filmează. 


Centre de resurse pentru copiii 
supraexpuși 

Așa cum există centre de resurse pentru 
copiii cu autism, este necesar să se creeze 
centre de acest tip dedicate copiilor 
supraexpuși. Acestea ar asigura preventie, 
sprijin pentru familii și formarea 
profesională a cadrelor. Ele ar trebui să 
lucreze în colaborare cu structurile și 
sistemele existente (CRA, platforme TND- 
autism, CMP CMPP CAMSP servicii 
spitalicești etc.). 

În așteptarea înfiinţării lor, ar trebui 
încurajate  consultaţiile în problema 
ecranelor: consultaţii lungi, în special cu 
ocazia primei întâlniri, și consultaţii 
familiale, cu părinţii, chiar și cu fraţii. Dr. 
Sylvie Dieu-Osika și eu, care practicâm 
aceste consultații, cunoaștem toate 
beneficiile. Aceasta ar presupune 
actualizarea cotatiei CPAM, astfel încât 
medicii generaliști sau pediatrii să poată 
oferi consultaţii centrate pe problema 
ecranelor: observarea copilului și a 
interacțiunilor acestuia, interviu cu părinţii 
pentru identificarea mediului psihic, afectiv, 
educativ, investigarea folosirii ecranelor, 


prezentarea pericolelor acestora și 
comportamentul necesar în raport cu ele. 
Toate aceste măsuri trebuie să facă 
obiectul unor studii de impact periodice, 
pentru a măsura eficacitatea și relevanţa 
politicii de sănătate implementate de 
autorităţile publice pentru combaterea 
supraexpunerii copiilor la ecrane. 


224 Program creat în 2005 în Franţa și coordonat de 
Agenţia Naţională pentru Coeziune Socială și Egalitate 
de Şanse. 


ANEXA 2 


Chestionarul 
CoSE 


Chestionar adresat părinţilor de câtre 
cadrele care lucrează cu copii sub 6 ani. 


Vârsta copilului: ... ani 
Sexul copilului: fată N băiat X 


1. Ce tipuri de ecrane există în casa dvs. și 
câte? 

televizor da Ñ nu Ñ câte X 

tabletă da X nu ÑN câte | 

calculator da Ñ nu N câte i 

telefon da | nu N câte X 

consolă jocuri da N nu N câte X 


2. În general, lăsaţi televizorul aprins tot 
timpul sau aproape? 
da N nu | 


3. Unul sau mai multe ecrane sunt aprinse în 
timpul meselor? 
da ÑX nu Ñ 


4. Copilul folosește ecrane în timp ce sunteţi 
ocupat cu altceva? 


da N nu X 
5. Copilului îi place să folosească 
smartphone-ul dvs.? 

da N nu X 


Îti dati copilului telefonul dvs.: 
să-l calmati când plânge? da N nu X 
să-l ţineţi ocupat? da N nu N 
să-l ajutaţi să mănânce? da N nu k 
să-l ajutaţi să doarma? da Ñ nu 
să înveţe? da N nu N 
să aveţi timp să faceţi altceva? da Ñ nu N 
să vorbească cu familia? da N nu W 


6. Îi place să navigheze singur pe YouTube? 
da N nu N 


7. Copilul dvs. are propria tabletă? Propriul 
smartphone? 
da N nu X 


8. Copilul dvs. urmărește și ascultă de 
obicei: 
desene animate? singur cu dvs. X 
cântecele? singur N cu dvs. K 
programe educaţionale? singur X cu dvs. 


videoclipuri? singur N cu dvs. X 


programe care nu sunt destinate 
copiilor? singur N cu dvs. k 
altele singur N cu dvs. X 


9. Vă uitaţi regulat la televizor în familie? 
da N nu X 
Dacă da, sunt aceste momente o 
oportunitate de a vorbi cu copilul dvs.? 
da N nu X 


10. Urmăriţi emisiuni pentru adulți şi 
reclame alături de copilul dvs.? 
da N nu X 


11. Copilul dvs. petrece timp în fața unui 
ecran înainte de a merge la culcare? 
da N nu N 
Dacă da, cât timp? 
mai puţin de 30 de minute N 30 de minute 
până la 1 oră N 
de la 1 la 2 ore N mai mult de 2 ore N 
În camera lui există: 
un calculator? da N nu X 
un televizor? da N nu k 
| se duc în cameră unul sau mai multe 
ecrane mobile? da N nu N 
Adoarme în faţa lor? da i nu N 


12. Există ecrane pornite sau accesibile în 
instituţia în care lăsaţi copilul pentru 
supraveghere? 


televizor da N nu N 

tabletă da M nu X 

calculator da N nu N 

altele: care? 

Cât timp pe zi apreciaţi că are acces 

copilul dvs. la un ecran? 

30 de minute X 1 oră N mai mult de 1 oră 
X nu știu X 


13. Familia dvs. are reguli sau îndrumări 
pentru utilizarea ecranului? 
da N nu X 
Sunt uşor de aplicat? 
da N nu X 
14. Numärul de ore în care copilul dvs. 
utilizează tableta pe zi: 
mai putin de 30 de minute W 30 de 
minute X 
1 oră N 2 ore N 3 ore Ñ 5 ore și mai mult X 
Numărul de ore de utilizare a telefonului 
mobil pe zi de către copilul dvs.: 
mai putin de 30 de minute W 30 de 
minute X 
1 oră N 2 ore N 3 ore N 5 ore și mai mult N 
Numärul de ore de utilizare a computerului 
pe zi de către copilul dvs: 
mai putin de 30 de minute W 30 de 
minute X 
1 oră N 2 ore N 3 ore Ñ 5 ore și mai mult X 
Timpul petrecut în fata altor ecrane: ...... 


15. Consideraţi că utilizarea ecranelor: 
dezvoltă conştientizarea și învăţarea? da 
X nu N 
ajută copilul să se calmeze? da X nu X 
îmbunătățește atenția și concentrarea? 
da X nu X 
pregaâtește copilul pentru lumea de 
mâine? da Ñ nu N 


16. În opinia dvs., timpul petrecut de copilul 
dvs. în faţa ecranelor: 

este mai degrabă potrivit? da N nu N 

este prea mult? da N nu X 

nu este prea mult? dainui 


17. Acasă, ecranele sunt mai degrabă o 
sursă de: 

schimburi N 

liniște K 

tensiune | 

singurătate X 

altele Ñ 


18. Vârsta de începere a expunerii la ecrane: 
încă din maternitate Å 
odată ajuns acasă, unde televizorul 
rămâne pornit X 
altele: 


19. Estimaţi timpul mediu pe care dvs., 
părinţii, îl petreceti zilnic în faţa ecranelor, în 


afara timpului de lucru: 
mai puţin de 30 de minute W 30 de 
minute X 
1 oră N 2 ore Ñ 3 ore N 5 ore și mai mult K 


ANEXA 3 


Carta CoSE a 
familiei 


Zone fără ecran 


Baza acestei carte este să hotărâști care 
sunt camerele din casă din care trebuie 
eliminate complet ecranele; nu ezita să 
propui şi alte camere cu destinaţie 
particulară în familie. Și încearcă să respecţi 
tu însuți aceste limite: exemplul tău 
contează pentru toată lumea. 


e Bucătăria sau sufrageria 

e Dormitorul 

* Camera în care depozitaţi căruciorul 
* Alta 


Perioade fără ecran 


Alegerea orelor în care nu se utilizează 
ecranele trebuie să facă parte din rutina 
zilnică. Ora de culcare și mesele sunt ore 
nenegociabile, dar sunt necesare și alte 
„pauze tehnologice din timpul zilei, mai ales 
la cei mai mici. 


* Cu o oră înainte de culcare 
* Orele de masă 

- Înainte de școală 

e Timp pentru familie 


e Călătorii cu maşina, cu excepţia 
călătoriilor lungi 


* Altele 


Dispozitivele puse la încărcat pe 
timpul nopţii, în comun 

Toate familiile sunt diferite, dar încercaţi 
să puneţi toţi la încărcat toate dispozitivele 
peste noapte în același timp, în același loc 
(de exemplu, într-o cutie în sufragerie), va fi 
mult mai ușor. 

Dispozitivele digitale sunt puse la încărcat: 


— în salon; 


— în bucătărie. 


Alege și variaza conţinutul media 


Este esenţial să îţi faci timp pentru a alege 
conţinutul care poate fi văzut. Multe 
emisiuni sau aplicaţii pretind că sunt 
educaţionale, dar nimic nu egalează propriul 
tău control: acest program (sau aplicaţie) 
este potrivit(ă) pentru vârsta copilului meu? 
Din păcate, nu există un site necomercial, 
întreţinut de educatori, cum este „Common 
sense media” în SUA. Pentru videoclipuri, nu 


uita să ţii cont de recomandările de vârstă 
propuse de CSA. lar pentru aplicaţii, un site 
precum „La souris grise” te poate ajuta. Să 
urmărești ceea ce urmărește copilul, să joci 
ceea ce joacă el este un început bun. 
comun, creative. Diversifică tipul de media 
folosite, așa cum procedezi cu alimentaţia 
„variată şi diversificată”. 

[Pentru copii:] 

Când folosesc un ecran pentru distracţie, 


prefer: 


- să văd împreună (cu un părinte sau un 
adult); 


— să jucăm împreună (cu un părinte sau un 
adult); 


- să văd un conţinut educaţional selectat; 


- să folosesc un dispozitiv care îmi 
permite să mă joc cu alţii; 


- să folosesc un dispozitiv care îmi 
permite să fiu creativ. 


Pentru cei mai mici dintre ei: 


- nu vizionati videoclipuri prea rapide sau 
prea zgomotoase; 


- nu folosiţi un dispozitiv ca babysitter; 
- nu lăsați televizorul aprins în fundal. 


Pentru cei mai mari dintre ei: 


- nu jucaţi jocuri video acasă sau în altă 
parte, care nu sunt permise de regulile 
familiei; 

— nu descărcaţi jocuri sau videoclipuri fără 
acordul unui adult; 


— nu navigaţi pe site-uri web și nu vizionaţi 
videoclipuri fără acordul unui adult. 


Armonizarea perioadelor de 
conectare și neconectare 


Dispozitivele digitale sunt o parte 
integrantă a vieții noastre. Beneficiile 
acestor obiecte, dacă sunt folosite cu 
moderație și în mod adecvat, sunt evidente. 
Dar împărţirea timpului cu familia și prietenii 
este și mai importantă. 

Prin reducerea timpului pe ecran, voi avea 
mai mult timp: 


- să mă joc afară; 
- să citesc cărţi, să merg la bibliotecă; 


— să-mi îmbrac păpușile, să le servesc 
ceaiul în salonaș (sau pe Playmobilul 
meu); 


- să mă joc cu prietenii; 
— să stau cu familia; 


— să fac Lego sau Kapla. 


Somn și activitate fizica 


Toţi copiii au nevoie de mult somn și de 
exerciţii fizice în fiecare zi. 

Sunt sigur că dorm suficient și fac 
mișcare: 


— stingând toate ecranele cu o oră înainte 
de culcare; 


— dormind (între 11 și 14 ore pe zi, cu tot 
cu somnul de siestă - înainte de 2 ani; 
între 10 și 13 ore - înainte de 5 ani). 


Pentru o cetăţenie digitală (pentru 
copiii mai mari) 

Trebuie să-i înveţi foarte devreme pe copii 
cât de important este să respecte regulile de 
bună purtare, chiar și atunci când se află pe 
Internet, să-și controleze limbajul, să nu 
denigreze sau să insulte pe alţii: toate 
acestea trebuie repetate. În schimb, trebuie 
să ne reamintim că fiecare copil are dreptul 
la protecţia adulţilor și în special a părinţilor 
săi și, deci, că nu avem dreptul să-l 
maltratăm sau să-l hărţuim pe Internet. 

Vorbesc cu părinţii mei sau cu cineva în 
care am încredere, dacă mă simt jenat de 
mesajele sau de fotografiile sau de 
videoclipurile pe care le-am văzut pe Internet 
sau pe reţelele de socializare. 


Siguranţa pe primul loc (pentru 
copiii mai mari) 

Protejează-ţi copilul în lumea digitală, așa 
cum îl protejezi în orice sistem deschis și 
slab controlat... 


- Verific setările de confidenţialitate ale 
site-urilor pe care le frecventează copilul 
meu (cu atât mai mult dacă le 
frecventezi și tu...). 


- Nu distribui informaţii personale online. 
— Nu distribui fotografii personale online. 


- Nu devin „prieten, nu discut pe 
Snapchat sau pe altă platformă cu 
diverși oameni, fără să fi avut 
permisiunea părinţilor mei. 


Semnaturile 
Părinte 1: Părinte 2: Copiii: 


ANEXA 4 


Testarea ERILA 


Toaleta 

Puneti întrebările. 

| Ce se întâmplă în această imagine? 
| Ce fac copiii? 

| Câţi copii sunt acolo? 

| Ai cui sunt pantofii? 

| La ce folosește săpunul? 

| Priveşte pasta de dinţi: de ce curge? 
| Și tu, ce faci după ce te-ai spălat? 


Teste opţionale 

VOCE ȘOPTITĂ 

| Te voi întreba ceva încet. Ascultă cu atenţie! 
| Îți place mai mult ciocolata sau acadelele? 


MESAJELE 

| Ne jucăm de-a mesajele. Îţi voi spune ceva și tu 
îmi vei spune exact același lucru: 

E frig, mi-e somn. 

Vom cumpăra caramele pentru Arthur. 


TESTE DE IDENTIFICARE A TULBURĂRILOR DE 
LIMBAJ UTILIZABILE ÎN CONTROLUL MEDICAL 
AL COPILULUI DE 4 ANI 


Voce și debit 
Pe tot parcursul transferului, urmărește cu 
atenţie vocea și debitul verbal al copilului. 


Piticii și indienii 

Fără a arăta cartonașul cu imaginea: 

Știi povestea Albei ca Zăpada? 

În această poveste sunt șapte pitici? Ei sunt... 

Hapciu - Rușinosul - Înțeleptul — Bucurosul - 
Mutulică — Morocănosul - Somnorosul. 

Arătaţi acum copilului cartonașul. 

Uită-te la micuţii indieni, au nume amuzante. Ei 
sunt... 

Yeroi — Gontra - Dimanko - Zulseul — Otrudire — 
Favikere - Meunulivou 


Căţelușul 
Acest câine mic se mișcă foarte mult. 
[Imaginea 1] lată-l pe căsuţa lui. 
[Imaginea 2] lar aici, este... 

În cazul lipsei de răspuns: 

Este în căsuţă?... 


Document reprodus prin amabilitatea Com- 
Medic.com. 


AAP: Academia Americană de Pediatrie 

ADHD: Tulburare de hiperactivitate cu deficit 
de atenţie 

AFPA: Asociaţia Franceză de Pediatrie 
Ambulatorie 

ANSES: Agenţia Naţională pentru Siguranţa 
Alimentelor, Mediului şi Sănătății 
Ocupaţionale 

AVC: Accident vascular cerebral 

AVS: Auxiliar școlar: persoană care însoțește 
copiii cu dizabilităţi în cadru școlar și 
extrașcolar (cantină, timp extrașcolar). 
Vom utiliza AVS în această carte, fiind 
termenul cel mai folosit, atât de către 
părinţi, cât și de către personalul de 
specialitate. Totuşi, titulatura s-a 
schimbat și a devenit acum AESH. 

AESH: Însoţitor pentru elevii cu dizabilităţi 

CAF: Fondul de alocatii familiale 

CAMSP: Centrul de acţiune medico-socială 
timpurie 

CMP: Centru medico-psihologic 

CMPP: Centru medico-psiho-pedagogic 

COFRADE: Consiliul Francez al Asociaţiilor 
pentru Drepturile Copilului 

CPAM: Fondul de asigurări primare de 
sănătate 


CRA: Centrul de Resurse pentru Autism. 
Denumit și CEDA și CREDAT 

CSA: Consiliul Superior al Audiovizualului 

DYS (tulburări DYS): tulburări specifice 
anumitor achiziţii: limbaj oral, scris, 
gesturi, coordonare, matematică... 

EAJE: Centrul de primire pentru copii mici 

HAS: Înalta Autoritate de Sănătate 

HCFEA: Consiliul Superior pentru Familie, 
Copilărie și Vârstnici 

IME: Institutul de Educaţie Medicală 

LAEP: Centrul de primire copii-părinţi 

MDPH: Casa  departamentală pentru 
persoane cu dizabilităţi 

MILDECA: Misiunea  interministerială de 
combatere a drogurilor și a 
comportamentului de dependenţă 

OMNSH: Observatorul lumilor digitale în 
științele umane 

OPEN: Observatorul pentru părinți şi 
educatie digitală 

PMI: Protecția mamei și a copilului 

RAM: Reteaua consilierilor maternali 

RASED: Reteaua de ajutor specializat pentru 
elevii în dificultate 

SAEMF: Serviciul de asistență educaţională 
în mediul familial 

SESSAD: Serviciul de educaţie specială și 
îngrijire la domiciliu 

TED-NOS: Tulburări pervazive de dezvoltare 
nespecificate 


TED: Tulburare pervazivă de dezvoltare 

TND: Tulburare de neurodezvoltare 

TSA: Tulburare de spectru autist 

ULIS: Unităţi localizate pentru educaţie 
incluzivă:  școlarizarea copiilor cu 
dizabilități 

UNAF: Uniunea Naţională a Asociaţiilor 
Familiale Franceze 

Janine Busson Baude, Super-heros, plus 
forts que les écrans (pentru copii de la 6 la 
11 ani), Busson Baude, 2021. 

Brigitte Chamak, Controverses sur 
l'autisme, Érès, 2021. 

Jean-Philippe Deprez, Smartphones, et si 
on arrêtait le massacre?, Chapitre.com, 2018. 

Michel Desmurget, La fabrique du crétin 
digital, Seuil, 2019. 

Sylvie Dieu-Osika, Les écrans, mode 
demploi pour une utilisation raisonnée en 
famille, Hatier, 2018. 

Sabine Duflo, If ne décroche pas des 
écrans, Marabout, 2020. 

Elsa Job-Pigeard, Bébés connectés: 
enfance massacrée, JDH, 2020. 

Marie-Alix Le Roy, Protégeons nos enfants 
des écrans, Mame, 2020. 

Bruno Patino, La civilisation du poisson 
rouge, Grasset, 2019. 

Catherine Price, Lâche ton téléphone 
(pentru copii), LGF, 2018. 

Manfred Spitzer, Les ravages des écrans, 
L'Échappée, 2019. 

Carole Vanhoutte, Ma pause sans écran, 
Mango, 2018. 


Site-uri 
www.anneliseducanda.fr 
WWwW.surexpositionecrans.org 
WWW.screenpeace.org 
www.sabineduflo.fr 
www.levelesyeux.com 
WWW.jouepenseparle.com 
www.filmpourenfanis.net 
WWwWw.commonsensemedia.org 


Pagini Facebook 


Parents unis contre le smartphone avant 
15 ans 


Video ale dr. Ducanda 


Video de avertizare pe 1 martie 2017: 

htips://www.youtube.com/watch?v=9- 
eldSE57Jw 

Video scurt de 9 minute: 

https://www.youtube.com/watch? 
v=i4cBPIUjOrk 


Mulţumesc Editurii Rocher, pentru că mi-a 
propus proiectul acestei cărți. 

Mulţumesc prietenului meu Philippe 
Basseville, care m-a determinat să realizez 
acest proiect. 

Mulţumesc lui Berenice Bouty, care a știut 
să mă însoţească cu pricepere în formularea 
ideilor. Discuţiile dintre noi au fost educative, 
uneori epuizante, adesea emoţionante și 
amuzante și ne-au îmbogăţit reciproc foarte 
mult. 

Mulţumesc lui Sabine Duflo, Catherine 
Vidal şi Marie-Laure  Saunois, pentru 
corectura atentă și avizată. Îi multumesc lui 
Catherine, pentru că mi-a împărtăşit 
numeroasele situaţii clinice pe care le-a 
întâlnit în activitatea sa de psiholog școlar. 

În timp ce denunţam supraexpunerea la 
ecrane, scrierea acestei cărți m-a expus la o 
supradoză de ecrane și calorii. Finalizarea 
cărții a durat mai mult decât am prevăzut și 
m-a lăsat cu câteva kilograme în plus. 

Îi mulţumesc de mii de ori partenerului 
meu, Thomas Theuerkauff, care m-a auzit de 
atâtea ori spunând: „Aproape am terminat!”, 
deși nu era nici pe departe cazul... Răbdarea 
lui infinită, seninătatea sa imperturbabilă mi- 


au fost un sprijin valoros. Îi mulţumesc 
pentru corectarea atentă și pentru 
comentariile pertinente. 

Multumesc copiilor mei, prietenilor mei și 
multor profesionişti din domeniu, care m-au 
încurajat atât în lupta mea, cât și pentru 
scrierea cărţii. 

Mulţumesc profesorului Marcelli pentru 
sprijinul său de neclintit, chiar și în cele mai 
grele momente ale furtunii. 

Mulţumesc medicului pediatru Françoise 
Ceccato, pentru încurajări și perspectiva 
pozitivă în toate situaţiile. 

Mulţumesc tuturor membrilor colectivului 
CoSE, asociaţiei SCREENPEACE, Împreună 
pentru educaţia în copilăria mică și Grupului 
Attention, pentru energia bună și sprijinul 
neprecupeţit care  însuflețește grupurile 
noastre. 

Mulţumesc lui Marie Moron, Frédérique 
Faucher-Teboul, Dany Boyer și Laure Darcos, 
pentru ajutorul lor nedezminţit în cadrul PMI 
Essonne, chiar și în cele mai grele momente. 

Mulţumesc tuturor grădiniţelor, creșelor, 
centrelor de zi pentru copii, Serviciului 
Réussite Educative, Serviciului Copilărie care 
funcţionează în orașul Viry-Châtillon, pentru 
încredere și pentru colaborarea noastră 
fructuoasă. 

Le mulțumesc tuturor părinţilor pentru 
încrederea pe care mi-au acordat-o și pentru 


că au acceptat să împărtășească povestea 
copilului lor. 


JURNALIȘTI, BLOGGERI, 
PSIHOTERAPEUȚI ȘI EXPERȚI ÎN 
PARENTING VORBESC DESPRE 


Supraexpunerea 
copiilor în faţa 
ecranelor 


Copiii și ecranele: chiar nu se 
poate fără? 


CRISTINA PETRESCU-GHENEA, medic 
specialist în psihiatria copilului și adolescentului, 
psihoterapeut, autor paginadepsihologie.ro 


Cu ceva timp în urmă, un prieten, tătic de 
copilaș de nici un an, care nu avea televizor 
în casă, ne-a spus că se duce să cumpere un 
televizor pentru cea mică. Am fost șocată și 
contrariată! Am încercat să fac tot posibilul 
să îl conving să nu facă asta, dar decizia era 
luată: „Stă super-cuminte la televizor și în 
felul ăsta și mama ei se poate duce să facă 
o baie sau ceva treabă. Televizorul o 
linişteşte.” Un exemplu clasic de obiective pe 


termen scurt care sabotează obiectivele pe 
care am dori să le atingem pe termen lung. 

Când lucram la spital, într-o secţie de 
psihiatrie pediatrică, ni se întâmpla să 
evaluăm frecvent copii pe care îi numeam 
„nestimulaţi” - era exact vorba de acești 
copii „uitaţi de părinţii lor la televizor” care 
ajungeau la noi deoarece la vârsta de 2-3-4 
ani încă nu vorbeau, făceau crize de furie 
frecvente, nu erau interesaţi de interacțiunea 
cu alţi copii și nici de cea cu membrii 
familiei. Şi nu era vorba de un diagnostic 
grav. De asemenea, întâmpinam mari 
probleme și reacţii neplăcute în momentul în 
care făceam, la externare, tuturor părinţilor 
recomandarea de a închide televizoarele din 
casă, de a scoate televizorul sau calculatorul 
din camera copiilor, dar și când interziceam 
expunerea copiilor la orice alt fel de ecran: 
calculator, tabletă, telefon etc. De câte ori nu 
am auzit replica: „O să fie cam dificil să nu 
se mai uite deoarece noi avem televizoare în 
toate camerele!” Automat, în acel moment 
mintea mea, mare transformatoare de 
gânduri în imagini, era invadată de mici 
fragmente vizuale cu părintele din faţa mea 
stând pe WC sau în cada plină de spumă cu 
telecomanda în mână. Oare atât de singuri 
ne simţim cu noi înșine și cu familiile 
noastre încât trebuie să umplem casa de 
gălăgia televizoarelor? 


Acești copii nestimulaţi, cărora părinţii nu 
le facilitau interacţiunea cu alţi oameni, ci pe 
cea cu un ecran, erau cei faţă de ai căror 
părinţi  nutream sentimente complet 
contradictorii: nu știam dacă să mă bucur 
pentru ei că, în mare parte, copiii lor erau 
recuperabili sau să îi urăsc. Într-o secţie 
unde veneau oameni cu probleme grele, cu 
copilași cu adevărat bolnavi, unde trebuia 
uneori să dai vești care conţineau cuvinte ca 
autism sau schizofrenie, din când în când 
întâlneai oameni atât de iresponsabili și de 
deconectaţi de propriii copii, încât uitau de ei 
în faţa unui ecran. Acolo cei mici stăteau 
cuminţi ore întregi. Pe de altă parte, ești un 
lucrător în sănătate mintală și rolul tău nu 
este să judeci, să cauţi vinovaţi sau să 
etichetezi, deoarece în aceste atitudini nu 
rezidă soluţii. Când mai ești și un non- 
părinte, chiar ar trebui să faci efortul de a nu 
judeca un om cu a cărui experienţă nu te-ai 
confruntat personal nicio clipă. Dar ce ar fi 
de făcut? 


Informarea este primul pas în orice 
demers 


Informarea este primul pas în orice 
demers. Și aici intervine responsabilitatea 
celor care lucrează în sănătatea mintală a 
copiilor și adolescenților în ceea ce privește 
creșterea conștientizării în rândul părinţilor. 


Cât despre folosirea corectă a tehnologiilor 
moderne în creșterea copiilor, nu vorbim 
numai de restricţii, ci și de reguli, limite și 
alternative.  Nu-și doreşte nimeni să 
transforme casele unde locuiesc copii în 
comunităţi amish, ci vorbim de a încerca să 
găsim o cale de mijloc. 

Studiile în domeniu sunt, cel puţin 
deocamdată, neconcluzive și contradictorii, 
astfel încât fac dificilă corelarea unor 
probleme psihice cu prea mult timp în fața 
ecranului. Avem însă deosebit de multe 
argumente empirice care să sprijine 
adoptarea unei atitudini mai temperate 
atunci când vorbim de ecrane în familie. 
Majoritatea părinţilor atenţi au descoperit 
modificări în comportamentul copiilor după 
ce aceștia se uită la televizor sau se joacă 
pe tabletă mai mult timp. Cei mici devin 
mârâiţi, mofturoși, parcă nu le mai poţi intra 
în voie cu nimic. Într-un articol pe blogul 
propriu, o mămică își descria fetița de 6 ani 
ca devenind un zombi după ce lăsa tableta 
din mână. Plecând de la aceste constatări, 
găsim nevoia de a face o serie de 
recomandări. 

Gadgeturile, deși ne pot arăta peisaje 
minunate de la capătul celălalt al globului, 
nu ne construiesc toate aptitudinile 
necesare vieţii pe Terra. 


Aș începe cu cea mai restrictivă: fără 
ecrane sub vârsta de 2 ani! Până la această 
vârstă, creierul copiilor se dezvoltă într-un 
ritm fantastic de accelerat, iar modul de 
structurare a creierului atins la această 
vârstă poate influenţa și achiziţii ulterioare. 
Copilul trebuie să descopere lumea în 
totalitatea diversităţii ei, să o experimenteze 
cu toate simţurile, nu numai cu văzul și 
auzul, ci și prin miros, gustat, atins - 
experienţe pe care interacţiunea cu lumea 
mijlocită de un ecran nu ni le oferă. Celor 
fascinaţi de tehnologie li s-a părut amuzantă 
reclama cu fetița care încerca să dea 
paginile unei cărți cu degetul la fel cum faci 
pe tabletă și care era contrariată de faptul că 
o carte nu funcţiona pe principiul pe care ea 
îl cunoștea. Pe mine, personal, m-a îngrozit! 
Este periculos să creștem copii care nu știu 
că pisicuţa pe care o hrănesc cu lapte virtual 
în aplicaţia de pe telefon are blana moale, 
pufoasă și plăcută la atingere. 

Chiar și un televizor aprins pe fundal, la 
care copilul nu se uită, dar care merge în 
timp ce el se joacă, oferă un număr prea 
mare de stimuli senzoriali, care ajung la 
creierul copilului creând acea stare pe care 
oamenii de știință o numesc „hiperarousal' 
și care se traduce prin suprastimularea 
scoarţei cerebrale. Această suprastimulare 
obosește creierul, având impact asupra 


memoriei, dar și a posibilităţii de relaționare 
cu alte persoane. Unul dintre defectele 
ecranului este că, deși oferă prea puţin în 
unele domenii,  suprastimulează prin 
multitudinea de stimuli vizuali și auditivi, un 
creier imatur, nepregătit pentru a face 
operaţii complicate, precum trierea și 
clasificarea acestor informaţii. 

Ce frumos vorbește televizorul cu noi! 
Păcat că pe noi nu ne întreabă nimic, ci doar 
ne oferă nesfârșitul său monolog. În aceste 
condiţii, de ce am vrea noi să vorbim cu el, 
sau cu oricine altcineva? În funcţie de unele 
trăsături comportamentale, unii dintre noi 
vorbesc și neiîntrebaţi. Pentru ceilalţi, însă, 
este nevoie de un interlocutor care să le 
pună întrebări sau să le dea din când în când 
cuvântul, pe faţa căruia să poată citi diverse 
semne care ne dau indicii importante asupra 
emoțţionalităţii și gândurilor acestui partener 
de dialog. În momentul de faţă, nicio 
aplicaţie, oricât de savantă, nu poate face 
asta, nu poate imita expresia facială umană. 
În schimb, noi, oamenii, putem și cred că 
este unul dintre cele mai mari daruri pe care 
ni le putem face nouă sau copiilor din jurul 
nostru: să petrecem timp împreună și nu 
doar în aceeași cameră, fiecare privind la un 
ecran. 

Sunt și multe momente în care trebuie să 
facem diverse treburi care ne fac 


indisponibili pentru cei mici și este normal 
să fie așa. Chiar este indicat ca un copil să 
înveţe să petreacă timp și singur. Ceea ce 
poate face adultul pentru copil în astfel de 
momente este să aibă un set de reguli 
referitoare la cât, când și ce poate privi 
copilul la televizor sau pe alte aparate 
multimedia. Cheia este ca aceste reguli să 
fie folosite în mod consecvent. Trebuie, de 
asemenea, să găsim și o serie de alte 
activităţi plăcute pe care cel mic le poate 
avea în locul privitului către un ecran. 
Intervine aici, din nou, modelul pe care noi 
îl oferim ca adulţi. Este puţin probabil ca un 
copil care își vede părinţii la laptop sau în 
faţa televizorului în fiecare seară să meargă 
să ia o carte din bibliotecă și să citească. 
Așa că, dacă vă doriţi un cititor în casă, 
trebuie să aduceţi această activitate în 
familia voastră, să familiarizați copilul cu ea 
și să aveţi împreună multe activităţi legate 
de citit, cum ar fi să îi citiţi când este mic 
sau să vorbiti despre cărţile citite sau să 
vizitaţi împreună librării. De asemenea, 
părinţii ar putea avea un loc și timp special 
desemnat pentru a-și privi propriile ecrane: 
de exemplu, puteţi stabili o oră seara în care 
tata stă cu copiii și mama merge într-o 
cameră separată pentru a răspunde în liniște 
la mailuri și mesaje și pentru a da telefoane. 


Petrece ultimele ore înainte de 
culcare departe de orice fel de ecran 


O altă recomandare făcută de mulţi 
specialiști și asupra căreia se pare că lumea 
științifică a găsit un consens este aceea de 
a petrece ultimele ore înainte de culcare 
departe de orice fel de ecran. Așa cum 
spunea și Daniel J. Siegel, este vorba de 
respectul pentru propria odihnă și, în 
consecinţă, respectul pe care ni-l acordăm 
nouă înșine. De aceea, crearea unui loc unde 
„punem gadgeturile la culcare seara” este 
benefică, mai ales pentru acele familii unde 
există adolescenti. Putem preveni sau 
întrerupe certurile legate de orele târzii de 
somn ale adolescenților cu această măsură 
simplă: de la ora x, stabilită de comun acord 
cu copilul, telefoanele, tabletele și 
laptopurile merg pe masa din hol. 

O alternativă reconfortantă la televizor o 
poate reprezenta radioul, mai ales că există 
posturi pentru copii, dar și posturi a căror 
principală misiune este promovarea culturii. 
Dacă vi se pare casa prea goală sau liniștea 
prea mare, daţi-le o șansă. Poate că 
televizorul nu este un aparat electrocasnic 
indispensabil oricărei gospodării. Folosiţi o 
perioadă de probă de două săptămâni de 
televizor închis sau deschis doar pentru 
perioade scurte, cu obiective precise și de 
limitare a timpului petrecut cu alte ecrane și 


monitorizaţi dispoziţia familiei voastre! S-ar 
putea să rămâneţi surprinși. 


Ajutor, ecranul cere control! 


ANDREEA TRANDAFIRESCU, jurnalist 
Euronews, psiholog 


să fii părinte în era digitală poate fi o 
adevărată provocare. Tehnologia a schimbat 
modul în care comunicăm, muncim și ne 
petrecem timpul liber. Dincolo de beneficii, 
aceste schimbări ale lumii în care trăim au 
venit și cu o nouă problemă pentru părinţi: 
gestionarea eficientă a gadgeturilor la care 
au acces copiii. La aceasta se mai adaugă și 
decalajul dintre generaţii. 

În urmă cu 20 de ani, calculatoarele erau la 
loc de cinste în laboratoarele de informatică 
din școli și numărul celor care aveau acces 
la Inter-net era destul de limitat. În prezent, 
consumul de tehnologie a crescut enorm. 
Așa se face că liceanul de ieri, părintele de 
astăzi, poate fi pus în situaţia de a învăţa să 
creeze o punte între ceea ce el știa și nevoia 
educaţională a copiilor de utilizare a 
ecranelor electronice, concomitent cu a 
învăţa care sunt efectele negative ale 
supraexpunerii la tehnologie. Pentru că, da, 
ecranele izolează copiii de interacţiunea 
umană, atât de necesară pentru dezvoltarea 


abilităţilor de comunicare şi pentru 
dezvoltarea limbajului. 

să fim sinceri cu noi: generaţia de astăzi 
folosește touchscreen-ul înainte de a putea 
citi, iar urmările acestui comportament pe 
termen lung ne revin nouă, adulţilor. lar o 
astfel de responsabilitate poate fi 
copleșitoare pentru mulţi dintre noi. Din 
fericire, există soluţii. Putem găsi răspunsuri 
cu ajutorul medicilor, psihologilor sau al 
cărţilor de specialitate. 

Copiii în fața ecranelor, scrisă de Dr. Anne- 
Lise Ducanda, oferă căi prin care putem 
identifica mai ușor problemele care ne atrag 
atenţia, dar a căror cauză nu știm să o 
numim. Medicul explică problema delicată a 
copiilor diagnosticati, în mod eronat, cu 
tulburare de spectru autist, când de fapt ar 
putea fi vorba despre „autism virtual”. Un 
diagnostic ce poate fi eliminat odată cu 
„Sursa' lui: ecranele electronice. Intenţia 
doctorului Anne-Lise Ducanda este de a 
atrage atenţia părinţilor asupra acestei 
confuzii care poate fi ușor făcută, chiar și de 
către un specialist. Copiii în fata ecranelor ne 
învaţă să gestionăm cu responsabilitate 
viitorul  micuţilor noştri într-o lume 
hiperconectată. 


Cum conving copilul să renunţe la 
ecran!!! 
DAN CRUCERU, jurnalist, blogger la Taticool.ro 


În casă avem o grămadă de gadgeturi, o 
grămadă de ecrane. Dar avem și reguli. Voi fi 
sincer: nu reușim să le impunem mereu, dar 
încercăm de fiecare dată. Este o luptă 
continuă, care se lasă și cu tantrumuri 
uneori sau cu cedări din partea noastră. Dar 
trebuie să existe! 


Sunt două lucruri de precizat de la 
început: 


1. Copilul găsește plăcere în expunerea la 
ecrane, așa că nu se va opri de bunăvoie. E 
simplu! Nu există copil care să lase 
voluntar tableta, telefonul din mână sau să 
închidă televizorul. 

2. Apoi, dacă eu mă plâng că al meu copil 
stă prea mult pe telefon sau la televizor, 
înseamnă că eu permit asta. Înseamnă că 
eu nu îmi mai îndeplinesc real rolul de 
părinte, că nu-l mai protejez, că nu-l mai 
educ. 


Ce fac? 


interzic total accesul la ecrane? Se poate 
și asta, dar este o misiune aproape 
imposibilă și izolează copilul de tehnologia 
de care va avea nevoie în viitor. Îi las acces 


liber la orice ecran când vrea el pentru că 
oricum asta este societatea în care trăim? 
Nici asta nu este o soluţie bună, pentru că, 
de fapt, copilul se izolează de lumea reală 
prin contact prea mare cu lumea virtuală. 

SOLUȚIA-ECHILIBRUIN! REGULI cât mai 
clare și acces treptat în funcţie de vârstă. Nu 
e normal să lași un copil de un an în fața 
televizorului. La trei ani, maximum o 
jumătate de oră încontinuu... Și tot așa. 

Este o dispută continuă, este un efort 
continuu al părintelui. Pentru că părintele 
trebuie să-și educe copilul și să-l protejeze 
până când va fi capabil copilul să ia decizii 
singur. Deci fraza cu „NU pot să-i iau tableta 
din mână!” nu trebuie să existe la părinte. 


SOLUȚII CONCRETE Sunt două 
categorii: ALTERNATIVE și LIMITĂRI 


LIMITĂRI 


Pentru copilul mai mic, avem trucul cu 
ceasul. „Te las 10 minute. Când limbile ating 
cele 10 minute, oprești televizorul.” Oprești 
tableta. Urlă, nicio problemă. Îi arăţi că i-ai 
îndeplinit plăcerea, dar ești ferm ca părinte, 
că regulile trebuie respectate de toată 
lumea. Nu cedezi. Nu s-a terminat animația 
la care se uita, nicio problemă: continuăm 
mâine, în alte 10 minute. 

Pentru copilul mai mare: „ai acces la 
telefon doar după ce îţi faci temele și doar 


30 min”. Sau „ai acces la tabletă doar pentru 
a face proiectul cutare împreună cu ai tăi 
colegi. 

Pe măsură ce copilul crește, limitările 
trebuie să devină mai relaxate, dar trebuie să 
existe. Pentru că, pe de o parte, va avea din 
ce în ce mai mult nevoie de calculator, chiar 
și de telefon pentru tot felul de proiecte 
școlare. Și pentru că, dacă ajunge să aibă 
perioada de concentrare de 2 ore asupra 
unui ecran, puteţi vedea împreună un film și 
e foarte fain să ai FAMILY MOVIE NIGHT o 
dată pe săptămână, cu toţi membrii familiei 
îmbrăţișaţi pe canapea. 

Și astfel ajung și la alternative. 


ALTERNATIVE!!! 


Aici e de muncă mult de tot din partea 
părinţilor. 

Plecăm în excursie cu mașina sau cu 
avionul, ore în șir, ce facem? Luăm 
alternativele cu noi - luăm jucăriile 
preferate, copiii au ghiozdănel de mână cu 
jucării, plușuri, cărţi de colorat, cărţi de citit. 
Și se joacă împreună sau cu ce și-au luat. 

lar dacă spun că s-au plictisit, facem noi 
jocuri cu ei. Ne implicăm și noi. Știu că e 
greu, meseria de părinte nu e ușoară. 

La fel la restaurant. Dan-Christian al nostru 
nu pleacă de acasă fără cel puţin doi roboţei 
sau câteva mașini. 


Nu reuşim de fiecare dată, dar ne 
străduim. 

Faceţi acţiuni cu copiii voștri în aer liber 
sau în casă! Jucati cărţi în casă sau fotbal. 
Sau plecaţi cu bicicleta. 

Apoi, organizaţi ieșiri între colegii de 
școală. Mi se pare foarte bună asta, am 
îimprumutat-o și eu de la cunoștințe și cu 
Sophia merge bine. Toţi părinţii au grupuri 
de WhatsApp pentru școală. Se vorbește 
acolo întruna. Începeţi voi și vor veni și alţi 
părinţi la schimb. „Hai sâmbăta asta să 
ieşim cu bicicletele! Aduceţi copiii la mine!” 
Sau „Fac o pizza pentru copii, hai să-i punem 
împreună să se distreze!” Şi le pregătești și 
niște board game-uri: „Nu te supăra, frate!” 
sau „Uno' sau orice. 

Gândește-te că faci tu o dată și apoi alți 
10-20 de părinţi vor face ei. Şi copilul tău va 
avea 10-20 de ieșiri. Și tu vei avea timp 
liber!!! Tam tam! 


Controlul navigării 


Mai este un aspect de discutat legat de 
siguranța pe net și controlul timpului 
petrecut pe ecran. Sophia are telefonul ei 
deja. Are 11 ani. Dar are un cont de copil, 
creat de mine. Nu poate descărca nimic fără 
acordul meu. Apoi prin wi-fi-ul din casă, eu Îi 
pot limita timpul în care telefonul este 
conectat la net. Se termină timpul, se 


oprește netul. Abuzează? Îl pot tăia imediat, 
cu o discuţie preventivă înainte. Consumă 
responsabil, poate fi premiată cu extra-timp. 
Prin aceeași metodă, îi pot bloca anumite 
site-uri. Asta se poate face foarte simplu - 
control parental pe toate gadgeturile. E 
obligatoriu ca părintele să controleze 
telefonul copilului cel puţin până când 
acesta va fi independent. Nu doar pentru 
limitarea accesului, ci și pentru localizare. 
Trebuie să ştii unde este copilul tău tot 
timpul. 


Concluzie 


Tehnologia face parte din viaţa noastră. 
Nu o putem evita, ci e bine să învăţăm să o 
controlăm pentru a ne face vieţile mai 
ușoare. Reguli în accesul la ecran trebuie să 
existe pentru fiecare copil. Poate nu reușești 
să le impui mereu, dar tu, ca părinte, trebuie 
să te străduiești în fiecare zi să le impui. 


7 soluţii pentru a ţine copiii mici 
departe de ecrane 
ANA BÂTCĂ, expert în parenting și fondator al 
site-ului Parenting 2.0 


Ecranele fac parte din viaţa noastră 
actuală. Lucrurile s-au agravat odată cu 
venirea pandemiei, când o mare parte dintre 
activităţile profesionale și de relaxare s-a 
mutat în online, în paralel cu reducerea 
activităţilor din planul fizic. 

Nu ar fi nicio problemă dacă ecranele cu 
lumină albastră nu ar afecta puternic și 
ireversibil dezvoltarea sănătoasă a copiilor. 
În acest articol, vei descoperi soluţii 
concrete care să te ajute să-ţi crești copilul 
sănătos într-o lume inundată de tehnologie. 

Înainte de a prezenta soluţiile, te invit să 
vedem de ce este atât de important să 
evităm să-i lăsăm pe copii în fața ecranelor. 

lată 11 efecte negative ale expunerii 
copiilor mici la ecrane: 


e Reduce capacitatea copiilor de a se 
concentra și de a fi atenţi 

° Inhibă imaginaţia și creativitatea 

* Afectează motivaţia 

. Limitează dezvoltarea gândirii 

e Reduce empatia, prin inhibarea abilității 
de a citi mimica fetelor și de a învăţa 
abilităţile sociale 


è Reduce inteligenta emoţională, 
capacitatea de a citi emoţiile celorlalţi și 
de a-și gestiona propriile emoţii 

* Scade toleranta la frustrare 

e Erodează capacitatea de a gestiona 
plictiseala și curiozitatea de a descoperi 
noi activităţi 

e Tulburări de somn, din cauza luminii 
albastre, care interferează cu ciclurile de 
somn ale creierului 

e Deformarea coloanei vertebrale și a 
posturii din cauza folosirii telefoanelor 
sau a tabletelor 

* Creează un teren propice dezvoltării 
depresiilor 


„Expunerea la ecrane reduce capacitatea 
bebelușilor de a citi emoţiile umane și de a- 
și controla frustrarea. De asemenea, 
diminuează activitățile care ajută la 
dezvoltarea creierului precum sunt joaca și 
interacţiunea cu alţi copii. Însă, dacă trebuie 
să apelezi la ecrane în anumite momente, 
asigură-te de calitatea conţinutului pe care 
micuțul îl vizionează și interacționează cu el 
în timp ce se uită la ecran. Beneficiile 
limitării și chiar eliminării timpului petrecut 
în faţa ecranelor în primii ani vor dura toată 
viata”, scrie, pe site-ul UNICEF, Carlota 
Nelson. 


lată 7 soluţii care îţi pot fi de ajutor să 
reduci sau chiar să elimini expunerea 
copilului mic la ecrane: 


1. Conştientizează motivele pentru 
care să nu-i oferi ecrane în primul 
an de viaţă 


Emisiunile la televizor, desenele animate și 
filmuletele de pe YouTube sunt create din 
stari pentru a atrage atenţia. Fiecare 
platformă are interesul de a avea cât mai 
mulți utilizatori dependenti, deoarece 
aceştia reprezintă sursa de venituri. De 
aceea, nu vei găsi multe persoane care să 
insiste să nu-i oferi deloc niciun fel de ecran 
copilului mai mic de un an. 

De la naştere până la un an, creierul 
copilului trece printr-o dezvoltare fulminantă, 
dublându-și dimensiunea. În primii 1-2 ani, 
copilul învaţă limba maternă, iar în primii 3 
ani de viaţă, sinapsele se formează în cel 
mai rapid ritm de pe tot parcursul vieții. 

Studiile arată că, la vârsta de 3 ani, creierul 
unui copil este de două ori mai activ decât 
creierul unui adult, având peste 100 miliarde 
de neuroni. 

În primul an de viaţă, copilașul nu are 
nevoie de ecran. De ce are nevoie de fapt 
este interacţiunea cu părinţii lui. Potrivit Dr. 
Jack  Shonkoiff, directorul Centrului de 
Dezvoltare a Copilului de la Universitatea 


Harvard din SUA, stimularea creierului 
copilului depinde de capacitatea de reacţie a 
adulţilor. 

Dacă aceste argumente ţi se par relevante 
și consideri important să-i pui copilului o 
bază sănătoasă, atunci are sens să renunti 
cel puţin în primul lui an de viaţă la utilizarea 
televizorului, a laptopului și a tabletei, cel 
puţin în faţa copilului. lar telefonul mobil să-l 
foloseşti doar pentru strictul necesar sau 
atunci când cel mic doarme. 

Odată ce copilul descoperă ecranele, va fi 
mult mai greu să-l ţii departe de ele. Așa că 
este mai ușor să amâni momentul în care îl 
expui la ecrane decât să te lupţi cu el de 
fiecare dată când va încerca să-ţi ia telefonul 
din mână. 


2. Propriul exemplu de părinte 
deconectat de ecrane, ancorat în 
viaţa reală 


Este foarte important ca decizia de a 
reduce utilizarea ecranelor în familie sau 
chiar de a renunţa la anumite ecrane 
(televizor, tabletă) să fie una asumată. În caz 
contrar, fiecare minut petrecut fără să auzi 
televizorul pe fundal ţi se va părea un chin și, 
în scurt timp, vei dori să renunti la a face 
acest sacrificiu. 

Sau, poţi alege să ieși din această 
capcană mentală, pentru că este una. Dacă 


simţi că ecranele reprezintă un aspect 
important al vieţii tale de care îţi este greu 
să te separi, începe prin a te întreba: 

Pentru ce folosesc ecranele de obicei? 
(Poate că le foloseşti pentru discuţii 
telefonice, pentru activitatea profesională, 
sau pentru distracţii pe chat-uri și pe social 
media, sau poate pentru relaxare, pentru a 
viziona filme și a asculta muzică etc.) 

Care este starea pe care caut să mi-o 
aducă? Ce beneficii obţin, de fapt, utilizând 
ecranele? (Poate că beneficiul este 
relaxarea, sau comunicarea, sau să scapi de 
plictiseală sau de problemele din viata ta, 
sau distracţia etc.) 

Având răspunsuri la aceste întrebări, te 
poţi gândi cum poţi găsi aceste beneficii în 
viaţa reală și ce schimbări ai putea face 
pentru asta. 

În mod cert, fără un exemplu de părinte 
deconectat de ecrane și ancorat în viaţa 
reală, nici copilul nu va reuși să se ţină 
departe de ecrane. 

De altfel, căutarea relaxării și a senzaţiilor 
plăcute în lumea virtuală nu are cum să ne 
facă vreodată mai liniștiți și mai fericiţi în 
viaţa reală. Cel mult, ne poate aduce o stare 
de bine de moment. În rest, dependenţa de 
ecran (sau de orice altceva) este doar o fugă 
de griji, de probleme pe care le regăsim fix 
acolo unde le-am lăsat înainte de a intra pe 


Facebook sau pe TikTok. Poate că această 
conștientizare va ajuta unele persoane să ia 
taurul de coarne și să aibă acea discuţie 
dificilă pe care o tot amână, să ia acea 
decizie care trenează de mult — pe scurt, să- 
și facă ordine în viaţă. 


3. Organizarea activităţilor 


În primul an de viaţă, sugarul doarme între 
12 și 17 ore pe zi, o parte dintre ele în timpul 
zilei. Un plus de organizare poate pune 
ordine în programul zilei și în activităţi, astfel 
încât să reușești mai multe decât acum fiind 
mai relaxată. Din punctul meu de vedere, 
îmbunătăţirea organizării este cheia pentru 
aplicarea în practică a teoriei descrise mai 
sus. 

Cu o bună organizare, îţi poţi face 
activităţile la ecrane în timpul somnului 
copilului, astfel încât, în restul timpului, să te 
poţi ocupa de el. 

Programează conversațiile cu persoanele 
apropiate în timpul plimbărilor pe afară, 
când micuțul doarme. 

Roagă-ţi partenerul de viaţă să se implice 
mai mult în treburile casnice, în cazul în care 
nu o face încă. Spune-i când ai nevoie de 
ajutor și cum anume îţi dorești să se implice. 
Dacă uită, reamintește-i fără să te enervezi 
și fără să-l critici, căci ai nevoie de ajutorul 
lui, nu de conflicte în familie. 


Apelează la ajutorul bunicilor, dacă ai 
posibilitatea, primește orice fel de ajutor 
sunt dispuși să-ţi ofere. În cazul în care nu 
găsești disponibilitate, alege să nu te superi 
și să nu te consumi, deoarece energia ta e 
importantă și vrei să o folosești pentru alte 
lucruri. 

Pe măsură ce crește și devine tot mai 
curios, implică-ţi copilașul în activităţile pe 
care le faci, chiar dacă durează mai mult și 
mai degrabă te încurcă decât te ajută: puneţi 
împreună rufele la spălat, apoi scoateţi-le 
din mașina de spălat, oferă-i cratiţe și vase 
cu care să se joace la bu-câătărie în timp ce 
tu pregătești cina etc. 

Caută soluții prin care să-ţi reduci 
implicarea în treburile casnice. Poate că un 
slow cooker, o mașină de spălat vase, un 
aspirator care face singur curat prin casă 
sau un robot de bucătărie ar face o diferenţă 
pentru tine. Nu neglija această idee. Mie, 
personal, Crock Pot-ul îmi dă o mare 
libertate de mișcare, deoarece mâncarea se 
pregăteşte singură în timp ce eu pot să plec 
de acasă. 

Dacă organizarea meselor îți dă bătăi de 
cap, pune pe hârtie toate felurile de mâncare 
pe care știi să le gâtești și care vă plac și 
conturează un meniu al săptămânii. Vei fi 
mai liniștită și vei ști exact ce și când să 


cumperi. În plus, nu vei mai arunca 
ingrediente nefolosite la timp. 

la copilul cu tine în cât mai multe locuri în 
care te duci — la magazin, la bancă, la piaţă 
etc. Cât timp este cu tine, cel mic se va simţi 
în siguranţă. lar tu îl poţi face atent la detalii 
și îi poţi povesti despre realitatea voastră. 

Programează timp special cu partenerul 
cel puţin o dată pe săptămână, astfel încât 
să protejaţi relaţia de cuplu. Atunci când în 
relaţia de cuplu este armonie, totul este mai 
ușor, te simţi în siguranţă și știi că ai alături 
de tine un om pe care să te bazezi. 

Din când în când, lasă-ţi bebele cu tati și 
ieși la un ceai cu prietenele. Ai nevoie și de 
conectare cu femei ca tine. Fie că au sau nu 
copii, îţi va face foarte bine! 

Dacă ești mamă singură, este esenţial să 
te preocupi de binele tău psiho-emoţional, 
deoarece starea copilului depinde în 
totalitate de starea ta interioară. Dacă te 
simţi tristă, deprimată, furioasă etc., ia în 
considerare să apelezi la un psiholog pentru 
suport specializat. Poţi obţine suport de la 
psiholog gratuit, cu decontare de Casa de 
Asigurări de Sănătate. 

Distrează-te cu activităţile copilului. Nu 
glumesc. Îmi aduc aminte că, atunci când i- 
am luat copilului pentru prima dată nisip 
kinetic, eu m-am distrat mult mai mult decât 
el. Dacă îţi place cât de cât să desenezi cu 


cretă colorată pe asfalt, să pictezi cu 
acuarele, să colorezi, să te joci cu LEGO, cu 
mașinuțe sau cu păpuși, profită de ocazie — 
vei aduce mai multă armonie între tine și 
copil și veţi petrece un timp plăcut 
împreună. 

Ştii cum se spune: dacă viața ne dă o 
lămâie, să facem din ea limonadă. Tu ce 
lămâi ai din care poţi face limonadă? 


4. Odihnește-te suficient 


Atunci când mama se simte obosită și nu 
are energie, ea nu are resurse emoţionale 
pentru a avea răbdare cu copilul și pentru a-i 
propune activităţi interesante. Simţindu-se 
extenuată, poate considera că este mai ușor 
să lase copilul la ecran. 

De aceea, odihna ta este prioritară. 

Ai grijă să dormi cel puţin 8 ore pe noapte. 
Dacă te simţi obosită și la prânz, este în 
regulă să dormi și tu alături de micut sau cel 
puţin să stai culcată și să te relaxezi. 

Pentru ca somnul tău să fie odihnitor, evită 
expunerea la ecrane cu 1-2 ore înainte de 
culcare. 


5. Alege să fii un părinte responsabil 


A fi părinte este o responsabilitate mare. 
Părintele este cel care formează copilul la 
propriu. Orele petrecute în fața ecranului în 
primul an de viaţă s-ar putea să aibă urmări 


negative importante, precum deficitul de 
atenţie, inteligenţa emoţională scăzută, 
capacitate de concentrare mică etc. Multe 
dintre efectele negative se vor vedea clar 
abia în anii de școală, când nu mai pot fi 
reparate, deoarece timpul principal de 
formare a acestor abilităţi a trecut. 

Așadar, putem alege să fim părinţi 
responsabili și, așa cum am decis să 
aducem pe lume un copil, să decidem să 
avem grijă de el și de dezvoltarea lui cât 
putem de bine. 

Fiind conștienți de efectele negative uriașe 
ale expunerii la ecrane în primii ani de viaţă 
ai copiilor, putem alege să găsim forme de 
relaxare care fie să nu presupună ecranele, 
fie să utilizăm ecranele atunci când copiii nu 
sunt de faţă. 

Da, e un efort. Însă este un efort care 
merită toată implicarea, deoarece vei avea 
un copil liniștit, atent, inteligent, empatic, 
echilibrat emoţional, conectat cu tine și cu 
lumea reală. 


6. Bucură-te de prezent 


Chiar dacă în primele luni ale copilului 
poate apărea impresia că timpul trece foarte 
lent, orice părinte care are copii mai mari îţi 
poate confirma că această perioadă trece 
repede. Și că, în scurt timp, cel mic nu va 
mai merge de-a bușilea, nu va mai gânguri, 


nu va mai avea acest zâmbet până la urechi, 
fără dinţi. Şi că, până să-ţi dai seama, va 
merge la grădiniţă, apoi la școală, apoi de- 
abia îl vei mai prinde să-i dai un pupic și să-i 
miroși părul... 

Crede-mă, fiecare secundă cu bebelușul 
merită toată atenţia ta. Sunt mame care fac 
al doilea și al treilea copil din motivul că le 
este dor de bebeluș. Îţi dai seama cât de 
puternică e conectarea mamei cu bebelușul 
chiar și pentru mamă? Profită, așadar, de 
acest timp, pentru că încă îl trăieșiti. 

Știu că, de multe ori, credem că e mai bine 
altcândva, altundeva și altfel. Credem că nu 
ne e bine și că, dacă am face altceva, ar fi 
mai bine. Nu neg că dușmanul binelui e mai 
binele. Însă, pentru ca să ajungi la acel mai 
bine, e nevoie mai întâi să-ţi înveţi lecţiile de 
la această etapă de viaţă. Adică, să accepti 
această realitate și poate chiar să fii 
recunoscătoare pentru ea. 

Apoi, dacă dorești să schimbi ceva, 
schimbă. A te plânge fără să acţionezi e 
doar o pierdere de energie. Organizează, în 
funcţie de buget și disponibilitate, activităţi 
care să-ţi placă și la care poate participa și 
copilul: o excursie la munte sau la mare sau 
în alt loc, o ieșire în natură cu mai mulţi 
părinţi cu copii mici, o întâlnire cu prietenele 
care au copii și care va fi plăcută atât pentru 
mame, cât și pentru copilași. 


7. Trăieşte o viaţă reală, conștientă 


În timp ce citeşti acest articol, ridică-ţi 
ochii din ecran și privește în jur. Da, acum. 
Priveşte în jurul tău și observă ce vezi, ce 
auzi, cum te simţi... Aceasta este viaţa ta de 
acum. Cum ţi se pare? 

Bună sau mai puţin bună, este singura ta 
viaţă reală. Tot ce apare pe ecran nu este 
real. În ciuda faptului că este interesant, că 
te amuză sau îţi aduce anumite emoţii, totul 
se întâmplă doar în mintea ta. Și nu schimbă 
nimic în viaţa ta. Poţi schimba ceva concret 
doar atunci când actionezi. 

Poţi alege să începi să trăieşti o viaţă mai 
conștientă începând de acum, mai ancorată 
în realitatea ta, cu ecrane la minimum, cel 
puţin în prezenţa copilului. 

Și pe măsură ce trăieşti conștient și 
observi realitatea din jurul tău, discută cu 
copilul despre asta. Fă-l atent la diferite 
aspecte din lumea înconjurătoare atât de 
bogată în forme, culori, mirosuri. Orice 
plimbare, chiar și în jurul casei sau al 
blocului, poate fi o aventură minunată atunci 
când părintele este prezent și conectat cu 
copilul. 

Astfel, include și programează cât mai 
multe activități interesante, relaxante, 
plăcute în viaţa reală, potrivite stilului tău de 
viaţă și preferințelor tale, precum și vârstei 
copilului și preferințelor sale. Acestea pot fi: 


orice jocuri şi activități pentru copii 
(cărticele, LEGO, jocuri cu mașinuţe, păpuși, 
cuburi, plușuri, puzzle-uri, cutii, vase de 
bucătărie, fructe, legume, carduri cu 
activităţi, instrumente muzicale, jocuri de 
sortare etc.), explorarea mediului, contactul 
cu diferite texturi, sunete, culori, mirosuri, 
vizitarea diferitor locuri, zone din localitate, 
explorarea gusturilor în perioada 
diversificării și pe măsură ce introduci 
alimente noi, socializare cu alţi copii și/sau 
adulţi etc. 

Dacă nu știi ce ai mai putea face diferit, ți- 
am pregătit o întrebare care te va ajuta, dacă 
găsești răspunsul. 

Imaginează-ţi că, într-o zi, ar veni la tine 
cineva din partea unei companii de 
cercetare care studiază capacitatea 
mamelor de a creşte copii fără a-i expune la 
ecrane și ţi-ar oferi 100 000 de euro, prin 
contract, dacă reușești timp de o săptămână 
să nu-i oferi deloc ecran copilului. Așadar, 
singura condiţie este ca cel mic să nu fie 
expus la ecrane timp de o săptămână. Ce ai 
face diferit astfel încât să reușești și la final 
să primești acești bani? 


